
I БОЛЮК 


КЪУРАН-Ы КЕРИМНИ ТАНЫЙЫКЪ 


Дерсимизге азырланайыкъ 

Дерске чалышмагъа башламадан эвель, элимизге бир 
мусхаф алайыкъ. 

• Къуран-ы Керимнинъ башында, артасында ве сонъун- 
да ерлешкен сурелернинъ колемини тенъештирейик. 

• Сурелернинъ башында берильген анълатувларны анъ- 
ламагъа, саифе кенарларындаки ишаретлерни окъу- 
магьа ве оларнынъ вазифелерини анъламагьа арекет 
этейик. 

• Аетлернинъ колемини бир-бирлеринен тенъештирей- 

Къуран-ы Керим - Аллах тарафындан эльчиси Хазрети 
Мухаммедге ҮП-джи асырда вахий этильген, аетлери ачыкъ 
арап тилинде олгьан, мусульманларнынъ мукъаддес кита¬ 
быдыр. Къзфан-ы Керимнинъ аетлери 610-632 сенелери де- 
вамында, 20 йылдан зияде бир девирде^ Арабстан ярыма- 
дасынынъ Хиджаз больгесинде булунгьан Мекке ве Медине 
шеэрлеринде вахий этильгендир. Бу себептен Къуран-ы 
Керим эндирильген муитнинъ^ излерини ташымакътадыр. 
Къураннынъ арап тилинде эндирилюви, бунынъ энъ муим^ 
делилидир. 

Къуран-ы Керимни башкъа китаплардан айыргъан энъ 
муим хусусиети - иляхий'^ менбалы алмасыдыр. Анджакъ 
онынъ дигер китапларгъа бенъзеген тарафлары да бар. 
Къуран-ы Керим къысымлардан - яни сзфелерден, джумле- 
лерден - яни аетлерден ибареттир. Айрыджа Къуран бугунь 
элимиздеки шеклини алмасына къадар базы басамакълардан 
кечти. Иште, сизлерге такъдим этильген болюкте Къуран-ы 
Керимнинъ бу тарафынен таныш оладжакъмыз. 

1. Къуран-ы Керим - вахий этильген бир китап оларакъ 

Аллахтан кельген бильгилернинъ, вахийнен эндирилюви 
ялынъыз мукъаддес китапларда корюнген бир хусусиеттир. 
Аллах, сайлагъан Пейгъамберлерине вахий ёлунен аетлер ел¬ 
лады. Къурандан эвель Теврат, Инджиль ве Зебур вахий ёлу¬ 
нен инсанларгъа бильдирильген эди. Къуран-ы Керим озю- 
нинъ вахий этильген бир китап олгъаныны бир аетте шойле 
бильдире: 

«(Эй, Мухаммед!) Бойледже, ана шеэрни (Мекке) ве чев- 
ресинде булунгъанларны тенбиелевинъ ве ич бир шубе бу- 
лунмагъан топланув кунюнен оларны къоркъузувынъ ичюн, 
санъа арапча бир Къуран вахий эттик...» (Шура, 42/7) 


1 Девир - период, век. 

2 Муит - среда, окружение. 

3 Муим - важный, сущеотвенный. 

4 Иляхий - божественный. 

1.1. Вахий недир? 

«Вахий» - Аллахнынъ эльчилерине бильги ёлламасыдыр. 
Эльчилер исе Аллахтан алгьан бильгилерни инсанларгъа ет- 
киздилер. 


«Вахий» келимеси арап тилинде къулланылгъан «^^ 9 » фи- 
илинден пейда олгьандыр. Келименинъ лугьаттаки манасы - 
ильхам этмек, има-ишарет этм ек, фысылдамакъ демектир. 

Бу келиме лугьаттаки манасынен Къуран-ы Керимде 
бир чокъ ерде къулланылгъандыр. Меселя, «вахий» келимеси: 

• «Ишаретнен лаф этмек» демектир: Зекерия (а.с.) нынъ 
ишарет тилинен халкъына Аллахны юджельтмелерини ис- 
темеси анълатылгьанда, «^^э» фиили къулланылгъандыр 
(Мерьем, 19/11). Аетте къулланылгъан бу келиме бир фик- 
рни, бир бильгини я да эмирни ишарет ёлунен еткизмек ма¬ 
насыны анълата. 

• «Ильхам» демектир: Къуранда шейтаннынъ ве джин- 
лернинъ ильхам этмесинден сёз этильмектедир (Әнам, 6/112). 
Аллах, Хазрети Мусанынъ анасына «Мусанынъ башына бир 
шей кельмесинден къоркъса, оны денъизге ташламасыны» 
ильхам эткендир (Та-Ха, 20/38). Хазрети Исанынъ хавариле- 
рине де айны шекильде® ильхам эткендир (Маиде, 5/111). 

• Айрыджа Къуранда 
Аллахнынъ балкъурткъа иль¬ 
хам эткени бильдириле. (Нахл, 

16/68) Бу ерде «вахий» - «Аллах 
балкъзфтларны бал япзш ин- 
стинктинен яраткъан» деген 
мананы анълата.. Аллахнынъ 
дагъларгъа ве кок юзюнде де 
чешитли эмирлерни бермеси 
Къуранда «,^ 9 » фиилинен анъ- 
латыла. 


Ашагъыдаки аетлер- 
де «^^ 9 » фииль тамы¬ 
ры анги маналарда 
къулланылгъан? 

Нахл, 16/68, 69 
Маиде, 5/111 
Мерьем, 19/11 


5 Шекиль - образ, форма, вид. 

Къуран-ы Керимден алынгьан мисаллернен ёлгъа чыкъ- 
аракъ, «вахий» келимесининъ лугъаттки манасыны шойле 
анълатмакъ мумкюн: 

«Бир бильгини, бир тюшюндже, бир эмирни сес къул- 
ланмадан ве эксериет вакъыт башкъаларына гизли къалад- 
жакъ шекильде има, ишарет ве ильхам ёлунен еткизмек.» 

Келименинъ термин 
манасы Шура суреси- 
нинъ 51-джи аетинде 
ачыкъ шекильде биль- 
дириле: 

«Аллахнынъ бир ин- 
саннен къонушмасы 
мумкюн дегильдир. 
Анджакъ Аллах ва¬ 
хий ёлунен я да перде 
артындан къонушыр 
яхут бир эльчи ёллап, 
изнинен истегенини 
вахий этер. О юдже- 
дир, укюм ве икмет 
саибидир». 

Бу аетни анълатад- 
жакъ олсакъ: 

1. Аллахнынъ вахий 
ёлунен инсаннен къо¬ 
нушмасы, бильдирмек 
истеген бильгини о ин- 
сангъа ильхам этмеси 
демектир. 

Бахийнинъ юкъуда экен, руя ёлунен де керчеклешкени 
къайд этильген. 

2. Аетте бильдирильген экинджи вахий ёлу, Аллахнынъ 
перде артындан пейгъамберинен къонушмасыдыр. Бу ифа- 
де® бизге, Хазрети Мусанынъ Аллахнен юзь- юзьге къонуш- 


Субетлешейик-огренейик 

Пейгъамберлерге келъген ва- 
хийнен сырадан инсанларгъа 
кельген ильхам бир-биринден 
фаркълыдыр. Пейгъамбер ол- 
магъан инсанларнынъ иль¬ 
хам ёлунен алгъан бильгиле- 
ри, ялынъыз бу бильгиге саип 
олгъан инсан ичюн бир мана 
ташыр. Олар башкъаларгъа 
ант дегильдир. Яни бу инсан¬ 
ларнынъ бильдиргенлерини 
япмамыз да, япмамамыз да 
мумкюн. Амма пейгъамберлер- 
нинъ кетиргенлерини къабул 
этмеге меджбурмыз. Бу фаркъ- 
ны корьмегенимиз такъдирде 
инсанларда булунгъан биль- 
гинен пейгъамберлерге Аллах 
тарафындан келъген бильгиге 
айны къыймет кескен оламыз. 
Бу исе янълыштыр. 




6 Ифаде - выражение, отображение. 

макъ истегине рагьмен, Аллахнынъ бзшы къабул этмемеси ве 
онен ялынъыз бир терек артындан къонушмасы вакъиасыны 
хатырлатмакътадыр (Къасас, 28/3/30). 

3. Учюнджи ёл исе Аллахнынъ бир эльчи мелек (ресуль) 
ёллап вахий этмесидир. 

Анълаткъанларымызгьа эсаслагъан^ алда, «вахий» кели- 
месининъ термин манасыны ту шекильде ифаде эте биле- 
миз: 

«Аллахнынъ догърудан я да эксериет вакъыт бир эльчи 
мелек васытасынен башкъаларынынъ дуймайджакъ бир гиз- 
лиликнен пейгъамберлерине бильги еткизмеси.» 


Бильгимизни сынап бакъайыкъ 

«Вахий» келимесининъ лугъат ве термин маналарыны 
анълатынъыз. 


Аллах, вахий мелеги ве пейгъамбер арасында олып кеч- 
кен бу алякъанынъ арасына башкъа бириси киремез. Вахий 
Аллахтан келир ве пейгъамберге етишир. Ву бир къаршы- 
лыкълы сёзлешюв ве хаберлешюв дегильдир. Пейгъамбер, 
эльчи оларакъ ялынъыз кендисине кельген бильгини алыр. 
Пейгъамберлер вахийни эманет® оларакъ къабул эткенлер ве 
олгъаны киби инсанларгъа еткизгенлердир: 

«Әгер (Мухаммед) бизге нисбетен базы сёзлер уйдургъан 
олса эди, Виз оны къапкъачлап якъалар ве онынъ шах дама- 
рыны къопарыр эдик; ич биринъиз де оны къорчалап олал- 
маз эдинъиз.» (Акъкъа, 69/44-47) 

«Де ки: Мен анджакъ Раббиме ялварырым ве Онъа ким- 
сени ортакъ къошмам. Де ки: Меним сизге зарар бермеге де 
эйилик япмагъа да кучюм етмез. Де ки: Мени кимсе Аллахкъа 
къаршы имае эталмаз ве мен де Одан башкъа бир сыгъынад- 
жакъ кимсе де тапалмам. (Меним япкъаным) анджакъ Аллах 
къатында олгъанны Онынъ ёллагъанларыны теблигъдир... » 
(Джин, 72/20-23) 


7 Әсас - основа. 

8 Эманет этмек - оставление на попечение, хранение, сбережение. 

1 . 2 . «Къуран» термини 

Аллахнынъ эндирген китапларынынъ эр бирининъ бир 
ады бардыр. Къуран - Хазрети Мухаммед (с.а.в.) ге энди- 
рильген вахийлерни топлагъан китапнынъ адыдыр. Бу исим 
Къуранда да къулланылгьандыр. 


«... Бу бир огют ве ап-ачыкъ бир Къурандыр. ... » (Ясин, 
36/69) 


Джюз ишарети йнгнрми 
саифели болюклернинъ 
башлангьаныны бнльдире. 
Къуран опгуз джюзге 



Сурелернинъ 
бшимнлакн аюмипук 
Сурс.лсрнннь батындв 
бул>'нв вс ^'релсршшъ 
одларыны. ает 
сайысмны вс ум>'мея 
суренинъ Мскхслв я да 
Мсд» 1 нсде 'Л 1 ГСНН 1 Ш 
бнЛкДИрС. 


» ^ I Л 'Т-' " • ' '■ иашммы ис 

О .—^ сонъуны 

___- ) билипиги» 



бильднре. 


Хнзб ишарети: эр беш 
саифенм косьтерс. Эр 
джюзде дерт хнзб бар. 


Эр невбеттеки саифенинъ 
ильк келнмеенлир. 

«Къуран» келимесининъ тамыры акъкъында чешит фи- 
кирлер бильдирильгендир. Бу фикирлерни шойле сырала- 
макъ мумкюн: 

Бильгимизни сынап бакъайыкъ 

Къзфан-ы Керимнинъ башкъа насыл адларыны биле- 
синъиз? 


1- «Къуран» сёзюнинъ, эки шейни бир-бирине якълаш- 
тырмакъ манасыны анълаткъан «къа-ри-не» (оя) тамырын- 
дан пейда олгьаны ифаде этильгендир. Бу фикирге коре, 
Къураннынъ аетлерни бир-бирлерине багълагъаны ичюн 
онъа бу исим берильгендир. 

2- «Къуран» сёзю «окъумакъ» манасыны анълаткъан 
«къа-ра-э» тамырындан пейда олгъан деген фикир догъру- 
дыр. Къураннынъ кендиси де келимени айны манада къул- 
лангъандыр. «Къыяме» суресининъ 17-джи аетине бакъад- 
жакъ олсакъ; Къураннынъ «къа-ра-э» фииль тамырындан 
«окъумакъ» манасында къуллангъаныны коремиз. Бу аетте 
Къураннынъ топланмасыны (джемаху) ве окъулмасыны (къу- 
ранеху) Аллахнынъ кендисининъ узерине алгъаны билъди- 
риле. Бу себептен «Къзфан» сёзю «окъумакъ», «чагъырмакъ», 
«илян этмек» манасыны анълата ве «къа-ра-э» фииль тамы¬ 
рындан пейда олду деген фикир къабул этильгендир. 



Окъуйыкъ - огренейик 

Базы китаплар китапкъа иссесини къошкъан языджы- 
ларгъа коре болюклерге болюнгендир. Булар джыйынтыкъ 
тарзындадыр. Бойле тертипленген китаплар арасында 
мукъаддес китаплар да булунмакътадыр. Эски Ахитнинъ 
Пейгъамберлер аъкъкъындаки къысмы ве Инджиллернинъ 
булунгъан Янъы Ахит бойле тертипленген китаплардыр. 
Мында китапларнынъ баш къысымлары Эюб, Ишая, 
Зекерия киби Пейгъамберлерге багъышлангъан, я да Янъы 
Ахитте олгъаны киби Хазрети Исанынъ бильдиргенлерини 
бир арагъа кетирген Матвей, Марк, Аука киби языджы- 
ларнынъ исимлеринен исимлендирильгендир. 

Къуран кендисини башкъа адларнен де адландыргьан- 

дыр. 

• Къуран-ы Керим «Хидает, Рахмет ве Мужде» оларакъ 
ёлланылды (Әнам, 6/157; Нахль, 16/89). 

• Къуран къальплердеки хасталыкъларны эйилештир- 
ген, догьру ёлгъа етиштирген бир Шифа оларакъ кельди 
(Исра, 17^2). 

• Къуран-ы Керимнинъ муим адларындан бири де 
Илимдир. Къуран темелъсиз, арзу истеклерге таянгъан шейлер 
дегиль, акъикъаткъа таянгъан бир бильгини огрете (Бакъара, 
2/145; 1 Имран, 3/61; Рад, 13/37). 

• Къуран кендисини Хакъ яни «акъикъат», «керчек» ола¬ 
ракъ да адландыргъандыр (Маиде, 5/83; Исра, 17/81; Себе, 
34/49). 

• Къуран инсанларгъа ачыкъ, ич бир шубе олмагъан бир 
бильги бере. О, Беян (Ал-и Имран, 3/138) ве Беййине (Әнам, 
6/157) дир. 

• Къуран догъру олгъанны косьтерген, догъруны янъ- 
лыштан айыргъан бир китап оларакъ кендисине Фуркъан 
адыны бергендир (Ал-и Имран, 3/3, 4). 

1.3. «Суре» термини 

«Суре» сёзю - «шеэр диварлары», «сыра», «рутбе», «мев- 
къи», «шереф» киби маналарны анълата. «Суре» келимеси- 
ни бир термин оларакъ Къураннынъ баш болюклери ичюн 
къулланамыз. Къуран-ы Керимде 114 суре бар. Бу шекильде 
Къуран, башы ве сонъу олгъан чешит болюклерге айырыл- 
гъандыр. «Суре» термини «аетлер группасыны ичине алгъан 
болюклер» манасында Къуранда да къулланыла. 

«Къулумыз Мухаммедге эндиргенимиз Къуран акъкъын- 
да шубеге тюшсенъиз, сиз де онъа бенъзеген бир суре мей- 
дангъа кетиринъ; эгер догъру сёзлю исенъиз, Аллахтан баш¬ 
къа, шаатларынъызны® да ярдымгъа чагъырынъ.» (Бакъара, 
2/23) 

«Эй, Мухаммед. Сенинъ ичюн оны уйдурдымы? дейлер. 





9 Шаат - свидетель. 

Де ки: Онынъ сурелерине бенъзер бир суре мейдангъа кети- 
ринъ, идданъызда^" самимий исенъиз, Аллахтан башкъа ку- 
чюнъиз еткенлеринъизни чагъырынъ.» (Юнус, 10/38). 


Окъуйыкъ - огренейик 

Хазрети Мусагьа эндирильген китапнынъ ады 
Теврат, Хазрети Исагъа эндирильген китапнынъ ады исе 
Инджильдир. Ибранидже бир сёз олгъан Теврат - «маа- 
риф», «тасиль» ве «окъутув» маналарыны анълата. Инджиль 
келимеси исе «мужде» манасыны анълаткъан юнанджа 
еүап§еИоп келимесинден алынгьан ве Инджиль сёзю- 
нинъ сурянидже ве арапча теляффуз шеклидир. Хазрети 
Давуткъа эндирильген китапнынъ ады олгъан Зебур сёзю 
«язмакъ», «язы язмакъ» манасыны анълаткъан «^^» фииль 
тамырындан алынгъандыр. 


Китаплар умумен мевзуларына^^ коре болюклерден 
ибареттир. Бу тарз^^ бир тертипни, китаплардаки мевзулар- 
нынъ мантыкъий бир зынджыр ичерисинде анълатылмасы- 
ны сакълай. Меселя, элинъиздеки бу китап, бу эсаскъа коре 
азырлангъандыр. 

Къураннынъ болюклерге болюнмесининъ исе, кендине 
аит бир тарзы бардыр. Сурелернинъ кенди ичинде бир мевзу 
634 'юнлиги бар. 

Хусусан^^, шимдики девир муфессирлери^"* * Къурандаки 
сурелернинъ эр бири белли мевзуны озь ичине алгъан ве сзфе 
ичерисинде бу мевзулар озьара багълангъан деген фикир- 
делер. Меселя, Иззет Дервезе (1888-1984) «Теквир» суресини 
эки къысымгъа больмек мумкюн олгъаныны айга. 

• Биринджи къысым 1-14-джи аетлерден, экинджи 
къысым 15-29-джы аетлерден ибареттир. Биринджи къы¬ 
сым къыямет кунюнинъ чокъ якъында келеджеги ве инсан- 

10 Идда этмек - утверждать. 

11 Мевзу-тема. 

12 Тарз-стиль. 

13 Хусусан - особенно, в особенности. 

14 Муфессир - ученный написавший тефсир. 

ларнынъ бзшъа азырлыкъ корьмелери кереклиги акъкъында 
баас эте. 

• Экинджи къысым исе къыямет куню акъкъында муш- 
риклернинъ итиразларына джевап бере. Демек Къурандаки 
сурелернинъ ичинде бир мевзу бутюнлиги бардыр. 


Къайд этейик 

Сурелернинъ сыраланувы акъкъындаки тюшюн- 
джелер: 

1. Пейгъамберимиз тарафындан япылгъандыр. 

2. Асхабнынъ иджтихатларынен япылгъандыр. 

3. Бир къысмы Пейгъамберимиз, бир къысмы да ас- 
хаб тарафындан япылгъандыр. 

Сурелернинъ сыраланз^ы мевзусында фаркълы фи- 
кирлер бардыр. Бир фикирге коре суре сыраланувы 
Пейгъамберимиз тарафындан япылгъандыр. Дигер фикир¬ 
ге коре, бу сыраланувнынъ асхаб иджтихадларынен мей- 
дангъа келъгени къабул этильгендир. Бир башкъа фикир де 
бу экисини бирлештире ве суре сыраланувынынъ къысмен 
Пейгъамберимиз тарафындан, къысмен де асхаб тарафын¬ 
дан япылгъаныны бильдире. Къзфаннынъ топланмасы ве 
чогъартылмасынен алякъалы риваетлерге бакъыладжакъ 
олса, сурелернинъ сыраланувынынъ иджтихад мевзусы ол- 
гъаны акъкъындаки фикир пейда ола. Чюнки бизге кель- 
ген риваетлерден, фаркълъ! сахабилернинъ мусхафларында 
фаркълъ! сыраламаларнынъ олгъаны анълашылмакътадыр. 

Сурелер кунюмизде базы алимлер тарафындан энюв 
сыраларына коре сыралангъандыр. 

Сурелер адларыны, з^иумен ичинде ер алгъан бир вакъ- 
иа, мана я да кишиден ала. Меселя, «Бакъара» суресинде 
Хазрети Мусанынъ къыссасы ве яратылыш къыссасы анъ- 
латылгъандыр. Анджакъ суре, Муса къыссасында кечкен 
«бакъара» сёзюнен адландырылгъандыр. Бзшъа коре сурелер¬ 
нинъ адлары: 

• Нух, Ибрахим, Юсуф киби бир Пейгъамбер адындан, 

• Филь, Нахль, Немль киби бир айван адындан, 

• Къамер, Шемс киби бир кяинат джисминден я да 

- 

• Та-Ха, Ясин, Къаф, Сад киби сурелернинъ башындаки 
арифлерден алынгьандыр. 

1.4. «Ает» термини 

«Ает» сёзю - «ишарет», «алямет» деген маналарны анъла- 
та. 

«(Бедирде) къаршы-къаршыгъа кельген шу эки джемаат- 
нынъ тюшкен вазиетинде сиз ичюн муим бир ишарет (ает) бар. 
Бири Аллах ёлунда куреше, дигери де кяфир эди. Буларнынъ 
козюне дигерлери эки кере чокъ корюне эди. Аллах истеге- 
нине ярдымынен къол тутар. Эльбетте, бунда илерини коре 
бильгенлер ичюн буюк бир ибрет бар.» (Ал-и Имран, 3/13) 

Къуран-ы Керимде Аллахнынъ барлыгъына ишарет 
эткен, онъа делиль^® олгъан ве онъа алып баргьан шейлер- 
ни анълатмакъ ичюн «ает» сёзю къулланылгъандыр. Табиат 
вакъиалары, джогърафий хусусиетлер, кяинат адиселери, 
инсаннынъ яратылышы Аллахнынъ аетлеридир; онынъ бар 
олмасынынъ делиллеридир ве айны заманда онъа алъ 1 п бар- 
гъан ишаретлердир. 

«Онынъ аетлеринден бири де коклерни ве ерни яратма- 
сы, тиллеринъизнинъ ве ренклеринъизнинъ фаркълы олма- 
сыдыр.» (рум, 30/22; айр.бакъ.20, 21, 23, 24, 25) 

Муджизелер ичюн «ает» сёзю къулланылгъан. 
Муджизелер де эм Аллахнынъ эльчилерининъ догърулыгыны, 
эм де Аллахнынъ къудретини^® косьтергендир. 

«Сенден эвель де эльчилер ёлладыкъ. Оларгъа да зев- 
джелер ве эвлятлар бердик. Аллахнынъ изни олмадан ич бир 
эльчи бир муджизе (ает) кетирип оламаз...» (Рад, 13/38) 

«Бу муджизелерни (аят) ёлламакътан бизни токътаткъан 
тек шей, эвелькилернинъ оларны ред эткенлери^^ олды...» 
(Исра, 17/59) 

«Ает» сёзю, айны вакъытта термин оларакъ, Къуран 
метнининъ энъ къыскъа ифаде парчаларына берильген ад- 
дыр. Къурандаки бу ифаделер Аллахтан кельген ве оны анъ- 
латкъан, онъа ишарет эткен ве онъа алып баргъан ишарет- 


15 Делиль - доказательство. 

16 Къудрет - сила, мощь. 

17 Ред этмек - отказывать, отрицать. 

лердир. Бу себептен буларгьа да ает ады берильгендир. 

Аетлернинъ узунлыгьы базан бир къач арифтен ибарет- 
тир. Базан да бир саифе олмасы да мумкюн. Меселя; Бакъара 
суресининъ 282-джи аети Къуран-ы Керимнинъ энъ узун ае- 
тидир. 

Сурелер ичерисинде аетлернинъ сыраланмасы 
Пейгъамберимиз тарафындан япылгъандыр. Бир ает энген- 
де^®, бу аетнинъ къайсы суреде, къаерде ерлештирильме- 
си керек олгъаныны Ресулюллах бильдиргендир. Бойледже, 
аетлернинъ ерлери ве сыралары Пейгъамберимиз аятта экен 
бельгиленген^® эди. 

Араштырайыкъ - огренейик 

«Фуркъан» суреси Меккедеми я да Мединедеми энди- 
рильди? Араштырынъыз. 


1.5. Бир китап оларакъ Къуран-ы Керимнинъ тарихы 

Бугунь элимизде кягъыт узерине язылгъан, бир Къуран 
булунмакътадыр. Анджакъ, Къуран-ы Керим бу нокътагъа бир 
анда кельмеди. Пейгъамберимизге кельген вахийлер башта 
айры-айры, тахта, папирус кягъыды, ташлар, айван териси 
парчалары ве ялпакъ кемиклер узерине язылды. Даа сонъ- 
ра булар бир арагъа кетирильди. Къураннынъ язылгъан арап 
язысыны даа къолай ве янълышсыз окъзпиакъ ичюн языгъа 
базы ишаретлер къоюлды ве энъ сонъунда Къуран язысы 
шимдики алыны алды. Бунъа эсаслангъан алда, Къуран-ы 
Керимнинъ кечкен бу басамакъларнынъ тарихыны огренед- 
жекмиз. 

Окъуйыкъ - огренейик 

Хазрети Умернинъ мусульман олмасыны сиер дерси 
китабынъыздан текрар окъунъыз. 

1. 5.1. Къуран-ы Керимнинъ язылувы ве къорчаланувы 

Къуран-ы Керимнинъ, вахийнинъ ильк девринден ити- 

18 Энмөк - снисходить. 

19 Бельгилемөк- олределять. 

- 

барен языгьа кечирильген олмасы тарихий бир акъикъаттыр. 
«Фуркъан» суресининъ (25) 5-джи аетини бунынъ бир делили 
оларакъ косьтермек мумкюн. 

«(Къуран) эвелькилернинъ масалларыдыр; оларны баш- 
къаларына яздырып да, озюне саба-акъшам окъунмакъта, де- 
дилер.» 

Пейгъамберликнинъ даа 5-джи сенеси, Хазрети 
Умернинъ мусульман олмасыны анълаткъан ривает де бу 
мевзуда тарихий бир делильдир. Хазрети Умернинъ къыз 
къардашынынъ элинде Та-ха ве Теквир сурелерининъ язылы 
метинлери олгъаныны бу риваетлерден бильмек мумкюн. 

Хиджаз араплары арасында окъумагъа ве язмагьа биль- 
генлер аз олгъаны ичюн язы мальземелери де чокъ дегиль 
эди. Меккели ве Мединели мусульманлар кенди имкянлары- 
на коре мальземелерни къулланаракъ Къуранны яза эдилер. 
Бунынъ ичюн хурма даллары, беяз индже таш левхалар, ай- 
ванларнынъ курек кемиклери, тери ве без парчалары къул- 
ланыла эди. 

Риваетлерге коре, вахий келъгенде Пейгъамберимиз 
окъув-язув билъген сахабилерден бирини чагъыра ве янъы 
кельген вахийнинъ Къурандаки ерини косьтеререк яздыра 
эди. Хазрети Пейгъамбер аетни яздыргъандан сонъ, тешкер- 
мек ичюн аетнинъ текрар окъулмасыны истей эди. 

Ресулюллах эр йыл Рамазан айында, о куньге къадар 
энген аетлерни Джебраильге окъзш эди. Вефатындан эвель- 
ки Рамазан айында исе буны эки кере текрарлагъан эди. Бу 
сонъ окъувда бир чокъ сахаби де иштирак эткен эди. 


Къайд этейик 

Хазрети Умер, Къуранны дагъыныкъ мальземелер- 
ден топлап, китап шеклинде бир арагъа кетирмеге Халифе 
Хазрети Эбу Бекирни коньдюрген кишидир. 


Мусульманлар Къуранны язмакънен берабер эзберлей 
эдилер. Бутюн ибадетлерде, хусусан намазларда аетлер де- 
вамлы текрарлана эди. Мусульманлар эр фырсатта Къуранны 
эзберлей эдилер. Бир чокъ сахаби Къзфанны эзберлеген эди. 

Буларгьа «къурра» дениле. Бойледже, Къуран язылы оларакъ, 
эм де эзберленерек къорчаланды. 

1.5.2. Къуран-ы Керимнинъ топланмасы 

Чешит мальземелер узерине язылгьан Къураннынъ бир 
ерге топланмасы Ресулюллах сагъ олгъанда тюшюнильмеген 
эди. Чюнки бзшъа ихтиядж ёкъ эди. 

Ресулюллах вефат этмеден бир къач ай эвель ортагьа 
чыкъкъан яланджы Пейгьамберлерге къаршы Ридде джен- 
клери башлагьан эди. Бу четин дженклер, Хазрети Эбу 
Бекирнинъ халифелигининъ ильк девиринде де девам этти. 
Мусейлемеге къаршы алып барылгьан Емаме дженкин- 
де Къуранны эзберден бильген сахабилернинъ чокъу шехит 
олды. Бунынъ узерине Хазрети Умер, Къураннынъ бир къыс- 
мынынъ гъайып олмасындан къоркъкъаныны бильдирди 
ве дагъыныкъ алда булунгъан Къуран аетлерининъ бир ерге 
топланмасы керек олгъаныны сёйледи. Эбу Бекир башта, 
Хазрети Пейгъамбернинъ япмагъан бир шейни япмайджагъ- 
ыны бильдиререк, бу теклифни къабул этмеди. Анджакъ, 
даа сонъра Хазрети Умер исрарнен анълатъш, оны бу ишни 
япмагъа коньдюрди. Эбу Бекирнинъ Къзфанны топламакъ 
ичюн тайин эткен Зейд б. Сабит вакъианы шойле анълата: 

«Онынъ (Эбу Бекир) янына баргъанымда, Умер де анда 
эди. Эбу Бекир манъа шойле деди: (Хазрети Умерни косьтере- 
рек) Бу янынъдаки, ред эткеним шейни япмакъ ичюн манъа 
исрар эте. Сен вахий кятиби эдинъ. Әгер сен де онынънен 
айны фикирде исенъ, мен экинъизге уяджагъым. Факъат^° сен 
менимнен айны фикирде олсанъ, бу ишке киришмейджем. 
Сонъра Эбу Бекир, Умернинъ фикрини анълатты. Умер эп 
суса эди. Бу (телькъинден) къачындым ве дедим: Аллахнынъ 
Ресулининъ япмагъаныны о япаджакъмы? О замангъа къа- 
дар сускъан Хазрети Умер бу ишни япсанъыз сизге не за¬ 
рары олур деди. Тюшюндик, сонъра дедик ки: Керчектен бу 
ишнинъ бизге бир зарары ёкътыр.» 

Бу къарар узерине Зейд б. Сабит арекетке кечти ве дагъ¬ 
ыныкъ вазиетте булунгъан, узеринде Къзфан аетлери язылы 
олгъан малъземелерни бир ерге кетирди. Хазрети Эбу Бекир 




20 Факъат - но. 

Зейдге, асла хафызасына ишанмамасыны ве эр ает ичюн 
эки кишиден язылы делиль истемесини әмир этти. Хазрети 
Эбу Бекир, кимде Къураннынъ язылы парчалары олса, олар- 
ны Зейдге кетирмесини әмир этти. Айрыжа, Хазрети Умер 
ает кетиргенлернинъ эллериндеки язылы мальземенинъ 
Ресулюллах тарафындан тешкерильгенини я да тешкериль- 
мегенини сорады. 



Хазрети Османнынъ яздыргъан мусхафлардан бир саи- 
фе. Нахлъ суреси, 78-81 аетлер. 


Хиджретнинъ 12-джи сенеси Зейднинъ азырлагъан бу 
нусха, Мусхаф адынен анъылмакътадыр. Бу сёз, бир метин- 
ни саифелер алына кетирип эки къапакъ арасында сакълама 
усулыны^^ ифаде эте. Мусхаф, Хазрети Эбу Бекирден сонъра 
Хазрети Умерде къалды ве онынъ вефатындан сонъра къызы 
Хафсагьа эманет этильди. 


о 


21 Усул - метод. 

1.5.3.Мусхафларнынъ чогъалтылувы 

Билингени киби, арекелери олмагъан арапча бир ме- 
тинни чешит шекиллерде окъумакъ мзпикюн. Ислямнынъ 
ильк йылларында арапча язув къаиделери етерли дередже- 
де инкишаф этмегени ичюн, Къурандаки бир сёз фаркълы 
шекиллерде окъулмасы мумкюн эди (къыраат). Бу вазиет, 
мусульманлар арасында вакъыт кечмесинен бир проблема 
алына кельди. Эр кес кенди окъума шеклини догьру къабул 
эте, дигер окъума шеклини янълыш коре эди. Фаркълы къы- 
раатларда Къуран окъугъанлар бир-бирлерини куфюрнен 
къабаатламагъа башламасынен, бу проблема джиддий бир 
нокътагъа чыкъты. Эбу Килабе о куньлерни шойле анълата: 

«Хазрети Османнынъ халифелиги девринде Къуран 
огретиджилернинъ бир къысмы, бир къыраатнен окъумагъа; 
дигери исе башкъа къыраатнен окъумагъа огрете эдилер. 
Талебелер арасында анълашмамазлыкъ пейда ола ве меселе- 
ни оджаларгъа айта эдилер. Иш о нокътагъа барды ки, окъув 
усулынынъ фаркъындан долайы, бири дигерини куфюрнен 
къабаатламагъа башлады... » 

Бунъа бенъзер адиселер кет-кете чогъала эди. Хазрети 
Османны Мусхафны бир къач нусха чыкъартмагъа себеп ол- 
гъан вакъианы Хузейфе б. Эман шу шекильде анълата: 


Къайд этейик 

Мусхафнынъ чокъартылувынынъ себеби, Къуранны 
фаркълы шекиллерде окъугъан ве айрылыкъкъа тюшкен 
мусульманларны тек бир окъув шеклинде бирлештирмек- 
тир. 

«Эрменистанъа япылгъан сеферге къатылдым. Сеферде 
эм иракълылар, эм де шамлылар бар эды. Факъат шамлы- 
лар Къуранны, Убей б. Кабнынъ къыраатына коре окъуй эди¬ 
лер ве иракълыларнынъ эшитмеген шейлерни айта эдилер. 
Олар иракълыларны кяфирликте къабаатлай эдилер. Айны 
шекильде Ибн Месуднынъ къыраатыны такъип эткен иракъ¬ 
лылар, шамлъ 1 ларнынъ эшитмеген шекильде окъуй эдилер ве 
олар да шамлыларны куфюрнен къабаатлай эдилер.» 

- 

Бунынъ узерине Хазрети Осман, Хазрети Умернинъ 
къызы Хафсадаки Мусхафны истеди ве оны чогъалтув иши- 
ни алып бармакъ узьре бир эйэт къурды. Бу эйэтте Зейд б. 
Сабит, Абдуллах б. Зубейр, Саид б. Ас, Абдуррахман б. Харис 
булуна эди (Бухари,,, 510). Базы риваетлерде эйэтте чалыш- 
къанларнынъ сайысы 12 киши олгьаны бильдириле. Эйэтте 
сёзлернинъ язылувы мевзусында анълашмазлыкъ олгъанда, 
къурейш имлясына коре язылмасы әмир этильди. Риваетке 
коре Бакъара сзфесинде кечкен «табут» сёзюнинъ язылувын- 
да ихтиляф чыкъты. Зейд бу келименинъ сонъундаки арифни 
томалакъ шекильде язмакъ истеди, анджакъ Хазрети Осман, 
къзфейшлилерни тенбиледи ве келименинъ асыл шеклинен 
язылмасыны истеди. 



Хазрети Османнынъ яздыргъан мусхафлардан бири 

Язылгьан Къуран нусхалары башта Месджитте окъуты- 
лып тешкерильди. Даа сонъра чешит меркезлерге ёлланды. 
Бу нусхалардан бири Мединеде къалдырылды, дигерлери исе 

Шам^^, Куфе^® ве Басрагьа^'* ёлланды. Башкъа бир риваетке 
коре, бу нусхаларнынъ сайысы едидир ве бу ерлерге иляве 
оларакъ Мекке, Бахрейн ве Йеменге де бирер Къуран нусха- 
сы ёлланды. 

Хиджретнинъ 25-джи сенеси башлагьан бу чогъалтув 
иши битиндже, Хазрети Хафсадан алынгьан Мусхаф, текрар 
кендисине берильди. 

Хазрети Осман бу ишлерден сонъра дигер Къуран ме- 
тинлерини ёкъ этильмесини истеди. Чюнки фаркълы окъума- 
лар, мусульманларнынъ бирлигини бозмагъа себепчи ола эди. 
Бунынънен берабер бу метинлерде Къуран толу шекильде 
язылы дегиль эди. Хазрети Османнынъ макъсады^®, фаркълы 
окъумаларны ёкъ этмек ве мусульманларны тек бир окъума 
шекли узеринде бирлештирмек эди. 



Хазрети Осман девринде чогъалтылгъан ве бугунъ 
Самарканд та булунгъан Къуран мусхафы. 


22 Шам - Сирия, Дамаск. 

23 Куфе - Иракъ девлетининъ бир шеэри. 

24 Басра - Иракъ девлетининъ бир шеэри. 

25 Макъсад - цель. 

Асхабдан кендиси ичюн Къуран аетлерини топлагьанлар 
арасында Абдуллах б. Месуд, Хазрети Али, Абдуллах б. Аббас, 
Энес б. Малик, Хазрети Умер, Убей б. Каб, Зейд б. Сабит бар 
эди. Айрыджа Хазрети Айше ве Хазрети Хафсанынъ Хазрети 
Пейгьамбернинъ вефатындан сонъра кенди нусхаларыны яз- 
гьанлары, чеизитли риваетлерде ер алмакъътадыр. 

Асхаб-ы Кирам кенди нусхаларына анълатув маие- 
тинде олгьан базы къайдлар япкъан эдилер. Меселя, Ибн 
Аббас мусхафына «Бакъара» суресининъ 198-джи аетинде- 
ки «Раббинъизнинъ лютфюни араманъызда сизинъ ичюн 
бир гзшях ёкъ» ибаресине, «хадж мевсимлеринде» деген 
изаат^® къойгьан эди. Бу къайдларны базы мусульманлар 
Къураннынъ аслы деп къабул эттилер ве бу да чешит къый- 
ынджылыкъларгьа ёл ача эди. Хазрети Осман иште, булар- 
нынъ огюни алмагьа истеди. 

1.5.4. Къуран язысында янъы усулларнынъ 

татбикъ этилюви 

Къуран-ы Керим къайд этильген языда, арифлернинъ 
устюнде ве астында нокъталар ве арекелер ёкъ эди. Бу себеп- 
тен, меселя, «бе» (^) сесини язмакъ ичюн къуллангьанымыз 
тишнен, йе (, 5 ), те (о), се (о), нун (о) арифлерини язмакъ мум- 
кюндир. Арекелернинъ ёкъ олмасы да сёзлернинъ фаркълы 
сеслернен окъзшмасына себеп олгъан бир эксиклик эди. Бу 
язы, тильни бильгенлер тарафындан къулланылгъан вакъыт- 
та ич бир зорлукъ догъурмай эди. Чюнки тильни бильгенлер 
багъламдан ёлгъа чыкъаракъ бу языны догъру бир шекиль- 
де окъумалары мумкюн эди. Кене, ибарени эзберден биль- 
ген бири, бу языны ич зорлукъ чекмеден окъумасы мумкюн. 
Анджакъ, тильни яхшы бильмеген ве ибарени эзберден биль- 
мегенлер янълышмалары мумкюн эди. Бу къйынджылыкъ- 
ларны ёкъ этмек ичюн белли усуллар инкишаф этильди. 


26 Изаат - разъяснение, толкованиө. 

1.5.4.1. Къуран-ы Керимнинъ нокъталанмасы 

Ислямнынъ даа ильк девирлеринде мусульман топракъ- 
лары Шам, Иракъ, Мысыр киби улькелерге къадар сурьатнен 
кенишледи. Бу улькелернинъ инсанлары мусульман олдылар. 
Ана тиллери аранча олмагьан бир чокъ инсан Къураннен та¬ 
нышты. Анджакъ языдаки эксикликлер себебинден булар- 
нынъ Къуран окъумаларында анълашылмамазлыкълар пейда 
олмагъа башлады. 

Арифлернинъ тесбитини къолайлаштырмакъ ве ортагьа 
чыкъкъан анълашылмамазлыкъларгъа сонъ бермек ичюн 
Эмевий Девлетининъ Иракъ валиси^^ Хаджджадж (о.95/713) 
заманында бир нокъталама усулы кешф^® этильди. Бу усул- 
нен, меселя, сёз ичиндеки бе, те, е, не, се (пельтек) арифле- 
рининъ бир-бирлеринен къарышмасына ёл берильмеди. Бу 
усулнынъ ильк кере Наср б. Асым тарафындан къулланыл- 
гъаны ривает әтиле. Даа сонъра, хемзе, шедде киби ишарет- 
лер тюшюнип чыкъарылды. Бу усул окъувдаки анълашылма- 
мазлыкъларнынъ бир къысмыны чезди. 


1.5.4.2. Къуран-ы Керимнинъ арекеленмеси 

Созукъ сеслер ичюн бугунь къуллангъанымыз ареке- 
лернинъ булунмамасы да белли окъув проблемаларына ёл 
ача эди. Эмевий Девлетининъ Басра валиси Зияд б. Сумейе, 
Эбуль-Эсведден бу проблеманы чезеджек бир усул кешф эт- 
месини истеди. Анджакъ о, башта бу теклифни къабул этме- 
ди. Къураннынъ арекеленмесине ёл ачкъан вакъиа, даа сонъ¬ 
ра шойле олды: Зияд, Эбуль-Эсведни бу ишке коньдюрмек 
ичюн бир адамдан, онынъ ёлу узерине отурмасыны ве бир 
аетни янълъ 1 ш окъумасыны истей. Адам да Зияднынъ айт- 
къаны киби Эбуль-Эсведнинъ ёлу узерине отура ве Тевбе су- 
ресининъ 3-джи аетини окъумагъа башлай. 

Догъру манасы «Аллах ве Ресули мушриклерден узакъ- 
тыр.» олгъан аетни янълыш арекелендиререк, «Аллах, мушри¬ 
клерден ве Ресулинден узакътыр» манасыны анълатаджакъ 


27 Вали - губернатор. 

28 Кешф этмек - открыть, изобреоти, исоледовать. 

шекильде окъуй. Сонъунда бу теклифнинъ не къадар догьру 
олгъаныны корьген Эбуль-Эсвед, Зияднынъ теклифини къа- 
бул эте. Бу ильк арекелеме усулына коре, фетха ичюн ариф- 
нинъ устюне, кесре ичюн арифнинъ астына, дамме ичюн исе 
арифнинъ огюне бир нокъта къоюлды. 


Окъуйыкъ - огренейик 

Арекесиз язы, бир дигер мукъаддес китапнынъ, 
Тевратнынъ да проблемасы олгьан эди. Чюнки Тевратнынъ 
тили арапчанен айны хусусиетке саип олгьан ибранидже- 
дир. Бу себепнен Тевратнынъ арекесиз язысы да бунъа 
бенъзеген проблемаларгьа ёл ачты. Еудий дин адамлары 
бу проблемаларны узун вакъыт чезип оламагьан эдилер. 
Мусульманлар арекелеме ве нокъталама системасыны 
кешф эткен сонъра, бельки де мусульманларнынъ бу мува- 
факъиетининъ тесиринен 9-джы юз йылда Эски Ахитнинъ 
де бенъзеген шекильде ишаретленгенини коремиз. 


Бильгимизни тешкерип бакъайыкъ 

1. «Бахий» сёзюнинъ манасыны анълатынъыз. 

2. «Къуран» терминини пейда эткен тамырлар нелердир? 
Бу мевзудаки тюшюнджелер акъкъында къыскъадан бильги 
беринъиз. 

3. «Сзфе» терминининъ манасыны анълатынъыз. 

4. «Ает» келимесининъ лугъат ве термин маналары на- 

сыл? 

5. Къзфан-ы Керим башлангъыч девирде насыл къорча- 
ланды? 

6. Къзфан-ы Керимнинъ топланмасы ве чогъалтылмасы 
акъкъында бильги беринъиз. 

7. Къуран язувында янъы усулларнынъ къулланылмасы 
насыл инкишаф^® этти? 


29 Инкишаф - развитие. 

- 

II БОЛЮК 


КЪУРАН-Ы КЕРИМ ЭНГЕН 

ДЕВИРДЕКИ МУИТ 


Дерсимизге азырланайыкъ 

Дерсимизге чалышмагъа башламадан эвель; 

• Дюнья харитасында Арапстан ярымадасы къаерде ер- 
лешкенини тапынъыз ве бу улькенинъ тарихий нокъта-и на- 
зардан^° эмиетини анълатынъыз. 

• Теврат, Инджиль, Еудилик, Христианлыкъ, Ислям 
дини ве эвельки джахилие араплары акъкъында бильгенле- 
ринъизни аркъадашларынъызнен пайлашынъыз. 


30 Нокъта-и Назар - точка зрения. 

Къуран-ы Керим 7-джи юз йылда Меккеде энмеге баш¬ 
лады. Мекке шеэри Арабстан ярымадасынынъ гъарбында^^ 
ерлешкендир. Бу ульке Хиджаз оларакъ беллидир. Арабстан 
ярымадасы джогърафиясында Асия, Африка ве Авропанынъ 
кесишкен муим бир нокътада булунмакътадыр. 

Араштырайыкъ - огренейик 

Энциклопедик менбаалардан Арабстан ярымадасы, 
Ясриб, Мекке, Кябе акъкъындаки малюматларнен таныш 
олунъыз. 

Дженюптен Йемен, шимальден исе Суриеден кельген 
баш тиджарет ёлу Меккеден кече эди. Бу ёлнен Хиндистандан 
кельген маллар, Суриеге ве Акъ денъиз саиллеринде ерлеш- 
кен мемлекетлерге ташына эди. Хиджазда Ясриб ве Таиф - 
эки муим шеэр даа булунмакъта эди. Ясриб Ислямиет дев- 
ринде Медине адыны алды. Бу улькеде яшагьан араплар- 
нинъ эксериети путперест эди. Ясрибде еудий джемааты да 
бар эди. Хиджаздаки шеэрлерде христианлар да яшай эди. 
Арабстаннынъ шималинде, Бизантия ве Иран империялары 
бар эди. Булар Арабстан ярымадасынынъ шималинде ве дже- 
нюбинде устюнлик сагъламакъ макъсадынен бир-бирлеринен 
рекъабет алында эдилер. 


1. Къурандан эвель вахий этильген китаплар 

Къуран-ы Керим Аллахнынъ вахий эткен ильк кита¬ 
бы дегильдир. Къзфан-ы Керимден эвель башкъа китаплар 
да кельгендир. Къуран-ы Керим кечмиштен кельген бир 
вахий адетининъ сонъ алкъасыдыр. Къуран-ы Керимден 
эвель Хазрети Мусагъа Теврат, Хазрети Давуткъа Зебур ве 
Хазрети Исагъа Инджиль ёлланылгъандыр. Къуран-ы Керим 
бу Пейгъамберлерни ве Китапларыны тасдикъламакътадыр. 

«Нухкъа ве одан сонъраки Пейгъамберлерге вахий эт- 
кенимиз киби санъа да вахий эттик. Ибрахимге, Исмаилге, 
Исхакъкъа, Якъупкъа, Якъупнынъ торунларына, Исагъа, 


31 Гъарб-запад. 

Эюпке, Юнускъа, Харунгъа ве Сулеймангъа да вахий эттик ве 
Давуткъа Зебурны бердик.» (Ниса, 4/163) 

«Мерьем огълу Иса, эй, Исраил огъуллары! Мен, мен¬ 
дем эвель кельген Тевратны догьрулагъан, менден сонъра 
келеджек ве ады Ахмет оладжакъ бир эльчини муджделеген, 
Аллахнынъ сизге ёллагъан бир эльчисим, деген эди. Амма 
о оларгъа аетлернен келген вакъыт, «Бу ап-ачыкъ бир тыл¬ 
сым»-дедилер.» (Сафф, 61/6). 

Бильгимизни тешкерип бакъайыкъ 

Пейгьамберимизден эельки Пейгьамберлерден ким- 
лерни билесинъиз ? 


1.1. Теврат 

Хазрети Ибрахимнинъ союндан кельген Исраил огъулла¬ 
ры башта Кенан адынен белли олып, шимдики Филистин ве 
Сзфие улькесинде яшай эдилер. Сонъра Мысыргъа кочелер. 
Белли бир вакъыт кечкен сонъ Исраил огъуллары Мысырда 
абит вазиетине тюшелер. Иште, Теврат миляддан эвельки 
13-джи юз йылда, Хазрети Мусанынъ реберлигинде фраун- 
ларнынъ баскъысындан къачкъан Исраил огъулларына энме- 
ге башлады. 


Араштырайыкъ - огренейик 

Китаб-ы Мукъаддесте булунгъан китапларны огре- 
нинъиз ве Къураннен Китаб-ы Мукъаддес арасындаки ше- 
киль бакъымындан насыл фаркълар олгъаныны бельгиле- 
меге чалъ 1 шынъыз. 


Тевратнынъ ве Зебурнынъ ичинде булунгъан Эски 
Ахитнинъ бугунки алыны алмасы эки бинъ йылгъа якъын 
бир заман ичерисинде керчеклешти. Исраил огъулларына 
кельген вахий, башта сёзлю оларакъ несильден несильге ет- 
кизильди. Китаб-ы Мукъаддеснинъ ильк беш китабыны мей- 
дангъа кетирген Теврат (Тора)нынъ мейдангъа кельмеси ми¬ 
ляддан эвель 12-11-джи юз йылларда керчеклешти. Китаб-ы 

Мукъадцеснинъ Хазрети Сулейман, Хазрети Давут ве Юнус 
киби дигер Бени Исраил Пейгьамберлерине ёлланылгъан ди- 
гер болюклерининъ мейдангьа кельмеси исе миляддан эвель. 
3-2-джи юз йылларда тамамланды. Сонъра милядий эсапкъа 
коре 90-100-джы йылларда топлангъан бир дин меджлиси, 
чешит нусхалар арасындан ибадетлерде әсас алынмасы ке- 
рек олгьан бир метин бельгиледи. Анджакъ 3-джи юз йылгъа 
къадар базы джемаатлер, фаркълы нусхаларны окъумагъа 
девам эттилер. 

Араштырайыкъ - огренейик 

Китаб-ы Мукъаддесте Хазрети Давуткъа эндирильген 
«Мезмурлар» къысмыны тапынъыз ве араштырынъыз. 


Къуран-ы Керимнен Китаб-ы Мукъадцеснинъ мунде- 
риджелери^^ базы мевзуларда бенъзейлер ве базы мевзуларда 
исе фаркъ этелер. Меселя, Исраил огъулларына ёлланылгъан 
диний укъукъта Къуранда әмир этильмеген базы укюмлер бу- 
лунм акътадыр: 

«Ич бир мекрух шей ашамайджакъсынъ ... Факъат кев- 
шеген ве туягъы чатал олгъанлардан шуларны ашамайд- 
жакъсынъыз : деве ве тавшан ве кай борсыгъы, чюнки кев- 
шенелер. Факъат чатал тырнакълы дегильдирлер. Олар сизге 
мурдардыр. Ве домуз, чюнки чатал тырнакълъщыр, факъат 
кевшенмез; о сизге мурдардыр; буларнынъ этинден аша- 
майджакъсынъыз ве лешлерине токъунмайджакъсынъыз.» 
(Теврат, Тесние, 14/3-8) 

«...ичлери къаплагъан ягъны ве ичлер узеринде олгъан 
бутюн ягъны ве эки бзшреги ве оларнынъ узеринде белининъ 
янында олгъан ягъны ве къараджигер узеринде олгъан зарны 
бзшреклернен берабер айыраджакъ(сынъъ 1 з). ... ич ягъны ве 
къанны ич ашамайджакъсынъыз.» (Теврат, Левилилер, 3/14- 
17) 

Бу мевззчъа Къзфан-ы Керим шойле ишарет этмекте: 
«Еудийлерге бутюн тырнакълъ! айванларны харам эт- 

32 Мундеридже - содержание, состав. 

ТИК. Сыртларында яхут ичеклеринде олгьан я да кемикке 
къарышкъан ягьлардан башкъасы олмакъ узьре, сыгьыр ве 
къойнынъ ич ягьларыны да харам эттик... (Әнам, 6 /146) 
Хазрети Давуткъа энген Зебур исе еудийлернинъ инангьан 
Танърыны шойле танытмакъта: 

«Аллах коклерни ве ерни, денъиз ве ичиндеки эр шей- 
ни ярадандыр. О эбедиен акъикъатны муафаза эткендир. 
Зулумгьа огьрагьанларнынъ хакъкъыны алгьан, ачларгьа 
рызыкъ бергендир. Раббинъиз эсирлерни азат эткен, кёр- 
ларнынъ козьлерини ачкъан, догьру ёлдан чыкъкъанларны 
хидаетке эрдирген, догьруларны севген, зайыфларны къо- 
ругьан, оксюзни, тул къадынны козеткендир. О залимлерни 
догьру ёлгьа ириштирмез.» (Китаб-ы Мукъаддес, Мезмурлар, 
146/6-9) 


Окъуйыкъ - огренейик 

Хазрети Мусагьа берильген ильк вахийлер о заман 
къулланылгьан бир усулгьа коре таблетлер узерине языл- 
гьан эди. Бу акъкъында эм Теврат, эм де Къуран-ы Керим 
сёз этмектедир. Меселя, Тевратнынъ Чыкъыш Китабында 
(32/18) «Сина дагъында, ... Аллахнынъ пармагьынен языл- 
гьан таш левхалары онъа (Мусагьа) бергени бельгилен- 
мектедир. Кьуран-ы Керимде де левхаларнынь Аллах та- 
рафындан Мусагьа берильгени сёйленмектедир (Араф, 
7/145, 150, 154). 


Корюльгени киби Исраил огьулларына ёлланылгьан ди- 
ний укьукьнен алякьалы эмирлер Кьурандакинден фаркь- 
лыдыр. Анджакь, Эски Ахитте де Кьуранда олгьаны киби 
тек, эр шейге кьадыр ве эйилерни севген бир таньры инамы^^ 
огретильмектедир. 

1.2. Инджиль 

Инджиль, Кьурайдан алты асырэвель Филистиндеяшагь- 
ан Хазрети Исагьа эндирильди. Хазрети Иса, Исраил огьул¬ 
ларына даа эвель де ёлланылгьан бир чокь Пейгьамберден 


33 Инам - иман, вера. 

биридир. Еудийлер Хазрети Иса кельгенде Ромалыларнынъ 
къолу астында булуна эдилер. Исраил огъуллары бу девирде 
буюк ольчюде ичтимаий^"^ ве ахлякъий бир бозукълыкъ ичин- 
де яшамакъта эди. Бу муит ичерисинде Хазрети Иса еудий- 
лерге Аллахнынъ юджелигини ве эмирлерини текрар хатыр- 
латты. 

Окъуйыкъ - огренейик 

Китаб-ы Мукъаддесте Инджиллернинъ булунгьаны 
Янъы Ахит къысмыны араштырынъыз. 


Хазрети Исанынъ макъсады Исраил огъуллары ара- 
сындаки ахлякъий ве диний бозукълыкъны тюзетмек эди. 
«Хазрети Иса, о куньки Исраил огъулларынынъ дин анълайы- 
шыны тенкъит^® эткен ве оларны динге гонъюльден багълан- 
маларыны истеген эди. Оларны дюрюстлик, федакярлыкъ ве 
севги киби ахлякъий дегерлерге чагъырды. Хазрети Иса бу 
дегерлерден узакъ олгъан джемиетни шойле тенкъит эте: 

«Олар эки юзьлюдирлер; чюнки бардакънынъ ве ча- 
накънынъ тышыны темизлерлер, факъат оларнынъ ичи ягъ- 
маджылыкъ ве ташкъынлъхкънен толудыр.» (Матта, 23/27, 
28); «Олар бельки Пейгъамберлернинъ ве салихлернинъ дюр- 
белерини донатырлар, ама озьлерине кельген тенбиеджилер- 
ни ольдюргенлернинъ огъулларыдыр. Бабалары киби оларгъа 
зулум эткенлер. (Матта, 23/29-36); 

«Бу къавим дудакъларынен мени (Аллах) саярлар, факъ¬ 
ат оларнынъ юреги менден узакътыр. Бе әмир оларакъ инсан 
эмирлерини огренип бош ерге манъа ибадет этерлер.» (Матта, 
15/7-9) 

Хазрети Иса, Хазрети Мусагъа ёлланылгъан китапта ер 
алгъан Аллах инамыны айнысынен излегендир.«... Динъле эй, 
Исраил; Аллахъхмыз Раб, бир олгъан Рабдир... »(Марк, 12/29, 
30). 


34 Ичтимаий - общественный, социологический. 

35 Тенкъит - критика. 

Къайд этейик 

Эски Ахит, милядий 90-100 сенелери сонъ шимдики 
алыны алды. Янъы Ахит исе, милядий 4-джи юз сенесин- 
ден сонъ шимдики алыны алды. 


Хазрети Иса, Хазрети Мусанынъ кетирген укюмлерден 
фаркълы диний укюмлер кетирмеди. О, бу мевзуда шойле 
деди: «Шериатны я да Пейгьамберлерни йыкъмагъа дегиль, 
факъат текмиллемеге^® кельдим.» (Матта, 5/17) 

Инджиллердеки ахырет инамы да Тевратта олгьандан 
даа ачыкъ бир шекильде ифаде әтиле: 

«Аллах ичюн эвлерини, къардашларыны, ана- 
бабаларыны, тарлаларыны феда эткенлер, буларнынъ юз къа- 
тыны аладжакъ ве эбедий аятны мирас аладжакътыр. Бир 
чокъ биринджи, келеджекте сонъки оладжакътыр. Сонъкилер 
исе биринджи оладжакътыр «(Матта, 19/29, 30). 

Хазрети Исагъа кельген вахий эвеллери агъыздан агъ- 
ызгъа еткизильди ве бу шекильде яйылды. Даа сонъра язылы 
метин ихтияджы олды. Бугунь элимиздеки Инджиллернинъ 
60-90 сенелери мейдангъа кельгени тахмин этильмектедир. 

2. Къурандан эвельки къвимлер 

Ислямдан эвель Арабстан ярымадасында Къурандан 
эвельки семавий китапларгъа инангъанлар бар эди. 

Меккеге энъ якъын олгъан еудий къавми Ясрибде булу- 
на эди. Айрыджа Йеменде еудий бир халкъ яшамакъта эди. 
Бунынънен берабер Сурие больгесинде де еудийлер булуна 
эди. 

Арабстан ярымадасынынъ шималь къысмында, 
базы арап къабилелери христианлыкъны къабул эткен 
эдилер. Булардан Суриеде олгъанлар Романен, бугуньки 
Иракъта булунгъанлар исе Ираннен иттифакъ алында эди¬ 
лер. Христианлыкъ Арабстан ярымадасынынъ дженюбий®’’ 
къысмында де яйылгъан эди. Хиджазнынъ дженюбиндеки 
Неджранда, Йеменде ве Хабешистанда да христианлар яша- 


36 Текмиль - полный, полноотью укомллектованный, окончательный. 

37 Дженюбий - южный. 

макъта эдилер. 

Къуран-ы Керимде, Сабиийлерден де сёз этильмекте- 
дир. Сабиийлер Арабстаннынъ шимали-шаркъындаки бу- 
гуньки Иракъ әтрафларында яшагьан бир къавим эди. 

«Муминлер, еудийлер, христианлар ве сабиийлерден 
Аллахкъа ве ахырет кунюне инанып, салих амеллер^® иш- 
легенлернинъ мукяфатлары Рабблери къатындадыр, ар- 
тыкъ оларгьа къоркъу ёкътыр ве олар гъам чекмейджеклер 
(Бакъара, 2/62). 

Хиджазда чогъунлыкъны тешкиль эткен путперестлик- 
нен берабер, четте къалгъан базы инсанларнынъ тек танъ- 
рыгъа инамлары бар эди. Булар Ханиф оларакъ билине эди 
(бакъ. Ал-и Имран, 3 /67). 

Шимди бу диний къавимлернинъ энъ муими олгьан еу¬ 
дийлер ве христианлар акъкъында даа тафсилятлы®® бильги 
алайыкъ. 


Озюмизни сынап бакъайыкъ 

Къуран-ы Керимде ады кечкен беш Бени Исраил 
Пейгьамберининъ адларыны айтынъыз. 


2.1. Еудийлер 

Хиджазнынъ экинджи мзшм шеэри олгьан Ясрибде, ити- 
барлы бир еудий джемааты яшамакъта эди. Бу еудий джема- 
атынынъ 70-инджи сенлерде Къудуске киртен Ромалылардан 
къачып бу ерге кельгенлери акъкъында айтыла. Даа сонъ- 
ра бу ерге, Йеменден Эвс ве Хазредж адындаки къабилелер 
кельди. 

Еудийлер озьлеринен кетирген бильгинен ве бедже- 
рикли олмаларынен арапларгъа тесир эттилер. Бу себептен 
Ясрибде Эвс ве Хазредж арасында еудийликни къабул эткен- 
лер олды. Еудийлер арапларгъа коре даа медений аят тарзы- 
на саип'*° эдилер. Чюнки оларнынъ бир мукъаддес китаплары 


38 Салих амель - гузель иш, праведные деяния. 

39 Тафсилят - лодробности, детали. 

40 Саил олмакъ - владеть. 

ве излегенлери бир укъукълары бар эди. Айрыджа бу биль- 
гилерни янъы несиллерге еткизеджек мектеплери (мидраш) 
булуна эди. 

Еудийлер даа чокъ зираатчылыкънен мешгъуль эдилер. 
Айрыджа тиджарет, къуюмджылыкъ, демирджилик, токъу- 
маджылыкъ киби зенатларнен огьраша эдилер. Хурма багь- 
чаларындан буюк къазанчлар эльде эте эдилер. Йеменде сюр- 
ген Византия ве Ираннынъ мустакъиллик муджаделесинде 
еудийлер, Иран тарафында ер алгъан эдилер. Христианлар 
исе Византия ве христиан хабешлер тарафындан ярдым 
коре эдилер. Ву себептен еудийлернен христианлар арасын¬ 
да анълашылмазлыкълар бар эди. Еудийлернинъ укюмдары 
Зу Нувас мустакъиллик алгъандан сонъ, христианларгьа зу- 
лум япты. Къуранда бунъа бойле ишарет әтиле: 

«Атешнен толу эндекке атылгъанлар (якъылып) ольдю- 
рильди. Олар (якъкъанлар) да башларына отургьанлар, му- 
минлерге япаяткъан эскенджени сейир эте эдилер.» (Вурудж, 
85/4-7) 

Пейгьамберимиз догъмадан эвельки йылларда, Йемен 
башта Хабешистаннынъ идареси астына киртен эди. 
Войледже, христианлар, еудийлерге ве иттифакъчылары 
Ирангьа къаршы акимиетни эльге кечирдилер. Анджакъ даа 
сонъра Йемен, текрар Ираннынъ идареси алтына кирди. 

2.2.Христианлар 

Христианлар, Хазрети Исадан сонъра, даа ильк девир- 
лерде, Хазрети Исанынъ инсан табиатлымы ёкъса танъры та- 
биатлымы олгъаны мевзусында терен айрылыкъларгъа тюш- 
тилер. Къуран-ы Керим бу мевзугъа шу аетнен ишарет эте: 

«Христианмыз дегенлерден бир сёз алгъан эдик; факъ- 
ат озьлерине берильген огютнинъ бир къысмыны унуттылар. 
Бу себепнен араларына къыямет кунюне къадар душманлыкъ 
ве кин къойдыкъ.» (Маиде, 5/14) 

Ильк христиан дин алимлери. Ваба яни Танъры ве он¬ 
дай огъул яни Иса Месих ве Къзггсал рухтан мейдангъа кель- 
ген Теслис инамыны инкишаф эттилер. Христианлыкътаки 
бу инамгъа Къуран къаршы чыкъмакътадыр: 

- 

«Де ки О, Аллах бирдир. Аллах самеддир. О не баба, не 
де огъул олгъандыр. Ич бир шей онъа ортакъ я да тенъ де- 
гильдир.» (Ихляс, 112/1-4) 


Араштырайыкъ - огренейик 

Христиан инамларынен алякъалы ашагьыдаки ает- 
лерни меалинъизден тапынъыз ве окъунъыз: Бакъара, 
2/111-113, 116; Ниса 4/171; Маиде 5/17, 72-76; Юнус 
10 / 68 . 

Христианлыкъ Арабстангъа кенди ичинде ортагьа чыкъ- 
къан бу мезхеп чекишмелерининъ бир нетиджеси оларакъ 
кирди. Настзфий христианлар Византиядан Иран сынъыр- 
ларына къачтылар, булардан бир къысмы да Сурие-Хиджаз 
арасындаки чёллерге саип олдылар. Анджакъ еудийлернинъ 
бар олмасы себебинен олар Ясрибке къадар кирип еламады¬ 
лар. Базы христиан арап къабилелери (Меселя Гассанилер), 
къувулгьан монофизит христианларны озь имаелери астына 
алдылар. 


Къайд этейик 

Ислямдан эвель христианлыкъ шималь араплары 
арасында къабул этильди. Айрыджа Йеменде де бар эди. 

О куннинъ 6340 К девлетлери, Византия ве Иран этраф- 
таки кичик арап девлетлерини ве къабилелерини озь тараф¬ 
ларына чекерек, Сзфие ве Иракъта ве Арабстан ярымадасын- 
да тесирини арттырмагьа чалыша эди. Булар устюнлик сагь- 
ламакъ макъсадынен да бир-бирлеринен девамлы дженк эте 
эди. Рум сзфесининъ ильк аетлери бу дженклерден биринен 
алякъалыдыр. 

«Әлиф, Лям, Мим, Румлар энъ якъын бир ерде енъиль- 
дилер; олар бу енъилювлеринден сонъра учьнен докъуз йыл 
арасында гъалип келеджеклердир.» (Рум, 30/1-3) 

Христиан арап къабилелери (Меселя, салихилер) мона¬ 
стырь аятына эмиет бердилер. Къуран-ы Керим бу чешит бир 
диндарлыкъны ве христианларнынъ рухбанлыкъ адетини, 
динде олмагъаны алда динге къошмаларыны тенкъит этти: 


















ПБОЛЮК 


«Сонъра буларнынъ пешинден Пейгъамберлеримизни 
арды-сыра ёлладыкъ; Мерьем огълу Исаны да артларымдай 
ёлладыкъ ве онъа Инджильни бердик; онъа уйгъанларнынъ 
къальплерине шефкъат ве мерхамет дуйгъулары къойдыкъ; 
уйдургъан рухбанлыкъларына кельгенде, оны биз язмадыкъ, 
факъат озьлери Аллахнынъ рызасыны къазанмакъ ичюн яп¬ 
тылар. Амма, бунъа да кереги киби уыймадылар. Биз де олар- 
дан иман эткенлерге мукяфатларыны бердик. Араларындан 
чокъу да, фасыкъ кимселердир.» (Хадид, 57/27) 

Къурандан эвель Арабстаннынъ шимали-гьарбында хри¬ 
стиан олгьан Гассан арап девлети Византиянынъ иттифакъ- 
чысы экен, Арабстаннынъ шимали-шаркъында Аахмийлер, 
Перс Императорлыгьынынъ иттифакъчысы эди. Бу девлет 
христиан олмамакънен берабер, христиан джемаатларгъа 
якъын тургьан бир девлет эди. Мында, Ираннынъ ракъи- 
би Византиянынъ къабул этмеген Настзфи христианлыгъы 
яйылды. Христианлыкъ, кет-кете Аахмийлер арасында да 
яйылды. Меселя, Аахмий укюмдары мешур Имриуль-Къайс 
христиан эди. Аахмий пайтахты Хире, арап христианлыгъы- 
нынъ муим меркезлеринден бири олды. Хире шеэринде киль- 
селер ве монастырьлер булуна эди. 

Араштырайыкъ - огренейик 

Филь суресининъ тефсирини эр анги бир тефсирден 
окъунъыз. 

Христианлыкънынъ Йеменге кирмеси исе милядий IV 
асырда керчеклешти. Мында итибарлы христиан джемааты 
исе Неджран христианлары эди. Айрыджа Йеменнинъ шеэр- 
леринде кильселер булуна эди. VI асырда еудий укюмдар Зу 
Нуваснынъ христианларгъа япкъан зулумындан сонъра ха- 
беш Неджашиси бунынъ очюни алды, даа сонъра мында хри- 
стианлыкъны яймагъа чалышты. Бу девирде Хабешистанлы 
христиан Эбрехенинъ Йеменни тиджарий ве диний меркез 
япмакъ ниети бар эди. Санада буюк бир ибадетхане яптыр¬ 
ды. О, Меккени озюне ракъип оларакъ коре эди. Бу себеп- 
нен, ордусы ве филлеринен Меккеге юрюш япты. Бу вакъиа 
Къуран-ы Керимде Филь суресинде анълатыла. 

- 

«Филь саиплерине Раббинъ нелер этти, корьмединъми? 
Оларнынъ яман къарарларыны бошуна чыкъармадымы? 
Оларгъа сюрю-сюрю къушлар ёллади. Устьлерине балчыкъ- 
тан пиширильген ташлар ата эдилер. Бойледже, оларны тап- 
талгъан экин япракълары киби япты.» (Филь, 105/1-5). 

Хиджаз арапларынынъ христианларнен корюшмелери 
эксериет вакъыт тиджарет сеяатлары сырасында керчекле- 
ше эди. Араплар тиджарет ичюн Сзфиеге кете эдилер. Кене 
христианлыкъ олгъан Хабешистаннен алякъа къурулгъан эди. 
Меселя, он яшларында экен Хазрети Мухаммед, эмджесинен 
берабер Шам ёлу узеринде булунгьан Бусрагъа сеяат эткен 
эди. Бу ер христианларнынъ меркезлеринден эди. Хазрети 
Мухаммед мында Бахира адындаки бир христиан рахипнен 
къаршылашты ве араларында къыскъа бир субет олып кече. 
Къзфейшнинъ Хиренен де тиджарий алякъалары бар эди. 
Атта Къураннынъ язылгъан арап язысы тиджарий багьлар 
нетиджесинде Меккеге бу ерден кельди. 

Хиджазнынъ шеэрлеринде христианлыкъ чокъ вакъыт 
хызметчилер арасында яшамакъта эди. Айрыджа, асылзаде- 
лер арасындан да христианлыкъны къабул эткенлер олды. 

3. Хиджаз арапларынынъ дини 

Къуран энген девирде Хиджаз араплары, аталары 
Ибрахимнинъ дининден узакълашкъан, къою бир путперест- 
лик ичинде яшай эдилер. Эр къабиленинъ илях оларакъ къа¬ 
бул эткен бир путу булуна эди. Олар чешит ерлерде дагъы- 
ныкъ алда экен, Къурейшнинъ башы Кусай тарафындан 
Кябеде бир ерге топланды. Бойледже Мекке, улькенинъ эм 
тиджарий, эм де арапларнынъ ибадет эткен нутларны бир 
ерде булундыргъан бир диний меркез алъ 1 на кетирильди. 

Хиджаз араплары инсанларнынъ ольген сонъра тири- 
леджеклерине инанмай эдилер. Оларнынъ инамларына коре 
инсан ольгенден сонъ ёкъ ола эди. 

Араштырайыкъ - огренейик 

Энциклопедик менбалардан тотем, анимизм, фети¬ 
шизм киби къаврамларнынъ маналарыны араштырыныз. 

3.1. Хиджаз арапларында Аллах инамы 

Хазрети Ибрахимнинъ Ханиф дининден Ислямнынъ 
ортагьа чыкъмасына къадар кечкен девир ичинде диндеки 
темель иман әсаслары буюк денъишикликлерге огьрады. 

«Ибрахим ве Исмаил, Кябенинъ темеллерини юксель- 
ткенде: Раббимиз! Япкъанымызны къабул буюр, шубесиз сен 
эм эшитиджисинъ, эм билиджисинъ. Раббиимиз! Экимизни 
Санъа теслим олгъанлардан эйле, неслимизден де Санъа 
итаат эткен бир уммет чыкъар. Бизге ибадет усулларымыз- 
ны косьтер. Тёвбемизни къабул эйле! Тёвбелерни чокъ къа¬ 
бул этиджи, чокъ мерхаметли ялынъыз Сенсинъ дедилер.» 
(Бакъара 2/128) 

Хазрети Ибрахим тарафындан Аллахкъа ибадет ичюн 
къурулгьан Кябе, анда ерлештирильген путларгъа тапмакъ 
ичюн къулланыла эди. Арапларнынъ ибадет эткен нутлар¬ 
дан бир къачынынъ ады акъкъында Къуранда хабер бериле. 
Булар Лат, Менат, Уззадыр. Нух къыссасында да будан баш- 
къа шу беш пзггнынъ ады бериле: Бедд, Сува, Йегус, Йеук, 
Неср. 


Араштырайыкъ - огренейик 

Арапларнынъ Ислямдан эвельки инамлары акъкъын¬ 
да шу аетлерни меалинъизден окъунъыз: Неджм, 53/19- 
22; Нух, 71/23; Аокъман, 31/25; Зумер 39/38; Анкебут, 
29/61 

Бунынънен берабер, араплар Аллахкъа да инана эдилер. 
Мушриклерге коре бутюн алемни, кяинатны ве инсанларны 
яраткъан Аллахтыр. Къуран, бу акъкъында сыкъ-сыкъ сёз эт- 
мектедир. 

«Ант олсун, оларгъа : Коклерни ве ерни яраткъан, кунеш- 
ни айны эмири алтында туткъан кимдир дие сорасанъ, шу¬ 
бесиз, Аллахтыр дерлер. О алда насыл (хакътан) чевирилип 
дёндюрильмектелер?» (Анкебут 29/61) 

Ислямдан эвельки арапларгъа коре, Аллах чокъ сайыда- 
ки кичик иляхларнынъ узериндеки энъ буюк иляхтыр. Иште, 
бу себептен Къзфан оларгъа мушрик адыны берди. Чюнки 

олар Аллахнынъ янында башкъа иляхларгьа да тапа эдилер. 

Мушрик арапларнынъ путларгъа юклегенлери мана- 
ны Къуран оларнынъ агьызындан бизге бильдирмектедир. 
Мушриклер: «Оларгъа бизни Аллахкъа якълаштырсын дие 
къуллукъ этемиз» (Ззпнер, 39/3) дей эдилер. Башкъа бир ерде 
де Къуран-ы Керим оларнынъ «Булар бизим шефаатчылары- 
мыздыр» дегенлерини бильдирмектедир. Мушрик араплар, 
пзггларнынъ Аллахнен инсанлар арасында васъ 1 таджъ 1 лъ 1 къта 
булунгъанына инана эдилер. Араплар путларнынъ сакълайд- 
жагъына инангъанлары васытаджылыкънен, дюнья аятын- 
даки къыйынджъ 1 лъ 1 къларынынъ ёкъ этильмесине ве ишле- 
рининъ ёлунда кетмесине умют эте эдилер. 

Арапларнынъ дин тюшюнджелеринде кочебе аяты- 
нынъ ве къабиле низамынынъ"^^ тесирлери корюльмектедир. 
Хиджазда табынылгъан путлар, къабилелерге аит танърылар 
эди. Араплар айрыджа эр баргъанлары ерде эр анги ташкъа 
иляхий бир хусусиет беререк тапа эдилер. Тереклерге ве рух- 
ларгъа мукъаддеслик бермек де бир адет эди. 

Къурейшнинъ энъ чокъ сайгъы косьтерген ве Кябеге ер- 
лештирген Хубел путу ягъмур ве дженк иляхы оларакъ къабул 
әтиле эди. Хубелнинъ огюнде фал бакъыла, огълан балалар 
суннет әтиле ве никях къыйыла эди. Кябенинъ бакъыджы- 
лары ве къорчалайыджылары, путларгъа такъдим этильген 
адакъларнен огъраша ве айрыджа окъларнен фал бакъа эди¬ 
лер. Мекке халкъы пара я да бир деве къаршылыгъында бу 
ишни яптырмалары мумкюн эди. Бу иляхларгьа тапкъанлар 
чешит дегерли эшьяларыны танърылар адына адай эдилер. 
Ислямдан эвель Кябенинъ зиярет этильмесине себеп олгъан 
хусуслардан бириси де, онда бунынъ киби мерасимлернинъ 
отькерильмеси эди. 

Меккеде кучьлю олгъан Къурейш къабилеси, башкъа 
кучьсюз къабиле инсанларыны нуфузы алтында тутмакъ 
ичюн путперестлик инамыны бир баскъы васытасы оларакъ 
къулланмакъта эди. Къуран-ы Керим ич бир акълий ве ах- 
лякъий темелге таянмагъан путперестлик акъкъында шулар- 
ны сёйлемектедир: 

41 Низам - порядок, распорядок, дисциплина. 

- 

«Аллахнынъ яраткъан экинлеринен айванлардан 
Аллахкъа пай айырып, занларына коре, «бу Аллахкъа, бу да 
ортакъларымызгьа (путларымызгъа)» дедилер. Ортакълары 
ичюн айырылгъаны Аллахкъа еткизильмей, факъат Аллах 
ичюнайырылгъаныортакъларынаеткизильмекте.-Бойледже, 
ортакълары мушриклерден чокъуна балаларымы ольдюрмек- 
ни гузель косьтерди ки, эм озьлерини махв этсинлер, эм де 
динлерини къарыштырып бозсунлар... Бир де әсассыз идда- 
ларнен дедилер ки: «Буларясакълангъан айванлар ве экинлер- 
дир. Буларны бизим истегенимизден башкъасы ашап оламаз. 
Булар да минильмеси ясакълангъан айванлардыр». Бир такъ- 
ым айванлар да бар ки, (Аллах бойле әмир этмекте дие) Онъа 
ифтира этерек, узерлерине Аллахнынъ адыны анъмазлар... 
Дедилер ки: » Шу айванларнынъ къарынларында олгъанлар 
ялынъыз эркеклеримизге аиттир. къадынларымызгъа исе, 
харам къылынгъандыр. Шает (баласы) олю догъса, о заман 
(къадын-эркек) эписи онда ортакътыр». Бильгисизликлери 
себебинден, акъылсызлыкънен балаларымы ольдюргенлер 
ве Аллах озьлерине берген рызыкъны, Аллахкъа ифтира эте¬ 
рек, (къадынларгъа) харам къылгъанлар, мытлакъа зиянгъа 
огърагъанлардыр.» (Әнам, 6/136-140) 


Къайд этейик 

Мушрик араплар, путларгьа Аллахнен озьлери ара¬ 
сында васытаджылыкъ манасыны анълаткъан шефаатчы 
вазифесини юклеген эдилер. 


3.2. Хиджаз арапларынынъ Ахырет инамы 

Ислямдан эвель арапларда Аллах инамынынъ бу къа- 
дар зайыфламасы, оларнынъ Ахырет инамына да тесир этти. 
Олар аятнынъ дюнья аятынен битеджегине инана эдилер. 
Оларнынъ бу мевзудаки инкярларыны Къуран бизге шойле 
анълата: 

«Шу чюрюген кемиклерни ким тирильтеджек?» (Ясин, 
36/78) 

«Аят анджакъ бу дюньядаки аятымыздан ибареттир; биз 

бир даа тирильтиледжек дегильмиз.» (Әнам, 6/29) 

«Олар (мушриклер) дейлер ки: «Ильк олюмимизден сонъ 
бир шей ёкътыр. Биз тирильтиледжек дегильмиз. Догъру сёй- 
лей исенъиз, аталарымызны кетиринъ.» (Духан, 44/34-36). 

Субетлешейик-огренейик 

Ахырет инамынынъ месулиет дуйгьумызнынъ инки- 
шафында насыл тесири олмасы мумкюн? 

Мушриклерге коре олюм инсаннынъ сонъудыр. Олар 
озьлерини ёкълукъкъа сюйреклеген шейнинъ заман (дехр) ол- 
гьаныны сёйлемекте эдилер. 

«Аят, анджакъ бу дюньяда яшагъанымыздыр. Олюрмиз 
ве яшармыз. Бизни, анджакъ вакъыт ёкъ этер.» (Джасие, 
45/24) 

Мушрик джемиетинде Ахырет инамындаки бу бошлукъ 
ахлякъий ве ичтимаий бозукълыкъкъа себеп ола эди. Чюнки 
олар, дюньяда япкъанларындан эсапкъа чекиледжеклерине 
инанмай эдилер. Зира, Къуран Арапларгъа янъыдан тириль- 
тиледжеклерини ве япкъанларындан эсап береджеклерини 
сёйлегенде, бу фикирге араплар бар кучьлеринен къаршы 
чыкътылар ве чокъ серт мзшасебетте олдылар. 

Араштырайыкъ - огренейик 

Кочебе къабиле джемаатынен отуракъ къабиле дже- 
мааты арасындаки энъ әсас хусусиетлернинъ нелер олгъа- 
ныны араштырынъыз. 


4. Меккелилернинъ аят тарзы 



Араплар арасында ичтимаий аят умумен, къабиле ни- 
замынынъ әсасы сайыла эди. Къабиленинъ эмиети араплар 
ичюн гъает муим эди. Инсангъа ичтимаий, икътисадий къор- 
чаланув ве ярдым теминлей эди. Бу себептен араплар, къа- 
билесине садакъатнен багъланмалары керек эди. Къабиледен 
бирининъ теджавузгъа огърамасы я да ольдюрильмеси алын¬ 
да къабиле айнысынен къаршылыкъ беререк, онынъ хакъла- 
рыны къорзш эди. Бу себептен къан давалары чокъ ола эди. 

Арапларнынъ бир къысмы кочебе оларакъ яшай, бир 
къысмы да отуракъ вазиетте аят кечире эди. Кочебе олгьан- 
лар девелеринен бирликте чёльде долаша ве чадырларда 
яшай эдилер. Кочебелер умумен аятларыны айванджылыкъ, 
авджылыкъ ве баскъынларнен къазана эдилер. Отуракъ ол- 
гъанлар исе Мекке, Медине ве Таиф киби шеэрлерде зира- 
ат ве тиджаретнен огъраша эдилер. Къуран бу аяткъа шойле 
ишарет этмекте. 

«Айванларны да яратты. Оларда сиз ичюн ысытыджы 
ве бир чокъ файдалар бар. Олардан бир къысмыны да ашар- 
сынъыз. Сиз ичюн олардан айрыджа акъшамлейин кетирген- 
де, сабалейин айдагъанда бир гузеллик (ве зевкъ) бар. Аллах 
о сувнен сизге экинлер, зейтунлар, хурмалар, юзюмлер ве ди- 
гер мейваларнынъ эписинден етиштирир.Иште, буларда тю- 
шюнген бир джемаат ичюн буюк бир ибрет бар.» (Накл, 16/5, 
6 , 11 ) 

Арабстан ярымадасында мейдангьа кельген ичтимаий 
аятта джогърафий шартлар гьает тесирли эди. Кочебе арап 
аилесинде чёль икълимининъ себеп олгъан къыйын шараит- 
лерде эркек огге чыкъты. Хавфсызлыкънынъ сакъланмасы 
ве рекъабет кучюнинъ арттырылмасында эр кишилерге эми- 
ет берильди. Къзфан-ы Керим де бу ичтимаий акъикъаткъа 
ишарет эте. 

«Тек оларакъ яратып, онъа бол сервет ве козю огюнде 
тургьан огъуллар бердигим, озю ичюн (ниметлерни огюне) 
сердикче сердигим о кимсени манъа быракъ!.» (Муддессир, 
74/11-14) 

«(Ресулим!) Чокъ емин эткен, менфур, даима къусур 
къыдырып, тенкъит эткен, токътамадан лаф ташыгъан, яхшы- 
лыкъкъа эп мани олгъан''^, теджавузкяр, гуняхкъа татынгъан, 
къаба ве серт, бутюн булардан сонъ, бир де сойзузлыкънен 
тамгъалангъан кимселерден ич бирине, малы ве огъуллары 
бардыр дие, сакъын боюн эгме.» (Къалем, 68/10-14) 

Джемиетте ерли ве урь араплар энъ усть табакъаны те- 
шекиль эте эди. Булар арасында исе зенгинлер, къзпиандан- 
лар, шаирлер дигерлеринден даа устюн къабул әтиле эдилер. 





42 Мани олмакъ - препядствовать. 

Къзфейш къабилесининъ бутюн араплар арасында айры бир 
итибары бар эди. Къабиледен олмагъан бир кишининъ къа- 
билеге къабул этилюви бир анълашманен ола эди. 

Къуллар де къабиленинъ азаларындан сайыла эди. Арап 
къулларынынъ менбасы къабилелер арасында япылгьан 
дженклер эди. Айрыджа, Хабешистан да къулларынынъ энъ 
чокъ кетирильген ер эди. 

Хиджазнынъ шеэрлеринде ичтимаий аят гъает бозукъ 
эди. Бир янда кучьлю, сёзю кечкен ве зенгин къабилелер, ди- 
гер янда эр тюрлю хакътан марз^и, ашагъы бир табакъаны 
мейдангъа кетирген эсирлер ве Хабешистан асыллы къул иш- 
чилер бар эди. Бу вазиет буюк бир мусавийсизликни мейдан¬ 
гъа кетире эди. Къуран бу мусавийсизликни шойле тенкъит 
эте: 

«Арттан сёз этмекни, юзьге къарши тиль узатмакъны''^ 
адет эткен эр кеснинъ алына вай! О ки, мал топлагъан ве оны 
сайыип тургъандыр. (О), малы оны эбедийлештиреджек бел- 
лей.» (Хумезе, 104/1-3) 

Умзпиен къадыннынъ вазиети де пек яхшы дегиль эди. 
Анджакъ, асылзаде сайылгъан къабилелернинъ къызлары ве 
къадынларыныъ джемиетте итибары бар эди. Будан баш- 
къа къадыннынъ ичтимаий ве икътисадий аятта дегери ёкъ 
эди. Къыз балалары мирастан пай алмазкен, огълан бала огей 
анасына биле мирасчы олмасы мумкюн эди. Къыз балалар 
истенильмей, атта ольдюриле эдилер. 

«Озюне берильген мужденинъ яманлыгъындан толайы, 
къавминден гизленир. Оны ашшалыкъ дуйгьусы ичинде 
янында тутсунмы, ёкъса, топракъкъа комсюнми! Бакъынъ, 
берген укюмлери не къадар фена.» (Нахл, 16/59) 

Къурандан эвель араплар арасында бильгисизлик, зор- 
балыкъ, вахшийлик ве къанундан махрумиет, инсан хакъ- 
ларына риает этмемек, къан давасы, ички ве къумар киби 
ярамай арекетлер чокъ эди. Бу себептен Къуран укъукъ- 
нынъ булунмагъан, медениеттен'^"^ артта къалгъан бу девирни 
Джахилие оларакъ адландырды. 


43 Тиль узатмакъ - показывать язык. 

44 Медениет - цивилизация, культура. 

Окъзшыкъ - огренейик 

Ислямдан эвель араплар арасында укюм сюрген базы 
къаиделер Ислям тарафындан да къабул этильди. Булар 
арасында Джума (Йевмуль-Арубе) кунью топланаракъ 
ичинде бир хутбе булунгъан афталыкъ ибадет адети, къур- 
гьакълыкъ олгьанында ягъмур дуасына чыкъмакъ, джена- 
зенинъ ювулмасы, кефенленмеси ве дженазеге дуа этиль- 
меси, балаларнынъ суннет эттирильмеси киби адетлерни 
къайд этмек мукюн. Айрыджа араплар Ислямдан эвель 
озьлерини къонушмакътан ясакъ этерек бир чешит ораза 
тута эдилер. Хазрети Айше Къурейшнинъ Ашуре кунью 
ораза туткъанларыны ривает эткендир. Хаджнынъ ихрам, 
тельбие, вакъфе, таваф ве къурбан киби бир чокъ шейлер 
де джахилие девиринде япыла эди. Анджакъ, табиий ола- 
ракъ Ислям бу къаиделерден пз^гиерестликни темизлеерек 
Ислям инамына зшгъун бир мунджеридже къазандырды. 


Араплар ичюн шиир ве натыкълыкъ чокъ муим эди. 
Шиирнен бир шахыснынъ я да бир къабиленинъ итибарыны 
арттырмакъ я да тюшюрмек мумкюн эди. Язы да чокъ ол- 
мамакънен бирликте билине эди. Язы умумен анълашма ме- 
тинлери, мектюплер ве мезар китабелери ичюн къулланыла 
эди. Анджакъ, агъзевий ве сёзлю анълатувнынъ эмиети буюк 
эди. 

Арапларнынъ озь паралары ёкъ эди. Пара бирлиги ола- 
ракъ Византия парасы олгъан динар ве Иран парасы олгъан 
дирхем къулланыла эди. 


Бильгимизни тешкерип бакъайыкъ: 

• Тевратнынъ тарихы ве мундериджеси акъкъында 
къыскъаджа бильги беринъиз. 

• Инджильнинъ тарихы ве мундериджеси акъкъында 
кыскъаджа бильги беринъиз. 

• Къурандан эвель Хиджазда яшагъан еудийлер акъ¬ 
къында бильги беринъиз. 

• Къурандан эвель Арабыстан ярымадасында яшагъан 

христианлар акъкъында бильги беринъиз. 

• Ислямдан эвель Хиджаз араплары насыл бир Аллах 
инамына саип эдилер? Анълатынъыз. 

• Ислямдан эвель Хиджаз арапларынынъ ахлякъий 
вазиетинен Ахырет инамлары арасында насыл багъ бар? 
Анълатынъыз. 






ШБОЛЮК 


III БОЛЮК 


МЕККЕ ВЕ МЕДИНЕ 

ДЕВИРИНДЕ КЪУРАН 


Дерсимизге чалышмагъа башламадан эвель; 

• Сиер дерслеримизде огренильген мевзуларны хатыр- 
лаяракъ Пейгьамберимизнинъ Мекке ве Мединедеки аяты ве 
мусульманларнынъ аят шараити узеринде тюшюнинъиз. 

• Бу шараитнинъ аетлернинъ мундериджесине насыл 
тесирлери олгъаны акъкъында тюшюнинъиз. 

Къураннынъ мундериджесининъ ве макъсатларынынъ 
анълашылмасында муим нокъталардан бири де девирнинъ 
билинмесидир. Чюнки Къуран-ы Керим девирнинъ шарт- 
ларыны дикъкъаткъа алды. Бу юзьден Меккедеки аетлер, 
Меккедеки изартларны козь огюне алды. Мединеде энген ает¬ 
лер исе андаки шартларгъа коре энди. Демек ки, Къзфан-ы 
Керимни анъламакъ ичюн аетлернинъ Меккеде я да Мединеде 
энгенине дикъкъат этмек керек. 

Къуран-ы Керимнинъ энген девирдеки шартларны дикъ- 
къатке аларакъ, ает-ает энмеси себебинен Къураннынъ сёй- 
ледиклери джемиетте яваш яваш ерлешти. Бу мевзу Хазрети 
Аише тарафындан да гузель бир шекильде ифаде әтиле: 

«Кгьуран вахийи, эвеля дженнет ве джехен- 
немден баас эткен къыса бир суренен башлады. 
Мусульманларнынъ сайысы артынджа хелял ве харам- 
ларны ан-ълаткгьан аетлер энди. Әгер башта «ички ич- 
менъиз» дие әмир этильсе эди, олар: «ичкиден асла ваз- 
гечмейджекмиз» деп айтмалары мумкюн эди; башта 
«Зина этменъиз» укмю энсе эди, «Зинаны асла ташла- 
майджакгьмыз» деп айтмалары мумкюн эди.» (Бухарн, 
Федаилуль-Къзфан, 6.) 

Энгени девирнинъ шартлары дикъкъатке алынмасы 
себебинен Къуран бир сеферде дегилъ, парча парча, ает ает 
эндирилъди. Къураннынъ бу шекильде эндирильмесининъ 
макъсадыны шойле анълатыла: 

«Биз оны, Къуран оларакъ эндирдик; о да хакъны кетир- 
ди. Сени де, анджакъ мужделейиджи ве тенбиеджи оларакъ 
ёлладыкъ» (Исра, 17/106) 

Къуран аетлерининъ тек-тек энмесине къаршы мушри- 
клернинъ япкъан арекетлеринден де сёз этмектедир: 

«Инкяр эткенлер: «Къур’ан онъа бир кереден, топлу алда 
эндирильмели дегиль эдими?» дедилер. Биз оны сенинъ 
къальбинъе яхшыджа ерлештирмек ичюн бойле къысым- 
къысым эндирдик ве оны дане-дане окъудыкъ.» (Фуркъан, 
25/32) 

1. Мекке деврининъ тарихий шартлары ве Къуран 

Вахий башламадан эвель, Хиджаз улькесиндеки аят 
шартларынен бундан эвельки дерсимизде умумий"*® оларакъ 
таныш олгъан эдик. Меккедеки аят да, умумий оларакъ уль- 
кедеки шартларнынъ тесири алтында эди. Пейгьамберимиз 
даветине башламадан эвель, Меккеде зайыфларнынъ хакъла- 
ры аякъ астына алынмакъта ве Къурейш зенгинлери ич бмр 
месулиет ис этмеден яшамакъта эдилер. Путперестлик исе бу 
яшайыш тарзынынъ айырылмаз бир парчасы эди. 

«О эсап ве джеза''^ кунюни ред эткенни корьдинъми? 
Иште, о, етимни'*^ итеп, къакъар; ёкъсулны''^ тоюрмагъа теш- 
викъ “^этмез.» (Маун, 107/1-3) 



Пейгъамберимизге илък вахий келъген Хира къобасынынъ 
булунгъаны Нур дагъы 

Хазрети Мухаммед ильк вахийни алмадан эвель, зама- 
нынынъ буюк къысмыны Хира къобасында кечирмеге баш- 

45 Умумий - общий. 

46 Джеза - наказание. 

47 Етим - сирота. 

48 Ёкъсул - круглая сирота. 

49 Тешвикъ этмек - побуждать к чөму-либо. 

- 

лады. Пейгьамберимиз мында кзшьлерини терен тюшюндже- 
лерге далгьан алда кечире эди. Ичинде яшагъан джемиет- 
нинъ проблемалары ве кяинатнынъ яратыджысы акъкъын- 
да тюшюнджеге дала эди. Анджакъ не япаджагъыны ве бу 
проблемаларны насыл чезе биледжегини ачыкъ бир шекиль- 
де бильмей эди. Къуран Пейгьамберимизнинъ о куньлерине 
шойле ишарет эте: 

«О, сени етим булып, барындырмадымы? Шашмалагъан 
булып да, ёл косьтермедими? Сени факъыр булып, зенгин эт- 
медими?» (Духа, 93/6-8) 

Ильк вахий, кене Пейгьамберимиз Хира къобасында те¬ 
рен тюшюнджелер ичинде экен кельди (М.610). Бу, джемаат- 
къа япыладжакъ бир давет эди. Пейгьамберимиз джемаат- 
ны юдже Яратыджыгъа ляйыкъ олмагьа, ярамайлыкъларгьа 
къаршы ихтар этмеге, эйиликлерге ве бильгиге чагъырмагъа 
башлады. 

«Яраткъан Раббинънинъ адынен окъу! О, инсанны 
«алакъ»дан яратты. Окъу! Инсангъа бильмегенлерини биль- 
дирген, къалемнен язмакъны огреткен Раббинъ энъ буюк ке- 
рем™ саибидир.» (Алакъ, 96/1-5) 

Онъа ильк инангьанлар, къадыны Хатидже ве эмдже- 
сининъ огълу Али, зенгин бир киши олгьан Эбу Бекир ве даа 
эвель диний бир араштырма ичинде олгьан Осман б. Мазун 
олды. Булардан башкъа ильк мусульманларнынъ эксериети 
джемаатнынъ зайыф ве факъыр инсанлары эди. 


1.1. Мекке девринде Къуранда эльге алынгъан мевзулар 

Пейгьамберимизнинъ ильк девирдеки давети, эки әсас 
мевзу узеринде тура эди: 

• Меккеде джемаат ичюн ичтимаий ве икътисадий ада- 
летнинъ сакъланмасы: Къуран кельмеден эвель Мекке дже- 
маатынынъ ичтимаий ве икътисадий мусавийлиги бозул- 
гьан, ахлякъ севиеси чокъ тюшкен эди. Къуран-ы Керим бу 
ярамай вазиетни тенкъит этти. Ильк энген аетлер, ярдым- 
лашмакъны, башкъа инсанлар ичюн месулиет дуймакъны. 





50 Керем - щедрость. 

догьрулыкъ ве адалет киби ахлякъий әсасларны ишледи. 

• Аллахкъа ортакъ къошмакъны, путкъа табынувны 
ташламакъ ве бир олгьан Аллахкъа инанмакъ: Бу девирде 
Къуран, путперестликнинъ янълыш инамларыны ёкъ этмек- 
ни озюне макъсат этип къойгъан эди ве джиддий бир ше- 
кильде Аллах ве ахырет инамыны эльге алды. 


1.1.1. Къуран-ы Керимнинъ янъы бир ахлякъий 
тюшюндже пейда этюви 

Хазрети Мухаммед ильк вахийден эки йыл сонъра даве- 
тини ачыкътан япмагъа башлады. Анджакъ Меккени идаре 
эткенлер онынъ бу даветине шиддетнен^^ къаршы чыкъты- 
лар. Чюнки бу давет арапларнынъ диний, ичтимаий, икъти- 
садий аятыны тенкъит эте эди. 

«(Эй Мухаммед!) Корьдинъми артына къайткъанны? 
Азачыкъ берип, сонъунда бермемекте тирельгенни?» (Неджм, 
53/33-34) 

«Ёкъ! Догърусы, сиз етимге икрам этмемектесинъиз, 
ёкъсулны тойдурмагъа бир-биринъизни тешвикъ этмемекте¬ 
синъиз. Харам-хелял демеден, мирасны ашамакътасынъыз. 
Малны адден ашыры севмектесинъиз.» (Феджр, 89/17-20) 

Окъуйыкъ - огренейик 

«Хазрети Пейгъамбернинъ теблигъи Меккелилерде, 
хусусан бу шеэрнинъ аятыны незарет эткен идареджи 
арасында шиддетли бир мухалефетке ёл ачты. Меккелилер 
ялынъыз Хазрети Мухаммеднинъ, чокъ танърыджылыкъ- 
къа таянгъан озь аньаневий динлерине къаршы чыкъма- 
сындан къоркъмадылар; зулумны ясакъламакъ ве зекят 
узеринде исрарнен турмакъ суретинен кет-кете даа да 
белли алгъа кельген ичтимаий адалет эсасынынъ огретиль- 
гени бу янъы даветнинъ, джемиетлернинъ тиджарий мен- 
фаатларгъа таянгъан къурулышыны телюкеге сокъкъаны- 
ны ис эттилер.» (Фазлур Рахман, Ислям, Анкара Окъулы 
Яйынлары, Анкъра 2000, с.58) 


Къуран мушрик арап инсанны шу шекильде анълата; 

51 Шиддет косьтермек - примөнение грубой силы. 
- 0 ^^ 

Бу инсан нанкёрдир®^ (Абесе, 80/17), малгъа чокъ хырслы- 
дыр (Адият, 100/8), къызгьанчтыр (Исра, 17/100), ашыкъ- 
чандыр (Исра, 17/11). 

Бу хусусиетлеринен мушрик инсан - тербие корьмеген, 
медениеттен узакъ, месулиетсиз бир инсандыр. Къуран-ы 
Керимнинъ макъсады, бу хусусиетлерге саип инсанларны ва- 
хийнинъ тербиесинден кечирмек эди. Бу тербиенен Къуран-ы 
Керимнинъ гъаеси месулиетли ве бильгили олмакъ, догъру, 
дюрюст, инсанлар етиштирмектир. 

1.1.2. Къуран-ы Керимнинъ янъы бир инам системасы 
пейда этюви 

Огренейик 

Ислям тарихъ! китабидан Мекке деврининъ тарихий 
этапларны текрар окъуйыкъ. 

Къуран-ы Керимнинъ Меккеде узеринде тургъан баш- 
къа бир мевзу да бозулгъан Аллах инамыны тюзельтмек эди. 
Путперестлик джемиетте ярамайлыкъны ве кериде къал- 
гъан бир тюшюнджени девам эттирген энъ муим васта эди. 
Къзфан-ы Керим, Меккелилернинъ мушрик дининдеки базы 
хакъсыз ве кейфий мешгъулиетлерини шойле анълата: 

«Бир де оларгьа рызыкъ оларакъ бергенлеримизден, 
маиетини бильмеген шейлерине (путларгъа) пай айырмакъта- 
лар. Аллахкъа ант олсун, ифтира этеяткъан шейлеринъизден 
мытлакъа суальге чекиледжексинъиз.» (Нахль, 16/56) 

Къайд этейик 

Ахырет инамы Мекке девринде эмиетли бир шекиль- 
де эльге алынды. 

«Озьлерининъ ошларына кетмеген шейлерни Аллахкъа 
аит этелер. Энъ гузель нетидженинъ озьлерининъки олгъа- 
ныны анълаткъан тиллери де яланнынъ орьнегини бере. Ич 
шубесиз, олар ичюн ялынъыз атеш бардыр ве олар онъа аты- 
ладжакълар.» (Нахль, 16/62) 

Къураннынъ мушриклерге догьрулткъан бу тенкъитлер- 
нинъ артындан мусульманларгьа буюк бир баскъы кельди. 
Ислямгьа даветнинъ бу девирдеки энъ ачыкъ хусусиети муш- 
риклерден кельген бу баскъылар ве оларгъа къаршы мусуль- 
манларнынъ тирельмесидир. 

Къураннынъ бу девирде узеринде тзфгъаны мевзулар- 
дан бири де эсап кунюдир. Меккени идаре эткен зенгин ве 
джемаатына къаршы месулиет дуйгъусы ташымагъан инсан- 
лар эсап береджеклерине инанмай эдилер: 

«Ве дедилер ки: Биз мал ве эвлят тарафындан даа зен- 
гинмиз, биз азапкъа огъратыладжакъ да дегильмиз» (Себе, 
34/35) 

Къураннынъ ахыретнен алякъалы хабери мушрик ара- 
пларнынъ инамларына сонъ дередже къаршы эди. Бунынъ 
нетиджесинде мушриклернинъ мухалефети даа чокъ артты. 

«Шерефли Къурангъа ант олсун. Араларындан бир тен- 
биеджининъ келгенине шаштылар да, кяфирлер бойле деди¬ 
лер: Бу шашыладжакъ бир шей.Биз ольген ве топракъ олгъан 
вакътымызда (тирильтеджекмиз) ми.Бу, акъылгъа узакъ бир 
дёнюштир» (Къаф, 50/1-3) 

Бу девирде энген аетлер, къыяметте чокъ шиддетли 
кечеджек олгъан вакъиаларны козьлер огюнде джанлан- 
дырмакъта. Бу аетлер умумен къыскъадыр. Анджакъ, мун- 
деридже бакъымындан гъает зенгин ве эдебий бакъымдан 
кучьлюдирлер. Бу аетлер окъугъан инсаннынъ дуйгъуларына 
теренден тесир эткен бир усул къулланмакътадыр. 

«О куню кок шиддетнен салланып чалкъаланыр. Дагълар 
юргенден юрер. Ред эткенлернинъ алына вай о куню.» (Тур, 
52/9-11) 

«О, алчалтыджы, юксельтиджидир. Ер юзю шиддетли 
сарсылгъан, дагълар парчалангъан, дагъылып, тоз-думан 
алына келген ве сизлер де учь сыныф олгъан вакъытта, О (ки- 
мисини) юксельтир, (кимисини) алчалтыр.» (Бакъыа, 56/4-6) 

«...О куню кок юзю ириген маден киби олур. Дагълар 
да саврулгъан юньге чевирилир. Дост, достны сорамаз.Бир- 
бирилерине косьтерилирлер. Гуняхкяр кимсе истер ки, о кун- 
нинъ азабындан (къуртулыш ичюн).» (Меаридж, 70/8-11) 







тефсир ильми 


Къайд этейик 

Эвельки Пейгъамберлерни анълаткъан къысса- 
ларнынъ чогьу Меккеде энди. Бу къыссалар эвельки 
Пейгьамберлернинъ муджаделелеринден орьнеклер бере- 
рек анълатып, Пейгъамберимизге ве мусульманларгьа ма- 
невий джеэттен ярдым этти. 

«Иште, козь къамашкъан, ай тутулгъан, кунешнен ай бир 
ерге кетирильген вакъытта! О куню инсан Къачыладжакъ ер 
нереси! дейджек. Ёкъ, Ёкъ! (Къачып) сыгъыныладжакъ ер ёкъ- 
тыр! О куню барып токъталаджакъ ер, ялынъыз Раббинънинъ 
узурыдыр. О куню инсангъа, эвельде япкъаны ве сонъундаяп- 
къаны, не бар исе, бильдирилир. Артыкъ инсан озь-озюнинъ 
шаатыдыр. Истесе, узюрлерини сайп тёксин.» (Къыямет, 75/7- 
15) 


Араштырайыкъ - огренейик 

Ашагъыдаки аетлерни мусхафынъыздан тапынъыз ве 
Меккеде энип энмегенлерини араштырынъыз: Сад, 38/1- 
10; Бурудж, 85/1-22; Неджм, 53/1-62 

Инсанларнынъ дюньяда япкъанларындан эсапкъа че- 
киледжеги ве япкъанларына коре къаршылыкъларынынъ бе- 
риледжеги бир кунь келеджектир. 

«...Олар дженнетлер ичиндедир. Гуняхкярлардан: «Сизни 
Секъаргьа (джехеннемге) сокъкъан недир? дие сорарлар. 
Олар бойле джевап берирлер: Биз намаз къылгьанлардан де- 
гиль ЭДИК. Ёкъсулны тоюрмай эдик. Батылгъа^^ далгъанлар- 
нен бирликте бизде дала эдик. Джеза кунюни де ялан сая эдик. 
Сонъунда бизге олюм кельди чатты.» (Мюддессир, 74/42-47) 
Мекке деврининъ илерлеген йылларында мушриклер- 
нинъ мусульманлар узериндеки баскъысы кет-кете арт¬ 
ты. Хазрети Пейгьамбер базы мусульманларнынъ, ада- 
летли ве диндар бир христиан къырал тарафындан ида- 
ре этильген Хабешистангьа кочьмелерине изин берди. 
Пейгьамберликнинъ 5-джи ве 6-джы йылларында эки дефа 

мусульманлар Хабешистангьа кочьтилер. (М.615, 616) 

«Раббинъ эзиет этильгенден сонъ, хиджрет этип артын- 
дан да, сабыр этерек, джихад эткенлернинъ ярдымджысы- 
дыр. Бутюн булардан сонъ Раббинъ эльбетте, чокъ багъыш- 
лайджы, пек мерхаметлидир... » (Нахл, 16/110) 

Мушриклер Хазрети Пейгъамберге сиирбаз, джинлен- 
ген (меджнзш), акълыны джойгъан киби къабаатламаларнен 
Оны ипратув гьайретлерине девам эттилер. 

«(Эй, Мухаммед) О, инкяр эткенлер, зикрни (къуранны) 
эшиткен вакъытларында аз къалды сени козьлеринен деви- 
реджек эдилер. Аля даа (кин ве аседлеринден) ич шубе ёкъ, о 
бир делидир, дейлер.» (Къалем, 68/51) 

Мушриклер бу арада Къуранны Ресулюллахнынъ уйдур- 
гъан яланы киби итиразларда булуна эдилер. 



Иорданияда къаялар ичинде оюлгъан Петра шеэри 








тефсир ильми 


«Инкяр эткенлер: Бу Къуран, Мухаммеднинъ уйдыргъан 
бир яланыдыр, башкъа бир джемаат да, бу хусуста онъа яр¬ 
дым эткендир», дедилер. Бойледже, олар хакъсыз ве әсассыз 
сёз уйдырдылар. Онынъ, башкъасына яздырып да, озюне 
саба-акъшам окъунмакъта олгьан эвелькилерге аит масал- 
лардыр» дедилер.» (Фуркъан, 25/4-5). 

Баскъыларгъа рагъмен Ислямнынъ давети кунь кечтик- 
че яйылды. Меккедеки он зд 1 ь йыллыкъ девир ичерисинде 
Пейгьамберимиз кичик, факъат озюне багьлы бир мусульман 
джемааты мейдангъа кетирди. 

Бу девирде Хазрети Пейгьамберге ве аркъадашлары- 
на япылгъан баскъы ве эскенджелер къаршысында мусуль- 
манларгъа маневий ярдым бермек ичюн Къуран эвельки 
Пейгьамберлернинъ муджаделелерини ве мувафакъиетлери- 
ни®"^ анълатты. Хазрети Ибрахимнинъ, Нухнынъ, Мусанынъ, 
Исанынъ яшайышындан Хазрети Пейгьамбернинъ къаршы- 
лашгъанына бенъзеген вакъиалар анълатылды. Бу къысса- 
ларда Аллахнынъ оларгъа насыл ярдым эткени ве оларны 
мувафакъиетке ириштирген ве ниает, инкяр эткен тджема- 
атнынъ насыл енъильгенлери анълатылмакътадыр. 

Къайд этейик 

Мекке девринде намаз ве зекят киби базы ибадетлер 
әмир этильмеге башланды. 

«Корьмединъми, Раббинъ не япты Ад къавмына; дире- 
клери олгьан, улькелерде онъа бенъзегени яратылмагьан 
Ирем шеэрине, о вадийде къаяларны ёнгьан Семуд къавмине, 
къазыкълар саиби Фиравунгъа. Оларнынъ эписи улькелерин- 
де адден аштылар. О ерлерде яманлыкъны арттырдылар. Бу 
себептен, Раббинъ оларнынъ устюне азап къамчысы ягъдыр- 
ды. Чюнки, Раббинъ козетмектедир.» (Феджр, 89/6-14) 

«Олардан эвель Нухнынъ къавми, Рез халкъы ве Семууд 
да ред эткен эди. Аад ве Фыравуннен Луутнынъ къардашлары 
да ред эткен эдилер. Эйке халкъы ве Тубба къавми де. Бутюн 
булар пейгъамберлерини ред эттилер де, техдидим керче- 

клешти.» (Каф, 50/12-14) 

Бу къыссалар Аллахнынъ Пейгъамберини эр заман де- 
стеклегенини, онынъ артында шахсен Аллахнынъ озю булун- 
гъаныны косьтермекте эди. 

Пейгьамберимиз ве ильк мусульманлар бундан буюк 
маневий ярдым къазанмакъта эдилер. 

Мекке девринде ибадетлер де шекилленмеге башлады. 
Меселя, намаз ибадети Мекке деврининъ башындан бери му¬ 
сульманлар эда эткен бир ибадет эди. Ильк энген Алякъ суре- 
синде намазгъа ишарет этильмектедир. 

«Намаз къылгъанда бир къулны (Пейгъамберни намаз¬ 
дан ) четлеткенни корьдинъми.» (Алакъ, 96/9-10). 

Айрыджа зекятнынъ да Ислямнынъ ильк девирлеринде 
әмир этильгени белли олмакъта. 

«Намазны къылгъан, зекяты берген ве ахыретке де 
кесин-кес инъангъан муминлер ичюн, бир хидает ребери ве 
бир муждедир.» (Немл, 27/2-3) 

Намазнынъ джемаат оларакъ къылынмасы ве икътиса- 
дий бирдемлик ичюн зекят берильмеси, мусульманлар ара¬ 
сында бирликни артырды. Мекке деврининъ сонъларына 
кельгенде Ислямны яймакъ ичюн Меккедеки бутюн имкян- 
лар биткен эди. Мушриклер де Пейгъамберимизге бир такъ- 
ым тузакълар^® азырлай эдилер: 

«Хатырла ки, кяфирлер сени тутып багълавлары я да 
ольдирювлери, яхут сени (юртунъдан) чыкъарувлары ичюн 
санъа тузакъ къура эдилер. Олар (санъа) тузакъ къургъанла- 
рында, Аллах да (оларгъа) тузакъ къура эди.Чюнки, Аллах ту¬ 
закъ къургъанларнынъ энъ хайырлысыдыр.» (Энфал, 8/30) 

Иште, бу девирде Ясриб халкъы Хазрети Пейгъамбернен 
алякьа къураракь, оны озь шеэрлерине давет этти. Аелында 
Пейгьамберимиз Хиджаз арапларынынъ меркези олгъан 
Мекке шеэрини терк этмек истемей эди. Факъат мында муш¬ 
риклер онъа арекет этмек ичюн ич бир тюрлю ёл къалдырма- 
дылар. Ясриблилернен япылгъан корюшмелер нетиджесин- 
де къаршылыкълы анълашмалар япылды. Бу корюшмелер, 
Ясрибден узакъ олмагъан Акьабеде керчеклешкени ичюн 

тефсир ильми 


Акъабе Биатлары оларакъ адландырылды. (М.621, 622). 

Хазрети Пейгъамбер асхабынен бирликте Мединеге 
кочьти. Башта мусульманларны Мединеге ёллагьан 
Пейгьамберимиз энъ сонъ Хазрети Эбу Бекирнен ёлгъа чыкъ- 
ты. Къуран оларнынъ бу сеяатларыны шойле анълата: «Әгер 
сиз онъа (Ресулюллахкъа) ярдым этмесенъиз (бу муим дегиль); 
онъа Аллах ярдым эткендир. Аелында, кяфирлер оны эки 
адамдан бири оларакъ (Эбу Бекирнен бирликте Меккеден) 
чыкъаргън эдилер ; аелында олар магърада эдилер; о аркъа- 
дашына: «Кедерленме, чюнки, Аллах бизнен берабердир» дей 
эди (Тевбе, 9/40) 

1.2. Меккеде энген суре ве аетлернинъ хусусиетлери 

Меккедеки шартлар ве вакъиаларнынъ бу ерде энген ает 
ве сурелернинъ мундеридже ве шекиллерине тесири олды. Бу 
себепнен Меккий сурелерде: 

1.1. Бахийнинъ эндиги мекяндаки бутюн инсанларгъа 
сесленильди. Бу себептен аетлер умумен «эй, инсанлар (я эй- 
юхеннасу)» даветинен башлар. 

1.2. Аллахнынъ бирлигинден, инсанларнынъ янъыдан 
тирильтилерек эсап бермелеринден бахс этильди. 

БЗ.Догьру амеллернинъ нелер олгъаны белиртильди. 

1.4.Эвельки Пейгьамберлерге ант къыссалар бу девирде 
анълатылды. 

1.5. Умумен къыскъа факъат анълам бакъымындан ол- 
дукъча зенгин аетлер энди. 

1.6. Суре башларындаки еминлер сыкъ сыкъ къулланыл- 

ды. 

Огренейик 

Ислям тарихы китабындан Медине девринде олып 
кечкен тарихий вакъиаларны козьден кечиринъиз. 

2.Медине Деврининъ Тарихий Шартлары ве Къуран 

Пейгьамберимиз, Меккеден айырылмакъ меджбур олды. 
Пейгъамберимизнинъ Ясриб шеэрине кочьмесинен бирликте, 
шеэрнинъ ады Медине оларакъ денъиштирильди. Арапчада 
Медине келимеси шеэр анъламына кельмектедир. Шеэрлер 
эр заман дюньяда медениетлернинъ инкишаф эткени ерлер 
олгьандыр. Бу денъишиклик, Ислямнынъ эр бакъымдан ме- 
дений бир аят къзфмакъ истегенини косьтермектедир. 

Мединеде Пейгьамберимиз бир Пейгъамбер олмакъ- 
нен берабер шеэрнинъ идареджиси олды, Пейгьамберимиз 
Мединеде ильк оларакъ Мусульманларнен Еудийлернинъ ве 
Мушриклернинъ мунасебетлерини барыш ве укъукъ черчиве- 
синде тертип этмек ичюн бир анълашма бельгеси тертип этти. 
Дигер тарафтан Пейгьамберимиз Меккели Мусульманлар 
(мухаджирун)нен Мединели Мусульманлар (энсар) арасында 
кучьлю бир къардашлыкъ тесис этти. 

«Даа эвельден Мидинени юрт эткен ве гонъюлерине 
иманны ерлештирген кимселер, озьлерине кочюп кельгенле- 
рини северлер ве оларгъа берильгенлерден толайы, арала¬ 
рында бир раатсызлыкъ ис этмезлер. Озьлери зарурет ичин- 
де олсалар биле, оларныозьлеринден усьтюн тутарлар. Ким 
нефсининъ саранлыгъында къорчаланса, иште, олар къурту- 
лышкъа иришкенлердир.» (Хашр, 59/9) 

Мединели Мусульманлар, (энсар), Меккели 
Мусульманларгьа, (мухаджирзш) къучакь ачты ве яр- 
дымджы олды. Меккели ве Мединели Мусульманлар, 
Пейгъамберимизнинъ реберлигинде къайнашаракъ Мединеде 
кучьлю бир топлулыкъ мейдангьа кетирдилер. О замангьа 
къадар Мединелилер арасында къабиле чекишмеси булуна 
эди. _ 

Араштырайыкъ - огренейик 

Эки медений суре тесбит этинъиз ве буларнынъ мев- 
зуларыны бельгилемеге чалышынъыз. 


«Эп бирликте Аллахнынъ йипине (Къурангъа) сым- 
сыкъы сарылынъ; парчаланманъ. Аллахнынъ сизге олгьан 

ниметини хатырланъ. Хатырынъыздамы, сиз бир-биринъизге 
душманлар эдинъиз де, О, гонъюллеринъизни бирлештирген 
эди ве Онынъ нимети саесинде къардаш кимселер олгьан 
эдинъиз...» (Ал-и имран, 2/103) 

Мединеде, Меккедекинден фаркълы бир диний ве ич- 
тимаий къурулыш булунмакъта эди. Мусульманлар, Меккеде 
корьген баскъылардан къуртулдылар ве даа кучьлю бир ва- 
зиетке ириштилер. Мында шеэрнинъ илери джемааты алды¬ 
лар. 

Мединеде мушрик арапларнынъ янында, еудийлер бар 
эди. Еудийлер, мушриклерге каре даа илери ве инкишафлы 
бир джемаат эди. Медине девринде еудийлер мусульманлар- 
нен ильк вакъытларда эйи мунасебетлер ичинде эдилер. Даа 
санъра бу мзшасебетлер базулды. Мединеде мусульманлар, 
мушриклернен берабер, еудийлернен де муджаделе этмеге 
меджбур алдылар. Чюнки еудийлер мушриклернен иш бир- 
лигине кирдилер. Айрыджа Мединеде, мусульман карюнгени 
алда, Ислямны менимсемеген ве гизлидже къаршы сафлар¬ 
да ер алгьан бир группа инсанлар да артагъа чыкъты. Булар 
мунафыкъ аларакъ адландырылды. Мунафыкълар, еудийлер 
ве мушриклернен бирликте мусульманларгьа къаршы арекет 
эттилер. Мединеде хусусан дженюптеки христианларнен да 
алякъалар къурулды. 

Медине девринде Ислям тарихынынъ ильк дженклери 
япылды. Бедир, Ухуд ве Эндек дженклери мусульманлар- 
нынъ барлыгыны улькеде къабул эттирди. Санъунда мусуль- 
манлыкъ Меккенинъ фетхинен Хиджаз ве Арабстан ярыма- 
дасында белли бир кучь алды. 

2.1. Медине девринде Къуранда эльге алынгъан 
мевзулар 

Медине Девринде Меккедекинден фаркълы шартлар 
булунмакъта эди. Бу шартларда энген аетлерни эки әсас мев- 
зу әтрафында тапламакъ мумкюндир. 

1) Мединеде пзггперестлернен берабер дигер джемаат- 

© ларнен де мунасебетлер къурулды: 

Мында мусульманлар Меккедеки баскъыдан узакъта 
эдилер. Айрыджа Мединели мусульманларнынъ къатылма- 
сынен кучьлери даа да артты. Мединедеки аетлер бу ерде 
корьгенимиз еудий, христиан, мунафыкъ олгьан группалар 
ве оларнен олгьан мунасебетлер акъкъында сёз юрсетмекте- 
дир. 


Кунюмизнинъ 
Мусхаф тертиби 

Сурелернинъ 
эниш -нузуль- 
сырасы (Хз. 
Османгъа коре) 

Кунюмизнинъ 
Мусхаф тертиби 

Сурелернинъ 
эниш -нузуль- 
сырасы (Хз. 
Османгъа коре) 

1. Фатиха 

5 

58. Муджаделе 

105 

2. Бакъара 

87 

59. Хашр 

101 

3. Аль-и Имран 

89 

60. Мумтахине 

91 

4. Ниса 

92 

61. Саф 

109 

5. Маиде 

112 

62. Джума 

110 

6. Әнам 

55 

63. Мунафикъун 

104 

7. Араф 

39 

84.Тегъабун 

108 

8. Энфал 

88 

65. Талякъ 

99 

9.Тевбе 

113 

66. Тахрим 

107 

10. Юнус 

51 

67. Мульк 

77 

И.Худ 

52 

68. Къалем 

2 

12. Юсуф 

53 

69. Хакъкъа 

78 

13. Рад 

96 

70. Меаридж 

79 

14. Ибрахим 

72 

71. Нух 

75 

15. Хиджр 

54 

72. Джин 

40 

16. Нахль 

70 

73. Музземмиль 

3 

17. Исра 

50 

74. Муддессир 

4 

18.Кехф 

69 

75. Къыямет 

31 

19. Мерьем 

44 

76. Инсан 

98 

20. Таха 

45 

77. Мурселат 

33 

21. Энбия 

73 

78. Небе 

80 

22. Хадж 

103 

79. Назиат 

81 

23. Муминун 

74 

80. Абесе 

24 

24. Нур 

102 

81. Теквир 

7 

25. Фуркъан 

42 

82. Инфитар 

82 

26. Шуара 

47 

83. Мутаффифин 

86 

27. Немль 

48 

84. Иншикъакъ 

83 

28. Къасас 

49 

85. Бурудж 

27 

29. Анкебут 

85 

86. Тарыкъ 

36 

30. Рум 

84 

87. Аля 

8 

31. Локъман 

57 

88. Гъашие 

68 

32. Седжде 

75 

89. Феджр 

10 

33. Ахзаб 

90 

90. Белед 

35 

34. Себе 

58 

91. Шемс 

26 

35. Фатыр 

43 

92. Лейль 

9 

36. Ясин 

41 

93. Духа 

11 

37. Саффат 

56 

94. Инширах 

12 

38. Сад 

38 

95. Тин 

28 

39. Зумер 

59 

96. Алакъ 

1 

40. Мумин 

60 

97. Къадир 

25 

41. Фуссылет 

61 

98. Беййине 

100 

42. Шура 

62 

99. Зильзал 

93 

43. Зухруф 

63 

100. Адият 

14 

44. Духан 

64 

101. Къария 

30 

45. Джасие 

65 

102. Текасур 

16 

46. Ахкъаф 

66 

103. Аср 

14 

47. Мухаммед 

95 

104. Хумезе 

32 

48. Фетих 

111 

105. Филь 

19 

49. Худжурат 

106 

106. Къурейш 

29 

50. Къаф 

34 

107. Маун 

17 

51. Зариат 

67 

108. Кевсер 

15 

52. Тур 

76 

109. Кяфирун 

18 

53. Неджм 

23 

110. Наср 

114 

54. Къамер 

37 

111. Теббет 

6 

55. Рахман 

97 

112. Ихляс 

22 

56. Вакъыа 

46 

113. Фелякъ 

20 

57. Хадид 

94 

114. Нас 

21 


2) Къуран-ы Керим Мединеде джемиетнинъ идарии 
ве укъукъий ихтияджларыны къаршылады: 

Бунынъ ичюн аетлерде идарий ве укъукъий әмир ве ёне- 
лювлер®® булунмакътадыр. Медине девринде, инам әсаслары 
текрар къайд әтильди ве ибадетлер ерлешти. Буларнынъ те- 
меллери Мекке девринде атылгъан әди. 

2.1.1. Путперестлернен ве дигер дин векиллеринен 
мунасебетлер 

Мединеде денъишкен шартлар Къуран аетлеринде ифа- 
десини тапты. Бу бакъымдан Къураннынъ аетлерининъ мев- 
зуларында даа әвельки аетлерге коре денъишиклик ортагъа 
чыкъты. 

Хазрети Пейгъамбер Мединеде әкен Хиджаз араплары- 
нынъ меркези олгъан Меккени фетх әтмеге арзу әткен әди. 
Меккени әльге кечиререк, арапларны Ислям дини әтрафын¬ 
да бирлештирмек ве Ислямны дигер улькелерде яймакъ истей 
әди. 

Медине деврининъ ильк йылларында еудийлер мусуль- 
манларнен чарпышмагъа кирдилер. Хиджреттен бир бучукъ 
йыл сонъра, къыбланынъ Месджид-и Акъсадан, Месджид-и 
Харамгъа чеврильмеси бир манада еудийлернинъ мусуль- 
манларгъа къаршы алып баргъан чешит оюнларына джевап 
олды. 

«Биз сенинъ юзинънинъ кокке догъру чеврильгенини ко- 
ремиз. Иште, шимди мемнун оладжакъ бир къыблагъа дёнди- 
ремиз. Артыкъ юзюнъни Месджид-и Харам тарафкъа чевир... 

Сен эхл-и китапкъа эр тюрлю делильни кетирсенъ, кене де 
олар сенинъ къыбланъа дёнмезлер. Сен де оларнынъ къы- 
бласына дёнеджек дегильсинъ. Олар да бир-бирилерининъ 

56 Ёнелюв - направление к чему-либо. 

къыбласына дёнмезлер...» (Бакъара, 2/144-145) 

Мединедеки вазиетни козь огюне аларакъ мусульман- 
лар кичик аскерий группаларнен Мединенинъ хавфсызлыгь- 
ыны сакъламагъа башладылар. Пейгьамберимиз Медине дев- 
рининъ ильк йылларында бир сыра арбий къарарлар алгьан 
олса да, Меккелилернен ич бир тюрлю дженкке кирмеди. 
Пейгьамберимиз дженкке кирмеден макъсадына барыш ёлу- 
нен иришмеге истей эди. Теджавузгъа огьрагьан вакъытта 
биле мусульманларгьа ялынъыз айны шекильде къаршылыкъ 
бермелери әмир этильди (Нахл, 16/126). 

Огренейик 

Бедир дженки акъкъында сиер дерси китабынъыз- 
дан текрар окъунъыз ве аетлердеки анълатувнен тенъеш- 
тиринъиз. 

Илериде мунасебетлернинъ кергинлешмесинен хид- 
жретнинъ 2-джи сенеси (624) мусульманлар Меккелилернен 
дженк япмагьа меджбур олдылар. Меккеде мусульманлар- 
нынъ къалдыргьан малларнынъ ягъма этилювине бир дже- 
вап бермек макъсадынен, Пейгьамберимиз Шамдан кьайта- 
яткьан бир Мекке керванынынь ёлуны кесмеге кьарар берди. 
Бунынь узерине мусульманларнен Мекке ордусы Бедир кьу- 
юларынынь булунгьан мейданда дженк эттилер. Кьзфан-ы 
Керим бу вакьиаларны шойле аньлатмакьтадыр: 

«Сизлер кучьсюз олгъанынъыз алда, Аллах Бедирде 
сизге ярдым эткен эди. Ойле исе, Аллахтан сакъынынъ ки, 
Онъа шукюр эткен олурсынъыз.» (Ал-и Имран, 3/123) 

«Хатырла ки, (Бедир дженкинде) сиз вадийнинъ якъын 
кенарында (Медине тарафында) эдинъиз, олар да узакъ ке- 
нарында (Мекке тарафында) эдилер. Керван да сизден даа 
ашагъыда (денъиз ялысында) эди. Әгер (дженк ичюн) сёй- 
лешкен олса эдинъиз, сёйлешкен вакътынъыз хусусында их- 
тиляфкъа тюшер эдинъиз. ... Аллах юкълагъанынъда санъа 
оларны аз косьтерди. Әгер оларны санъа чокъ косьтерсе 
эди, эльбетте чекинеджек ве бу иш акъкъында мунакъшагъа 
киришеджек эдинъиз. Факъат Аллах (сизни бундан) къуртар- 
ды. Шубесиз, О, кальплернинъ озюни билир... О вакъытта 

шейтан оларгъа япкъанларыны гузель косьтерди де: «Бугунь 
инсанлардан сизге гъалип келеджек кимсе ёкътыр. шубесиз, 
мен де сизинъ ярдымджынъызым», деди. Факъъат эки орду 
бир-бирини корьгенинен, артына къайтты ве: Мен сизден уза- 
къым, мен сизинъ коралмагъанларынъызны(мелеклерни) 
корьмектем, мен Аллахтан къоркъмакътам; Аллахнынъ аза¬ 
бы шиддетлидир», деди. (Энфал, 8/42, 43-48) 

«...О сизни темизлемек, шейтаннынъ весвесесини сиз¬ 
ден кеткизмек, къальплеринъизни бир-бирине багъламакъ 
ве дженкте себат эттирмек ичюн, устюнъизге коктен ягъмур 
ягъдыра эди. О вакътта Раббинъ мелеклерге: «Мен сизнен би- 
раберим; айды, иман эткенлерге дестек олунъ; Мен кяфирле- 
ринъ юрегине къоркъу къояджам... (Эй, кяфирлер!) Әгер сиз 
фетх истесенъиз, иште, сизге фетх кельди! Ве эгер (инкярдан) 
вазгечсенъиз, бу сиз ичюн даа хайырлыдыр...» (Энфал, 8 /11- 
19). 

Бу дженкте бир къач къуманданыны гьайып эткен 
Мекке ордусы буюк бир магълюбиетке огърады. Бу дженк- 
нинъ сонъунда, базы аран къабилелери муеульманларнынъ 
кучюни таныды ве анълашма япты. Айрыджа Медине анъ- 
лашма шартларыны бозгъан еудий Кайнука къабилеси де 
Бедирден сонъра Шамгьа еюргюн этильди. 

Къайд этейик 

Мусульманларгьа, озьлерини къорчалавлары ичюн 
дженк изни Медине девринде берильди. 

Бедирде огърагьанлары магълюбиетнинъ очюни алмакъ 
макъсадынен Меккелилер бир йыл еонъра (625) Мединенинъ 
тышындаки Ухуд дагьы этеклерине кельдилер. Бу дефа 
даа 6340 К бир ордулары бар эди. Устюнликлерине рагьмен 
Меккелилер дженк башлангьанда енъильмеге башладылар. 
Анджакъ, даа сонъра дагънынъ къаршысындаки тепеге ер- 
лештирильген ве ордуны къорумакъ ичюн вазифели булун- 
гъан окъчуларнынъ гъанимет къайгьысынен ерлерини терк 
эттилер. Нетиджеде мусульманлар арттан кельген бир теджа- 
вузгьа къаршы келип еламадылар ве дагьылдылар. 

«(Эй, Мухаммед!) Хатыранъдамы, сен саба эрте мумин- 

лерни (Ухуд) дженк ерлерине ерлештирмек ичюн аиленъден 
(эвинъден) чыкъкъан эдинъ. Аллах хакъкъы иле эшитиджи 
ве билиджидир. О заман аранъызда болюк бозулмагъа юзь 
туткъан эди. Албуки, Аллах оларнынъ ярдымджысы эди. 
Муминлер ялынъыз Аллахкъа таянып ишансынлар.» (Ал-и 
Имран, 3/121, 122) 

«Аллах сизге берген вадесини ерине кетирди. Ниает, 
ойле бир ант кельди ки, Аллах арзулагъанынъызнъы (гъале- 
бени) сизге косьтергенден сонъ, зайыфлыкъкъа огърадынъ- 
ыз; (Пейгъамбернинъ берген) эмири узеринде тартышмагъа 
башладынъыз ве асий олдунъыз. Дюньяны истегенинъиз де 
бар эди. Ахыретни исегенинъиз де бар эди. Сонъра Аллах, 
сынамакъ ичюн сизни олардан (оларны магълюп этювден) 
четлети...» (Ал-и Имран, 3/152) 

Бу арада Пейгьамберимизнинъ ольгени акъкъындаки 
хабер яйылды. Аелында Пейгъамберимиз яралангьан эди. 

«Пейгъамбер артынъыздан сизни чыгьыргъаны алда, 
сиз токътамадан, дагьгъа догъру къача, ич кимсеге чевери- 
лип бакъмай эдинъиз. Аллах сизге кедер устюне кедер берди 
ки, бундан толайы, истер элинъизден кеткенге, истер башынъ- 
ызгъа кельгенлерге кедерленмейсинъиз. Аллах япкъанла- 
рынъыздан хабердадыр... Озь джанларынынъ къайгъысына 
тюшкен бир къысмы да, Аллахкъа нисбетен хакъсыз ерде, 
джахилие девриндеки бенъзеген тюшюнджелерге къапыла 
эдилер, «Бу иштен бизге не!», дей эдилер. Де ки : «Иш бутюн- 
лей Аллахкъа аиттир. «Олар санъа анълатып оламагъанла- 
рыны ичлеринде гизлемектелер.» Бу иштен бизге бир шей 
олса эди. Бу ерде ольдюрильмез эдик», дейлер. Бойле де: 
«Эвлеринъизде къалгъан олса эдинъиз биле, ольдюрилюви 
такъдир этильгенлер, ольдюрилип, тюшеджек ерлерини озь- 
озьлеринден чыкъып кетер эдилер... (Ал-и Имран, 3/153- 
154). Мусульманлар сонъра бир арагъа топлангъан олсалар 
да, мушриклер дженкни ташлаяракъ арткъа къайттылар. 

«Сонъра о кедернинъ артындан (Аллах) сизге бир ишанч 
эндирди ки. (бу ишанч ёл ачкъан) юкъусырав алы бир къыс- 
мынъызны къаплай эди...» (Ал-и Имран, 3/154) 

Дженкнинъ бу шекильде нетиджеленмеси мусульман- 

© ларнынъкучюнинъ зайыфлашмасына себеп олды. Бедевийлер 

даа эвель косьтергенлери дост тавырларыны^^ быракъмагьа 
башладылар. Дженктен сонъра, мусульманларгъа къаршы 
тавырларыны гизлемеген еудий Надир къабилеси, Кайнука 
къабилеси киби сюргюн этильди. Хайбер еудийлери де 
Меккелилерни мусульманларгъа къаршы къызыштырмагъа 
девам эттилер. 

Меккелилер 2 сене сонъра сонъра (627 с.), Мединени иш- 
гъаль этмек ичюн буюк бир орду топладылар. Мусульманлар 
бу дефа, Мединени къорумакъ макъсадынен шеэрнинъ огюне 
эндек къаздылар. Меккелилер шеэрни къмачавгъа алдылар, 
анджакъ бир мувафакъиет эльде аталмадылар. Къамачав 
узадыкъча Мекке ордусында анълашмамазлыкълар чыкъты. 
Сонъунда чыкъкъан бир фыртына мушриклернинъ эм джис- 
маний, эм маневий кучьлерини зайыфлаштырды ве олар 
къамачавны тохтатмагъа меджбур олдылар. 

«Эй, иман эткенлер! Аллахнынъ сизге олгъан нимети- 
ни хатырланъ; о вакъытта сизге ордулар бастыргъан эди де, 
биз оларгьа къаршы бир рузгяр ве сиз корьмеген ордулар ёл- 
лагьан эдик. Аллах не япкъанларынъызны хакъкъы иле корь- 
мекте. Олар эм юкъарынъыздан, эм ашагъы тарафынъыздан 
устюнъизге юрьген вакъытларында; козьлер патлагьан, юре- 
клер гъыртлакъкъа кельген эди...» (Ахзаб, 33/9, 10) 

Эндек дженкининъ артындан, Пейгъамберимиз дженк 
вакътында мусульманларгъа къаршы хаинлик япкъан 
Курайза еудийлери узерине юрюди. 

«Аллах эхл-и Китабнынъ арасындан, оларны (мушри- 
клерни) ярдым эткенлерни къалелеринден эндирди, гонъюл- 
лерине къоркъу тюшюрди...» (Ахзаб, 33/26) 

Къуранда бедевийлернинъ ве еудийлеринъ мусульман- 
ларнен япкъан анълашмаларыны бозмалары шойле анъла- 
тылмакъта: «Бедевийлер кяфирлик ве мунафыкълыкъ ити- 
барынен, эм даа бетер, эм де Аллахнынъ Ресулине эндирген 
къанунларыны танымамагъа даа уйгъундыр. Аллах чокъ 
яхшы билиджидир, икмет®® саибидир.» (Тевбе, 9/97) 

«Не заман олар бир антлашув япсалар, кене озьлерин- 




57 Тавыр - манера поведения. 

58 Икмет - мудрость. 






тефсир ильми 


ден бир топу оны бозмадымы? Затен оларнынъ чокъу иман 
этмез.» (Бакъара, 2/100) 

Хазрети Пейгьамбер еринде бир тешеббюсте булуна- 
ракъ, Меккеге умре зиярети ичюн арекетке кечти (628 с.). 
Анджакъ Меккелилер мусульманларны шеэрге киритмедилер. 
Бунынъ узерине анълашма япылды: «Шубесиз, о терекнинъ 
астында санъа биат эткенлеринде, Аллах о му’минлеринден 
разы олгъан эди. Къальплеринде олгъаныны бильген, олар- 
гъа ишанч дуйгьусы берген ве оларны пекякъын бир фетхнен 
мукяфатландыргъандыр. Кене оларны эльде этеджек бир 
чокъ гьаниметлернен де мукяфатландырды. Аллах устюндир, 
икмет саибидир.» (Фетх, 48/18, 19) 

Мусульманларнынъ з^ире зиярети келеджек сене япы- 
ладжакъ эди. Бу шарт башлангьыч девирде мусульманларны 
кедерлендирди. Анджакъ, бу меселенинъ анълашма ёлунен 
чезильмеси мусульманларгъа дипломатик бир мувафакъи- 
ет къазандыргъан эди. Бир йыл сонъра мусульманлар анъ- 
лашмагъа уйгъун оларакъ умре зияретлерини эда эттилер. 
Буйдан бир сене сонъра исе мусульманлар, Меккени эльге 
кечирмек макъсадынен Мекке тышында лагерь къурдылар. 
Мусульманлар кене япылгъан анълашмалар нетиджесинде 
дженксиз Меккеге кирдилер (629). Кябе нутлардан темиз- 
ленди, умумий афу илян этильди. «(Эй, Мухамед!) Биз санъа, 
догърусы, ап-ачыкъ бир фетх бердик.» (Фетх, 48/1) 

Меккенинъ фетхи нетиджесинде къазанылгъан зафер- 
ден сонъра, Арабстаннынъ буюк къысмы Ислямны къабул 
этти. Анджакъ, базы баш къалдырувлар да яшанды. Меселя, 
исьянджы къабилелер Хунейнде мусульманларгъа къаршы 
топланалар. Мусульманлар да оларнынъ узерине юрюш яна. 
Меккенинъ фетхинден сонъра мусульманларнынъ сайысы 
артты. Анджакъ бойле зафер мусульманларнынъ озь душ- 
манларыны кучьсюз саймаларына себеп олды. Бу себептен 
дженк вакътында буюк магълюбиетке огърадылар. Бу мевзу 
аетлерде шойле тильге кетириле: 

«Аллах бир чокъ ерде ве Хунейн дженкинде сизге ярдым 
эткен эди. Хатыранъыздамы, чокълугъынъыз сизге озюнъиз- 
ни бегендирген, факъат сизни дагъылувдан къуртаралмагъан 

® эди. Ер юзю, бутюн кенишлигине рагъмен, сизге тар кельген 

эди, сонъунда (дагъыларакъ) арткъа къачкъан эдинъиз..» 

(Тевбе, 9/25) 

Фетхтен бир йыл къадар сонъра христианлар булунгьан 
ве Византиянынъ акимиети астында олгъан шималь къыс- 
мында базы баш котерювлер пейда олды. Мындаки къаби- 
лелер мусульманларнынъ керванларына уджюм эте эди- 
лер. Бунынъ узерине Пейгьамберимиз бир орду къураракъ 
Тебюкке бир сефер тертип этмеге къарар берди. Не бар ки, 
базы мусльманлар эм месафенинъ узун олгьаныны, эм де 
мевсимнинъ яз олгьаныны себеп этип дженкке бармагъа ис- 
темедилер ве ачыкътан-ачыкъ Пейгьамберимизден изин ис- 
тедилер. 

«Анджакъ, Аллахкъа ве ахырет кунюне инанмагъан, 
къальплери шубеге тюшип, шубелери ичинде боджалагъан- 
лар сенден изин истерлер. Әгер олар дженкке чыкъмакъ ис- 
тесе эдилер, эльбетте онынъ ичюн бир азырлыкъ япар эди- 
лер. Факъат Аллах оларнынъ арекетлерини чиркин таныды ве 
оларны кери къойды; оларгъа: Отургъанларнен (къадын ве 
балаларнен) берабер отурынъ, денильди.» (Тевбе, 9/45, 46) 


Араштырайыкъ - огренейик 

Ашагьыдаки аетлерни мусхафынъыздан окъунъыз 
ве маналарыны огренерек насыл мевзулар айдынлатыл- 
гьаныны бельгилемеге чалышынъыз: Бакъара, 2/178, 179, 
221-227. Ниса, 4/19, 20, 34, 35, 128-130; Маиде, 5/33, 34; 

Нур, 24/2. 

Мусульманларнынъ дженюбий Арабстанда яшагьан 
христианларнен де мунасебетлери олды. Пейгьамберимиз 
Неджранда яшагьан христианларгьа бир мектюп ёллая- 
ракъ, оларны Ислямгьа давет этти. Олар да араларында 
дин адамлары булунгьан бир эйетнен Мединеге кельдилер. 
Пейгьамберимизнен араларында Хазрети Иса акъкъында 
бир тартышма чыкъты. Бунынъ узерине Ал-и Имран суреси- 
нинъ 59-джы аети энди: 

«Аллахнынъ къатында Исанынъ вазиети Адемнинъ ва- 
зиети кибидир. Аллах оны топракътан яратты. Сонъра онъа 
«Ол!» деди, о да олды.» 

Пейгъамберимиз хиджретнинъ 10-джы сенеси хадж эт- 
мек макъсадында Меккеге кетти. Арафатта Пейгъамберимиз 
Веда Хутбесини окъуды. Даа сонъра онъа Ислям динининъ 
тамамлангьаныны бильдирген шу ает энди: «... Бугунь сизге 
дининъизни текмилледим. Сизге берген ниметимни текмилле- 
дим. Сиз ичюн дин оларакъ Ислямны сечтим...» (Маиде, 5/3) 
Пейгъамберимиз, учь ай къадар сонъра 632 сенеси къы- 
скъа бир хасталыкъ деври кечирген сонъ Мединеде вефат 
этти. 


2.1.2. Къуран-ы Керимнинъ ичтимаий аятны бельгилеви 

Къураннынъ энюв эснасында Ислямнынъ инам әсасла¬ 
ры Меккеде ортагъа къоюлды ве ишленди, Медине девринде 
текмилленди. Мединеде енген аетлерде, даа чокъ ичтимаий 
аятнынъ чешит сааларыны^® тертип эткен укюмлер бельги- 
ленди. 

Ислямнынъ макъсады эвеля джемиетте ишанчны ерлеш- 
тирмектир. Бунынъ ичюн джемиеттеки анълашмамазлыкъ- 
ларны ёкъ этмеге чалышты. Пейгъамберимизнинъ ильк иш 
оларакъ Мединеде булунгъан джемаатларнен бир анълашма 
имзаламасы, буны косьтермектедир. Айрыджа бу, джемиет¬ 
те укъукъ тюшюнджнсининъ инкишафы ичюн де бир адым¬ 
дыр. Булар медений бир джемиет ичюн атылмасы керек ол- 
гъан адымлар эди. Къураннынъ әсас вазифелеринден бири 
башта укъукънынъ устюнлигини ве адалетнинъ джемиеттеки 
әмиетини косьтермектен ибарет әди. 

«Эй, иман эткенлер! Адалетни дикъкъатнен муафаза 
этиджи, озюнъиз, ана-бабанъыз ве акърабанъыз алейхин- 
де олса да, Аллах ичюн шаатлыкъ этиджи кимселер олунъ. 
(Акъларында шаатлыкъ эткенлеринъиз) зенгин олсунлар, 
факъыр олсунлар, Аллах оларгъа (сизден) даа якъындыр. 
Ислеринъизге уйып, адалеттен чыкъманъ, (шаатлыкъны) 
эгер-букер (догъру шаатлыкъ этмез), яхут шаатлыкъ этювден 
къачынсанъыз (билинъ ки), Аллах япкъанларынъыздан ха- 
бердардыр.» (Ниса, 4/135) 

«Эй, иман эткенлер! Аллах ичюн хакъны муафаза этид- 

59 Саа - сфера, поприщө; отрасль; пространство; поле, ллощадь. 

жи, адалетнен шаатлыкъ этиджи кимселер олунъ. Бир джема- 
аткъа беслеген кин, сизни адиль арекет этмемеге итеклемесин. 
Адалетли олунъ; бу Аллах къоркъусына даа чокъ ярашкъан 
(бир арекет) тир. Аллахкъа исьян этювден сыкъынынъ. Аллах 
япкъанларынъыздан хакъкъы иле хабердардыр.» (Маиде, 
5/8) 

Бу темель адалет даветининъ узерине ичтимаий низам- 
ларнен алякъалы эмирлер эндирильди. Инсан джанына къаст 
этмек (Бакъара, 2/178, 179), хырсызлыкъ (Маиде, 5/38, 39), 
ве башкъа аллар ичюн джезалар бельгиленди. Аиле тешки- 
лятынен алякъалы укюмлер; эвленюв ве айрылувнен алякъа¬ 
лы укюмлер бу девирге аиттир (Бакъара, 2/221-242; Ниса, 
4/19, 20, 34, 35, 128-130). Мирас акъкъындаки укюмлер де 
бу деврде энди. 

«Ана-баба ве акърабаларнынъ къалдыргъанларындан 
эркеклерге бир пай бар; ана-бабанынъ ве акърабаларнынъ 
къалдыргъанларындан къадынларгъа да бир пай бар. Истер 
азындан, истер чокъундан, белли бир иссе айырылгъандыр.» 

(Ниса, 4/7; айр. бакъ. Ниса, 4/11-14; 32, 33; 127; 176) 

Бу девирде икътисадий саада да бир такъым низам 
къаиделери япылды. Анълашма шартлары ве борджларнен 
алякъалы укюмлер энди (Бакъара, 2/282), фаиз ясакълан- 
ды (Бакъара, 2/275, 280; Ал-и Имран, 3/130-132). Айрыджа 
Меккеде фарз къылынгъан намаз ве зекят киби ибадетине 
ораза ве хаджнынъ да къошулгъаныны коремиз: 

«Эй, иман эткенлер! Аллахкъа къаршы кельмектен сакъ- 
ынувынъыз ичюн, ораза сизден эвелькилерге фарз этильгени 
киби, сизге де фарз этильди... » (Бакъара, 2/183-187) 

«Сафа иле Мерве Аллахнынъ къойгъан нишанларындан- 
дыр. Эр КИМ Бейтуллахны зиярет этсе я да умре япса, олар- 
ны таваф этювде озюне бир гунях ёкътыр. Эр ким гонъюлли 
оларакъ, бир яхшылыкъ япса, шубесиз Аллах къабул этер ве 
хакъкъы иле билир...» (Бакъара, 2/158: Айр. бакъ. 189, 196- 
203) 

Кендимизни сынап бакъайыкъ 

Мединеде энген 7 сзфенинъ адларыны айтынъыз. 

2.2. Мединеде энген суре ве аетлернинъ хусусиетлери 

Мединедеки ичтимаий ве медений шартларнынъ хусу¬ 
сиетлери, бу ерде энген аетлерде акис®° этти. 

Бунынъ ичюн мында энген аетлер: 

• «Эй, иман эткенлер (я эйюхеллезине амену)» я да «эй 
эхл-и китап (я эхлель-китаб)» даветинен башлангъандыр. 

• Меккедеки аетлерге коре даа узундыр. 

• Мунафыкълардан сёз этмектедир. 

• Мусульманларнынъ джемаат оларакъ озь укъукъий ме- 
селелери акъкъында сёз юрсете. Меселя мираснен алякъалы 
аетлер ве бир такъым къабаатларгьа бельгиленген джезалар 
(худуд) Мединеде энди. 

• Мушриклернен дженкке изин берильди. 


Алгъан бильгилеримизни текрарлайыкъ 

1 .Къуран-ы Керим энмеге башлагьан девирде Меккедеки 
ичтимаий шартлар акъкъында бильги беринъиз 

2. Къзфан-ы Керим Мекке девринде эвеля къайсы ах- 
лякъий әсаслар узеринде тохталды? Анълатынъыз. 

3. Къуран Меккеде Ислямнынъ къайсы инам эсаслары- 
ны ортагъа къойды? Аетлерден делиллер кетирип анълатынъ¬ 
ыз. 

4. Меккеде энген суре ве аетлернинъ умумий хусусиетле¬ 
ри нелерден ибарет? Анълатынъыз. 

б.Медине деврининъ ичтимаий шартлары акъкъында 
бильги беринъиз. 

6. Мединедеки мусульманларнен дигер джемаатлар ара¬ 
сында насыл мзшасебетлер пейда этти? Аетлерден делиллер 
кетиререк айдынлатынъыз. 

7. Медине девринде энген Къуран аетлери ичтимаий 
аятнынъ къайсы меселелерни айдынлатты? Аетлерден делил¬ 
лер кетиререк анълатынъыз. 

8. Мединеде энген суре ве аетлернинъ умумий хусусиет- 
лерини язынъыз. 


60 Акис этмек - отражаться. 






ШБОЛЮК 


IV БОЛЮК 


КЪУРАН-Ы КЕРИМНИНЪ 
МАКЪСАТЛАРЫ ВЕ ӘСАС МЕВЗУЛАРЫ 


ДЕРСИМИЗГЕ АЗЫРЛАНАЙЫКЪ 


Дерсимизге чалышмагъа башламадан эвель, 

• Шимдиге къадар алгьан бильгилеринъизден файдала- 
наракъ Къуран-ы Керимнинъ әсас мевзуларыны айтынъыз. 

• Бильгилеринъизге таянаракъ Къуран-ы Керимнинъ 
макъсатлары узеринде тюшюнинъиз. 

Къуран-ы Керим инсаннынъ аятыны озь яратылышына 
уйгьун оларакъ кечирмесини истер ве буны шойле бильди- 
рир: 

«Сен юзюнъни ханиф оларакъ, динге, Аллах инсанлар- 
ны анги табиатта яраткъан исе, онъа чевир. Аллахнынъ яра- 
тувында денъишме ёкътыр. Иште, дос-догъру дин будыр; 
факъат инсанларнынъ чокъу бильмезлер.» (Рум, 30/30) 

Къуран-ы Керим инсанны тербиелер. Онда юдже фа- 
зилетлернинъ булунмасыны истер. Бунынъ ичюн Къуран че- 
шитли инам әсаслары, эмирлер ве ясакълар ортагъа къояр. 

Къураннынъ темель макъсады - инсаннынъ иман этю- 
ви ве бу инамгъа уйгъун оларакъ ахлякълъ! олмасы ве догъру 
ишлер япмасыдыр. 

1. Къуран-ы Керимнинъ озь ичиндеки бутюнлиги 

Къуранны тешкиль эткен суре ве аетлернинъ мевзулары 
бир-бирлеринен багълыдыр. Бир ает бир мевзуны анълата. 
Анджакъ бу аетнинъ бир яндан да Къурандаки башкъа мев- 
зуларнен алякъасы бардыр. Яни Къураннынъ 634 'юн аетлери 
бир-бирлеринен багълыдыр. 

Субетлешейик-огренейик 

«Къзфанда келимелер арасында олгъан мунасебет де 
сонъ дередже дикъкъатчекиджидир. Меселя, Аллах, селям, 
неби, иман ве бзшынъ киби чокъ муим Къзфан сёзлерини 
тонлап, Къуранда не мана анълаткъаныны бакъмакънен 
мананынъ анълашыла бильмеси зан әтиле. Факъат акъикъ- 
атта меселе, ойле зан әтильгени къадар къолай дегильдир. 
Чюнки бу сёзлер, конкрет маналарны, бир-бирлеринен 
олгъан мзшасебет системасындан ала. Дигер бир ифаде- 
нен булар, озь араларында буюк-кучюк чешит группалар¬ 
ны тешкиль әткенлер ве бир-бирлеринен чешит ёлларнен 
багълангъанлар. Бойледже гъает низамлы ве сонъ деред¬ 
же бир-биринен багълы мунасебет агъы къурарлар. Иште, 
муим олгъан хусус, бу тюшюндже системасыны якъала- 
макътыр «Тошихико Изутсу, «Къуранда Аллах ве инсан» 
(тердж. Сулейман Атеш) Анкара, 1975, с. 15-16. 

Бу бакъымдан Къуран, мевзулары бакъымындан бир 
бутюнлик ичиндедир. Меселя, шу аетни алайыкъ: 

«Ким иззет ве шереф истесе, бильсин ки, иззет ве ше- 
рефнинъ эписи Аллахнынъдыр. Гузель сёзлер анджакъ, 
Онъа юкселир. Салих амеллерни гузель сёзлер юксельтир. 
Яманлыкъларнен тузакъ къургъанларгьа кельгенде, олар 
ичюн четин бир азап бар ве оларнынъ тузагъы бозулыр.» 
(Фатыр, 35/10) 

Бу аетте Аллахнынъ мытлакъ бир кучьке саип олгъаны 
анълатылмакътадыр. Анджакъ айны заманда аетте гузель ах- 
лякъ къаиделери огретильмектедир. Ает бизге гузель сёз сёй- 
лемемиз, файдалы ишлер япмамыз ве ярамайлыкътан узакъ 
турмамыз керек олгъаныны огретмектедир. Айрыджа ает, 
ярамай кишилернинъ башына келеджек азаптан баас эткени 
ичюн ахырет инамынен де алякъалыдыр. 

Къуран-ы Керимнинъ бир аетинде къапалы олгьан бир 
ифаде, башкъа бир аетте ачыкътыр. Бир ерде къыскъа ола- 
ракъ кечкен бир бильги, башкъа бир ерде тафсилятлъ! бир 
шекильде берильмектедир. Меселя, Къуран-ы Керимде «догъ- 
ру ёл» (сыратым мустакъим) ибареси къулланылмакътадыр. 

Бир аетте, бу ифаде айдынлатыланмадан кечмектедир (Худ, 

11/56). Анджакъ бу ифаденинъ мундериджеси, Мерьем сзфе- 
сининъ 36-джы аетинде шойле айдынлатылмакъта: 

«Шубесиз, Аллах меним де Раббим, сизнинъ де 
Раббинъиздир. Ойле исе, Онъа къуллукъ этинъ. Иште, догъру 
ёл будыр.» 

Араштырайыкъ - огренейик 

Ашагъыдаки аетлерни окъуп анълагъан сонъра ара- 
ларындаки мевзу бакъымындан мунасебетини тапынъыз. 

Араф, 7/35; Хиджр, 15/10; Исра, 17/55; Мерьем, 19/51; 
Фуркъан, 25/20; Ясин, 36/30. 

Къуран дикъкъатлыджаокъунгъанда эр келименинъбир- 
биринен багълъ! олгъаны корюле. Меселя, Къуран-ы Керимде 
Аллах келимеси меркезде булунмакътадыр. Аллах келимеси 
Къураннынъ бутюн тюшюнджелеринен алякъалыдыр. Аллах, 
«ерни» (арз), «коклерни» (семават), «инсанны ве кяинаттаки 

эр шейни» ярадандыр (халякъа). Аллах, «ресуль» ве «китап» ел¬ 
лар (эрселе). Аллахкъа инангъанлар мумин, муслим, муттакъи 
ве иляхре оларакъ адландырыла. Инанмагъанлар исе кяфир, 
фасыкъ, залым ве иляхре оларакъ адландырыла. Аллах, салих 
амель ишлегенлерни дженнетине алыр, ярамайлыкъ (сеййи- 
ат) япкъанларны исе джехеннемге атар. Къураннынъ бу тю- 
шюнджелери ве даа башкъалары бир-бирлеринен алякъалы- 
дыр. Булар бир-бирлерининъ маналарыны да анълатыр. 

Булар, бир бзд'юннинъ парчаларыны мейдангьа ке- 
тире. Бойледже, Къураннынъ джумлелери ве сёзлери бир- 
бирлерини анълатмакътадыр. Буларнынъ эр бирини анъла- 
макъ ичюн мунасебети олгъан дигер Къуран тюшюнджелери- 
не де бакъмамыз керек. 

Субетлешейик-огренейик 

Фатиха суреси насыл мевзуларны озь ичине алгъан ве 
Къзфандаки къайсы мевзуларнен багълы? 

Демек, Къуранда келимелер, бир-бирлеринден айры ве 
адий алда булунмазлар. Эр бирининъ дигеринен якъын бир 
багъы бардыр. Сёзлер, озь араларында чешит группалар¬ 
ны мейдангъа кетире ве бир-бирлерине багълана, олдукъча 
низамлъ! бир бутюн, тюшюндже бакъымдан бир мунасебет 
агъы къурар. 


2. Къуран-ы Керимнинъ макъсатлары 



Къуран-ы Керим; Рахман, Рахим, эйилерни севген, яра- 
майлыкъларгъа къаршы тенбиелеген, эр шейнинъ яратыд- 
жысы, бир олгъан Аллахкъа инанмамызны истер. Хазрети 
Ибрахимден еткизильген шу ифаделер, Аллахны гузель бир 
шекильде анълатмакътадыр: 

«Шубесиз, олар меним душманымдыр; Анджакъ алем- 
лернинъ Рабби олгъан Аллах достумдыр. Мени яраткъан ве 
манъа догъру ёлны косьтерген Одыр. Мени ашаткъан, ичирген 
Одыр. Хасталангьан вакътымда магъа шифа берген Одыр. 
Меним джанымны аладжакъ, сонъра мени тирильтереджек 
Одыр. Эсап куню хаталарымны багъышлайджагъыны умют 

эткеним Одыр. Эй, Раббим, манъа икмет бер ве мени яхшылар 
арасына къош.» (Шуара, 26/77-83) 

Аллах инсанларгьа олгьан севгисини, оларны догьру ёл- 
гъа чагъыргьан Пейгьамберлер ёллап косьтерди: 

«Сизни къаранлыкълардан айдынлыкъкъа чыкъармакъ 
ичюн, къулуна ап-ачыкъ аетлер эндирген Одыр. Шубесиз, 
Аллах сизге нисбетен чокъ шефкъатлы, чокъ мерхаметли- 
дир.» (Хадид, 57/9) 

Аллахкъа иманнынъ аяткъа кечирильмеси эйиликни 
әмир этмек, ярамайлыкъкъа къаршы тенбилемек, кучьсюз- 
лерге ярдым этмек ве иляхре оларакъ ортагьа чыкъмакъта- 
дыр. Демек, юдже Яратыджы; инсаннынъ дурюст, догьру, 
ахлякъий дегерлерге саип, япкъанларынынъ месулиетини 
дуйгъан бир варлыкъ олмасыны истемектедир. Къуран ин- 
санлыкъны ярамайлыкънынъ къаранлыгьындан къурта- 
рып, эйиликнинъ айдынлыгьына ташымакъ истемектедир. 
Бу бакъымдан аетлерде эр вакъыт ярамай олгьан арекетлер 
тенкьит этильген ве ясакьлангьан, эйи олгьан арекетлер исе 
тешвикьат этильген ве әмир этильгендир. 


КЪУРАН-Ы КБРИМ 


Инамлы 

Бильгили 

Месулиет шуурына саип 
Догьру ве дурюст 
Адалет дуйгьусына саип 
Эйиликлерге ёнельген 
Ярамайлыкьлардан узакь тургьан 
Озюни инкишаф эттирген 


ШАХЫСЛАР БТИШТИРМБКНИ 
МАКЪСАТ ЭТКБНДИР 

«Шубесиз, Аллах адалетни, яхшылыкъны, акърабагъа 
ярдым этмекни әмир этер, Чиркин ишлерни, яманлыкъны ве 
адден ашувны да ясакълар. О, тюшюнип, тутарсынъыз дие, 
сизге огют бермекте.» (Нахл, 16/90) 

«Яхшылыкъ - юзлеринъзни шаркъ ве гьарп тарафкъа 
чевирювинъизден ибарет дегиль. Асыл яхшылыкъ о кимсе- 
нинъ япкъаныдыр ки, Аллахкъа, ахырет кунюне, мелеклерге, 
китапларгьа, пейгъамберлерге инаныр. (Аллахнынъ ризасы- 
ны козетерек) якъынларгъа, етимлерге, ёкъсулларгъа, ёлда 
къалгъанларгъа, тиленджилерге ве хызметкярларгъа севген 
малындан арджлар, намаз къылар, зекят берир. Антлашув яп- 
къан вакъытта сёзлерини ерине кетирир. Къыйынлыкъ, хаста- 
лыкъ ве дженк вакъытларында сабыр этер. Иште, догърулар 
- бу васыфларны ташыгъанлардыр. Муттакъийлер анджакъ 
олардыр. (Бакъара, 2/177) 

Аетлерде ачыкъ корьгенимиз киби Къуран-ы Керим, 
инсангьа ярашкъан фазилетлернен донатылгьан кимселер 
етишмесини истемектедир. Бу себептен Къурандаки бутюн 
эмирлер ве ясакълар, бу макъсадны керчеклештирмек узьре 
кельди. Меселя, Къуран-ы Керимде намаз къылмакъ мусуль- 
манларгъа әмир этильди. Намаз, инсанны ярамайлыкълар- 
дан узакъ тутаджакъ бир ибадеттир: 

«(Расулим!) Санъа вахий этильген Китапны окъу ве на¬ 
маз къыл. Чюнки намаз хаясызлыкътан къорчалар. Аллахны 
анъмакъ, эльбетте (ибадетлернинъ) энъ буюгидир. Аллах яп- 
къанларынъызны биле.» (Анкебут, 29/45) 

Араштырайыкъ - огренейик 

Ашагъыдаки аетлерни мусхафынъыздан окъунъыз ве 
маналарыны огренерек бизге не киби әсаслар огреткенле- 
рини тапмагъа чалышынъыз: Белед, 90/11-18; Аокъман, 
31/13- 19; Меаридж, 70/22-35; Худ, 11/113; Ниса, 4/85. 

Къуранда намазны кереги киби къылмагъанларнынъ 
исе ёкъсулларгъа ярдым әтюв федакярлыгъыны косьтерме- 
диклери бельгиленмектедир: 

«Языкълар олсун, о намаз къылгъанларгъа ки, олар на- 

мазларыны джиддийге алмазлар. Олар косьтериш^^ япыджы- 
лардыр; хайыргъа мани олурлар.» (Маун, 107/4-7) 

Нетидже оларакъ Къзфан бутюн инсанлыкъкъа догьру 
ёлны косьтермек ичюн эндирильди. Къуран догьру ве янъ- 
лыш арекетни бир-биринден айырмагъа бильген, инсаний 
фазилетлерни кишилигине нуфуз эттирген ве медений хусу- 
сиетлерге саип инсанлар етиштирмекни макъсат эткендир. 


3. Къуран-ы Керимнинъ әсас мевзулары 

Къураннынъ әсас мевзуларыны умумий оларакъ шу ше- 
кильде сыныфландырмакъ мумкюн: 

• Темель инам мевзулары: Бир олгьан Аллахкъа иман; 
олюмден сонъра бир аят олгьанына, Ахыретке иман. 

• Инамларымызнынъ аятта акис этюви: Къуран, аре- 
кетлермизге ёл косьтереджек бильгилерни де озь ичине ала. 
Эйи, ярамай, адалет, зулум киби тюшюнджелер Къуран-ы 
Керимде анълатылмакътадыр. Къуран ибадетлер вастасынен 
гузель ишлерге ёнельмемизни истер. Онынъ анълаткъан ве 
огреткен мевзулары ичинде бу къысым салих амель термини- 
нен ифаде әтиле. 

Бу серлева алтында Къураннынъ әсас мевзулары узе- 
ринде тафсилятларынен тураджакъ ве булар арасында бир 
сыраламанынъ япылмасы мумкюнлигини кореджекмиз. 
Къуран ичне алгъан мевзулар бакъымындан дёрт айры къы- 
сымгъа айырыла билир. 

3.1. Темель тюшюнджелер ве инамлар къысмы 

Ильк оларакъ әлъге аладжагъымыз къысым Къуран-ы 
Керимнинъ темель тюшюнджелерден ибарет олмасыдыр. 
Буларны шойле сыраламакъ мумкюн: 

• Аллах инамы: Къуран-ы Керимде Аллах, әр шейни 
яраткъан, әр шейге кучю еткен, әши ве бенъзери олмагъан, 
тек олгъан Танърыдыр. Бутюн кяинатны О, яраткъандыр. 

«Шубесиз, коклерде ве ерде, инангъанлар ичюн, бир чокъ 
делиллер бардыр. Сизинъ яратылышынъызда ве Аллахнынъ 
(ер юзюнде) яйгьан джанлыларында, кесен-кес оларакъ, инан- 
гъан бир джемаат ичюн, ибрет бериджи нидже делиллер бар. 
Гедженинъ ве куньдюзнинъ денъишювинде, Аллахнынъ кок- 
тен эндирген рызкъында (ягъмурда) ве олюминден сонъ, ерни 
онен тирильтювинде, рузгярларны чешит тарафлардан эсти- 
рювинде, акъылыны къуллангъан джемаат ичюн делиллер 
бардыр. Иште, санъа керчек оларакъ окъугъанымыз булар, 
Аллахнынъ аетлиридир. Артыкъ, Аллахтан ве Онынъ аетле- 
ринде сонъ, анги сёзге инанаджакълар?» (Джасие, 45/3-6) 

• Къуран бизге Ислямнынъ инам темеллеринден бири 
олгъан ахырет инамыны да огретмектедир: 

«Ер курреси озюне xас^^ сарсынтысынен саллангъан, 
топракъ агъырлыкъларыны тышкъа чыкъаргъан ве инсан: 
«Не олмакъта бунъа!», деген вакъытта, иште, о куню (ер) 
Раббинънинъ онъа бильдирювинен, бутюн хаберлерини 
анълатыр. О куню инсанлар амеллерини корювлери (къар- 
шылыгъыны алувлары) ичюн болюк-болюк къабрлеринден 
чыкъаджакълар. Ким зерре микъдары хайыр япкъан исе, оны 
корер. Ким де зерре микъдары шерр ишлеген исе, оны коред- 
жек.» (Зильзаль, 99/1-8) 

Къайд этейик 

Темель тюшюнджелерр ве инанмлар къысмында 
Аллах, инсан, олюмден сонъраки аят яни ахырет ве дигер 
яратылгъанларнен алякъалы тюшюнджелер ве инамлар ер 
алыр. Бу тюшюнджелер Ислямгьа темель хусусиетини къа- 
зандыра. 





• Къуран-ы Керимде; 

- Инсан, 

- Инсаннынъ яратылышы, 

- Инсаннынъ Аллахнен, 

- Инсаннынъ кяинатнен олгъан мзшасебетининъ 
насыл олмасы кереклиги мевзулары айдынлатыла. 

«Де ки: «Сизни яраткъан, сизге эшитмек дуйгъусы, козь- 
лер ве юреклер берген Одыр! Не де аз шукюр этесинъиз! Де 
ки: «Сизни ер юзюнде чокълаштырып даркъаткъан Одыр; ан- 
джакъ Онынъ узурына келип топланаджакъсынъыз.» (Мульк, 
67/23-24) 

Къуран-ы Керимге коре табиат - Аллах тарафындан яра- 
тылгьандыр ве инсанларнынъ къулланувына такъдим этиль- 
гендир. Табиат айны заманда Аллахнынъ барлыгьынынъ бир 
делилидир. 

«Биз, акъкъатен, инсан огълуны шерефли эттик. Оларны 
къарада ве денъизде ташыдыкъ; оларгъа гузель-гузель ры- 
зыкълар бердик; Кене оларны яраткъанларымызнынъ бир 
чокъунда акъикъатен устюн эттик.» (Исра, 17/70) 

«О, эки шаркънынъ ве эки гъарпнынъ Раббидир. О алда, 
Раббинъизнинъ анги ниметлерини ред этесинъиз? Эки денъиз- 
ни бир-бирине къавушмакъ узьре къоя къойгъан. Араларында 
бир сед бардыр, бир-бирине кечип къарышмазлар. О алда, 
Раббинъизнинъ анги ниметлерини ред этесинъиз? О денъиз- 
лернинъ эр экисинден де инджи ве мерджан чыкъар. О алда, 
Раббинъизнинъ анги ниметлерини ред этесинъиз.» (Рахман, 
55/17-23) 

Къыскъасы бу къысымда Аллахнынъ, инсаннынъ ве 
табиатнынъ бир-бирлеринен мунасебетлери булунмакъта- 
дыр. Аллах инсанны яратты. Инсан бир табиат ичине къо- 
юлды ве бу табиат инсаннынъ эмрине берильди. Инсан бу 
дюньяда белли бир девир яшар. Сонъра бу дюньядан айры- 
лыр, япкъанларынынъ къаршылъхгъыны алыр. Аллах инсан 
ве табиат тюшюнджелерининъ бу шекильде анълашылмасы 
Ислямнынъ темель макъсатларындандыр. 

Бу къысымдаки тюшюнджелер Ислямны дигер динлер- 
ден айыргъан тюшюнджелер ве инамлардыр. Чюнки башкъа 
динлерде бу темель тюшюнджелер я фаркълы анълашылды, 
я да ич ер алмады. Меселя, христианлыкънынъ танъры акъ- 
къындаки фикри Ислямдакинден фаркълыдыр. Айрыджа 
Пейгъамбер ве китап тюшюнджелеринде де бу бойледир. 
Къабул эткенимиз Пейгъамбер ве таби олгъанымыз китап 
да бизни дигер динлерден айыргъан хусусиетлер арасында- 

дыр. Мусульман сайыла бильмек ичюн Хазрети Мухаммедын 
Пейгьамбер оларакъ къабул этмек ве кетирген Къурангьа 
инанмакъ керектир. 

3.2. Ахлякъ огретюв къысмы 

Эвельки къысымда Аллах, инсан ве табиат киби темель 
тюшюнджелер ве инамлар тарифленди. Бу ерде исе инам- 
ларнынъ бир арекет оларакъ аяткъа акис этмеси бардыр. 
Аллахкъа ве ахыретке иман, инсаннынъ аятында ве япкъан- 
ларында корюнмеси керек. Бу арекетлерни Аллахкъа олгъан 
инамымыз косьтере. Аллах эйидир. Эйиликлерни ве гузелли- 
клерни мукяфатландырыр. Аллах хакъсызлыкъ япмаз, адиль 
ве джумерттир. 

«О, къулларынынътевбесини къабул этиджи,яманлыкъ- 
ларны багъышлайыджы ве япкъанларынъызны билиджидир. 
Аллах иман этип, яхшы ишлер япкъаларнынъ тевбесини къа¬ 
бул этер, лютфинден оларгъа зиядесини берир. Кяфирлерге 
кельгенде, оларгъа да четин бир азап бардыр.» (Шура, 42/25- 
26) 

Мусульман бойле бир Танърыгъа инангъаны ичюн онынъ 
аяты да бу тарафтан шекиль къазанаджактыр. Мусульман 
кимсе федакяр ве месулиет саиби олмалы, яманлыкълардан 
узакъ тзфмалыдыр. Адиль олмалыдыр. 

«Шубесиз, Аллах адалетни, яхшылыкъны, акърабагъа 
ярдым этмекни әмир этер, чиркин ишлерни, яманлыкъны ве 
адден ашувны да ясакълар. О, тюшюнип тутарсынъыз дие, 
сизге огют бермекте.» (Нахль, 16/90) 

«Сизден хайыргъа чагъыргъан, яхшылыкъны әмир этип, 
яманлыкъны мен эткен бир джемаат олсун. Иште, олар къур- 
тулышкъа иришкенлердир.» (Ал-и-Имран, 3/104) 

«Олар озь джанлары истегенине рагъмен, ашны ёкъсул- 
гъа, етимге ве эсирге ашатырлар.» (Инсан, 76/8) 

Аллах кяинатны инсанларнынъ файдаланмасы ичюн 
яратты ве онынъ хызметине такъдим этти. Ойле исе инсан- 
лар да кяинатны ве табиатны къорчаламасы, Аллахнынъ ис- 
тегени шекильде эйи къулланмасы керек. 

Сизге рызыкъ оларакъ, бергенлеримизнинъ темизлерин- 

ден ашанъ, бу хусуста адден ашув ве нанкёрлыкъ де этменъ; 
сонъунда сизни гъадабым чарпар. Кимни гъадабым чарпса, 
акъикъатен о, эляк олды демектир.» (Таха, 20/81) 

Къуранда узеринде турулгьан бу ахлякъ огретювлер озь 
темеллерини юкъарыда таныш олгьанымыз темель тюшюн- 
джелер ве инамлардан алмакътадыр. 

3.3. Хакъ ве месулиетлер къысмы (Укъукъ къысмы) 


Къуран-ы Керимде инсаннынъ джемиет ичиндеки хакъ 
ве месулиетлеринден де сёз этильмектедир. Бу къысым - ич- 
тимаий къысымдыр. Мында инснларара мунасебетлернен 
алякъалы диний ве укъукъий укюмлер булунмакътадыр. 

Бу къысым Къуранда, темелъ инамлар ве ахлякъ огре¬ 
тювлер узерине ерлешкендир. Башкъа бир ифаде иле 
Аллахкъа инамнынъ ве ахлякълы олувнынъ ичтимаий аят- 
таки акислери де хакъ ве месулиетлер къысмында корюле. 
Инамлы ве ахлякълы инсанлар ичтимаий аятта да адалетни 
сакълайджакъ, башкъа варлыкъларгъа хакъсызлъхкъ этмейд- 
жектир. Джемиетте адалетни ерине кетиреджектир: 

«Эй, иман эткенлер! Аллах ичюн хакъны муафаза этид- 
жи, адалетнен шаатлыкъ этиджи кимселер олунъ. Бир джема- 
аткъа беслеген кин, сизни адиль давранмамагъа итеклемесин. 
Адалетли олунъ; бу Аллах къоркъусына даа чокъ якъышкъан 
(бир давраныш)тыр. Аллахкъа исьян этювден сыкъынынъ. 
Аллах япкъанларынъыздан хакъкъы иле хабердардыр.» 
(Маиде, 5/8), 

Къуран-ы Керим адалет къаршысында инсанларнынъ 
мусавий олгъаныны ве эр кеснинъ укъукъынынъ устюнлиги- 
ни танымасы керек олгъаныны бельгилемектедир: 

«Эй, иман эткенлер! Адалетни дикъкъатнен муафаза 
этиджи, озюнъиз, ана-бабанъыз ве акърабанъыз алейхин- 
де олса да, Аллах ичюн шаатлыкъ этиджи кимселер олунъ. 
(Хакъларында шаатлыкъ эткенлеринъиз) зенгин олсунлар, 
факъыр олсунлар, Аллах оларгъа (сизден) даа якъындыр. 
Ислеринъизге уйып, адалеттен айырылманъ, (шаатлыкъны) 
эгер-букер (догъру шаатлыкъ этмез), яхут шаатлыкъ этювден 
къачынсанъыз (билинъ ки), Аллах япкъанларынъыздан ха¬ 
бердардыр.» (Ниса, 4/135) 

Къайд этейик 

Хакъ ве месулиетлар къысмы - Ислямда адалет ве 
укъукъ шуурынынъ ерлешмесини макъсат эткендир. 

Адалет тюшюнджесинен алякъалы бу къысымда Аллах 
шойле эмирлер еллады: 

«Ана-баба ве акърабаларнынъ къалдыргьанларындан 
эркеклерге бир пай бар; ана-бабанынъ ве акърабаларнынъ 
къалдыргьанларындан къадынларгъа да бир пай бар. Истер 
азындан, истер чокъундан, белли бир иссе айырылгъандыр. 
Мирастан (пайы олмагъан) акърабалар, етимлер ве ёкъсуллар 
мирас такъсиматында азыр булунса, бундан оларны да ры- 
зыкъландырынъ ве оларгъа гузель сёз сёйленъ.» (Ниса, 4/7, 
8 ) 

«Эй, иман эткенлер! Бельгиленильген бир муддет ичюн 
бир-биринъизге борджлангъанынъызда, оны язынъыз. 
Бир кятип оны аранъызда адалетнен язсын. Ич бир кятип 
Аллахнынъ онъа огреткени киби язмакътан кери турмасын; 
(эп шейни олгъаны киби) язсын. Узеринде хакъ олгъан кимсе 
(борджлу) да яздырсын, Раббинден къоркъсун ве борджуны 
асла эксик яздырмасын...» (Бакъара, 2/282) 

«Эй, иман эткенлер! Аллахнынъ сизге хелял эткен эйи 
ве темиз шейлерни (сиз озюнъизге) харам этменъ ве сынъыр- 
ны ашманъ. Аллах сынъырны ашкъанлары севмез.» (Маиде, 
5/87) 

Хырсызлыкъ, инсан олдюрмек киби къабаатлар ичюн 
джезалар да къайд этильди. Бу укюмлернинъ темеллери, 
Ислямнынъ темель инамлары ве ахлякъ огретюв къысмынен 
багълы.. Чюнки хакъ ве месулиетлер къысмындаки эмирлер, 
Къзфандаки ахлякъий принциплер ве темель инамлар узери- 
не ерлешкендир. 

3.4. Ибадетлер къысмы 

Къуран-ы Керимдеки әсас мевзу ве къысымларнынъ 
дёртюнджиси - намаз, ораза, хадж киби меджбуриетлер бу- 
лунгъан къысымдыр. Бу меджбуриетлер даа эвельки инам 
ве эмирлер акъкъындаки шуур севиесини шахсий ве ичти- 

© маий черчиведе кучьлендирмек макъсадынен әмир этильди. 

Бзшынъ ичюн дигер эмирлернинъ кереги киби ерине кетири- 
ле бильмеси, инамны кучьлендирмек ичюн муимдир. 

«Шубесиз, мен - Аллахым. Менден башкъа илях ёкъ. 
Манъа къуллукъ эт; мени анъмакъ ичюн намаз къыл!» (Таха, 
20/14) 

«Эй, иман эткенлер! Аллахкъа къаршы келмектен сакъы- 
нувынъыз ичюн, ораза сизден эвелькилерге фарз этильгени 
киби, сизге де фарз этильди.» (Бакъара, 2/183) 

«Хаджны ве умрени Аллах ичюн текмиль япынъ...» 

(Бакъара, 2/196) 

Ибадетлер айны заманда Аллахнынъ ишаретлери ола- 
ракъ къабул әтиле (шеаир): 

«Эй, иман эткенлер! Аллахнынъ (къойгъан диний) иша- 
ретлерине, харам айгъа, (Аллахкъа эдие этильген) къурбан- 
гъа, (ондаки) герданлыкъларгъа, Рабблерининъ лютуф ве 
ризасыны араяракъ, Бейт-и Харамгъа ёнельген кимселерге 
(теджавуз ве) сайгъысызлыкъ этменъ...» (Манде, 5/2) 

Ибадетлер, айрыджа диннинъ тыш корюниши бакъы- 
мындан да къыймет ташый. Аллахкъа инангъанымызны 
косьтерген бу тимсалий арекетлер, динимизни дигер дин- 
лерден айыра. Чюнки биз намаз ве ораза киби ибадетимиз- 
ни, Къураннынъ ве Пейгъамберимизнинъ бельгилегени киби 
япамыз. Башкъа динге менсюп диндар кишилер исе кунь- 
люк ибадетлерини озь динлеринде бельгиленгени киби япа- 
лар. Мукъаддес ерлернинъ зияретинен керчеклешкен хадж 
да бойледир. 


4. Къуран мевзуларынынъ ве макъсатларынынъ кенди 
бутюнлиги ичинде сыраланмасы 


Бу мевзуларны тертибине коре сыраламакъ, юкъар 
даки схема шеклинде косьтермек мумкюндир. Схемада алт- 
таки къысым, усттеки къысымгъа темель олмакътадыр. Бу 
къысым айны заманда Ислямнынъ темель хусусиетлерини ве 
энъ темель зшсур олгъан Къадир-и Мутлакъ олгъан Аллах ина- 
мыны да косьтермекте. Аллахкъа ве ахъхретке олгъан инам 
инсаннынъ яратыджысынен олгъан ве инсаннынъ табиатнен 
олгъан мунасебетининъ шекли бу къысымда бельгиленди. 

Къуранда кечкен ахлякъ огретюв къысмы исе темель 

инамларнынъ ве тюшюнджелернинъ аятта арекет оларакъ 
акис эткен къысымдыр. Аллахкъа инангьан, онъа ве яратыл- 
гьанларгьа къаршы месулиет дуйгъан инсан ахлякъий фази- 
летлернен аятына шекиль берир. 

Даа сонъра кельген къысым исе хакъ ве месулиетлар 
къысмыдыр. Бу къысымда Аллахнынъ эмирлери ве ясакъла- 
ры булуна. Бу әмир ве ясакълар эвельки къысымнынъ яни 
ахлякъ къысмынынъ узерине къурулгъан ве онъа таянгъан- 
дыр. Мындаки меджбуриетлер ахлякъ къысмындаки эмир- 
лернинъ джемаатта акис этмесидир. 

Невбеттеки къысым исе ибадетлернинъ булунгъаны 
къысымдыр. Ибадетлерде, диннинъ дигер эмирлерининъ ве 
тюшюнджелерининъ тимсаллештирильген ве сыкълашты- 
рылгъан шеклини коремиз. Ибадетлер бу бакъымдан диннинъ 
темель фикир ве эмирлерининъ яшатылмасы ичюн эмиетли- 
дир. Меселя, намаздаки текбирлер, динимиздеки Аллах ина- 
мыны ифаде этер ве онынъ аятымызда девамлы олмасына 
ярдым этер. 

Къуранда бзд'юн бу къысымлар бир-бирлеринен догъру- 
дан догъру алякъалыдыр. Меселя, ибадетлер булунгъан къы- 
сымнен, укъукъий укюмлер булзшгъан къысым бир-биринен 
багълыдыр. Кене ахлякъ къысмы бир яндай темель инамлар 
къысмынен, дигер яндай да укъукъ къысмы ве ибадетлер 
къысмынен багълыдыр. 

Къуран-ы Керимдеки бу къысымлардан эр анги бири 
олмадан Ислям дини олмаз. Бу къысымларнынъ эр бири 
Ислям ичюн вазгечильмездир. Анджакъ, бу къысымлар бир- 
бирлерине коре фаркълъ! эмиет ташыр. Ибадетлер къысмы 
мзшм ве эмилетлидир, анджакъ хакъ ве месулиетлар къысмы 
ондай даа эмиетлидир. Ахлякъ огретюв къысмы исе эвель- 
килерден даа эмиетлидир. Темель тюшюнджелер ве инамлар 
къысмында булунгъан тюшюндже ве инамлар Ислямгъа коре 
энъ муим ве эмиетли олгъан тюшюндже ве инамларны озюне 
мзшдеридже эткендир. 








IV БОЛЮК 


Субетлешейик-огренейик 

Къураннынъ мевзуларынен алякъалы эмиет сырасы¬ 
на коре башкъа бир тертиплев де Эндулюсли бзнок алим 
Шатыбий (о. 1388) тарафындан япылды. Онъа коре дин- 
нинъ энъ темель гъаеси маслахаттыр. Маслахат инсанлар- 
нынъ файдасына олгьан шейлердир. Инсаннынъ файда¬ 
сына олгъан мевзуларны Шатыбий учь әсас къысымгьа 
боле ве оларны эмиетлерине коре сыныфландыра. Энъ 
башта зарурият (диннинъ меджбурий принциплери) келе. 
Зарурият ичерисинде джаннынъ, акъылнынъ, диннинъ, 
несилънинъ ве малнынъ къорунмасы киби энъ темелъ ве 
умумий принциплер ер алгъандыр. Даа сонъра, хаджият 
(ихтияджлар) келе. Бу термин диннинъ макъсатларыны ке- 
ниш тутмакъ ве дикъкъатсызлъхкънынъ ёл ачмасы мумкюн 
олгъан зорлукъларны ашмакъ ичюн керектир. Учюнджи 
дереджедеки меслеат исе тахсинияттыр (гузелликлер) ве 
ахлякъ къысмыны ичине алгъандыр. Бу сыралама ичери¬ 
синде тахсиният, хаджиятнен багълъщыр. Хаджият исе 
заруриятнен багълыдыр. Бу вазиетте энъ темелъ олгъан 
ве дегерлерни де озь ичине алгъан заруриятнынъ эмиетке 
алъ 1 нмамасы дигерлерининъ де эмиетке алынмамасы не- 
тиджесини догъурыр. 

Кечкен мевзуларны текрарлав 

1. Къуран-ы Керимнинъ кенди ичиндеки бутюнлик акъ- 
къында къыскъаджа бильги беринъиз. 

2. Къзфаннынъ макъсатлары нелер? Оларны дефте- 
ринъизге язынъыз. 

3. Къураннынъ огреткен темель тюшюнджелер ве инам- 
лар къысмына кирген мевзулар нелер? Оларны анълатынъ- 
ыз. 

4. Къурандаки ахлякъ огретюв къысмынынъ темель тю¬ 
шюнджелер ве инам къысмындан сонъ кельмесининъ себеби 
акъкъында бильги беринъиз. 

5. Къурангъа коре хакъ ве месулиетлар къысмы недир? 
Язынъыз. 

6. Къураннынъ эмиетли ибадетлери нелердир? Аетлерден 
орьнеклер®^ беререк анълатынъыз. 

7. Къураннынъ мевзуларыны ве макъсатларыны 
Къзфаннынъ бутюнлиги ичинде сыралап язынъыз. 

8. Шатыбийге коре Къзфаннынъ мевзу такъсиматыны 
изаатланъыз. 

КЪУРАН-Ы КЕРИМНИ 

АНЪЛАТУВ ИЛЬМИ ОЛАРАКЪ 

ТЕФСИР 


Дерсимизге азырланайыкъ 

Дерсимизге чалышмагъа башламадан эвель, 

• Эдебият дерсинде анълашылмагьан шиир сатырлары- 
ны талиль®"^ этеркен насыл бильгилер керек ола? Оларны деф- 
теринъизге язынъыз. 

• Къуран-ы Керимни анъламак ичюн не киби бильгилер 
огренмемиз кереклигини тюшюнинъиз. 





64 Талиль этмек - анализировать. 






тефсир ильми 


Къуран-ы Керим мусульманлар ичюн менбадыр. 
Бу себептен онынъ анълатылмасы ве анълашылма- 
сы муимдир. Къуран-ы Керимни анълаткъан ильк оджа 
Пейгьамберимиздир. Ильк несиллерден башлап Къураннынъ 
анълашылмасы ичюн усуллар инкишаф этильди ве китаплар 
язылды. 

Къуранны анълатмакъ ичюн ишлеп чыкъарылгьан усул- 
гьа тефсир дениле. «Тефсир» келимеси арап тилинде «къапа- 
лы бир шейнинъ орьтюсини ачмакъ» деген мананы анълат¬ 
къан «фе-се-ра» фиилинден пейда олгъандыр. Тефсир илими 
Къураннынъ аетлерини бизлер ичюн анълайышлъ! алгъа ке- 
тире; анълата. 


1. Тефсир ильмининъ тарифи ве макъсады 

Тефсирнинъ макъсады - Къуран-ы Керимнинъ ифаде- 
лерини догъру анълатмакътыр. Пейгъамберимиз ве ильк му¬ 
сульманлар Къзфан аетлерининъ манасыны къолай анълай 
эдилер. Чюнки Къуран-ы Керим оларнынъ тилини къуллана 
эди. Айрыджа, олар аетлернинъ ишарет эткен вазиетлерни 
ве вакъиаларны биле эдилер. Белки де бу вакъиаларнынъ 
къараманы эдилер. Базы анълашылмагъан аетлерни исе 
Пейгъамберимиз мусульманларгъа анълата эди. 

Анджакъ даа сонъраки несиллерге аетлернинъ манасы¬ 
ны анълатмакъ керек олды. Чюнки олар, Къураннынъ энген 
девирден узакъ къалгъан эдилер. Даа сонъраки несиллернинъ 
аранчаны чокъ эйи бильмелери ве аетлернинъ энген девирни 
огренмелери керек эди. Иште, тефсир Къуран аетлерининъ 
козьде туткъан маналарны сонъраки несиллергъ анълатмакъ 
ичюн кешф этильди. Тефсир тарихында эр муфессир аетлер¬ 
нинъ манасыны анълатып, Къураннынъ тефсирини озь дев- 
ринде яшагъанларнынъ анълайышларына такъдим этти. 

Къайд этейик 

Тефсир - аетлернинъ эндирильген заманында анълат¬ 
макъ истеген маналарыны бизге ачыкълагъан илимдир. 










V БОЛЮК 


2 . Тефсир ильмининъ усулы 

Тефсир ильми эвеля, эльге алгъан Къуран джумлеси- 
нинъ ильк манасыны берир. Бунынъ ичюн тефсир, тиль иль¬ 
мининъ черчивесине къоюла биледжек усуллар ве бильгилер 
къулланыр. Бир аетнинъ захирий манасына, аетте къулла- 
нылгъан келимелернинъ маналарыны бильмек ве аетнинъ 
джумле къурулъ 1 шыны догъру бир шекилъде чезмек ёлунен 
ириширмиз. Анджакъ буны япмакънен, аетнинъ там оларакъ 
не демек истегенини белъгилеп олмамыз. Бу, ана тили дерс- 
леринде сёзнинъ манасыны талиль этмек ичюн нелерге дикъ- 
къат этильмеси керек олгъанына бенъзер. 

Араштырайыкъ - огренейик 

Маиде 5/96, Юсуф 12/10 ве 19-джы аетлерде кечкен 
«сейяре» келимесининъ манасынен бугуньки аран тилин- 
деки айны келимеге берильген мананы тенъештиринъиз. 

Тефсир - Къуран аетлерининъ манасыны анълаткъанда 
тильшинаслыкъ ве тарих фенлеринден файдаланмакътадыр. 
Тарихнынъ белли бир девринде вахий этильген бир китап 
оларакъ Къуранны догъру анъламакъ ичюн, онынъ энген де- 
вирдеки тарихий шараитни огренмек керектир. Тефсир ни¬ 
замы да иште, Къзфаннынъ джумлелеринде козьге тутулгъан 
маналарны, бу тиль ве тарих мальземелерининъ ярдымынен 
догъру бир шекильде ортагъа чыкъармакъны макъсат эткен- 
дир. 

Къайд этейик 

Тефсир - Къуран аетлерини анълатмакъ ичюн тиль¬ 
шинаслыкъ ве тарих фенлеринден файдаланмакътадыр. 

Бунъа коре тефсир ильми аетлернинъ манасыны анъла- 
тыр экен базы тедбирлерни керчеклештире. Бу тедбирлерни 
эки әсас къысымгъа больмек мумкюн: 

1 - Тефсир, ильк оларакъ Къуран-ы Керимнинъ джумле- 
лерини тиль бакъымындан чезер. Бунынъ ичюн Къураннынъ 
къуллангъан аранчаны бильмек керек. Айрыджа арапчанынъ 

тиль къаиделери тефсирде къулланыла. Тефсир этильген ает- 
те кечкен бир келименинъ, Къзфаннынъ энген девирде ара- 
плар тарафындан къайсы манада къулланылгъаныны огрен- 
мек керек. Чюнки бу келиме, шимди къулланылмай я да баш- 
къа бир манада къулланылмасы мумкюн. Бунынъ ичюн арап 
тилининъ къаиделерини бильмек керек. 

Озюмизни сынап бакъайыкъ 
Билгенинъиз тефсир адларыны сайынъыз. 

2 - Тефсир этильген аетнинъ насыл шараитте энгени- 
ни де араштырмамыз керек. Ает къайсы вакъиадан сонъра 
энди? Аетнинъ энмесине себеп олгъан бир суаль берильген 
эдими? Къыскъаджа аетнинъ энмесине себеп олгъан вакъиа- 
ны я да вазиетни бильмемиз керек. Тефсир буларны дикъ- 
къатке аларакъ аетлерге анълатув бермеси керек. Тефсир 
ичюн ялынъыз белли бир аетнинъ энгени мзшт дегиль, бу- 
тюнинен Къураннынъ энген муитнинъ тарихынен алякъалы 
бильгилер де лязимдир. Бу себептен тефсир япаркен мумкюн 
олгъаны къадар Къураннынъ энген муитке кирмеге ве о де- 
вирнинъ шартларыны огренмеге чалышмалъхмыз. Бойледже, 
тефсирнен аетлерни догъру бир шекильде анъламагъа гъай- 
рет эткен оламыз. Тефсир саесинде Къураннынъ ифаделе- 
рине Къураннынъ козьде туткъанындан фаркълъ! маналар 
берильмесининъ огюни алгъан оламыз. Тефсирнинъ талап 
эткен бу тедбирлер ерине кетирильмегени такъдирде, ает- 
лернинъ ильк вахий этильгенинде козьде туткъан маналарны 
анълап оламамыз. Бу исе Къураннынъ асыл манасыны янъ- 
лыш анъламамызгъа себеп олзф. 

3. Тефсир ильмининъ вазифеси ве дигер темель Ислям 
илимлеринен олгъан багъы 

Тефсир, Къуран аетлерининъ козьде туткъаны ма- 
наларыны анълата. Тефсир ильмининъ япкъан изааты, 
Къзфаннынъ анълашылмасы ёлзшда япылгъан ильк ве муим 
адымдыр. Бойледже тефсир, Къуранны озюне менба эткен 

алда, келям®® ве фыкъых®® киби дигер Ислям илимлери далла- 
рына да бир темель азырлады. Бу бакъымдан диннинъ анъ- 
лашылмасы ичюн ишлеп чыкъарылгъан илимлер арасында 
тефсирнинъ муим бир ери бар. 


Окъуйыкъ - огренейик 

Къураннынъ манасы анълатылгъанда о девирдеки 
арапча козьден узакъ тутулмамалыдыр. Меселя, Шуара су- 
ресининъ 19-джы аетинде Фираун ве Хазрети Муса ара¬ 
сында олып кечкен бир субет анълатыла. Мында Фираун 
Хазрети Мусагъа «Сонъунда япаджагъынъны яптынъ. Сен 
нанкёр бирисинъ!» шеклинде хитап эте. Терджимеде «нан- 
кёр» келимесинен къаршылангьан келиме аетте»кяфир» ке- 
лимесинен ифаде этильди. Бу аетни догъру бир шекильде 
терджиме этмек ичюн, аетнинъ метин бакъымдан багъла- 
мыны бильмек керек олгъаны киби, келименинъ Къуран эн- 
ген девирдеки манасыны да бильмек керек. Аранчада «ке- 
фе-ра» фииль тамырынынъ лугъат манасыы «нанкёр»дыр. 
Фираун, Хазрети Мусагъа бу ерде оны бала экен имаесине 
алып етиштиргенини хатырлатмагъа истей. Бойле анъла- 
сакъ аетнинъ метин бакъымдан багъындан ве келименинъ 
о девирде анълаткъан манасындан четке чыкъкъан олур- 
мыз. Къуранда исе бу келиме «Аллахкъа инанмагъан киши» 
деген мананы анълата. 


Тефсир аетлернинъ манасыны анълатыр экен хадис, та¬ 
рих, тиль фенлери киби фен ве илимлерден файдалана. 

Тефсирнинъ файдалангъан илимлерге, даа тафсилятлы 
оларакъ бакъаджак олсакъ, тефсир: 

- Тиль илимлеринден Къураннынъ келимелерини ве ает- 
лерин анълатмакъ ичюн файдаланыр. 

- Хадис ильминден Пейгъамберимизнинъ аетлернинъ 
манасыны насыл анълаткъныны бильмек ве аетлернинъ эн- 
ген девирдеки шартларны огренмек ичюн файдаланыр. 

- Къуранда ер алгъан сиясет ве итикъат мевзуларыны 


65 Келям - Ислям иман әсасларымы араштыргъан ве къорчалагъан илим. 

66 Фыкъых - Ислям лрактик әсасларны араштыргъан илим. 











ТЕФСИР ИЛЬМИ 


анълатмакъ ве сонъраки девирлерге еткизмек ишини келям 
ИЛЬМИ япты. 

- Умумен укъукъ ве ибадет мевзуларыны исе фыкъых 
ИЛЬМИ эльге алды ве бу сааларнен алякъалы аетлернинъ си¬ 
стемалы бир шекильде анълатылмасы бу илим тарафындан 
эльде этильди. 

Бутюн Ислям низамларынынъ бир де бир усулгъа ихти- 
яджы бар. 

Тефсир дигер ислямий илимлерге темель къойды. 

4. Тефсир ильмининъ файдалангьан әсас илимлер 

Къуранны анлатувда тефсирнинъ файдалангьан илим- 
лерни эки къысымгьа больмек мумкюн. 

• Тефсир ильминде Себеб-и Нузуль - аетлернинъ не 
вакъыт ве не киби шартларда энгенини бизге бильдире. Кене 
Насих ве Менсух да бу къысымда ер ала. Чюнки къайсы 
аетнинъ насих, яни бир укюмни денъиштирген олгьанына, 
къайсы аетнинъ менсух, яни укюми къалдырылгъан олгъа- 
нына аетлернинъ не вакъыт энгенлерини бильген алда къа- 
рар бермек мумкюн. Аетлернинъ Меккий ве Медений ола- 
ракъ сыныфланмасы да энген вакъытларыны бильмекнен 
мумкюндир. 

Къайд этейик 

• Тефсир - аетлернинъ манасыны догъру анълатмакъ- 
ны макъсат эткендир. 

• Къуранны анълатув, тефсирнинъ вазифеси олса, 
онынъ огреткен дегерлерни аяткъа кечирюв келям, фыкъ¬ 
ых ве тасаввуфнынъ вазифесидир. 


• Тефсир тиль ильминден де файдалана. Тефсирде эве- 
ля, аетлернинъ манасы бериле. Бунынъ ичюн аетлердеки 
сёзлерни догъру тарифлемеге бильмек керек. Къураннынъ 
къуллангъан ябанджы®’’ келимелерни эльге алгъан Гъарибуль- 
Къуран тефсир ичюн керекли бир бильгидир. Кене Къуранда 

67 Ябанджы - чужой, не местный. 

ЭШ сесли ве эш анъламлы (вуджух ве незаир) келимелер 
тефсир ильмининъ меракъ саасына кире. Айрыджа аетлер- 
ни грамматик талиль япкъан сарф®® ве нахв®®, къапалы ве 
ачыкъ ифаделерни эльге алгъан Муджмель ве Мубеййен ве 
Мушкилуль-Къуран къысымлары да булар джумлесиндендир. 
Къураннынъ эшсизлигини анълаткъан Иджазуль-Къуран, 
Къураннынъ услюбини^®, ве Къурандаки еминлерни анълат¬ 
къан къысымларнынъ бутюни тиль илимлери умумий мевзу- 
сы алтында эльге алына билир. 


Араштырайыкъ - огренейик 

Ирише биледжегимиз бир тефсирден Фатиха суреси- 
нинъ ильк аетлерине козьден кечиререк, тиль илимлери- 
нинъ ве хадис, тарих киби бильгилернинъ къулланувыны 
тапмагъа чалышынъыз. 


Тефсир ильмининъ файдалангъан энъ әсас менбасы ха- 
дистир. Хадис Къуранны анълатувда биринджи дереджеде 
муимдир. Чюнки Къзфаннынъ энген девирге ве аетлернинъ 
къайсы шартларда энгенинен алякъалы бильгилерни башта 
хадис менбаларындан огренемиз. Айрыджа, Къуранда мана¬ 
сы белли олмагъан сёзлер ильк дефа Пейгъамберимиз тара- 
фындан анълатылды. 


68 Сарф - морфология. 

69 Нахв - синтаксис. 

70 Услюб - стиль; манера, лочерк; форма, вид. 

Бильгимизни тешкерип бакъайыкъ 

1. Тефсир келимеси къайсы тамырдан пейда олгъан? 

2. Тефсир ильмини тарифленъиз. 

3. Тефсир ильмининъ макъсады недир? 

4. Тефсир ильми, усулыны татбикъ этеркен къай¬ 
сы тедбирлерден кечерек аетлернинъ манасыны анълата? 
Язынъыз. 

5. Тефсир ильминен дигер Ислям илимлери арасындаки 
багъны анълатынъыз. 

6. Тефсир, келям ве фыкъых илимлерининъ вазифеле- 
рини тенъештиринъиз. 

7. Тефсир ильмининъ файдалангъан әсас илим даллары 
къайсылардыр? 

ТЕФСИР ВЕ ТАРИХ 


Дерсимизге азырланайыкъ 

1. Бир вакъианынъ юз бермесине себеп олгьан вакъиа- 
ларны бильмек, бизге о вакъианы анълавда не къадар фай¬ 
далы олур? Тюшюнип бакъынъыз. 

2. Себеби нузуль, насих ве менсз^ келимелерининъ ма- 
наларыны лугъаттан тапынъыз ве дефтеринъизге язынъыз. 

Тефсирде япылмасы керек олгьан муим ишлерден бири 
аетнинъ энген заман ве мекян арасындаки багьны догьру 
бир шекильде бельгилемек олгьанынен таныш олгьан эдик. 
Бунынъ ичюн тефсир тарих фенинден файдаланыр. Тефсир 
аетлернинъ энмесине себеп олгьан вакьиалар узеринде тох- 
тала. Классик Кьуран илимлери ичинде буньа себеб-и нузуль 
ады берильген. Аетлернинь энген муит ве шартлар акькьын- 
да бильги алгьанымызда, аетнинь не демек истегенини даа 
яхшы аньлаймыз. 

Араштырайыкъ огренейик 

Вакьиалар арасындаки багьларыны бильмекнинь, 
оларны догьру манада не кьадар муим олгьаныны корь- 
мек ичюн шойле бир теджрибе япмакь мумкюн. Бундан 
бир кьач кунь эвель яйынлангьан бир газетадан бир 
кьач хабернинь серлеваларыны дефтеримизге язайыкь. 
Серлевалар алтында не акькьында язылгьаныны окьума- 
дан бу хаберлер иелер акькьында олгьаныны бельгилемеге 
арект этип бакьайыкь. Соньра исе озь фикирлеримизни 
хаберлернинь мундериджесинен теньештирейик. 

1. Тарих ильмининъ Къуранны анълатувдаки эмиети 

Эр ает белли себепке коре энгендир. Аетлерни догь¬ 
ру аньламак ичюн буны дикькьаткьа алмамыз керек. 
Араштырылгьан аетнинь энген заман ве мекян арасындаки 
багьны дикькьаткьа алмадан япылгьан бир аньлатув, аетте 
кьаст этильмеген маналаргьа алып бармасы мумкюн. Эниш 
себебине бакьылмадан япылгьан аньлатув, аетни энген асыл 
себебинден кьопараджакьтыр. Ойле исе аетнинь аньлатмакь 
истегени тек бир мана булунмакьтадыр ве бу да аетнинь эн¬ 
ген мзштни ве шартларнынь билинмесинен ортагьа кьоюла 
билир. Иште, тефсир ильми, тарих ильми ярдымынен, аетлер¬ 
нинь озьара багьланувыны ве бойледже догьру маналарыны 
тапмакьтан ибареттир. Бир вакьианынь кьаерде, не вакьыт, 
кимлер арасында кечкенини бильмесек, о вакьиа акькьында 
чешит фикирлерни бильдирмемиз мумкюн. Анджакь, булар 
догьру фикирлер олмайджакь. Чюнки вакьианы аньламакь 

О ичюн керекли бильгилер бизге етишмей. Вакьианынь кьа- 

раманларынынъ кимлер олгъаныны, къаерде, не вакъыт ве 
кимлер арасында кечкенини бильсек, вакъианы догьру бир 
шекильде анъламамыз мумкюн ве догьру бир шекильде анъ- 
латмамыз мумкюн. 

Огренейик 

Ислям тарихы китабынъыздан «Ислям тарихынынъ 
темель менбалары» адлы мевзуны текрар окъунъыз. 

Къуран-ы Керимни толусынен анъламакъ ичюн файда- 
ланаджагьымыз тарих фени, Къураннынъ энген девирден 
эвельки юз йылларгьа къадар кете биле. Къуран девринден 
эвельки ичтимаий шартлар да араштырылмасы керек. Бу 
араштырманынъ макъсады Къураннынъ вахий этильмеге 
башлагъан девирдеки медений муит, икътисадий къзфулыш, 
ичтимаий мунасебетлер ве диний инам шекиллерине аит ва- 
зиетлерни даа тафсилятлы бир шекильде ортагъа къоймакъ- 
тыр. Бу чалышма, Къураннынъ къаршылашкъан джемаат- 
нен насыл бир субетке киргенини ве оны насыл тербие эт- 
кенини анъламамызгъа ярдымджы оладжакътыр. Меселя, не 
ичюн Къураннынъ ильк девир аетлеринде ахлякъ мевзусына 
буюк эмиет берилле? Бунынъ джевабы Къзфан энген девир¬ 
ден эвель арапларнынъ яшайышларында булунмакътадыр. 
Чюнки Ислямдан эвель Хиджазда ахлякъий бир чёкюв яша- 
на эди. Къурандан эвельки араплар, Аллахкъа ширк къош- 
магъан олсалар эди, Къуранда олар, Аллахкъа ширк къош- 
къан кишилер оларакъ анълатылмайджакъ эди. О джемиетте 
къулдарлыкъ олмагъан олса эди, Къуран да къулларгъа яхшы 
мунасебет япылмасы кереклиги акъкъында сёз этмейджек 
эди. 

Тарих араштырмасы япмакъ ичюн Ислям менбаларына 
мураджат этмекнен бир сырада Ислямдан тыш олгъан тарих 
менбаларына да мураджат этмек мумкюн. Бунынъ ичюн ме¬ 
селя, Рома, Иран, Хабеш менбаларыны къулланмакъ мумкюн. 
Меселя, Филь суресинде ишарет этильген филь вакъиасында 
сёз этильген Хабешистанлы Эбрехе акъкъында Рома менба¬ 
лары да хабер бере. Хиджаз улькеси о кунь билинген медени- 
етлерден узакъ бир ерде олса да, мындаки аят Арабстаннынъ 

дженюбинде ве шималиндеки аяттан толусынен узюль- 
ген дегиль эди. Хиджаз арапларындаки бенъзер вазиетлер, 
инамлар ве ичтимаий джемиетлер, шимальде ве дженюпте 
булунгьан арап халкъы ичинде де корюльмекте эди. Меселя, 
Хиджаздаки путларнынъ бир къысмы Йеменден, бир къыс- 
мы да Арабистаннынъ шималинден кетирильген эди. Бу уль- 
келернинъ Ислямдан эвельки тарихларындан ве археологик 
къазылмаларнынъ сакълагьан малюматтан файдаланаракъ 
Хиджаз улькесининъ аят шартлары ве мында яшангьан 
вакъиалар акъкъында белли бильгилерге саип олмакъ мум- 
кюндир. 


Окъуйыкъ - огренейик 

«...Эйи бир христиан олгъан Хабешистан къыралы, 
къаршы топракъларда бир къысым Химерлининъ христи- 
анларгъа залымлыкънен баскъы япкъанлары акъкъында- 
ки хаберни алды. Бу инсанлар еудийлер эди... Бунынъ узе- 
рине о, гемилернен ордусыны оларнынъ узерине еллады. 
Дженк нетиджесинде оларны әсир алды. Къыралларынен 
берабер бир чокъ Химерлини къылычтан кечирди. Онынъ 
ерине бир христианны къырал этип тайинледи... Хабеш 
ордусындан бир чокъ къул ве къабаатлы аскерлер Химерде 
къалды. Чюнки бу топракълар чокъ берекетли эди. Чокъ 
кечмеден булар Химер къыралына къаршы аякъкъа турды- 
лар ве къыралны бир къалеге къападылар. Башларына да 
(Абрамус) Эбрехени къырал яптылар. Эбрехе бир христиан 
эди. Хабешистаннынъ Адулис шеэринде гемиджиликнен 
огърашкъан бир Рома ватандашынынъ къулу эди...» 

Ргосоршз оГ Саезагеа, Х181;огу оГ 1;хе Шагз, тердж. Х.Б. 
^е^V^п§, Хагуагб Бшүегзйу Ргезз, СатЬп(1§е, 1996, I. XX, 1, 
1.189’дан терджиме этильди. 



Хиджаз улькесини ве Къзфаннынъ энген девирни даа 
якъындан анълаткъан тарих менбалары исе табиатынен 
Ислям менбаларыдыр. Тарих менбаларымыз арасында Ибн 
Исхакъ (о. 151 /768) ве Ибн Хишам (о.218 /833) киби тарих- 












VI БОЛЮК 


чыларнынъ язгьан эсерлерини^^ къайд этмек мумкюн. Олар 
бизге Къураннынъ энген девир, девирнинъ шартлары, ме- 
дениет ве тюшюндже дюньясы, инсанлар арасы мунасебет 
шекиллери ве вакъиалар акъкъында кениш бильгилер бере. 
Пейгъамберимизнинъ аяты, Къзфан эндирильген сырада 
мейдангьа кельген вакъиалар, асхабнынъ аяты ве долайысы- 
нен аетлернинъ энген девирдеки мзшт ве вакъиалар, бу вакъ- 
иаларнынъ къараманлары акъкъындаки бильгилерни тарих 
менбаларымыздан огренемемиз мумкюн. 


Окъуйыкъ - огренейик 

Аетлернинъ тарихий багъына етерли дереджеде дикъ- 
къат этильмегенине тефсирлеримизде вакъты-вакътынен 
раст кетирмек мумкюн. Меселя, къыбланынъ денъиштириль- 
месини анълаткъан Бакъара суресининъ 144-джи аетиндеки 
«догърусы китап берильгенлер, бунынъ Раблеринден бир кер¬ 
чек олгъаныны билирлер» ибаресининъ тефсиринде муфес- 
сир Къуртубий, Китап берильгенлер (утуль-китаб) ибаресини 
«еудийлер ве христианлар» шеклинде тефсир этмектедир. 
Къуртубий мында аетнинъ энген тарихий багъны дикъкъат- 
къа алмагъан бир анълатув кетире. Чюнки аетнинъ энген де¬ 
вирдеки муитнинъ шартларыны бизге еткизген тарих ривает- 
лерине бакъкъанымызда, аетнинъ энген муитте ве вакъиалар 
сырасында христианларгъа ич бир шекильде раст кельмек 
мумкюн дегиль эди. Аетте «озьлерине Китап берильгенлер »ден 
макъсад, китапкъа саип олгъан джемаатлардан ялынъыз еу- 
дийлердир. Олар даа эвель Ресулюллах тарафындан Бейтуль- 
Макъдис оларакъ бельгиленген къыбланынъ денъиштириль- 
месинден раатсыз олдылар ве Ресулюллахнен мусульманлар- 
нынъ арасыны бозмакъ ичюн ошек даркъаттылар. Аеттеки 
бу тенкъит еудийлерни къасд эте. Христианлар исе бу тар- 
тышмада иштирак этмелери мумкюн дегиль эди (Дженюбий 
Арабистан/Неджран) ве долайысынен риваетлернинъ ве та¬ 
рихий бильгилернинъ бизге еткизгенине коре бу тартышма- 
нынъ ичинде ич олмагъанлардыр. Хиджрий’’^ 7-джи юз йыл 

71 Эсер - произведөниө. 

72 Хиджрий - по хиджре. 

Эндулус алимлеринден Къуртубийнинъ (о.671/1273) бойле 
хатагьа ёл бермеси ает энген девирдеки шартларны етерли 
дереджеде дикъкъатке алмагьанлыгьыдыр. Бу себептен ильк 
девир муфессирлеринден Таберий (о.ЗЮ X/ 923 М) бу ает- 
нен алякъалы оларакъ еткизген риваетлерде христианлар- 
дан сёз этмей. Къуртубийнинъ экинджи дикъкъатсызлыгъы, 
оны бойле хатагъа ёл бермесининъ бир башкъа себеби олды. 
Къзфтубий Къуранда къулланылгъан «эхли китаб» ибаресини 
анълаткъан ает энген девирдеки манасыны эсапкъа къош- 
магъан, амма ибаренинъ даа чокъ Къураннынъ энмеси та- 
мамлангъандан сонъ Ислям медениетинде къазангъан мана¬ 
сыны къабул этерек аетни анълатмагъа чалышты. Бу орьнек 
айны заманда сёз, истыла ве тюшюнджелернинъ девир де- 
вамында насыл мана денъиштиргенини де ортагъа чыкъар- 
макъта. 

2. Къуран-ы Керимнинъ эндирильгени вакъытта 
тарихий вазиет 

Хиджаз улькесинде Къурандан эвельки шартларны бу- 
тюнинен Къуран-ы Керимнинъ энюв себеби оларакъ коремиз. 
Къураннынъ энген единджи юз йылда, Меккеде вахшийлик 
укюм сюрсе де, хавфсызлыкънынъ ве белли бир низамнынъ 
бар эди. Къуран-ы Керим буны шойле анълата: 

«Этрафларындаки инсанлар къапкъачлап алып барылыр 
экен, бизим (Меккени) ишанч ичинде мукъддес бир ер япкъа- 
нымызны кормедилерми? Аля батылгъа инанып, Аллахнынъ 
ниметине нанкёрлыкъ этелерми?» (Анкебут, 29/67) 

Меккелилерге ант ишлерни корюшмек узьре къартлар- 
нынъ къатылгъан Дарун-Недве оларакъ билинген бир мед- 
жлис къурулды. Дженк айларынынъ иляны, харам айлары- 
нынъ тесбити мында япылмакъта эди. Керванлар да бу ер- 
ден ёлгъа чыкъар ве сонъ оларакъ бу ерге келе эдилер. Харам 
айларнынъ тесбити (Реджеп, Зилькъаде, Зильхидждже ве 
Мухаррем) вазифеси муим бир мевзу эди. Бу тесбит этюв 
ишине - несий денъиле эди. Бу девир ичинде хадж япыла. 
Указ панайыры къурула, эр кес тиджаретнен ве атта санатнен 
огъраша эди. Шаирлер ве хатиплер бу муитте эдебий къаби- 
лиетлерини косьтере эдилер. Кябени къорчалав ве хадж сы- 

расында хаджыларгьа сув дагьытув, ёкъсулларны тойдырув, 
керванларгьа реберлик этюв киби вазифелерр Къурейшнинъ 
вазифелеринден эди. 

Меккеде Къурейшнинъ илери келгенлери, сиясий ве ида- 
рий кучьлеринен зенгин туджджарлар олгъан эдилер. Олар, 
Хинд океаны ве Шаркъий Африканен Акъ денъиз арасында 
япылгъан тиджаретни тек башларына эллеринде тута эдилер. 
Меккеде Къурейшнинъ устюнлиги тартышылмаз эди. 

Къурейшнинъ туджджарлары йипектен япылгъан че- 
шит тюрдеки урбалар, миск, бахаратлар, тери, айван, шарап 
киби малларнынъ тиджаретинен огъраша эдилер. Айрыджа, 
Къурейш язда ве къышта япылгъан сеферлернен Меккенинъ 
богъдай ихтияджъ 1 ны да къаршылай эди. Къурейш, озюне 
ракъип олгъан зенгин Таиф шеэрининъ тиджаретини де не- 
зарет алтына алгъан эди. 

«Къурейшке къолайлаштырылгъаны, эбет, къыш ве яз 
сеяатлары оларгъа къолайлаштырылгъаны ичюн, олар озь- 
лерини ачлыкътан тоюргъан ве эр чешит къоркъудан эмин 
къылгъан шу эвнинъ Раббине къуллукъ этсинлер.» (Къурейш, 
106/1-4) 

Хашим Шамгъа келеджек Къурейш керванларынынъ 
хавфсызлыгъы ичюн Византиянен бир анълашма япты. Оны 
такъип этерекХашимнинъ къардашлары Абд Шемс, Мутталиб 
ве Невфель де Хабешистанда Неджашинен, Йеменде Химерий 
идареджилернен ве фарсларнен бенъзер анълашмалар япты¬ 
лар. Бойледже, Къурейш керванларынынъ яз ве къыш кесин- 
тисиз оларакъ бу улькелерге хавфсызлыкъ ичинде келип кет- 
мелери мумкюн олды. 

Хашим йылда эки кере - бири яз, бири де къыш мев- 
симлеринде олмакъ узьре керван чыкъармагъа башлады. Яз 
керваны Шамгъа ве Филистинге кете эди. Къыш керваны да 
Йеменге, базан де Къызыл денъизни кечерек Хабешистангъа 
къадар узана эди. Хашимнинъ бу фаалиетлери буюк кяр ке- 
тиргени ичюн Къурейшнинъ зенгинлиги артты. Къуран-ы 
Керим белли инсанларда топлангъан тиджарет кярининъ ич- 
тимаий ве ахлякъий нетиджелерини олдукъча ачыкъ ифаде- 
лернен анълатмакътадыр. Энген ильк аетлер эксериетнен бу 
мевзу узеринде турмакътадыр: 

«Ёкъ! Догърусы, сиз етимге икрам этмемектесинъиз, 
ёкъсулны тойдурмагъа бир-биринъизни тешвикъ этмемекте¬ 
синъиз. Харам-хелял демеден, мирасны ашамакътасынъыз. 
Малны адден ашыры севмектесинъиз.» (Феджр, 89/17-20). 

Окъуйыкъ - огренейик 

Арапларнынъ джахилие девриндеки чиркин арекет- 
лерине менбаларда «Арапларнынъ айыплары» (месалибуль- 
Араб) дениле. Булар кибир, джахилие таассубы (фанатизм), 
зорбалыкъ, ички, фаишелик, къумар, интикъам арзусы, 
файыз, хырсызлыкъ, къан тёкюв, етим малыны ашамкъ 
киби шейлердир. Шубесиз, арапларнынъ эпси бу ишлерни 
яна эди демек догъру олмаз. Олар арасында ички ичме- 
ген, фаишеликтен сакъынгъан, хырсызлыкъ япмагъан ин- 
санлар да бар эди. Хазрети Эбу Бекир булардан биридир. 
Анджакъ, бу адетлер джемиетте кениш яйылгъан вазиетте 
эди. Къуран-ы Керимде, хадислерде ве сахабилернинъ сёз- 
леринде арапларнынъ Ислямдан эвельки инам, вазиет ве 
арекетлерини Ислямий девирдекилерден айырмакъ ичюн 
джахилие тюшюнджеси къулланылды. Бильгисизлик, джа- 
хиллик, зорбалыкъ, вахшийлик ве вахшет сюргени ичюн 
о девирге бу ад берильди... (Ибрахим Санчам, Хазрети 
Мухаммед ве Эвренсел Месаджы, с.25 Анкара 2001.) 

Чевреде, Хиджаздаки бу вазиетни тюзельтеджек бир ди- 
ний огретюв ёкъ эди. Бу ердеки еудийлер динлерини яймады- 
лар. Чюнки Бени Исраил кендисини Аллахнынъ сайлангъан 
халкъы оларакъ коре эди. Араплар исе бойле бир огретювни 
къабул этемез эдилер. Кучюни озь ич мезхеб чекишмелерине 
сарф эткен христианлыкъ исе Хиджаз путперестлери ара¬ 
сында яйылмагъа фырсат тапамады. Бу динлернинъ Хиджаз 
араплары арасында яйылмамасынынъ энъ муим себеби 
исе арапларнынъ сербестликни адден тыш севмелери эди. 
Чюнки оларнынъ еудий я да христиан олмалары, улькеде- 
ки буюк кзшьлерден бирине багъланмалары анъламына келе 
эди. Иште, Къуран бу шартларда келерек эвеля Хиджаздаки 
арапларны бир инам әтрафында бирлештирген ве оларны 
ахлякълы, адалетли бир джемаат алына кетирди. Ал-и Имран 

суресининъ 103-джи аети бу вазиетни шойле ифаде эте: 

«Эп бирликте Аллахнынъ йипине (Къурангъа) сым- 
сыкъы сарылынъ; парчаланманъ. Аллахнынъ сизге олгъан 
ниметини хатырланъ. Хатыранъыздамы, сиз бир-биринъизге 
душманлар эдинъиз де, О, гонъюллеринъизни бирлештирген 
эди ве Онынъ нимети саесинде агъа-къардаш олдунъыз. Кене 
сиз бир атеш чукъурынынъ там кенарында олгъанда, о ерден 
де сизни О къуртаргъан эди. Иште, Аллах сизге аетлерини 
бойле анълата ки, догьру ёлны тапарсынъыз.» 

Араштырайыкъ - огренейик 

Къалем сзфесинде анълатылгьан «Багьча саиплери» 
къыссасыны окъунъыз ве әсас мевзусыны бельгиленъиз. 
(Къалем 68/17-33) 


2.1. Себеб-и Нузуль 

Себеб-и Нузуль - Къуран аетлернинъ энюв себеплери- 
ни араштырып анълаткъан, Къуран илимлеринден бири- 
дир. Аетлернинъ энюв себеплерини бильмек - оларнынъ 
насыл шараитте, къайсы вакъианынъ артындан энгенини 
бильмектир. Бу нокъта-и назардан бу илимнинъ, Къуранны 
ве аетлерни анълавда муим бир ери бар. Бу илим саесинде 
аетлерни догъру анъламагъа даа да къолайлашмакътадыр 
Аетлернинъ энюв себеплерини Пейгъамберимизден ве ас- 
хабындан кельген риваетлер ёлунен огренмемиз мумкюн. 
Чюнки асхаб Къураннынъ энишини козеткендир. Олар, о 
шараитте яшагъан ве атта аетлернинъ эндирилюв себеби ол¬ 
гъан вакъиаларнынъ къараманы олгъан эдилер. Бу бакъым- 
дан ильк заманларда япылгъан тефсир бу риваетлерге таяна 
эди. Хадис китапларындаки тефсир къысымлары бу чешит 
риваетлерден мейдангъа кельгендир. 

Аетлер чогъу вакъыт асхабнынъ биззат ичинде булун- 
гъан бир вакъиа себебинен энди. Аетлер базан инсанларны 
бир мевзуда тербие этмек, базан да оларны Къураннынъ 
әмир эткен бир мевзу акъкъында бильги бермек ичюн энди. 
Меселя, Умму Селеменинъ «Къураннынъ девамлы эр кишилер 
акъкъында сёз юрсетмеси ве оларнынъ мукяфатландырылад- 

жагьыны» сёйлемеси» себебинен суаль сорамасы узерине шу 
аетнинъ энгени ривает әтиле: 

«Рабблери оларгьа шу джевапны берди: «Мен эркек ол- 
сун, къадын олсзш чалышкъан ич бир кимсенинъ амелини 
бошуна чыкъармыйджам...» (Ал-и Имран, 3/195) 

Окъуйыкъ - огренейик 

«Мананынъ эйи анълашылмасыны теминлемек ве 
янълыш маналарны ёкъ этмек себеб-и нузуль ильмининъ 
вазифесидир. Белли алим Вахидий шойле дей: «Бир аетте 
кечкен вакъиа ве бу аетнинъ энюв себеби огренильмеден, 
о аетни тефсир этмек мумкюн дегильдир». Ибн Дакик аль- 
Ид исе Себеб-и нузульнинъ анъатылмасы - Къураннынъ 
маналарынынъ анълашылмасында чокъ тесирли бир усул- 
дыр» дей.» (Зеркеши, Бурхан, 1/23) 


Айрыджа бу себеп узерине шу эки аетнинъ даа энгени 
ривает этильмектедир: Ниса, 4/32; Ахзаб, 33/35. 

Субетлешейик-огренейик 

Бир вакъианынъ керисинде, онынъ юз бермесине се¬ 
беп олгъан вакъиаларны бильмек, бизге бу вакъианы анъ- 
ламакъ ичюн насыл ярдым этер? 


Бу бакъымдан аетлернинъ тефсири ичюн асхабдан 
кельген билъгилер муимдир. Базы аетлер биззат оларнынъ 
суаллери узерине энди. Меселя, асхабнынъ ички ве джахи- 
лие девринде путларнынъ огюнде япылгъан фал бакъув акъ- 
къындаки суаллерине джевап оларакъ вахий кельди. 

«Сенден шарап ве къумар акъкъында сорарлар. Де ки: 
«Оларда эм буюк гунях ве инсанлар ичюн базы корюнген фай¬ 
далары бардыр». Анджакъ гуняхлары файдаларымдай даа 
буюктир...» (Бакъара, 2 /219) 

2 . 2 . Несх меселеси 

Къуран-ы Керимде керек олгьанда бир укюм лягьу эти- 
лерек, ерине бир башкъасы кетирильди. Бу мевзу ашагьы- 
даки ает тарафындан айдынлатылмакъта. «Сенден шарап ве 
къумар акъкъында сорарлар. Де ки: «Оларда эм буюк гунях ве 
инсанлар ичюн базы корюнген файдалары бардыр». Анджакъ 
гуняхлары файдаларымдай даа буюктир» (Бакъара, 2/106; 
айр бкъ. Нахл, 16/101) 

Бу мевзу Къуран илимлеринде несх оларакъ билинмек- 
тедир. Несх - «ёкъ этмек, денъиштирмек» деген мананы анъ- 
лата. 

Несх мевзусы базыларына коре Аллахнынъ къарарын- 
дан къайтмасы; укмюни денъиштирмеси шеклинде анъла- 
тылды. Албуки, бу янълыш бир анълатувдыр. Аллахнынъ несх 
эткен ве бир укюмнинъ ерине кетирген укюмлер, энген вакъ- 
ыт ичюн керекли олгъан укюмлердир. Шартлар денъишкенде, 
о шартларгъа уйгъун оларакъ аетлер янъы укюмлер кетирди. 
Мында денъишиклик, Аллахнынъ такъдиринде дегиль, тари- 
хий шартларда ве чезим елларында мейдангъа кельмекте- 
дир. Меселя, Ислямнынъ ильк йылларында къоджасы ольген 
къадын мирас алмаз ве бир сене онынъ эвинде бакъыла эди. 
Анджакъ, о бу хакъкъыны къулланмайып къоджасынынъ 
эвинден озь истегинен айрылмагъа истемеси мумкюн эди. 

«Сиздем олип де, (тул) къадымлар къалдыргъам ким- 
селер, зевджелеримимъ эвлеримдем чыкъарылмадам, бир 
йылгъа къадар къалдыргъам малларымдам файдаламувла- 
ры хусусымда (сагъ олгъамларымда) васиет^^ этсимлер. Әгер 
о къадымлар, (озь истеклеримем) чыкъып кетселер, озьлери 
акъкъымда япкъам шариаткъа уйгъум шейлердем сизге бир гу¬ 
нях ёкътыр. Аллах азиздир, хакимдир.» (Бакъара, 2/240) 

Анджакъ, даа сонъра энген Бакъара суресининъ 234- 
джи аети фаркълы бир укюм кетирди: 

«Сиздем ольгенлернинъ артта къалгъан рефикъала- 
ры озь башларына (эвленмеден) дёрт ай он кунь беклерлер. 
Беклев муддетлерини битирген вакъытларында, озьлери акъ¬ 
къында япкъам мешру ишлерде сизге бир гунях ёкътыр. Аллах 

япаяткъанларынъызны билир.» 

Бу ве бенъзери аетлерден анълашыла ки, Къуран белли 
девирнинъ шартларына уйгьун бир укюм кетирди. 


Араштырайыкъ - огренейик 

Ашагьыдаки аетлерде, къайсы мевзуларда несх бу- 
лунгьаныны араштырынъыз: Энфаль, 8/65-66 Бакъара, 
2/180; Ниса 11-12. 


Даа сонъра шартлар денъишкени вакъыт, янъы шарт¬ 
лар гьа зшгьзш укюмлер кельди. 

Бу, бир эксиклик дегиль; джемаатны тербиелемек, 
етиштирмек ве сагълам бир ахлякъ мейдангъа кетирмек 
бакъымындан уйгьун бир усулдыр. 

Мында несх ичюн чокъ билинген бир орьнекни ха- 
тырлатмакъ файдалы олур. Ичкиджиликке алышкъанлыкъ 
мушрик араплар арасында олдукъча яйгьын эди. Къуран 
бу алышкъанлыкъны бир анда, кесин бир эмирнен ёкъ эт- 
меди. Бунынъ ерине, бу ярамай алышкъанлыкъны басамкъ- 
басамакъ ёкъ этти ве энгени джемиетни тербиеледи. Бу мев- 
зуда ильк энген ает шарапнынъ (ичкининъ эр чешити) 6340 К 
зарарындан сёз эте, анджакъ онынъ базы файдаларынынъ 
олгъаныны да ифаде эте. Бу аеттен сонъра да мусульман- 
лар ички ичмеге девам эттилер (Бакъара, 2/219). Даа сонъ¬ 
ра кельген ает исе ялынъыз сархош экен намаз къылмакъны 
ясакълады. Бу аетнинъ укмюне коре мусульманлар намаз 
къылмаларына маниа’^"^ олмайджакъ шекильде ички ичмек- 
ни девам эттилер. Анджакъ ички ичмекни эксильтмеге мед- 
жбур олдылар (Ниса, 4/43). Амма ички даа кесин оларакъ 
ясакъланмагъан эди. Энъ сонъ энген ает исе бунынъ пис бир 
иш олгъаныны, шейтаннынъ инсанлар арасына душманлыкъ 
сокъмакъ ичюн 63 ШЫ къуллангъаныны ифаде эте ве кесин 
оларакъ ясакълай (Маиде, 5/90, 91). Бу аетнинъ укмюнен му¬ 
сульманлар ички ичмекни там оларакъ ташламагъа меджбур 
олдылар. 

Несх бильгисининъ Къуранны анъламакъ бакъымын- 
дан эмиети буюктир. Чюнки бу мевзудаки бильгилер, бизге 
догърудан догъру Къураннынъ ичинде булунгьан тарихий 
шартларнен таныш эте. Къураннынъ энген девирдеки шарт- 
ларнынъ инкишаф этмесинен къайсы аетлернинъ энгени ве 
даа сонъра инкишаф эткен шартларнынъ къайсы укюмлер- 
ни керекли япкъаныны корьмек ве анъламакъ бакъымындан 
бу мевзу гъает эмиетлидир. 


Дерсимизни текрарлайыкъ 

1.5.4.1. Тарих ильмининъ Къуранны анълатувдаки эми¬ 
ети насыл? 

1.5.4.2. Къуран-ы Керимнинъ эндирильгени вакъытта 
тарихий вазиет 

1.5.4.3. Себеб-и Нузуль не демектир? Анълатынъыз. 

1.5.4.4. Себеб-и Нузульге бир мисаль кетиринъиз. 

1.5.4.5. Несх недир, мисаллернен анълатынъыз. 

1.5.4.6. Къзфанда не ичюн насих ве менсух аетлер бу- 
лунмакъта? 









ТЕФСИР ИЛЬМИ 


БОЛЮКҮМ 


ТЕФСИР ВЕ ИНСАН ТИЛИ 


Дерсимизге азырланайыкъ 

Дерсимизге чалышмагьа башламадан эвель: 

1. Къырымтатар тили ве эдебияты дерслеринде огрен- 
ген бедиий тасвир васталарыны козьден кечиринъиз. 

2. Агъзаки ве язма нутукъта ёл берильмеси мумкюн ол- 
гьан анълашмамазлыкълар, , узеринде аркъадашларынъыз- 
нен, бааслашынъыш. 

Билингени киби тиль - фикирлеримизни башкъаларгьа 
ифаде этм ек ичюн къулланылгъан энъ муим бир вастадыр. 
Тиль ёлунен тюшюнджелеримизни башкъаларгьа еткиземиз. 
Бзшынънен берабер тиль, дюнья, медениетлерининъ несиль- 
ден несильге кечмесини де теминлер. Аллахнынъ вахийлери- 
ни ичине алгьан Къуран-ы Керим де бизге инсан тили васы- 
тасынен кельди. Бу болюкте Къзфаннынъ бу хусусиети узе- 
ринде, токъталаджакъмыз. 

Окъуйыкъ - огренейик 

Тиллернинъ менбасы мевзусында Гъазалий (веф. 
1111 с.) «Инсанлар тиллерни бир-бирлерини анъламакъ, 
ичюн кешф эттилер. Тиллернинъ гъайрыинсаний бир кучь 
тарафындан кешф этильмеси мумкюн дегильдир. Акси 
такъдирде инсанлар бир-бирлерини анълап оламаз, эди- 
лер. Къуран-ы Керим де инсанларнынъ оны анъламалары 
ичюн инсангъа аит бир тильни къулланды., Къураннынъ 
макъсадынынъ анълашылмасынынъ ёлу, (къуллангъан) 
тильнинъ эвельден билинген олмасыдыр.» дей. 


1. Къуран ве инсан тили 

Къуран кендисининъ арапча бир китап олгъаныны ис- 
рарнен къайд этмектедир. 

«(Эй, Мухаммед!) Шеэрлернинъ анасы олгъан Меккеде ве 
онынъ чевресинде олгъанларны тенбиелевинъ ве асла шубе 
олмагъан топланув куню иле оларны къоркъузувынъ ичюн, 
санъа бойле арапча бир Къур’ан вахий эттик...» (Шура, 42/7) 

Ойле исе, Аллах вахийни бир инсан тили вастасынен ел¬ 
лады. Къуран-ы Керимнинъ Аллахтан кельмесини Аллахнынъ 
инсанларгъа анълашылмайджакъ шекильде хитап этмеси 
деп тюшюнмек догъру дегиль. Бойле олса эди Аллахнынъ ва¬ 
хий ёлламасынынъ инсанлар ичюн бир манасы олмаз эди. 
Бу нокъта-и назардан Аллах инсан тиллеринден бири олгъан 
арапча иле къонушты. Бойледже, даа эвель бу тильни бильген 
Хиджаз араплары ве даа сонъра да бу тильни огренген дигер 
адамлар Къзфанны анълап олалар. Бу юзьден Къзфанны анъ- 
латкъанда, бир тильдеки сёзлерни анълатмакъ ичюн къулла¬ 
нылгъан усуллардан файдаланамыз. Тефсир ильми аетлерни 

анълатыркен, бу елларны къуллана. 

Араштырайыкъ - огренейик 

«Меджаз» сёзюнинъ манасыны лугъаттан тапынъыз. 

Лаф эткенде ве язгьанда риает этильмеси керек ол- 
гьан тиль, къаиделери, меджаз, истиаре киби бедиий тас¬ 
вир васталары Къуран-ы Керимде де къулланылгьандыр. 
Окъугьанымыз бир метинде догьру манада къулланылгьан 
ве анълашылмасы къолай олгьан ифаделернен берабер, кочь- 
ме манада къулланылгьан ве анълашылмасы къыйын олгъан 
ифаделерни де раст кетирмек мумкюн. Къуран-ы Керимде 
де базан кочьме манада къулланылгьан ве бизим ичюн анъ¬ 
лашылмасы къыйын олгъан ифаделер булзша. Шимди булар 
узеринде тафсилятлы токъталаджакъмыз. 

2. Акъикъат ве меджаз 

Къуран-ы Керимнен таныш олур экенмиз, тюрлю, беди¬ 
ий тасвир васталары къулланылгъанынынъ шааты оламыз. 
Меселя, Къуран, сёзлерни догьру манада къуллангьаны киби, 
меджазий маналарда да къуллангьандыр. Аелында сёзлер- 
нинъ, догьру манада къулланылмайып, эр анги бир бенъзер- 
лик себебинен, башкъа бир манада къулланылмасы, яни мед¬ 
жазий манада къулланылмасы 634 'юн тиллерде вазгечильмез 
бир анълатув ун сур ыдыр. 


Араштырайыкъ - огренейик 

«Бакъара» сзфесининъ 16-джы аетине бакъынъыз. 
Мында кечкен «тиджарет» сёзю керчектен, «тиджарет яп- 
макъ» деген мананы анълатамы, я да меджазий мананы 
анълатамы? Бзшынъ узеринде тюшюнип бакъынъыз. 

«Маиде» сзфесининъ 64-джи аетинде кечкен «атеш 
якъмакъ» («эвкъаде нар») ифадеси догьру манадамы я да, 
меджазий манадамы къулланылгьан? 


Бир мисаль кетирейик: «Энфаль» суресининъ 22-джи 
аетинде, ер юзюнде долашкъан джанлыларнынъ энъ яра- 

майларынынъ тюшюнмеген, сагьыр ве тильсизлер олгьа- 
ны косьтерилир экен, меджазий оларакъ бир инсан типине 
ишарет этильмектедир. Бу адамлар, Къураннынъ аетлерини 
динълемеген, оларгьа риает этмеген инсанлардыр. Иште, бу 
юзьден олар вуджутларында эксиклери олгъан адамларгъа 
бенъзетильгендир. Бойледже, бир меджаз япылгъандыр. Бу 
ифадени Къуран ичерисинде акъикъий манасында алма- 
мыз мумкюн дегильдир. Акси такъдирде бу аеттен сагьыр 
ве тильсиз инсанларнынъ энъ ярамай инсанлар олгьаны ма¬ 
насы чыкъаджакъ эди. Бу мана Къураннынъ огретювине 
терстир. Мында сагъыр ве тильсизлер - инкярджылар мана¬ 
сындадыр. 

3. Къуран ифаделерининъ анълашылмасы джеэтинден 
сыныфландырылувы 

Тильдеки ифаделерде, догъру я да кочьме мананы та- 
шыгъан сёзлер, олмасы мумкюн. Догъру манада къулланыл- 
гъан ифаделернинъ маналары кучьлю оламакънен берабер, 
зайыф да олмасы мумкюн. Буларгъа тефсирде ве Ислям 
фенлеринде анълашылмасындаки къолайлыкъ ве къыйын- 
лъ 1 къ дереджелерине коре «захир», «насс», «мухкем», «му- 
фессер», «хафи», «мушкиль», «муджмель» ве «мутешабих» 
киби адлар берильгендир. 

3.1. Хафи, мушкиль ве муджмель 

Къуран ифаделерининъ анълашылув джеэтинден сы- 
ныфландырылмасы 

Кочьме манада къулланылгъан ифаделернинъ мана¬ 
лары къолай анълашылмай. Бу кочьме мана аелында ин¬ 
сан тилининъ ве бильгисининъ сынъырлы олувындан келип 
чыкъкъандыр. Къуран-ы Керимде чешит тиллерден бири 
олгъан аран тили къулланылгъандыр. Бу себептен манасы 
бизим ичюн толусынен анълайышлъ! олмагъан ифаделер 
булунмакътадыр. Гизли олгъан ифаделер хафи, мушкиль, 
муджмель ве мз^гешабих оларакъ сыныфландырылгъан ве 
тарифленгендир. Булар да даа аз гизлиден даа чокъ гизлиге 
догъру сыралангъандыр. Булардан мутешабих олгъанлар- 

нынъ тышындакилери, араштырма япмакъ ёлунен анъла- 
шылмасы мумкюн олгьан ифаделердир. 


Араштырайыкъ - огренейик 

Къуран-ы Керимнинъ изаатлы манасындан «Саффат» 
суресининъ 139-148-джи аетлерини окъунъыз ве бу ает- 
лерни «Энбия» суресининъ 87-джи аети насыл изаатлагъа- 
ныны анъламагьа арекет этинъиз. 


• Гизли манада къулланылгъан ифаделернинъ башында 
«хафи» чешити кельмектедир. Булардаки гизли мана, ифа¬ 
делернинъ озьлеринден кельмез. Гизли мана, аетни тефсир 
эткен кишининъ аетте кечкен бир сёзнинъ манасыны догъру 
бильмегени себебинден айдынлатылмагъан. Бу вазиет, анъ- 
лашылмагъан сёзнинъ я да ифаденинъ огренильмесинен че- 
зилир. Меселя, «Энбия» суресининъ 87-джи аетинде кечкен 
Ззш-нун (балъ 1 къ саиби) ифадесининъ кимге ишарет эткени 
мевзусында бильгимиз олмамасы мумкюн ве бу ифаденинъ 
Хазрети Юнускъа ишарет эткенини огренгенимиз вакъыт, 
мана анъалашылгъан алгъа келир. 

Араштырайыкъ - огренейик 

Къуран-ы Керимнинъ изаатлы манасындан ашагъы- 
даки аетлерде «зулум» сёзюне насыл маналар берильгенини 
тапынъыз: Ниса, 4/64, 148; Нахлъ, -16/41; Фатыр, 35/32; 
Ясин, 36/54. 



• «Мушкиль» ифаделерде исе гизлилик, сёз я да ифаде¬ 
нинъ озюндедир. Бир сёз бир къач мананы ифаде этсе, бу 
сёзге бу маналардан эр анги бирисини мумкюн олур. Меселя, 
аран тилинде «козь» ве «чешме» манасына кельген «айн» сёзю 
бойледир. Инсаннынъ яратылгъан мадденен алякъалы ает- 
лерни де бу мевзугъа мисалъ оларакъ косьтермек мумкюн. 
«Ал-и Имран» суресининъ 59-джъ1 аетинде адамнынъ то- 
пракътан яратъьлгъаны анълатылмакътадыр. «Хиджр» суре¬ 
сининъ 26, 28 ве 33-джи аетлеринде исе балчыкътан яратыл- 
гъаны сёйленмектедир. Башкъа аетлерде де инсаннынъ ча- 

мурдан, (Саффат, 37/11) ве къуругьан балчыкътан (Рахман, 
55/14) яратылгъаны кечмектедир. Ильк анда бу фаркълар- 
ны айдынлатмакъ къыйын киби корюнсе де, мевзу узеринде 
къыскъа бир араштырма бу меселени чезер. Чюнки аелында 
бутюн бу аетлер темель оларакъ инсаннынъ яратылгьан мад- 
де олгъан топракънынъ денъишик алларына, яратылышнынъ 
севиелерине ишарет этмектедир. Бойле бир вазиетте бу киби 
сёзлерни кечкени багьламда догъру анълап онъа догъру мана 
бермеге тырышмакъ керек. 

• «Муджмель» ифаделерге исе чокъ сайыда мана бермек 
мумкюндир. Бу себептен бу ифаделер ве сёзлернинъ там ола¬ 
ракъ не манагьа кельгени анълашылмаз. Меселя, Къуран-ы 
Керимде «зулум» сёзю «ширк», «куфюр», «янълыш», «хакъсыз- 
лыкъ» маналарыны анълата. «Теквир» суресининъ 17-джи ае- 
тинде кечкен «ас’асе» сёзю эки зыт мананы анълата. Сёз эм 
«башлагъан», эм де «биткен гедже» деген маналарны анъла¬ 
та. 

3.2. Мубхемат 

Къуран-ы Керим заман заман анъгъан адамларнынъ ве 
ерлернинъ адларыны ачыкъ оларакъ бермез. Бунынъ ерине 
инсанларгъа, ерлерге ве тарихке, замирлернен я да ишарет 
замирлери вастасынен ишарет эте. Бу усул лаф эткенде ве 
язгъанда даима къулланылгъан бир усулдыр. Анджакъ бу 
киби аетлерде Аллах кимни ве къаерни къаст эткени толусы- 
нен, анълашылмай биле. Иште, бойле ифаделерге «мубхемат» 
деп айтыла. Меселя, «Таха» суресининъ 55-джи аетининъ тер- 
джимеси шойледир: 

«Сизни ондан яраттыкъ, о ерге къайтараджакъмыз ве те- 
крар ондан чыкъараджакъмыз.» 

Бу аетте инсанларнынъ яратылгъаны, къайткъаны ве 
текрар чыкъарыладжагъы ернинъ ады ачыкъ анълатылмагъ- 
ан, бу ерге «ха» замири иле ишарет этильгендир. Анджакъ 
мындаки ер юзю (ард) олгъаныны башкъа аетлерден огрен- 
мемиз мумкюн. Бу киби зорлукъларны Къуранны озь бутюн- 
лиги ичерисинде эльге аларакъ я да башкъа тарафлардан 
бильги даиремизни’^® кенишлеткен алда чезьмемиз мумкюн. 




75 Даире - круг, окружность, окружение. 

Зира «Мумин» суресининъ 67-джи аети инсаннынъ топракъ- 
тан яратылгьаны, «Рум» суресининъ, 25-джи аети де инсан¬ 
нынъ текрар ерден тирильтиледжегини бильдирмекте. 

Башкъа бир мисальни де «Фатиха» сзфесинден косьтер- 
мек мумкюн. Бу суренинъ 7-джи аетинде кечкен «озьлерине 
нимет бергенимиз» ибаресинде там оларакъ кимлер акъкъын- 
да сёз юрсетильгени анълашылмай. Анджакъ бу ифаденинъ 
Къзфаннынъ бзд'юнлиги ичинде къулланылгъаны тюшюниль- 
се, аетте бу адамларнынъ умумий оларакъ «муминлер» олгъа- 
ныны айтмакъ мумкюн. Базы аетлер ярдымынен да бу аетке 
даа толу айдынлатувлар япмакъ мумкюн. Меселя, «Ниса» су¬ 
ресининъ 69-джъ1 аетинде бу адамларнынъ «пейгъамберлер, 
догъру адамлар, шехитлер ве салих кишилер» олгъаны анъла- 
тылмакътадыр. 

3.3. Муфессер, насс ве захир 

Къуран-ы Керимнинъ ачыкъ ифаделери «муфессер», 
«насс», «захир» оларакъ сыраланыр. Мында сыралама ачыкъ 
ве кесен-кес ифаделер, даа аз ачыкъ олгъан ифаделер киби 
тертипте, япылгъандыр. Буларнен ифаде этильмеге истениль- 
ген маналар ачыкъ беян әтиле. Ифаделернинъ энъ ачыкъ ол¬ 
гъаны исе «мухкемдир». 

1. «Муфессер» олгъан сёзлер исе манасы кучьлю олгъан 
ифаделердир. Бу ифаделернинъ маналары, башкъа къайдлар 
тарафындан да кучьлендириле. Меселя, намаз къылмакъны 
әмир әткен аетлер, ачыкътыр ве бу аетлернинъ ифаде әткен 
маналары акъкъында ич бир, шубе дуюлмаз. Чюнки булар 
әм анълашыла, әм де суннет тарафындан айрыджа айдын- 
латылгъан, намазнынъ не вакъыт ве насыл къылынаджагъы 
мевзулары бельгиленгендир. Бойледже, намаз къылмакъны 
әмир әткен аетлер сонъ дереджеде ачыкъ алгъа кельген. 

2. «Насс» оларакъ адландырлгъан сёзлер исе ташыгъ- 
ан маналарыны догъру ве кесен-кес оларакъ ифаде этелер. 
Бу сёзлернинъ анълашылмасында бир проблема ёкътыр. 
Къуран-ы Керимден бунъа мисаль оларакъ шу аетни бермек 
мумкюн: 

• «Эй, иман эткенлер! (Акъылны джойдургъан) ички, 

Ф къумар, таш путлар, фал окълары бирер шейтан иши, пислик- 

0^^ - 

тир; булардан узакъ турунъ ки, къуртулышкъа иришерсинъ- 
из. Шейтан ички ве къумар ёлунен анджакъ аранъызгъа душ- 
манлыкъ ве, кин сокъмакъ; сизни Аллахны анъмакътан ве 
намаздан четлетмек истер. Артыкъ вазгечтинъиз дегильми?» 

(Маиде, 5/90-91) 

3. Захир сёзлер, маналарыны кесен-кес оларакъ ифа- 
де этмезлер. Бу сёзлер бир манагьа васталы оларакъ ишарет 
этерлер. Меселя, «Маиде» суресининъ 45-джи аети еудийлер- 
ни козьде тутаракъ: 

«Тевратта оларгьа бойле яздыкъ: Джангъа джан, козь- 
ге козь, бзфунгьа бурун, къулакъкъа къулакъ, тишке тиш 
(къаршылыкъ ве джезадыр). Яралар да къасастыр....» Бу ает 
догърудан еудийлернинъ Тевраттаки, укюмни татбикъ этме- 
генлерини ифаде этмектедир. Анджакъ ает васталы оларакъ 
мусульманларны да бельгиленген эмирге уймагъа чагъыр- 
макътадыр. 

3.4. Мухкем ве М 5 ггешабих 

«Мухкем» сёзю «ха-ке-ме» тамырындан пейда олгъан- 
дыр. Теджрибелерге таяныларакъ «сагълам, догъру, яхшы 
ве хатасыз, керек олгъаны киби япылгъан иш ве шей» деген 
маналарны анълата. Мутешабих исе «ше-бе-хе» тамырындан 
пейда олгъан ве «эки шейден бирининъ дигерине бенъземе- 
си» деген мананы анъалата. Мухкем ве мутешабих терминлер 
Къуран-ы Керимде къулланылмакътадыр. Бу мевзуда аман 
акъылгъа кельген ает, «Ал-и Имран» суресининъ 7- аетидир. 
Бу аетнинъ тефсири узеринде алимлер чокъ тартыштылар. 
Бу аетни хатырлайыкъ: 

«Санъа Китапны эндирген Одыр. Онынъ (Къур’аннынъ) 
базы аетлери мухкемдир ки, булар Китапнынъ әсасыдыр. 
Дигерлери де мутешабихтир. Къальплеринде къыйышлыкъ 
олгьанлар, фитне^° чыкъармакъ, ве онъа башкъаджа мана 
бермек ичюн ондаки мутешабих аетлернинъ пешине тю- 
шерлер. Албуки, Онынъ манасыны ялынъыз Аллах билир. 
Илимде юксек дереджеге иришкенлер исе: «Онъа инандыкъ; 
эписи Раббимиз тарафындандыр», дерлер. (Бу инджеликни) 
анджакъ акъылы дюрюст олгьанлар тюшюнип анъларлар.» 


76 Фитне - смута. 

Окъуйыкъ - огренейик 

Бир термин оларакъ мухкем ве мутешабих, чешит 
шекиллерде тарифленгендир. Меселя: 

4. Мухкем - ачыкъ я да къапавлы олсун, делили ачыкъ 
хусуслардыр. Мутешабих исе манасыны анъламакъ ичюн 
узеринде тюшюнмеге керек олгъан мевзулардыр. 

5. Мухкем - тек бир манасы олгъан аетлердир. 
Мутешабих исе бирден чокъ манасы олгъан аетлердир. 
Мухкем - анълатылувына ихтиядж дуюлмагъан сёзлердир. 
Мутешабих - анълатылувгъа ихтиядж дуйгъан сёзлердир. 

Кечмиште япылгъан бу тарифлар мухкем ве мутеша¬ 
бих мевзусында бизге ип уджларыны бермектедир. 


Къуран-ы Керимде энъ ачыкъ ве кучьлю ифаделер мух¬ 
кем, манасы узеринде бир кесен-кесликке иришильмеген 
ифаделер исе мутешабих ифаделердир. Мухкем ифаде кесен- 
кес оларакъ манасыны ортагъа къояр ве манасынынъ десте- 
кленмесине ихтиядж дуймаз. Дигер ачыкъ ифаделер, бойле 
дегильдир. Олар, башкъа сёзлернинъ ярдымынен ачыкълыкъ 
дереджесине юкселъгендир. Бунынънен берабер мутеша- 
бихнинъ ифаде эткен мана бильги дереджесине юкселемез. 
Башкъа сёзлернен не къадар ярдымджы олунса олсун, му¬ 
тешабих ифаделернинъ манасы кесен-кес оларакъ белли ол- 
маз. 

Къуран-ы Керимде мухкем ве мутешабих ифаделер¬ 
нинъ мевзулары акъкъында кечкен девирлерде япылгъан 
базы араштырмалар бизге етип кельгендир. Бу араштырма- 
ларгъа коре мутешабих Къыяметнинъ не заман къопаджагъы 
ве амеллерге не къадар севап я да гунях бериледжеги киби 
билинмеси мумкюн олмагъан мевзуларны анълатмакътадыр. 
Айрыджа, мутешабих - иман иле, Аллахнынъ сыфатлары^^ 
иле алякъалы аетлердир. Мухкем исе хелял ве харамлар ве 
амеллернен алякъалъ! мевзуларны анълатмакътадыр. 

Бзшъа коре, Къуранда мз^гешабих ифаделер инсаннынъ 
бильги аламагъан гъайб алеми акъкъында къулланылгъан- 

77 Сыфат - признак, качество. 

0^^ - 

дыр. Мухкем аетлер исе бильгенимиз, ичинде яшагьанымыз 
ве дуйгьуларымызнен ис эте биледжегимиз корюнген шей- 
лернен алякъалы бильги берир. 


Къайд этинъиз 

• Мухкем ифаделернен инсаннынъ корьген, дуйгьу 
органларынен ис эткен, ольчемге бильген, саймагьа биль- 
ген, акъкъында акъыл юрсете бильген мевзулар анълатыл- 
гъандыр. 

• Мутешабих - анълаткъан варлыкъны догърудан 
догъру дегиль, башкъа бир шейге бенъзетерек анълатыр. 

Мзгхкем ве мзпгешабих ичюн япылгъан анълатувлар- 
дан нетидже чыкъаракъ, шуларны сёйлемек мумкюн: 

• Мухкем аетлерде инсаннынъ бильги саиби ола билед- 
жеги дюньягъа аит шейлер, яшагъаны вакъиалар, заман ве 
мекян ичинде керчеклешкен вазиетлар анълатылмакътадыр. 
Мухкем анълатув тарзы, бельгилемекни макъсат эткен сааны 
олгьаны киби, корюнгени киби анълатмакъны макъсат эт- 
кендир. Бу себепнен даа къолай анълашылгъан, бир анълатув 
ёлудыр. Мухкем ифаделернен инсаннынъ корьген шейлерни 
элинен тутын ис эткен, ольчемеге бильген, саймагьа биль¬ 
ген, акъкъында фикир, юрсетмеси мумкюн олгъан мевзулар 
анълатылгъандыр. Мухкемде - анълатылгъан шей догърудан 
догъру ве ачыкъ анълатылмасы мумкюн. Меселя, илим тили 
бу мухкем анълатув тарзынынъ къулланылмасы керек олгъан 
саалардан бирисидир. 

• Мутешабих аетлернинъ мевзусы исе инсаннынъ би- 
лемейджеги алемдир. Дюньянынъ сонъу, ахырет аятыны 
ве ниает Аллахнынъ кендисини бильмемиз мумкюн дегиль. 
Башкъа бир ифаде иле гъайб алеми мевзусында берильген 
бильгилерде Къуранда мутешабих бир анълатув ёлу излен- 
гендир. Бу себепнен Фахреддин Разий (1149-1210), мз^геша- 
бихни «Керчеклигини акъылнен не къабул, не де инкяр этип 
оламагъанымыз; яни билемегенимиз шейдир» дие тариф эт- 
мектедир. Мутешабих - анълаткъан варлыкъны догърудан 
догъру дегиль, башкъа бир шейге бенъзетерек анълатыр. 
Бзшынъ себеби динде инсангъа догърудан анълатыламагъан. 

факъат васталы оларакъ анълатылмасы мумкюн олгьан базы 
мевзуларнынъ алмасыдыр. Меселя, дженнет ве джехеннем 
бойледир. Мутешабих ифаделер, инсаннынъ бильгени бир 
мевзудан ёлгьа чыкъаракъ, етишип оламайджакъ бир алем 
акъкъында сёз сёйлер. Бу инсаннынъ билип, анъламасы мум¬ 
кюн олгьан бир алем дегильдир. Бу себепнен бу алем, инсан- 
гъа анджакъ бильген шейлери васытасынен, анълатылмасы 
мумкюн. Башкъаджа айткъанда, бу алемдеки варлыкълар 
инсангъа бильгени варлыкъларгъа бенъзетмелер япыларакъ 
анълатылмасы мумкюн. 

Иште, Къурандаки мутешабих анълатувларда да бу 
япылмакътадыр. Ахырет, инсангъа, онынъ бильген, яшагъан, 
теджрибе эткен вакъиаларнынъ ярдымынен анълатылмакъ- 
тадыр. Дженнет ве джехеннемни анълатувда бу дюньядаки 
вакъиаларны анълатмакъ ичюн къулланылгъан сёзлер ве тер- 
минлер къулланылмакътадыр. Меселя, дженнетте берильген 
ниметлер бу дюньядакилернинъ бенъзеридир. 

«...О дженнетлердеки бир мейвадан озьлерине рызыкъ 
оларакъ ашатылгъанынен: «Бу - бундан эвель дюньяда 
бизге берильгенлеринден», дерлер. Бу рызыкълар оларгъа 
(базы тарафтан дюньядакине) бенъзегени берильгендир...» 
(Бакъара, 2/25) 

Ахыретни инсаннынъ башкъа тюрлю анъламасы мум¬ 
кюн дегиль. Меселя, Къуранда Аллахнынъ ахыретте укюм 
бермесини анълаткъан ифаделер бир арагъа кетирильгенин- 
де шойле бир сана ортагъа чыкъа: Аллахнынъ укюм бермеси 
бир укюмдарнынъ (Мелик) халкъы ичиндеки къабаатлылар 
акъкъында укюм бермеси шеклинде анълатыла. Адалетли 
укюмдар тахтына отзфыр ве махкеме этильгенлер, мухафыз 
мелеклер тарафындан онынъ узурына кетирилирлер. О, ада- 
летнен укмюни берир ве джеза алгъанлар джехеннемге алып 
барылырлар. Къабаат ишлемегенлер исе дженнетке алыныр¬ 
лар. 

Айрыджа, Аллахнынъ акъикъатыны инсанларнынъ тили 
иле анълата бильмек мумкюн дегильдир. Аллахнынъ бизге 
анълатылмасы ичюн башкъа бир васта да олмагъаны ичюн, 
бу анджакъ, инсанларнынъ къуллангъан тильнинъ имкянла- 

Ф рынен олмасы мумкюн. Иште, Къзфан да бу тильнинъ имкян- 

- 

ларыны къулланаракъ мытлакъ къудрет саиби Аллахны бизге 
мутешабих ифаделер иле анълаткъандыр. Меселя, Къуранда 
Аллахнынъ элинден ве юзюнден сёз эткен аетлер булунмакъ- 
тадыр. 

«(Эй, Мухаммед) Санъа биат эткенлер, анджакъ Аллахкъа 
биат эткен олурлар. Аллахнынъ эли оларнынъ эллерининъ 
узериндедир...» (Фетих, 48/10) 

Бу мевзу кечмиште бир чокъ тартышмагьа ёл ачты. Эль 
- инсангьа аит бир органдыр. Анджакъ, Аллахнынъ япкъан- 
ларынынъ ве къудретининъ бизге анълатылмасы бу шекиль- 
де бир бенъзетюв иле мумкюндир. 

Къуранда Аллахнынъ корюви акъкъында сёз юрсетиль- 
мектедир. (Шуара, 26/217-220) Онынъ корюви, инсаннынъ 
корювинден ёлгъа чыкъыларакъ, онъа бенъзетилерек анъла- 
тылмакътадыр. О, инсанлар киби корьмей ве бизим онынъ на- 
сыл корьгенини бильмемиз де мумкюн дегильдир. Анджакъ, 
онынъ корьмесини, бизим корьмемизге бенъзетерек анълат- 
макътан ве анъламакътан башкъа бир ёлумыз ёкътыр. 

4. Вуджух ве Незаир (Эш сесли ве эш маналы сёзлер) 

Эр тильде олгъаны киби Къураннынъ къуллангъан 
аранчада да айны шекильде сёйленген ве язъьлгъан факъ- 
ат фаркълы мананы анълаткъан сёзлер булунмакътадыр. 
Меселя, къырымтатар, тилинде «баш» сёзю адамнынъ башы 
манасыны анълаткъаны киби, озеннинъ башы - башлангъан 
ери, гемининъ башы - гемининъ уджу, джумленинъ баш аза¬ 
сы - әсас азасы киби маналарны да анълата. Буларгъа Къуран 
илимлеринде Буджух я да эш сесли сёзлер деймиз. Къуран-ы 
Керимде; 

• Китап сёзю, Къзфаннен берабер «вахий», «Теврат», 
«Инджиль», «амеллер язылгъан дефтер» киби маналарны анъ¬ 
лата. 

• «Ает» сёзю де «ишарет», «муджизе» ве «Къураннынъ 
джумлелери» деген маналарны анълата. 

• «Дин» сёзю - «итаат ве къуллукъ», «инам системасы», 
«къанун», «къаиде ве джеза» деген маналарыны анълата. 

• «Эджель» сёзю де «борджнынъ вадеси», «омюр мудде- 

- 

ти», «ахырет ичюн бельгиленген заман» киби чешит маналар- 
ны анълата. 

Айны манагъа кельгени алда фаркълы сёзлернен ифаде 
этильген сёзлер де булунмакътадыр. Буларгъа исе незаир я 
да эш маналы сёзлер деймиз. Меселя, тилимизде, «ольмек», 
«вефат этмек», «рахметли олмакъ», «эляк олмакъ», «кечинмек» 
киби сёзлер, айны мананы анълаталар. 

Къуран-ы Керимде де бу тюрдеки сёзлер булун¬ 
макътадыр. 

• Меселя, «арш» ве «курси» сёзлери бирликте тахт мана¬ 
сыны анълата. 

• Кене Къуран-ы Керимде «нар», «хздаме» ве «хавие» сёз¬ 
лери «джехеннем» манасыны анълата. 

• «Дженнет» ве «фирдевс» айны манададыр. 

• «Шейтан», «иблис» сёзлери де эш маналыдыр. 


5. Гъарибуль-Къуран (Къуранда ябанджы сёзлер) 

Къуранда аранча олмагъан сёзлер де къулланылгъан- 
дыр. Бу табиий бир вазиеттир. Бугунь къырымтатар тилинде 
аслъ 1 къырымтатар олмагъан бир чокъ сёзлерни къуллана- 
мыз. Кечмиште ве кунюмизде багълъ! олгъанымыз медени- 
етлернинъ тесири иле башкъа медениетлернинъ сёзлери ти- 
лимизге киргендир. Меселя, Ислям дини саесинде бир чокъ 
арапча сёзлер тилимизге кирди. Анджакъ биз буларны арап- 
ча сёзлер оларакъ дегиль, къырымтатарджа сёзлер оларакъ 
тилимизде къулланамыз. Иште, Къзфан-ы Керимде де ара- 
пларнынъ тарихъ! боюнджа багълы олгъан медениетлерге аит 
сёзлер къулланылгъандыр. Чюнки араплар буларны, Къуран 
энгени девирде къуллана эдилер. Бу юзьден ябанджы асыллы 
олса да булар арапчалашкъан сёзлер алына кельгендирлер. 
Меселя, Къуранда къулланылгъан «йемм» сёзю къыптийдже 
«денъиз», «тур» сёзю сурянийдже «дагъ» маналарыны анъла¬ 
та. Анджакъ бу, Къураннынъ арапча олмакъ хусусиетини ёкъ 
этмей. Чюнки бу сёзлер о девирнинъ араплары тарафындан 
къулланыла ве анълашыла эди. 

0^^ - 

Эль-эраик (тахтлар), Кехф 18/31. 

Хабешче 

Эсбат (къабилелер) Бакъара 2/236. 

Ибранийдже 

Эсфар (китаплар) Джума 62/5. 

Сурянийдже я да 
Набатча 

Экваб (тестилер) Бакъара, 2/286; 
Ал-и Имран, 3/81. 

Набатча 

Ракъим (левха-китап) Кехф, 18/9. 

румджа 

Фум (сарымсакъ) Бакъара , 2/61. 

Ибранийдже 

Каратис (кягъытлар)Энам, 6/7-91. 

румджа 

Касвера (арслан) Муддессир, 74/51. 

Хабешче 

Бильгимизни сынап бакъайыкъ 

2. Къураннынъ арапча энмесининъ себеби недир? 
Язынъыз. 

3. Акъикъат ве меджаз недир? Бирер мисальнен анъла- 
тынъыз. 

4. Хафи, мушкиль ве муджмель тюшюнджелерни бирер 
мисальнен анълатынъыз. 

5. Мубхемат акъкъында бильги беринъиз. 

6 . Муфессер, насс ве захир не демектир? Мисаллернен 
анълатынъыз. 

7. Мухкем анълатув шекли недир? Къайсы мевзуларны 
анълатмакъ ичюн къулланыла? Язынъыз. 

8 . Мутешабих анълатув не демектир? Насыл мевзулар¬ 
ны анълатмакъ ичюн 

къулланыла? Мисаллернен анълатынъыз. 

9. Вуджух (айны сесли) сёзлер насыл сёзлер? Мисаллер 
вастасынен анълатынъыз. 

10. Незаир (айны маналы) сёзлер насыл сёзлер? Мисаллер 
вастасынен анълатынъыз. 

Къурандаки арапча олмагъан сёзлер акъкъында малю- 
мат беринъиз. 

БОЛЮК VIII 


КЪУРАН-Ы КЕРИМНИНЪ 

АНЪЛАТУВ БАКЪЫМЫНДАН 

ХУСУСИЕТЛЕРИ 


Дерсимизге азырланайыкъ 

Дерсимизге башламадан эвель: 

1. Масал, икяе, шиир киби бедиий тюрлернинъ хусу- 
сиетлернини огренинъиз ве олар арасындаки фаркъларны 
бельгиленъиз. 

2. Хатиплернинъ динълейиджилерге тесир этмек ичюн 
къуллангьан анълатув усулларыны тапмагьа тырышынъыз 
ве олар узеринде тюшюнинъиз. 

Бир медениетнинъ энъ муим ташыйыджысы тиль олгьа- 
нындан, эр анги бир медениетни огренювнинъ ёлу, оны та- 
шыгъан тильни огренмектен башлана. Демек ки, Къураннынъ 
къуллангьан тилини бильмек, о хитап эткен инсанларнынъ, 
медениетини ве Къураннынъ дюньябакъышыны'^® бильмек 
демектир. 

Къуран Хиджазда къулланылгъан аранча иле вахий 
этильди. Бу юзьден, анда, о девирде араплар тарафындан 
инкишаф эттирильген базы тиль санатларыны да къуллан- 
ды. Къуранны догъру анъламакъ ичюн онынъ къуллангьан 
арапчанынъ хусусиетлерини бильмек керек. Бойледже, 
Къураннынъ анълатув бакъымындан ташыгъан озюне хас 
хусусиетлерини анджакъ бу шекильде догъру оларакъ огрен- 
мек мз^нкюн. 

Къуран-ы Керим аранча олгъаныны ифаде этмекнен, 
эвеля бир инсан тилинде эндирильгенини бельгилей. Бу се- 
бептен Къзфанда къулланылгъан тиль де инсанлар арасында 
къулланылгъан бир тильнинъ бутюн хусусиетлерини ташы- 
макътадыр. Къуран аранча бир китап оларакъ эндирильди 
ве бойледже, окъуйыджыларына анълайышлы къылынды 
(Юсуф, 12/2). 

Къураннынъ аранча эндирилювининъ экинджи мана¬ 
сы исе онынъ хаберини еткизмек ичюн, ҮП-джи юз йылдаки 
Хиджаз аран медениетининъ тиль адетини, анълатув хусу¬ 
сиетлерини, сёз, тюшюндже ве дигер медений махсулларны'^® 

78 Дюньябакъышы - мировоззрение. 

79 Махсул - продукт. 

бир мальземе оларакъ къулланмасыдыр. Къуран, араплар 
арасындан кельген ве оларнынъ тилини, медениетини биль- 
ген бир пейгьамберге ёлланылды. Бу юзьден Пейгьамберимиз 
де тыпкъы дигер пейгьамберлер киби, медениетини, дюнья- 
бакъышыны бильген ве ичинден чыкъкъан бир джемааткъа 
сакъындырыджы оларакъ ёлланылды. 


1. Къуран ве аран тили 

Къураннынъ арап тилинде ёлланылгъан бир китап олма- 
сы, онынъ къуллангъан сёзлерининъ ялынъыз арапча олмасы 
деген мананы анълатмай. Тиль - 634'юни иле дюньябакъыш- 
нынъ, дегерлернинъ, медениетнинъ, тюшюндже шеклининъ, 
тарихтен кельген бир чокъ теджрибенинъ еткизильмесинде 
къулланылгъан бир вастадыр. Бу бильгилернинъ огренильме- 
си де тиль иле олмакътадыр. 

Къуран энген деврининъ тили узеринде япыладжакъ 
бир араштырма, бизни бу медениетке аит чешит маналар- 
нынъ, къабулларнынъ ве дюньябакъышнынъ асылларына 
алып бараджакътыр. Меселя, арап путперестлиги акъкъын- 
да бильги алмакъ ичюн, Ислямдан эвельки арапчанынъ пут- 
перестлик акъкъындаки «эзлам», «эснам», «алихе», «шефаат» 
киби тюшюнджелер араштырылмалъщыр. Бойле бир чалыш¬ 
ма иле Къураннынъ о девирдеки янълыш дин анълайышына 
насыл къаршы тургъаныны даа яхшы анълатмамыз мумкюн 
ола. Кене о девирде араплар арасында яшатылгъан къабиле 
джемааты шеклининъ араштырылмасы, бу мевзудаки сёз- 
лерден ёлгъа чыкъыларакъ япылмасы мумкюн. Бунынъ ичюн 
«къабиле», «сыбт», «хъ1лф» киби сёзлернинъ маналары огре- 
нильмелидир. Ислямдан эвельки арап джемаатыны бильмек 
Къураннынъ насыл бир джемааткъа хитап эткенини бильмек 
манасыны анълата. Бу бильгилер исе меселя, Къураннынъ 
мирас мевзусындаки аетлери акъкъында догъру анълатувлар 
кетирмемизге ярдымджъ! ола билир. 

Къуранны анъламакъ ичюн арап тилинден ве о заманки 
арап медениетини бизге анълаткъан менбалардан файдалан- 
макъ лязим. Демек ки, тиль акъкъынадаки араштырмамыз- 
ны, Къуран энген девирден эвельки девирни огренмнектен 

башламалымыз. Классик тефсирлер бу макъсатнен догьру 
бир шекильде джахилие шиирини бир менба оларакъ къабул 
этти. Бойледже, арап джемиетининъ къуллангьан сёзлери- 
нинъ, ибарелерининъ догьру маналарыны анъламакъ мум- 
кюн олур. Къуран-ы Керим эр анги бир мевзуны уйгьун бир 
анълатув ёлу сечерек анълатты. Къураннынъ макъсады бир 
динни ортагьа къоймакътыр. Аллах - бу китабнынъ энъ те- 
мель мевзусыдыр. Айрыджа, Къуран ахыреттен, бу дюньядан 
ве Аллахнынъ эмирлеринден сёз этмектедир. Бу мевзулар- 
нынъ эр бири озюне зшгьзы бир анълатув тарзы талап эте. Бу 
себепнен Къуран масаллар, къыссалар, орьнеклемелер, къул- 
ланды. Къуран о заман арапларнынъ къуллангъан базы беди- 
ий санатларыны да къулланды. 

Араштырайыкъ- огренейик 

Къзфанны анълатыркен арапча лугъатларнынъ къул- 
ланувында дикъкъатлы олмамыз керек. Чюнки лугъатлар 
язылгъан деврининъ медений излерини ташымасы мум- 
кюн. Билингени киби тиллер джанлы организмлерге бенъ- 
зерлер, джемиетлер ве медениетлернен бирликте денъи- 
шикликке огърарлар. Бу юзьден лугъатны азырлагъан 
инсанлар да сёзлернинъ Къураннынъ энген девриндеки 
маналарыны дегиль де, озь девирлеринде къазангъан ма¬ 
наларыны анълаталар. Демек ки, бу мевзуда мумкюн ол- 
гъаны къадар дикъкъатлы олмакъ ве Къураннынъ энген 
девирге якъын менбалар къулланмакъ керек. Хусусан ме- 
дениет тарихымызда къулланылгъан «икмет», «фасыкъ», 
«миллет», «акъыл» киби сёзлерни бу мана денъишиклигине 
орьнек оларакъ косьтермек мумкюн. Булар девир кечтик- 
че фыкъых, фельсефе, тасаввуф ве келям киби илимлерде 
янъыдан, фаркълы маналар юкленерек тарифлендилер. 

Меселя, Къуран хусусан Мекке девриндеки еминлерни 
чокъ къулланды. Бойледже, арапларгъа даа тесирли бир ше¬ 
кильде хитап этти. Айрыджа, Къуран кетирген диний инам- 
ларынынъ аяткъа акис этмесини сакълайджакъ эмирлер ве 
ясакълар ичюн де белли бир усул къулланды. Иште, Къуран 
юкъарыдаки макъсатларына уйгъун бир тиль къулланаракъ 
бу мевзуларны анълатмакътадыр. Къурандаки къыссалар. 

масаллар ве иляхрелер эп бу макъсаткъа коре къулланылды. 
Къыссалардан ве масаллардан дерслер чыкъарылмасы исте- 
ниле; догъру ве янълыш арекетлер бу ерде анълатыла. Затен, 
арекет ве ахлякъ иле алякъалы мевзуларны бу шекильде анъ- 
латмакъ, даа уйгьундыр. 

Къуран, илим китапларында къулланылгьан шекильде 
бир анълатув тарзы къулланмады. Бир илим язысы белли бир 
табиат вакъиасыны, джемиет вакъиасыны, белли бир ильмий 
назариени (теорияны) темель аларакъ, оны тефсилятынен 
араштыра ве анълатмагъа чалыша. Илим иле алякъалы язы- 
ларда масал ве меджаз киби ифаде тарзлары къулланылмаз. 
Олар догърудан догъругъа бир вакъианы ачыкъламагъа ча¬ 
лышалар. Къуран табиий ве ичтимаий вакъиаларгъа да иша- 
рет этмектедир. Анджакъ, Къуранда булар окъуйыджыны ва- 
хийнинъ макъсадына еткизмек ичюн къулланылмакътадыр. 
Булар, Аллахнынъ табиаттаки ве инсанлар арасындаки ает- 
леридир. Къуран окъуйыджъхны макъсадына алып бармакъ 
ичюн, керек олгъан бутюн бедиий санатларны эш сиз услюби 
ичерисинде къулланмакътадыр. 

1.1. Къуран-ы Керимнинъ тиль бакъымындан устюнлиги 

Къуран-ы Керим, Пейгъамберимизнинъ кетирген бир 
муджизесидир. Къуран-ы Керим сонъ дередже устюн бир 
услюп къуллангъандыр. Къураннынъ бу хусусиети Къуран 
илимлери ичерисинде «Къураннынъ иджазы» мевзусы алтын¬ 
да эльге алынды. «Иджаз» сёзю, бир кишини аджиз быракъ- 
макъ деген мананы анълата. Къуран да кучьлю, зенгин ве 
шашыртыджы гузелликтеки услюби иле динълейиджилери 
олгъан арапларны аджиз быракъты. Къуран-ы Керим бу мев- 
зуда арапларны ярышкъа чагъырды ве олардан Къуран сёз- 
лерине бенъзеген сёз сёйлемелерини, онынъ киби бир китап 
кетирмелерини истеди. 

«Ант олсун, бу Къур’ангьа бир бенъзегенни ортагъа 
къоймакъ узьре, инсанлар ве джинлер бир ерге кельселер, 
бир-бирилерине дестек олсалар да, онъа бенъзегенни кетира- 
мазлар.» (Исра, 17/88) 

Даа сонъра Къзфан, мушрик араплардан сзфелерине 
бенъзеген он сзфе кетирмелерини (Худ, 11/13), энъ сонъунда 

да тек бир сзфе кетирмелерини истеген эди (Бакъара , 2/23- 
24). Анджакъ бу ярыш мейданына давет этювининъ ич бири- 
не мушрик араплар къаршылыкъ берип еламадылар. 


Окъуйыкъ - огренейик 

Хазрети Мусанынъ муджизеси сиирбазларгьа, 
Хазрети Исанынъ муджизеси докторларгъа къаршы бир 
делиль олгъаны киби, Хазрети Пейгьамбернинъ муджизеси 
де арапларгъа къаршы бир делильдир. Аллах, пейгьамбер 
ёллайджакъ вакъыт, о девирде энъ чокъ билинген шейни 
пейгъамберлерине муджизе оларакъ берди. Акъикъатен 
Хазрети Муса заманында сиир, Хазрети Иса заманын¬ 
да тыб, Хазрети Мухаммед заманында исе тильни гузель 
къулланув энъ юксек дереджеде эди (Зеркеши. «Бурхан фи 
Улумиль-Къуран». 11, 58). 

Къуран-ы Керим энген девирде, араплар тиллерини 
чокъ гузель къулланмагъа биле эдилер. 

Бедиий санатлар инкишаф эткен эди. Олар хусусан 
шиир мевзусында озьлерини чокъ илери бир севиеде коре 
эдилер. Анджакъ Къуран-ы Керимнинъ къуллангъан беди¬ 
ий услюби къаршысында, оларнынъ эдебиятлары ашагъы 
бир севиеде къалды. Риваетлерге коре мешхур®° арап шаи- 
ри Аебид, «Бакъара», ве «Ал-и Имран» сурелерини эшиткен 
сонъра шиир сёйлемекни ташлады. Будан да анълаша ки, 
Къураннынъ арап тилини къулланувы къаршысында оны 
дуйгъан о куньки араплар, онынъ гузеллигини ве бедиийлик 
бакъымдан устюнлигини къабул этмектен башкъа бир шей 
янамадылар. Къзфан-ы Керим, арапларнынъ Къураннынъ 
кучьлю услюби къаршысындаки чаресизлигини шойле анъ- 
лата: 

«Инкяр эткенлер: «Бу Къур’анны динълеменъ, окъул- 
гъанда гурюльти япынъ. Белки, бастырырсынъыз», деди- 
лер.» (Фуссилет, 41/26) 


80 Мешхур - известный, знаменитый. 

1 . 2 . Къуранда хитаплар 

Къуран-ы Керимнинъ озюне хас услюп хусусиетлерин- 
ден бириси де онда булунгьан хитаплардыр. Къураннынъ 
динълейиджилери башта Хазрети Пейгьамбер ве онынъ дже- 
мааты эди. Къуран анда олмагьан бир джемааткъа сеслен- 
мегендир. Меселя, индийлер озь джемаатында еудий мезхе- 
плеринден ферисий ве садукийлерден сёз этмекте ве булар- 
гьа хитап этмектедир. Чюнки Хазрети Иса кельген девирде 
бу джемаат булзшмакъта эди. Къуран энген джемиетте, де 
мушриклер, мунафыкълар, эхл-и китап киби джемаатлар ве 
муминлер булунмакъта эди. Бу себептен Къуран-ы Керим бу 
джемаатларгъа сесленгендир. Къуран Ислям медениетинде 
даа сонъра ортагъа чыкъкъан шиилерден я да мутезилилер- 
ден сёз юрсетмей. Къуран-ы Керимде Пейгъамберимизге хас 
хитаплар булунмакъта: 

«Эй, Пейгьамбер! Раббинъден санъа эндирильгенни те- 
блигъ эт. Әгер буны япмасанъ, Онынъ эльчилигини япмагъ- 
ан олурсынъ. Аллах сени инсанлардан къорчалар...» (Маиде, 

5/67) 

Къуранда муминлер, кяфирлер ве эхл-и китап киби 
джемааткъа да хитап эте. 

«Эй, иман эткенлер! Озьлерине китап берильгенлерден 
эр анги бир топуна уйсанъыз, иманынъыздан сонъ, сизни 
дёндюрип, кяфир япарлар.» (Ал-и Имран, 3/100) 

Бу ает Мединеде энди ве анда фитне чыкъаргъан бир 
еудий джемаатына ишарет этмектедир. Бу себепнен ает «Эй, 
иман эткенлер» хитабы иле башта, Мединедеки мусульман- 
ларны козьде тутмакътадыр. Къзфанда энъ умумий манада 
инсанларгъа да хитап этильмекте. Анджакъ бу хитаплар да 
эвеля аетнинъ козьде туткъан ве озьлерине догърудан лаф 
эткен инсанларны ичине алмакъта. 

«Де ки: «Эй, инсанлар! Меним динимден шубеленсенъиз, 
билинъ ки, мен Аллахны быракъып да, сизинъ табынгъан- 
ларынъызгьа табынмам, факъат джанынъызны аладжакъ 
Аллахкъа къуллукъ этерим. Манъа му’минлерден олувым 
әмир олунды.» (Юнус, 10/104) 

Бу ает «Эй, инсанлар» дие хитап этеркен, инсанларнынъ 

эпсини дегиль, аелында анда булунгъанларнынъ базыларын- 
дан сёз эте. Аетте кечкен инсанлар Хазрети Мухаммеднинъ 
даветине къаршы чыкъкъан мушриклердир. Ает санки «Эй, 
мушрик эалиси!» дей. Бу ает мухтемелен Меккедеки мушри- 
клерге хитабен эндирильди. 

2.1.1. Къуранда еминлер 

Къуран-ы Керимнинъ озюне хас услюп хусусиетлерин- 
ден бири де онда булунгьан еминлердир. Араплар бу бедиий 
санатны, Къурандан эвель де биле эдилер. Еминлер - араплар 
тарафындан, сёйленген сёзнинъ я да шиирнинъ кучьюни арт- 
тырмакъ, динълейиджининъ дикъкъатыны сёйленген сёзге 
чекмек ичюн къулланыла эди. Къуран-ы Керим, арапларнынъ 
къуллангьан ве ябанджы олмагъанлары бу санатны озь эмир- 
лерини бильдирмек ичюн къулланды. Бунъа коре Къуран, 
эмиет берген мевзуларыны анълаткъанда емин санатындан 
файдаланды. Еминлер 6340 К ве муим къабул этильген шейлер 
узерине япылгьандыр. Къуран Аллахнынъ адына, пейгъам- 
берлерге, пейгъамберлер ёлланылгъан джогърафий ерлерге, 
мелеклерге, кяинаткъа, кунеш, ай, кок юзю киби табиатта- 
ки варлыкъларгъа емин этмектедир. Гедже, куньдюз, къуш- 
лукъ вакъты киби табиат вакъиалары узерине де еминлер 
япылгъандыр. «Шемс» суресининъ ильк аетлери, Къурандаки 
еминлерге бериледжек энъ гузель мисаллердендир: 

Араштырайыкъ - огренейик 

Ашагъыдаки аетлернинъ узерине емин эткен вар- 
лыкъларны сыраланъыз: Тарыкъ 86/1-17; Феджр 89/1-6; 
Белед 90/1-4. 


«Кунешке ве къушлукъ вакътындаки айдынлыгъына, 
кунешни такъип эткенде айгъа, оны ашкяр эткен куньдюзге, 
оны ортькенде геджеге, кок юзюне ве оны бина эткенде, ерге 
ве оны япып тёшегенге, нефиске ве онъа бир такъым къаби- 
лиетлер берип, яхшылыкъ ве яманлыкъларны ильхам эткен- 
ге емин этерим ки, нефсини яманлыкълардан арындыргъан, 
къуртулышкъа иришкен, оны яманлыкъларгъа комьген де, 
зиян эткендир...» (Шемс, 91/1-10). 

Къуран-ы Керимде емин мевзусындаки аетлернинъ 
чокъусы Мекке девринде энди. Чюнки бу девирде мушри- 
клерге кучьлю бир бедиий услюп иле сесленерек, оларны те- 
сирлендирмек керек эди. 

2.1.2. Мукъатгаа арифлери 

Кене Къуран-ы Керимнинъ озюне хас услюп хусусиет- 
леринден бириси де суре башларында булунгъан арифлер- 
дир. Буларгьа «мукъаттаа арифлери» дениле. Булар бутюн 
сурелерде булунмазлар. Мукъаттаа арифлери Къураннынъ 
ялынъыз 29 сзфесининъ башында ер алгъандыр. «Бакъара», 
ве «Ал-и Имран» сурелерининъ тышында бу арифлернен баш- 
лагъан бутюн сурелер Меккийдир. Ялынъыз бу арифлер белли 
бир мана ташымай. Булар әлиф, лям, мим, нун, къаф, сад, ха 
киби арифлердир. 

Къуран-ы Керимге хас къулланувлардан бириси олгъан 
бу арифлернинъ, сурелернинъ башына къоюлмасынынъ се- 
беби ве не мана анълаткъаны мевзусында бир чокъ нокъта-и 
назар бильдирильгендир. Булар арасында энъ кучьлю фи- 
кирлерден бирисине коре, бу арифлер динълейиджининъ 
дикъкъатыны аетлерге чекмек ичюн къулланылгъандыр. 
Бойледже, даа сонъра кельген аетлернинъ, динлегенлерге даа 
чокъ тесири олды. 

2. Къуран-ы Керимнинъ Аллах меркезли анълатув 
услюби 

Къураннынъ анълатув хусусиетлеринден бириси де 
онынъ анълатувларынынъ меркезине Аллахны ерлештир- 
месидир. Бутюн вакъиалар юдже яратыджы, мытлакъ къу- 
дретке саип Аллахнынъ изни иле олмакъта, атта дюньяда 
олгъан эр ишни Аллахнынъ кендиси керчеклештирмектедир. 
Аллах тарихнынъ ичине киртен оны озю ёлламакътадыр. 
Инсаннынъ керчеклештиргенини бильгенимиз базы вакъи¬ 
алар да Къуранда Аллахнынъ иши оларакъ анълатылмакъ- 
тадыр. Бунъа гузель бир мисаль оларакъ Бедир дженкинде 
мусульманларнынъ мушриклерни енъмесини Аллахнынъ яп- 
къан бир иш оларакъ анълатъглмасыны бермек мумкюн. 

Къуранда бзд'юн тюшюнджелер Аллах тюшюнджеси 
әтрафында ер алыр. 

«(Дженкте) оларны сиз ольдюрмединъиз, факъат Аллах 
ольдюрди оларны; аткъан вакътынъда да сен атмадынъ, 
факъат Аллах атты. Ве буны, му’минлерни гузель бир имтиан 
иле сынамакъ ичюн япты. Шубесиз, Аллах эшитиджидир, би- 
лиджидир.» (Энфаль, 8/17) 

2.1. Къыссалар 

Къысса - Къуран энген девирде араплар къуллангьан 
бедиий бир тюр сайыла эди. Къыссаларнынъ эксериети о 
джемиетте де анълатыла эди. Анджакъ Къуран буларны озь 
услюби ве макъсатлары черчивесинде янъыдан анълатты. 
Эвельки къавимлернинъ ве пейгъамберлернинъ къыссалары- 
ны анълатмакъ, Къураннынъ хаберлерни теблигь этеркен энъ 
чокъ къуллангьан усулларындан бирисидир. 

Къураннынъ къысса анълатув ёлунен бир чокъ макъсат- 
ны керчеклештиргенини коремиз. Къыссаларнен Аллахнынъ 
бирлиги, ахыретке иман киби инам әсаслары анълатылды. Бу 
шекильде Къураннынъ динълейиджилерини инанмагъа теш- 
викъ этти. Къзфан яхшы арекетлерден мисаллер беререк, ин- 
санларны бойле арекет этмеге авеслендирди. 

Ярамайлыкъларнынъ сонъу насыл олгъаныны къысса¬ 
ларнен косьтеререк, ярамай арекетлерден узакъ турмалары- 
ны истеди. Къуран, бойледже мусульманларны тербиеледи. 
Яратылышнен алякъалы Адем къыссасы, Хазрети Муса ве 
Фыравун къыссалары, эвельки пейгъамберлер ве умметле- 
рининъ багъларыны анълаткъан къыссаларнен, окъуйыд- 
жынынъ бир шуур къазанмасы ве бутюн булардан озю ичюн 
дерс, ибрет алмаларыны истеди. 

Араштырайыкъ - огренейик 

Ашагъыдаки аетлердеки къыссаларнынъ әсас фикир- 
лерини тапынъыз. Аокъман къыссасы: Аокъман 31/12- 19, 
Зулъкъарнейн къыссасы: Кехф 18/83-98, Юнус къыссасы: 
Саффат 37/139- 148; Энбия 21/87-88. 


«Догърусы бунда ибрет бардыр; ама чокъу инанмамакъ 

0^^ - 

тадыр.» (Шуара, 26/121) 

«Сенден эвель ве шеэрлер халкъындан озьлерине ва- 
хий эттигимиз эркеклерден башкъасыны пейгъамбер ёллама- 
дыкъ. (Кяфирлер) ер юзюнде ич кезмедилерми ки, озьлерин- 
ден эвелькилернинъ сонъу насыл олгъаныны корьсюнлер! 
Сакъынгъанлар ичюн ахырет юрту, эльбетте даа яхшыдыр. 
Аля акъылынъызны ишлетмейсизми?» (Юсуф, 12/109; Айр. 
бкъ. Ал-и Имран, 3/137; Әнам, 6/11; Нахл, 16/36; Хадж, 
22/46) 

Къыссалар, Меккеде теблигьнинъ къыйын вакъытла- 
рында Пейгьамберимизге ве мусульманларгьа ярдым этювни 
сакълады. Эвельки пейгъамберлернинъ даветлери сырасын¬ 
да корьген къыйынлыкълар, бу къыйынлыкълар сонъунда 
ортагьа чыкъкъан вакъиалар, къысса ёлунен анълатылды. 
Бу шекильде Къзфан тарафындан мусульманларгьа ахлякъ 
огретильди. 

Къуран къыссаларда тарихий вакъиаларны озь нокъта-и 
назары джеэтинден анълатты. Къыссаларда ерине коре за¬ 
ман къыскъартыла, макъсадына коре тафсилятлар сечиле ве 
бельгилене. Буны Къурандаки бир чокъ къыссада корьмек 
мумкюн. Меселя; Салих Пейгъамбер ве къавми Семуд ара- 
сындаки мунасебет бунъа мисаль оларакъ косьтермек мз^я- 
кюн. Хазрети Салихнинъ Аллахкъа итаат этмелери керек ол- 
гьанына даир къавмине япкъан давети, къавмининъ илери 
кельген инкярджылары себебинден бу даветни къабул этмей- 
ип, Аллахкъа исьян этмелери ве бунынъ узерине оларнынъ 
эляк этильмелери бир къач аетке сыгъдырылгъандыр: 

«Семуд къавми адден ашкъаны себебинден (Аллахнынъ 
эльчисини) ред этти. Оларнынъ энъ бедбахты (девени соймакъ 
ичюн) атылгъанда, Аллахнынъ Ресули оларгъа: Аллахнынъ 
девесине ве онынъ сув хакъкъына токъунманъ, деди. Ама, 
олар оны ред эттилер ве девени сойдылар. Бунынъ устюне, 
Рабблери, гуняхлары себебинен, оларгъа буюк бир фелякет 
ёллады да, эписини эляк этти. Бу ишнинъ акъибетинден Аллах 
къоркъмаз...» (Шемс, 91/11-15) 

Араштырайыкъ - огренейик 

Ашагъыдаки аетлерде берильген эфсане Къураннынъ 
изаатлы манасындан, тапынъыз ве бу эфсанелернинъ әсас 
фикирлерине уйгьун мевзу тапынъыз: 

Локъман 31/27 : 

Кехф 18/45 : 

Бакъара, 2/261: 


2.2. Меселлер 

Къуранда сыкъ къулланылгьан анълатув ёлларындан 
бири де меселлердир. Бу бедиий шекильнен Къуран окъуй- 
ыджыгьа меракълы олгъан бир мевзуны къулланаракъ, онъа 
бермек истегени хаберни еткизе. Бу ёлнен окъуйыджыны 
тесирлендирмек даа къолайдыр. Къыссаларда олгъаны киби 
меселлерде де Къуран джанлы мисаллернен макъсатларыны 
динълейиджисине еткизе. Меселлер ёлунен Къуран-ы Керим, 
бир чокъ мевзуны акъылда къаладжакъ бир шекильде анъ- 
лата. 

«Дюнья аятынынъ вазиети, коктен эндирген бир суву- 
мыз кибидир ки, инсанларнынъ ве айванларнынъ ашайд- 
жакъларындан олгъан ер юзю экинлери о сув саесинде гурь- 
леп, далланып осерлер. Ниает, ер юзю зийнетини такъынып, 
(чешит ренкли) сюсленген ве саиплери де онынъ узеринде 
къудрет саиби олгьанларыны зан этке№^ бир сырада, бир гед- 
же я да куньдюз онъа эмиримиз (афатымыз) келир де, оны 
санки дюнь еринде ёкъ киби, тамырындан къопарыларакъ 
чалынгъан бир алгъа кетирирмиз. Иште, тюшюнген бир къа- 
вим ичюн аетлеримизни бойле айры-айры беян этмектемиз.» 
(Юнус, 10/24) 


81 Зан этмек - предполагать. 

Окъуйыкъ - огренейик 

«Кормединъми, Аллах насыл бир мисаль кетирди: 
(Гузель бир сёз) тамыры къавий, даллары кокте олгъан 
гузель бир терек кибидир. О терек, Раббининъ изнинен, эр 
заман мейвасыны берир. Огют алсынлар дие, Аллах инсан- 
ларгъа мисаллер кетирир. Фена бир сёзнинъ мисали - кев- 
деси ерден къопарылгъан, о себептен тик турмакъ имкяны 
олмагъан фена биртерекке бенъзер.» (14/24-26). 

Мында дюнья ниметлерининъ кечиджилиги ве бир анда 
инсаннынъ элинден кете биледжеги анълатылмакътадыр. 
Къуран бу анълаткъанларынен ахырет аятыны огге чыкъар- 
макътадыр. Бу себепнен аман сонъки аетлер буны ачыкъ- 
айдын бельгилемектелер. Бу месельнен Къураннынъ темель 
бир мевзусы даа дикъкъат чекиджи ве тесирлендириджи бир 
шекильде анълатылмакътадыр. 

Меселлер айрыджа Къуран-ы Керимнинъ бедиий гузел- 
лигини ачыкъ бир шекильде исбатламакъта. 


Кечкен мевзуларны текрарлав 

1. Къуранны анъламакъ иле, онынъ къуллангъан аран¬ 
чаны бильмек арасында насыл бир багъ бар? 

2. И джаз не демектир? 

3. Къзфан-ы Керимнинъ хитаб услюби акъкъында биль- 
ги беринъиз. 

4. Къурандаки еминлернинъ къулланылув себеплери 
акъкъында бильги беринъиз. 

5. Мукъаттаа арифлери не демектир? 

6 . Къзфаннынъ Аллах меркезли анълатув услюби не де¬ 
мектир? 

7. Къуранда къыссаларнынъ анълатылув себебини анъ- 
латынъыз. 

8 . Къуранда къулланылгъан меселлерден эки дане ну- 
мюне язынъыз. 

ТАРИХ ДЕВАМЫНДА 

ТЕФСИР ВЕ ТЕФСИР МЕЙИЛЛЕРИ82 


Дерсимизге азырланайыкъ 

Дерсимизге чалышмагьа башламадан эвель: 

1. Хадис дерсинъизден огренгенлеринъизни хатырлап 
Пейгьамберимизнинъ Къуранны тефсир этюви узеринде тю- 
шюнинъиз. 

2. Исраилият оларакъ дегерлендирильген риваетлерге 
орьнеклер тапаракъ булар акъкъында сыныфынъызда субет 
кечиринъиз. 

3. Ислям тюшюндже тарихында ортагьа чыкъкъан че- 
шит илимлерни хатырланъыз. 





82 Мейиль - оклонность. Мейиль этмек - склоняться к чему-либо. 

Тефсир, Пейгъамберимизнен башлады. Даа сонъра эр 
девирде мусульманлар Къураннынъ тефсирлерини яптылар. 
Пейгъамберимизнинъ ве аркъадашларынынъ тефсирдеки 
ери, эр вакъыт энъ огде олды. Чюнки олар Къуран эндириль- 
ген девирде, яшагъан адамлар эди. Даа сонъки мусульманлар 
ильк несиллерден кельген изаатларнен берабер озь бильгиле- 
ринен де Къуранны тефсир эттилер. Тарих девамында Ислям 
медениетинде ортагьа чыкъкъан фаркълы тюшюндже саи- 
плерининъ аман эписи де Къуранны озь мейиллерине коре 
тефсир эттилер. Фаркълы фыкъых мезхеплернинъ алимлери 
де Къуранны озь нокъта-и назарлары чизгисинде тефсир эт¬ 
тилер. Бу болюкте башта Пейгъамберимизнинъ Къзфанны 
тефсир этмесинден башлайджакъмыз ве сонъраки несиллер- 
де ортагъа чыкъкъан тефсир мейиллерини огренеджекмиз. 


1. Ильк девир тефсири 

Тефсирнинъ башында Къзфаннынъ ильк муфессири 
Пейгъамберимиз булунмакътадыр. Пейгъамберимизнен бир- 
ликте онынъ асхабы, Къураннынъ тефсиринде мзшм бир ерге 
саиптир. Чюнки олар, Къураннынъ эндирилювининъ эр аны- 
ны яшагъан инсанлар эди. Бу себептен Къураннынъ энюв 
шартлары ве Къураннынъ маналары иле алякъалы бильги- 
леримизни оларгъа таяндырамыз. Ислям тюшюндже тарихъ! 
ичинде язылгъан бутюн тефсирлерде оларнынъ япкъан иза- 
атларыны менба оларакъ къабул эттилер ве оларны къуллан- 
дылар. 

1.1. Пейгъамберимизнинъ Къуранны тефсир этюви 

Къураннынъ тефсири, онынъ ильк динълейиджиси ол- 
гьан Хазрети Мухаммед иле башлады. Ресулюллах озюне 
кельген аетлерни джемаатына еткизмекнен къалмады. Айны 
заманда оларны изаатлады ве тефсир этти. Бойледже, ильк 
тефсирни о башлады. Бу девирде япылгъан тефсирде ильк 
мусульманларнынъ да муим бир ери булунмакътадыр. Чюнки 
Ресулюллах аетлер акъкъында япкъан изаатларны ильк му- 
сульманлар ичюн япты. Меселя, Бакъара , 2 /238-джи аетте 
кечкен «Салатуль-вуста» ибаресини асхаб там оларакъ анъ- 
ламады ве Пейгьамберимизден сорады. Пейгьамберимиз де 
бу ибарени «экинди намазы» оларакъ анълатты. Кене Энфал, 
8/60да кечкен «къувве» сёзюни Ресулюллах «ремй» яни «ат- 
макъ», «фырлатмакъ» деп анълатты. Бакъара , 2 / 196-деки ает 
Хадж сырасында базы вазиетлерде фидье берильмеси керек 
олгъаныны бильдирмекте, анджакъ бунынъ микъдары бел- 
ли дегиль эди. Бу микъдар Ресулюллах тарафындан учь кунь 
ораза тз^гмакъ я да алты факъырны тойлурмакъ шеклинде 
анълатылды. 


Окъуйыкъ - огренейик 

Севиелери насыл олса олсун, Къураннынъ ильк динъ- 
лейиджилерининъ илери кельгенлери биле, Къураннен 
амель этмек ве оны яхшы анъламакъ хусусында Хазрети 
Пейгъамбернинъ тефсирлерине ихтиядж дуя эдилер. 
Хазрети Пейгъамбер чешит севие фаркълылыкълары- 
ны косьтерген динълейиджилерине Къуранны анълатты. 
Анълатувы догъру я да васталы ола эди. Онынъ огретмеси 
программа әсасында бир дерс берюв тарзында дегиль эди. 
Айдынлатувгъа кесен кес оларакъ мухтадж олгъан, хусусан 
амелий укюмлерге даир аетлери, сёзлери ве фииллеринен 
озюнден озю беян эткени киби, сорав, мусульманларнынъ 
анълайыш ве арекетлерини дегерлендирюв, эр анги бир 
весиле иле аетни окъув нетиджесинде де айдынлата эди 
(Суат Йылдырым, Пейгъамберимизнинъ Къуран тефсири, 
Истанбул, С.335). 

Пейгьамберимизнинъ япкъан анълатувлары Ислям ди- 
нининъ анълашылмасыны веяшанмасыны сакълады. Меселя, 
намаз Къуранда әмир этильди, анджакъ намазнынъ насыл ве 
не вакъыт къылынаджагъы ачыкъ бильдирильмеген эди. Бу 
киби бильгилерни биз Пейгьамберимизнинъ анълатувларын- 
дан ве татбикълеринден огренемиз. 

1.2. Асхабнынъ Къуранны тефсир этюви 

Къуран-ы Керимнинъ Хиджаз арапларынынъ лаф эткен 
тилини къулланувы, Къуранны анъламакъ бакъымындан ас- 
хабны дигер несиллерден огге чыкъармакътадыр. Бу бакъ- 
ымдан Пейгъамберимизден дуймагъан олсалар да асхабнынъ 
Къуран ибарелерине кетиреджек анълатувлары тефсир ичюн 
муимдир. Меселя, 74 Муддессир/51 де кечкен «касвера» сё- 
зюне Эбу Хурейре «арслан» манасыны берди ве бу сёзнинъ 
асылы хабешче олгъаныны бильдирди. Ибни Аббас исе бу 
сёзге «инсан къалабалыгъынынъ чыкъаргъан шаматасы» ма¬ 
насыны берди. Бу мисаллер де косьтермекте ки, асхабнынъ 
тефсирдеки, эмиети буюктир. 


Окъуйыкъ - огренейик 

«Сахабе арасындаки медениет фаркълылыгъы, ает- 
лерни анълавда иджтихат ве фикир фаркълылыкълары- 
ны мейдангъа кетиргени киби, олар арасында накъильден 
догъгъан ихтиляфлар да пейда олды. Айрыджа сахабенинъ 
медениет ве анълайыш севиелерининъ фаркълы олувы, 
оларнынъ базысынынъ Хазрети Пейгъамбернинъ даима 
янында булунмасы, нузуль себеплерини бильмелери, урф 
ве адетлерни яхшы бильгенлернен бильмегенлернинъ вази- 
етлериндеки фаркъкълар, сахабе арасында базы уфакъ их- 
тиляфларгъа себеп олды.» (Исмаил Джеррахогълу, Тефсир 
Тарихи, Анкъара 1988, I, 89.) 

Асхаб арасындан базылары хусусан Къураннынъ ма- 
наларыны огретмек мевзусында ог сырагъа чыкътылар. Бу 
адамлар бойледже тефсирнинъ баш менбалары арасында ер 

алдылар. Асхабнынъ тефсирде ог сырагьа чыкъкъан исимле- 
ри арасындан шуларны, сайымакъ мумкюн: Али б. Эби Талиб, 
Абдуллах б. Месуд, Абдуллах б. Аббас, Убейй б. Каб, Эбу Муса 
эл-Эшари, Зейд б. Сабит, Абдуллах б. Зубейр. 

1.2.1. Абдуллах б. Аббас 

Абдуллах б. Аббас (68 с. вефат этти), Хазрети 
Пейгьамбернинъ эмджесининъ огълудыр. Пейгьамберимиз 
вефат эткенде Абдуллах б. Аббас 13-15 яшларында эди. 
Айрыджа Пейгьамберимизнинъ къадынларындан Меймуне, 
Ибни Аббаснынъ тизеси эди. 

Пейгьамберимиз онынъ ичюн «Аллахым, оны динни гу- 
зель ве терен анълагъанлардан эйле ве онъа тевильни огрет» 
шеклинде дуа эткени беллидир. Абдуллах б. Аббаскъа кениш 
бильгиси ве илимлер мевзусындаки мукеммеллиги себебин- 
ден, «Бахр» (денъиз-океан) ве «Хибр» (бильгили) унванлары 
берильди. Айрыджа о, тефсир мевзусындаки мукеммеллиги 
себебинен, «Терджумануль-Къуран» (Къураннынъ терджима- 
ны) адынен де анъылды. Ибни Аббас Ислямнынъ ильк девир- 
леринде ортагьа чыкъкъан сиясий чатышмаларгъа къошул- 
мады ве ильмий чалышмаларнен огърашты. Талебелер етиш- 
тиререк, Мекке тефсир мектебининъ къуруджысы олды. 


Окъуйыкъ - огренейик 

Хазрети Пейгъамбер вефат эткенде 13-15 яшларын¬ 
да бир бала олгъаны ривает әтиле. Озю яратылыш ити- 
баринен сиясетке мейилли олмагъанындан, девриндеки 
сиясий адиселерге чокъ къарышмады. Бунынънен бера- 
бер, о - хиджрий 18-21-джи сенелери Мысырда, 27-джи 
сенеси Шималий Африка фетихлеринде, ЗО-джы сенеси 
де Джурджум ве Теберистан сеферлеринде иштирак этти. 
36-37-джи сенелери де Хазрети Али иле бирликте Джемелъ 
ве Сыффын дженклерине къошулгъандыр.» (Исмаил 
Джеррахогълу, Тефсир Тарихы, Анкъара 1988, I, 103.) 


Ибни Аббас асхаб арасында Къураннынъ тефсири иле 
махсус меракъланды. Бу бакъымдан, тефсир иле алякъалы 

бир чокъ хадис риваети ондан кельмектедир. Меселя, Ибни 
Аббас «Музземмиль» суресининъ 6-джы аетинде кечкен д; .‘чЬ 
(на-ши-эту) сёзюнинъ аслы хабешче олгъаныны, ве онынъ 
(турмакъ) манасыны анълаткъаныны, сёйледи. Айрыджа 
Ибни Аббас аетлерни тефсир эткенде джахилие аран шии- 
риетини де къуллангьандыр. 

Ибни Аббаскъа ант чокъ сайыда тефсир риваети булзш- 
макътадыр. Бунынъ себеплеринден бири, Пейгьамбер аилеси- 
не якъынлыгьыдыр. Анджакъ бу якъынлыгьы ве онынъ теф¬ 
сир мевзусындаки фааллиги, бир чокъ әсассыз риваетнинъ 
онъа нисбет этильмесине себеп олды. Атта базан айны мевзу- 
да бир-бирине зыт хаберлер биле ондан накъилъ этильди. Бу 
бакъымдан Ибни Аббастан кельген риваетлерге дикъкъатлъ! 
янашмакъ керек. Базы менбаларда онынъ китап эхлининъ 
тесиринде къалгъаны, акъкъында малюмат берильген. 

Абдуллах б. Аббастан кельген тефсирнен алякъалы ри- 
ваетлер, талебелери тарафындан келъмектедир. Бу ривает- 
лер «Тенвирулъ-Микбас мин Тефсири Ибн Аббас» адлъ 1 бир 
меджмуада топлангъандыр. 

1.2.2. Абдуллах б. Месуд 


Абдуллах б. Месуд (32 с. вефат этти) ильк мусульман- 
лардан биридир. Ибн Месуд, Пейгъамберимизге хызмет эт- 
кен, онъа Къуран окъугъан бир сахабидир. Айрыджа о, янъы 
мусульман олгъанларгъа Ислямны огретти. Тефсир, къыраат, 
хадис ве фыкъых илимлеринде алимлер ондан кельген ри- 
ваетлерни муим бир менба оларакъ корьдилер. Абдуллах б. 
Месуднынъ озь Къуран нусхасы бар эди. Ибн Месуд базы ает¬ 
лерни айдынлатмакъ узьре мусхафына къайдлар яна эди. Бу 
къайдлар тефсир ичюн чокъ файдалъ! олды. Меселя, Маиде, 
5/89-джы аетинде емин кеффарети оларакъ учь кунь ораза 
тутулмасы кереклиги бильдирильген. Ибни Месуд, бу аетнинъ 
бир изааты оларакъ (арды-сыра) ибаресини, мусха- 

фында къайд эткен эди. Ханефийлер бу къайдгъа таянаракъ, 
емин кеффарети ичюн тутуладжакъ оразанынъ арды-сыра 
тутулмасы керек олгъаныны айталар. 

Ибни Месуд талебелер етиштиререк Куфе тефсир аньа- 

несининъ®® къуруджысы олды. Бу аньане рей иле тефсир- 
ге эмиет берди. Ибни Месуд тефсирде Къуран ве суннеттен 
сонъра озь фикирлери иле тефсир этмекни бир усул оларакъ 
къабул этти. Айны усулны фыкъых ичюн де къулланды ве 
къыяскъа мураджаат этти. Эбу Ханифе де бу ёлны излеерек, 
фыкъхий фикирлерининъ чокъуны онъа таяндырды. 


Окъуйыкъ - огренейик 

«...Пек факъыр бир аиленинъ баласы олгъаны ичюн 
балалыгьында чобанлыкъ этти... Хазрети Пейгъамбер за¬ 
манында Меккеде дигер мусульманларнен бирликте, муш- 
риклернинъ эзиет ве джефаларына огьрады. Оларнынъ бу 
эзиетлеринден къзфтулмакъ ичюн Хабешистангьа кочь- 
ти... Бедир дженкинде, Эбу Джехильнинъ яраланмасын- 
дан сонъра, ольдюрильмеси Ибн Месуднынъ аерекетинен 
олды... Меккеде, Кябеде ильк дефа мушриклерден къоркъ- 
мадан ве олардан келеджек эзиетке эмиет бермеден аш- 
кяр оларакъ Къуран окъугъан да Абдуллах б. Месуддыр.» 
Исмаил Джеррахогълу, Тефсир Тарихы, Анкъара 1988, 1, 
91. 


2. Тефсирде ривает усулы 

Базы муфессирлер Пейгъамберимизни, асхабны ве ильк 
девирден кельген риваетлерни әсас алдылар ве тефсирлерин- 
де озь фикирлерине чокъ ер бермедилер. Биз бу чешит теф- 
сирлерге ривает тефсирлери деймиз. 

Тефсир башта ривает тефсиринден ибарет эди. Даа 
сонъки девирлерде риваетни кечкен ве шахсий изаатларгъа 
да ер берген дирает адыны алгъан бир шекиль пейда олды. 
Анджакъ ривает ёлуны менимсеген тефсирлер даа сонъки 
юз йылларда да язылды. Ривает тефсирлери арасында му- 
акъкъакъ ки, Мухаммед б. Джерир эт-Таберий (вефаты 310 
с.) мзшм бир ерге саиптир. Таберийнинъ «Джамиуль-Беян ан 
Тевилиль-Къуран» адлъ 1 тефсири, тефсир иле алякъалъ!, бутюн 
аетлерни бир арагъа кетирмекни макъсат эткен бир эсердир. 

83 Аньане - традиция. 

Бу бакъымдан Таберийнинъ эсери мзшм бир тефсир менба- 
сыдыр. Таберий заман заман риваетлер арасында терджихи- 
ни косьтерди, тефсиринде айны заманда аетлер акъкъында 
озь изаатларыны да язды. Бу бакъымдан онынъ чалышмасы 
ялынъыз бир ривает тефсири дегильдир. Эсасен дигер рива- 
ет тефсирлери де, керек олса риваетлернинъ сечими ве керек 
олса оларны сыралама шекиллери ве бу себепнен муфессир- 
лерининъ фикирлерини ве анълайышларыны бир шекильде 
акис эттирген эсерлердир. Бу бакъымдан ривает тефсири де 
олса тефсирлерде эр заман муфессирнинъ озь фикирлерини 
корьмек мумкюн. 

Таберийден сонъ язылгъан эмиетли ривает тефсирлери 
арасында шуларны саймакъ мумкюн: 

1. Али б. Эби Хатимнинъ (327 с.вефат этти) «Тефсируль- 
Къуранилъ-Азим» тефсири. 

2. эль-Бахидийнинъ (468/1075 с. вефатэтти) «эл-Беджиз 
фи Тефсириль-Къураниль-Азиз» тефсири. 

3. эль-Бегъавийнинъ (516/1122с. вефатэтти) «Меалимут- 
Тензил» эсери. 

4. Ибни Атиййенинъ (546/1151 с. вефат этти) «эл- 
Мухаррерулъ-веджиз фи Тефсир-и Китабиль-Азиз» эсери. 

5. Ибни Кесирнинъ (774/1372 с. вефатэтти) «Тефсируль- 
Къуранилъ-Азим» эсери. 

6 . Джелялуддин эс-Сзчотийнинъ (911/1505 с. вефат 
этти) «эд-Дурруль-Менсур фит-Тесир биль-Месур» эсери. 

7. Джемалуддин эль-Къасымийнинъ (1332 с. вефат этти) 
«Мехасинут-Тевиль» 

эсери. 

2.1. Тефсирде хадиснинъ къулланылувы 

Бизге Къураннынъ энген шартлары ве онда къулланыл- 
гъан сёзлернинъ маналары акъкъында энъ сагълам бильги- 
лерни береджек олгъан менба - Къуранны инсанларгъа те- 
блигъ эткен Хазрети Пейгъамбернинъ сёзлеридир. Чюнки 
Ресулюллах ве онынъ асхабы Къураннынъ энген муитте яша- 
дылар ве аетлернинъ энмесине себеп олгъан вакъиаларнынъ 

ичинде шахсен булундылар. Меселя, Бедир дженкининъ сана- 
ларыны ве къараманларыны шу аетлерде окъумакъ мумкюн: 
38 Сад/11; 2 Бакъара /190-194, 217-218; 8 Энфаль/5-19, 
41-54; 8 /67-71; 3 Ал-и Имран/13, 123-128; 22 Хадж/39. Бу 
бакъымдан аетлернинъ козьде туткъан маналарыны саха- 
белернинъ агьызындан огренмек энъ сагьлам ёлдыр. Бу се- 
бепнен тефсир башта Ресулюллахнынъ аетлер акъкъындаки 
айдынлатувларыны анълаткъан хадислери иле сынъырлы 
къалгъан эди. 

Анджакъ хадиснинъ тефсирде къулланылмасы керекли 
исе де, хадислернинъ догьрулыгьы бакъымындан джиддий 
проблемалары олгъаны да хадис улемасы тарафындан къа- 
бул этильген бир керчектир. Хадис ильми бу проблемаларнен 
ильк девирлерден берли огъраша. Ресулюллахтан ве асхабын- 
дан бизге етип кельген бутюн сёзлернинъ керчектен оларгъа 
аит сёзлер олып, олмагъаны хадис ильми тарафындан эльге 
алынды ве хадис алимлери, риваетлерни тасниф этмеге ча¬ 
лышты. Муфессир, аетлернинъ тефсиринде хадис ильмининъ 
бу чалышмаларына дикъкъат этмели ве энъ сагълам къабул 
этильген риваетлерни къулланмалыдыр. 

Азырланайыкъ-огренейик 

Хадис дерси китабымыздан хадислернинъ сагълам- 
лыкъ дереджесини окъуп анъламагъа чалъхшайыкъ. 

2.2. Тефсирде исраилият 

Тефсирде корьгенимиз хусусан еудий менбалы хабер- 
лерге исраилият деймиз. Исраилият ичерисинде христиан- 
лыкътан кельген анълатувлар да булунмакътадыр. Бу анъла- 
тувлар тефсирлерде чокъусы эвельки къавим ве пейгъамбер- 
лернинъ къыссалары акъкъындаки, аетлерни айдынлатмакъ 
ичюн къулланылгъандыр. 

Ривает тефсирлери шу учь нокътада тенкъит этильди: 

- Уйдурма хаберлерге чокъ ер берилюви, 

- Исраилият хаберлерининъ булунувы, 

- Къулланылгъан риваетлернинъ иснатлары язылмама- 

Ф сы себебинен бу риваетлернинъ къыймети кереги къадар 

окъуйыджы тарафындан анълашылмагьандыр. 

Тефсирде исраилият хаберлери асхабдан сонъ кельген 
табиз^ девринде башлады. Бунынъ себеби, исе бу девирде 
мусульманлар, фетихлер®"^ нетиджесинде Эхл-и Китапнынъ 
сыкъ оларакъ яшагьан топракъларына кирдилер ве мында- 
ки медениетнен къаршылаштылар. О медениетлерни огрен- 
дилер. Бу исе эхл-и китап медениетинден кельген бильгилер- 
нинъ тефсирге кирмесине себепчи олды. Биз бунъа умумий 
оларакъ исраилият деймиз. Бу бильгилер Къуран тефсирин- 
де чокъ къулланылмагьа башланды. Бу анълатувлар хусусан 
Къуранда, Тевратта ве Инджильде ортакъ оларакъ кечкен 
эвельки пейгъамберлер ве къавимлернен алякъалы къысса- 
ларда къулланылды. Базы муфессирлер, эвельки китаплар- 
нынъ ве оларнынъ тефсирлерининъ берген бу къавимлер 
акъкъындаки бильгилерини Къуранны айдынлатмакъ ичюн 
къулланмагъа чалыштылар. 


Окъуйыкъ - огренейик 

Тефсирлеримизде дюньянынъ яратылзшы иле алякъ¬ 
алы олгъан шойле бир исраилият хабери ер алды: «... 
Аллах, ерни балыкъ узеринде яратты. Бу балыкъ Дженабы 
Хакъкънынъ: «Нун иле къалемге ве (эрбаб-ы къалемнинъ) 
язмакъта олгъан шейлерине ант олсзш ки...» (Къалем, 68/1) 
аетиндеки Нзшдыр. Балыкъ сувнынъ ичиндедир. Сув да, 
тюз ве тик бир къая узеринде яратылды. Бу тик къая, бир 
мелекнинъ сыртындадыр. Мелек, къая узериндедир. Къая, 
рузгярнынъ устюндедир. Бу къая, Локъман (а.с.)нынъ анъ- 
латкъаны (Локъман, 23/16) къаядыр ки, кокте ве ерде де- 
гильдир.» (Абдуллах, Айдемир, Тефсирде Исраилият, с.78, 
Анкъара 1979.) 


Бу тюр риваетлер чокъ вакъыт, белли шахысларгъа таян- 
дырылмакътадыр. Бу шахыслар арасында Абдуллах б. Селям 
(43/663 с. вефат этти), Къабул-Ахбар (32/652 вефат этти), 
Бехб б. Мунеббих (110/728 с. вефта этти) ве Абдульмелик б. 


84 Фетих - побөза, завоевание. 

Джурейдж (150/767 с. вефат этти) кибилерни саймакъ мум- 
кюн. 


3. Тефсирде дирает усулы 

Эввеля Ресулюллах ве асхабындан кельген риваетлер 
ве буларнынъ хадис китапларында язылмасынен сынъыр- 
лангъан тефсир даа сонъки девирлерде чешит илимлернинъ 
инкишафы иле бунынъ тышына чыкъты. Муфессирлер бу 
илимлер черчивесиндеки фикир ве тюшюнджелерге тефсир- 
леринде ер бердилер. Бойледже, лугьавий®®, фыкъхий, келям 
ве тасаввуфий тефсирлер язылмагъа башланды. 

Окъуйыкъ - огренейик 

Тефсир ильмининъ инкишафыны незарет этмек ичюн 
базы ильмий васталар инкишаф эттирильмесине ихтиядж 
дуюлды. Бу себепнен илим оларакъ арап тилини дегиль, 
айны заманда Хазрети Пейгьамбер заманындаки арап- 
ча ибарелерни де бильмек Къуранны догъру, анъламакъ 
ичюн керек олгъан шарт оларакъ къабул этильди. Бунынъ 
нетиджеси оларакъ арап тили грамматикасы, лугъат иль¬ 
ми ве арап эдебияты ишленди. Даа сонъра иллетуль-вахй 
ады берильген, Къуран аетлерининъ энюв себеплери, 
Келамуллахнынъ догъру манасыны бельгилевде ярдымджы 
оларакъ къайд этильди. Учюнджи оларакъ Къураннен ильк 
дефа къаршы къаршыгъа кельген кимселернинъ, онынъ 
эмирлерини насыл анълагъанлары акъкъында сёйленген- 
лерни мундеридже эткен тарихий риваетлерге буюк эми- 
ет берильди. Бу шартлар ерине кетирильген сонъра инсан 
акълъ 1 нынъ сербест фаалиет косьтерювине изин берген саа 
ачылды... (Фазлур Рахман, Ислям, с. 90. Анкъара 2000.) 


3.1. Тиль ильмии тефсир 

Эвеллери ильк несиллерден кельген хаберлернен языл- 
гъан тефсир чалышмалары даа сонъра чешитленмеге баш¬ 
лады. Ильк дирает тефсири тиль ильми тефсир чалышмасы 

олгьандыр. Чюнки Къуран тефсирининъ муим талапларын- 
дан бири тиль талиллери эди. Ресулюллахнынъ япкъан ильк 
тефсир орьнеклери де Къуранда асхабнынъ анълатувда зор- 
лукъ чеккен сёзлерни тарифлев шеклинде олды. Къураннынъ 
сёзлерини ве грамматикасыны талиль эткен лугьавий теф- 
сирлер исе айны ишни яптылар. Экинджи юз йылда инки- 
шаф этмеге башлагъан сарф ве нахв ильмининъ ортагьа 
къойгьан бильгилерни ве онынъ терминлерини къулланаракъ 
Къуранны изаатладылар. Бу девирде етишкен энъ намлы 
®®алимлер Сибевейх (веф. 180-/796), Ахфеш (веф. 177/793) 
ве Халил б. Ахмед (веф. 170/786) эди. 


Окъуйыкъ - огренейик 

Къураннынъ тили ве услюби де айны шекильде аран 
эдебиятынынъ инкишафына, сонъ дереджеде кучьлю, те- 
сир этти. Мусульманлар даа ильк заманларда Къураннынъ 
эдебият ве санат бакъымындан «огюне кечилемейджеги» 
корюшини яйдылар, факъат мусульман олмагъан бир аран 
ичюн биле о, бугуньге къадар, идеал бир эсер оларакъ къал- 
ды... (Фазлур Рахман, Ислям, с.90, Анкъара 2000). 

Аран тилининъ илимлери, аран олмагъанларнынъ му¬ 
сульман олувы ве оларнынъ Ислям менбаларындан файда- 
ланмалары, ичюн аранча огренмеге меджбур олгъанлары 
нетиджесинде инкишаф этти. Бу ихтиядж аран тилининъ 
бир илим оларакъ эльге алынмасы зарурлыгъыны ортагъа 
чыкъарды. Ислям медениетинде бу киби илимлернинъ ин- 
кишафынынъ әсас себеби эр заман Къуран олды. Сонъра да 
Къураннынъ тефсиринде бу бильгилер къулланылды. 

Къуран-ы Керимни бу шекильде тефсир эткенлернинъ 
башында эль-Ферраны (веф. 207/822) саймакъ мумкюн. 
«Меаниль-Къуран» адлы эсеринде бу алим Къуранны лугъатий 
бакъымдан тефсир этти. 

Кене Эбу Убейденинъ (веф. 210/825) «Меджазуль- 
Къуран» ве Ибни Кутейбенинъ (веф. 276/889) «Тевилю 
Мушкилиль-Къуран» бу хусусиетни ташыгъан эсерлердир. 

86 Намлы - знаменитый. 

тефсир ильми 


Земахшерийнинъ де бу мевзуда муим бир ери бар. 
«Кешшаф» адлы тефсиринде о, Къураннынъ ибарелери, сёз- 
лери акъкъындаки бильгилерге чокъча ер берди. 

3.2. Келямий тефсир 

Ильк мусульманлар фетихлернен Арап ярымадасындан 
чыкъып, Бизанс иле Иран медениетлери булунгъан топракъ- 
ларгьа адым аткъан сонъра, озьлери ичюн янъы олгъан тю- 
шюнджелернен ве тюшюндже акъымларынен къаршылаш- 
тылар. Къадер®^ ве Аллахнынъ сыфатлары киби мевзулар 
акъкъындаки тартышмалар бу тесирлернинъ нетиджесинде 
пейда олды. Бу янъы тюшюнджелер нетиджесинде пейда ол¬ 
гъан тартышмалар мусульманлар арасында да тюшюндже 
айрылыкъларына ёл ачты ве бу проблемаларны чезмек ичюн 
чешит келямий мезхеплер пейда олды. Бунынънен берабер 
мусульманларнынъ озь араларында чыкъкъан синсий вакъ- 
иалар, айрылыкъларнынъ башкъа бир себеби олды. Бу ич 
чатышмалар, шиа®® ве хариджилик®® киби сиясий-келямий 
болюнмелерге себеп олды. Бу нокътада Къуран-ы Керим эр 
фикир саиби ичюн энъ эсасий, менба вазифесини одеди. 
Буларнынъ эр бири озь фикирлерини Къуран иле делиллен- 
дирмеге чалыштылар. Бу себепнен, язгъан тефсирлеринде 
Къуран аетлерине кетирген анълатувларында озь фикирле¬ 
рини исбат этмек ичюн тефсирни къулландылар. Меселя, бир 
тарафта Мутезиле, дигер тарафта Эшарилик бир-бирлерине 
къаршы озь нокът-и назарларыны къорчаламакъ ичюн Къуран 
тефсирлери яздылар. Бу тюр тефсирлерде ильк акъылгъа 
кельген эсерлерден бири, Земахшерийнинъ мутезилий фи¬ 
кирлерини къорчаламакъ ичюн язгъан «Кешшаф» адлы теф- 
сиридир. Кене Фахруддин эр-Разий де «Мефатихул-Гъайбы» 
адлы мешур тефсирини, Эхл-и Суннетнинъ келямий нокъта-и 
назарларыны къорчаламакъ ичюн язды. Чешитли фыркъа- 
ларнынъ®® батыл фикирлерине къаршы эхл-и сунет итикъа- 

87 Къадер - судьба. 

88 Шиа - Шиизм. 

89 Хариджилик - Хариджизм. 

90 Фыркъа - течение, группа. 

дыны®^ къорчаламакъ макъсадынен имам Матуридининъ яз- 
гъан «Тевилятуль Къуран» адлы эсерини косьтермек мумкюн. 

Айрыджа, сиясий-келямий фыркъалар оларакъ Шиа 
ве Шиа ичерисинден Джаферие ве Зейдийе къоллары озь 
нокъта-и назарларыны Къурандан дестеклемек ичюн теф- 
сирлер яздылар. Бу тефсирлерде энъ муим хусусиет, Хазрети 
Алининъ хиляфети, Эхли Бейтнинъ устюнлиги мевзулары- 
нынъ огге чыкъарылмасыдыр. 

Джаферий тефсирлери арасында Эбу Али эт- 
Табресийнинъ (веф. 460/1153) «Меджмеуль-Беян ли Улумиль- 
Къуран» ве М. Хусейн эт-Табатабаининъ «эль-Мизан фи 
Тефсириль-Къуран» эсерини косьтермек мумкюн. 

Зейдиенинъ энъ мешур муфессири исе «Фетхуль 
Къадир» адлы тефсирнинъ муэллифи Мухаммед б. Али эш- 
Шевкъанийдир (веф. 1250/1834). 

Окъуйыкъ - огренейик 

«...Чокъ ЗПУЕЗПУЕИЙ оларакъ ахкам аетлери 500 ракъамы 
иле ифаде эдильмектедир. Къуран чокъ вакъыт тафси- 
ляткъа кирмеден умумий укюмлер къоймакънен сынъыр- 
ланды... Къуран базан да белли бир мевзуда укюм къой- 
макъ ерине озюнден бир чокъ укюм чыкъарыла биледжек 
умумий къурал ве әсаслар къояр. Бойледже заман ичинде 
ортагъа чыкъа биледжек янъы бир такъым вакъиаларгъа бу 
умумий әсаслар алтында укюм къоя бильмек ёлуны ачар... 
Иште, фыкъхий тефсирлернинъ макъсады, Ислямнынъ 
ильк ве темель менбасы олгъан Къуран-ы Керимнинъ мун- 
деридже эткен бу амелий укюмлерини, къурал ве әсаслар 
чыкъарып, оларны айдынлатмакътыр... (Мевлют Гзшгёр, 
«Къуран Тефсиринде Фыкъхий Тефсир Харекети», с. 148- 
149. Истанбул, 1996.) 


Хариджийлик де тефсирни озь нокъта-и назарлары¬ 
ны исбат этмек ичюн къулланды. Хариджийлерде Къуран-ы 
Керимни айдынлатувда даа чокъ бир лафызгъа®^ багълъ!- 

91 Итикъад - верование. 

92 Лафыз - слово. 

лыкъ ве захирийлик®^ корюле. Меселя, Ниса суресининъ 10- 
джы аети етимлернинъ малларыны ашамакъны ясакъ эте. 
Бунъа коре етим малы ашагьанлар джехеннемге киреджек- 
тир. Анджакъ, аетте кечмегени ичюн, етимни ольдюрген 
кишиге ич бир джеза берильмей. Бугунь энъ чокъ билинген 
Хариджий тефсири, Ибадие къолуна менсуп Мухаммед б. 
Юсуф Итфеййишнинъ язгъан «Химянуз-Зад» иле «Дариль- 
Меад» адлы тефсиридир. 

Окъуйыкъ - огренейик 

Тасаввуфий тефсирнинъ къабул этильмеси ичюн 
тефсир алимлери базы шартларны къойдылар. Булар ает- 
лернинъ догьру маналарыны сакъламакъ ичюн къоюлды. 
“Батын мананынъ догьру къабул этильмеси ичюн дёрт 
шарт керек: 

1. Батын мананынъ, захир манагъа къаршы олмама- 

сы. 

2. Башкъа бир ерде бу мананынъ догърулыгъына бир 
шаат (делиль) булунмасы. 

3. Бу манагъа диний ве акълий бир зытлыкънынъ бу- 
лунмамасы. 

4. Батын мананынъ, тек мана олгъаны козь огюне 
алынмамамсы.» (Сулейман Атеш, Ишари Тефсир Окъулу, 
С.21, Анкъара 1974.) 

3.3. Фыкъхий тефсир 

Фыкъых - Ислям медениет тарихында Ислямнынъ әсас 
менбаларында ер алгъан дегерлернинъ аяткъа кечирильмеси 
иле мешгъулъ олгъан бир илимдир. Къуран табиий оларакъ бу 
менбаларнынъ башында кельмектедир. Заман ве мекянгъа 
багълы оларакъ Къураннынъ эмирлерини анълавда мусуль- 
ман алимлер арасында фаркълылыкълар ортагъа чыкъты. Бу 
себептен де фыкъхий мезхеплер пейда олды. Бу фаркълы из- 
аатларнынъ эр бири де озь исбатыны Къуран-ы Керимде тап¬ 
ты. Бойледже, эр бир мезхеп: Ханефий олсун, Шафиий олсун, 

93 Захирийлик - Захиризм. 

Маликий я да Ханбелий олсун - фыкъхий мевзулардаки озь 
изаатларыны язгьан тефсирлеринде акис эттиргенлердир. Бу 
тефсирлер эвеля тефсирнинъ талап эткен бильгилерни эльге 
алды. Булар аетлернинъ энген муитке алякъалы бильгилер ве 
аетлернинъ тиль джеэттен чезилювидир. Даа сонъра да бу 
муфессирлер аетлерни тефсир этеркен, озь мезхеплерининъ 
фикирлерини анълатмакъ ве оларгъа Къурандан исбатлар 
косьтермек ичюн тефсирни къулландылар. Бу сырада исе за¬ 
ман заман аетлерде булунмагъан маналарны аетлерге юклев 
янълышлыгъына да ёл бердилер. 

Мукъатиль б. Сулейманнынъ (веф. 150/767) тефсири 
ильк фыкъхий тефсир оларакъ къабул этильмектедир. 

Имам эш-Шафийнинъ (веф.204/819) «Ахкамуль-Къзфан» 
эсерини, 

Буюк Ханефий факъихи Джессаснынъ (веф.370/981) 
«Ахкамуль-Къуран» эсерини, 

Эбу Бекр Ибнуль-Арабийнинъ (веф.543/1148) 
«Ахкамуль-Къуран» ве кене Эндулюсли Маликий мезхеби али- 
ми Къуртубийнинъ (веф. 671/1273) «Джами ли Ахкамиль- 
Къуран» эсерлерини муим фыкъхий тефсирлер сырасында 
саймакъ мумкюндир... 

3.4. Тасаввуфий тефсир 

Тасаввуфий тефсирлер тефсир тарихынынъ сонъки 
девирлеринде, инсанларны даа ахлякъий бир аят тарзына 
ириштирмек, рухны темизлев киби мевзулар узеринде тур- 
гъан тасаввуф мейиллерининъ инкишафы иле пейда олды. 
Бу мейиль де дигерлери киби исбатыны Къзфандан чыкъар- 
магъа чалъ 1 штъ 1 . Тасаввуфий тефсир япкъанлар, аетлернинъ 
захирий манасындан башкъа, терен маналары булунгъаны- 
ны да илери сюрдилер. Бу маналарны чыкъармак ичюн де 
«кешф» деген бир усул излегенлер. Тасаввуфий тефсирлер 
Къураннынъ итикъадий ве ахлякъий дегерлерине багълы 
калгъанлары мудетче къабул этильгендир. 

Тасаввуфий тефсирлерге шу орьнеклерни бермек мум- 


кюн: 

Сехль б. Абдуллах эт-Тустерийнинъ (веф. 283/896) 
«Т ефсируль-Къураниль-Азим». 

Эбу Абдиррахман эс-Сулемийнинъ (веф. 412/1021) 
«Хакъаикъут-Тефсир». 

Къушейрийнинъ (веф. 465/1072) «Аетаифуль-Ишарат 
би Тефсириль-Къуран». 

Исмаил Хакъкъы Бзфсевийнинъ (веф. 1137/1724) 
«Рухуль-Беян» эсерлеридир. 


Дерсимизни текрарлайыкъ 

1. Пейгъамберимизнинъ Къурангьа кетирген тефсирни 
мисаллернен анълатынъыз. 

2. Асхаб арасында Къуранны тефсир эткен энъ муим 
эки кишининъ адыны язынъыз. 

3. Абдуллах б. Аббаснынъ тефсиринден мисаллер кети- 
ринъиз. 

4. Абдуллах б. Месуднынъ тефсиринден мисаллер кети- 
ринъиз. 

5. Ривает тефсири не демектир? Анълатынъыз. 

6. Тефсирде не ичюн хадис къулланылмасы керек? 
Язынъыз. 

7. Исраилинт термини акъкъында бильги беринъиз. 

8. Дирает тефсиринде къулланылгъан усул акъкъында 
бильги беринъиз. 

9. Тиль ильми тефсири не ичюн керек? Анълатынъыз. 

10. Келамий ве мезхебий тефсирлернинъ пейда олув се- 
беплери, иелер? Язынъыз. 

11. Фыкъхий тефсирлер хусусан къайсы аетлернинъ 
узеринде токътала? Анълатынъыз. 

12. Тасаввуфий тефсир не демектир? Анълатынъыз. 

ТЕФСИР ТАРИХЫНЫНЪ 

МУИМ ДЕВИРЛЕРИ 


Дерсимизге азырланайыкъ 

Дерсимизге чалышмагъа башламадан эвель: 

1. Бильгенимиз тефсир адларыны хатырлайыкъ. 

2. Бу тефсирлернинъ не вакъыт язылгьаныны арашты- 
райыкъ. 







тефсир ильми 


Бу болюкте тефсир тарихынынъ муим девирлеринен ве 
оларнынъ тефсир анълатувларынен таныш оладжакъмыз. Бу 
муфессирлернинъ эр бири Къуран-ы Керимнинъ тефсир или- 
мининъ къуралларына уйгьан олсалар да, озь анълайышла- 
рыны тефсирлеринде акис эттирдилер. Буларнынъ кимиси 
ривает тефсири мейилинде, кимиси де дирает тефсири мей- 
илинде олды. Айрыджа Ислям анълайышлары ве ихтисас®"^ 
сааларындаки фаркълылыкъларгьа коре де аетлерге берген 
анълатувларында фаркълылыкълар корюльмектедир. 


1. Ферра ве Тефсири (144-207) 

Ферра - буюк арап тильшинасы ве тефсир алимидир. 
Ферра Куфеде етишти. Яшагьан девринде тиль ве эдебият 
илиминде мешхур алимлер арасындан ер ала. О девирде 
муим эки тиль мектебинден бири олгьан Куфе мектебининъ 
намлы алимлеринден эди. Куфе мектебинден олмасына рагь- 
мен, Басра тиль мектебининъ усулларыны да къабул эте эди. 
Атта бу эки мектепни бирлештиререк, Багьдат тиль мектеби- 
ни мейдангьа кетирген алимдир. 

Окъуйыкъ - огренейик 

Ферра яшагьан девирде: 

• Багьдат шеэри къурулды. 

• Сырасынен Аббасийлернинъ башына Мансур, Мехди, 
Хади ве Харун эр-Решид, Әмин ве Мемун кечти. 

• Аббасийлер Бизантиядан Родос ве Къыбрыз адаларыны 
алдылар. 

• Эндулюс эмевийлери дженюбий Францияны, Маёрка, 
Сардиня ве Корсиканы эльге кечирдилер. 

• Шиа ве хариджийлер аббасийлерге къаршы исьян япты¬ 
лар. 


Арап тилининъ мукеммеллиги, онынъ Меаниль-Къуран 
адынен билинген тефсиринде корюльмектедир. Ферранынъ 
бу тефсири тиль бакъымындан япылгъан тефсирлернинъ 


94 Ихтисас - квалификация, специальность. 

гузель бир орьнегидир. Меселя, «Фатиха» суресини тефси- 
ринде «эльхамдулиллах» ибаресини, тефсир этеркен «хамду» 
сёзюнинъ сонъ арифининъ даа чокъ отьре иле окъулгьаны- 
ны бельгилеген сонъра, бедевийлернинъ бу сёзни устюн ве 
эсре харекелеринен де окъугъанларыны бельгилемектедир. 
Муфессир аетлерни маналандыргъанда даа чокъ ираб ве 
сёзлернинъ арап тилиндеки маналары узеринде токъталды. 
Меселя, «Бакъара», суресининъ 2-джи аетинде кечкен «зали- 
ке» сёзюнинъ «хаза» сёзю иле айны манада олгъаныны сёйле- 
мектедир. 

Айрыджа Ферра, анълатувларына арап шииринден де- 
лиллер де кетирди., Ферра бутюн аетлерни дегиль, ялынъыз 
анълатылмасына ихтиядж олгъаныны тюшюнген аетлерни 
тефсир этти. Бу, ильк девир тефсирлеринде корюльген бир 
хусусиеттир. 

2. Таберий ве тефсири (х. 224-310) 

Ибн Джерир эт-Таберий хиджрий III асырнынъ энъ 
мешхур тарих, фыкъых ве тефсир алимлеринден би- 
ридир. Яшлъ 1 гъындан итибарен илим ёлуны сечти. 
Чалышмаларынынъ ялынъыз бир къысмы шимдиге къадар 
сакъланды. Бу эсерлер, бугуньки тарих ве тефсир чалъхшма- 
ларына ышыкъ®® тз^гаджакъ бир эмиетке ве зенгинликке са- 
иптир. Онынъ фыкъых саасында да бир мезхеп къуруджысы 
олгъаныны билемиз. Анджакъ бу мезхеп кунюмизге къадар 
етип кельмеди. 

Онынъ тефсири «Джамиулъ-Беян ан Теквилиль-Къуран» 
адыны ташый. Таберий тефсирини 883 сенеси битирди. 
Базы китапханелерде нусхалары булунмакънен бирликте XIX 
асырнынъ сонъларына къадар нешир этильмеди. Бу буюк 
эсернинъ гъайып олмасындан къоркъулды. Анджакъ даа 
сонъра басыларакъ илим адамларынынъ хызметине такъдим 
этильди. 


95 Ышыкъ - свет, освещение. 

Окъуйыкъ - огренейик 
Таберий яшагьан девирде: 

• Мемзшнынъ Мз^гезиле мезхебини ресмий мезхеп оларакъ 
къабул этмесинден сонъра, Мутевеккиль текрар Эхл-и 
Сзшнетни ресмий мезхеп япты. 

• Мусульманлар дженюбий Италиягьа кирдилер ве 
Сицилияда Месина шеэрини эльге кечирдилер. 

• Аббасийлер ичинде чешитли къарышыкълыкълар олды 
ве тюрклер аббасийлерге къаршы исьян этти. 

• Мысырда Толуноглъу девлети къзфулды ве йыкъылды. 


Таберий озь тефсиринде аетлерни айдынлатаджакъ бу- 
тюн риваетлерни бир арагьа топламагьа чалышты. Бу бакъ- 
ымдан онынъ тефсири, озюнден сонъраки бутюн тефсир- 
лерге менба оладжакъ бир эсер олды. Таберий риваетлерни 
кетирмекнен сынъырланмады, озь нокъта-и назарыны де 
окъуйыджыгьа еткизди. Бу бакъымдан эм ривает тефсири- 
нинъ, эм де дирает тефсирининъ хусусиетлери бу тефсирде 
корюльмектедир. Меселя, «Алякъ» суресининъ 4-джи аетини 
(«эллези аллама биль къалам») Аллахнынъ инсанларгьа языны 
ве язмакъны; къалем иле языны огреткенини сёйлемекте ве 
даа сонъра, Къатадеден, Абдуллах б. Омерден, Муджахидден, 
Даххакътан, Эбу Хурейреден, Абдуллах б. Месуддан ривает- 
лернен аетни анълатмакъта, язы огренмек ве огретмекнен 
алякъалы фикирлерни беян этмектедир. Айрыджа бир язы 
вастасы оларакъ къалемни анълаткъан бир шиир де бермек- 
тедир. 


3. Земахшерий ве тефсири (х. 467-538) 



Земахшерий, БуюкСелджукълы Султаны Меликшахнынъ 
укюмранлыгъы девринде ве илимнинъ инкишафына 6340 К 
эмиет берген везир Низамуль-Мульк заманында яшады. 
Земахшерий Бухара, Хорасан, Исфахан ве Багъдат киби 
илим меркезлеринде чешит алимлерден дерслер алгъан сонъ¬ 
ра Меккеге ерлешти. Кябеде итикафкъа чекилерек кендини 
634 'юнлей илимге адады. 

Земахшерий «Кешшаф» адынен белли олгъан меш- 
хур тефсиринде, аетлерни, тиль бакъымындан анълатты. 
Земахшерий заман заман къыраатнен багълы дерслер берди. 
Ханефий мезхебине якъын нокъта-и назар ве тефсирлер ке- 
тирди. Меселя, «Фатиха» суресининъ тефсиринде сёзюни 
анълаткъанда, бу сёзнинъ (макътамакъ) сёзюнинъ айны 
манасы олгьаныны ве яхшылыкълар себебинен макътамакъ 
манасына саип олгъаныны сёйлемектедир. 

Окъуйыкъ - огренейик 

Земахшерий яшагъан девирде: 

• Селджукълылар Анадолугъа кирдилер ве къзшетлендилер. 

Аббасийлер зайыфладылар. 

• Биринджи ве экинджи Хачлы Сеферлер япылды ве 

Хачлылар Къудусны эльге кечирдилер. 

Даа сонъра, Земахшерий, бу анълатувыны исбатла- 
макъ ичюн эски аран шииринден бир делиль кетирмектедир. 
Земахшерий айрыджа, «эльхамду» сёзюнинъ зыт манасы 
|ар| «эльземму» (яманламакъ) сёзю олгъаныны сёйлемектедир. 
Сонъ оларакъ да сёзнинъ фаркълы окъув шекиллеринден 
баас этмектедир. 

Земахшерий тефсиринде итикъадий бакъымдан исе 
Мутезилий фикирлерини къорчалай. Земахшерийнинъ тю- 
шюнджеси ве аетлерни айдынлатувы, онынъ тефсир саасын- 
даки фааллигини косьтере. Тиль изаатлары бакъымындан 
онынъ тефсири, вазгечильмейджек бир эсердир. 


4. Фахреддин Разий ве тефсири (543-606) 

Фахреддин Разий, VI асырда етишкен мешхур илим 
адамларындан биридир. Разий тефсир ильминде олдукъча 
муим бир эсер къалдырмакънен бирликте, келям, фыкъых, 
фельсефе, математика киби илимлерде де фааллик косьтер- 
ди. 

Фахреддин Разий, «эт-Тефсируль-Кебир» адынен белли 
олгъан «Мефатихуль-Гъайб» адлы тефсиринде, фааль олгъан 
бу илим далларыны къулланды ве зенгин бир эсер къалдыр- 

ды. Базы алимлер онынъ бу илимлерге аит бильгилерни теф- 
сиринде ер бермесини тенкъит эттилер. «Къадир» суресининъ 
ильк аетини («инна энзельнаху фи лейлетиль къадр») тефсир 
эткенде, бу ает иле алякъалы оларакъ еди айры меселенинъ 
олгъаныны бельгилемекте ве услюп, тиль бильгиси мевзула- 
рынен бирликте, Къураннынъ насыл эндирильгени ве къадир 
геджесининъ вакъты иле алякъалы чеизит фикирлерни биль- 
дирмекте. 

Фахреддин Разий тефсиринде эхл-и суннетнинъ келя- 
мий нокъта-и назарыны къорчалады. Мутезиле алимлери 
Къуран-ы Керимни тефсир этеркен, кениш ольчюде келям, 
тиль, эдебинт киби илимлерни къулланаракъ, Сунний алим- 
лернинъ де такъдир эткен ольчюде кучьлю дирает тефсирле- 
ри язгъан эдилер. Фахреддин Разий де мутезилий муфессир- 
лерининъ нокъта-и Назарларына джевап бермек ичюн озь 
тефсирини язды. Мында оларнынъ къуллангъан усулны къул- 
ланды, озь тюшюнджелерини къорчалады ве Мутезиленинъ 
нъокъта-и назарларынынъ зайыфлыгъыны исбатламагъа 
арекет этти. 

Разий тефсиринде фыкъхий мевзуларгъа да, ер бер- 
ди. Аетлернинъ нузуль себеплерине эмиет берди. Фахреддин 
Разийнинъ тефсири Ислям медениетининъ муим мирасла- 
рындан биридир. 

Окъуйыкъ - огренейик 

Разий яшагъан VI асырда, Ислям дюньясында сия- 
сий ве ичтимаий аятта буюк къарышыкълыкълар мейдан- 
гъа кельген эди. Ислям алеми бир тарафтан хачлыларгъа, 
дигер тарафтан да могъулларгъа магълюбиетке огърады. 
Булардан гъайры озь араларында бир чокъ группа ве мез- 
хеп пейда олды ве буларнынъ эр бири озь фикрининъ догъ- 
рулыгъыны Къзфангъа таянаракъ исбатламагъа арекет эт- 
меге башлады.меге башлады. 

5. Къуртубий ве тефсири (догъумы белли дегиль-671) 

Къуртубий Эндулюс (Къуртуба) асыллы бир алим эди. 
Анджакъ илим огренмек макъсадында Мысыргъа ерлешти. 
Къуртубий тефсирине «Джами ли Ахкамиль-Къуран» 

- 

адыны берди. Адындан анълашылгьанына коре онынъ теф- 
сири ахкям аетлерининъ анълатылмасына айры бир эмиет 
берди. Бу бакъымдан Къуртубий тефсири, бир ахкям теф- 
сиридир. Къзфтубий Маликий мезхебине менсюп олмакънен 
бирликте, мезхеп таассубы косьтермеди, фаркълы мезхе- 
плерден де догъру корьген фикирлерни менимседи. Меселя, 
Бакъара сзфесининъ 187-джи аетини тефсир этер экен, 
Рамазан оразасыны унутаракъ ашагьан кишининъ Маликий 
мезхебине коре къаза этмеси керек. Анджакъ о, бу фикир- 
ни дегиль де, къаза этмек керекмей деген фикирни къабул 
этти. 

Окъуйыкъ - огренейик 
Къуртубий яшагъан девирде: 

• Эндулюс эмевийлери христиан ордуларына магълюбиет- 
ке огърады. 

• Мусульманларнынъ элиндеки Къудусны текрар эльге ке- 
чирдилер. 

• Монголлар Багъдатны эльге кечирдилер. 

• VIII Хачлы сефери япылды. 

6 . Эльмалылы Хамди Языр ве тефсири (1878-1942) 

Эльмалъ 1 лъ 1 Хамди Языр Османлъ! Девлетининъ сонъ 
девринде, ве Джумхуриетнинъ ильк йылларындаяшагъан бир 
алимдир. Эльмалъ 1 лы Истанбулда етишти. 2-джи Мешрутиет 
Девринде, университетте оджалъхкъ япты, Назирликте юксек 
вазифелеринде чалышты. Эльмалылы Хамди Языр, Диянет 
Ишлери Назирлигининъ риджасына коре «Хакъ Дини Къуран 
Тили» адындаки тефсирини 12 йылда тамамлады. Тефсирде 
аетлернинъ энюв себеплерини берди, аетлерде кечкен сёзлер- 
нинъ тарифлерини бельгиледи. Бу чалышма тюрк тилинде 
язылгъан энъ муим тефсир эсерлеринден биридир. 

Эльмалылы эсеринде Фатиха ве Бакъара, сзфелерининъ 
тефсирлерине чокъ кениш, ер айырды. Меселя, Фатиха су- 
ресининъ тефсири 100 саифеден чокътыр. Бакъара, суреси- 
нинъ тефсири исе 900 саифеден арткъачтыр. Тефсирде му- 
эллиф аетлер арасындаки уйгъунлыкъкъа дикъкъат чекди. 
Айрыджа эдебий, ильмий, фельсефий ве ичтимаий анълатув- 

ларнен исбатлады ве тефсирини зенгинлештирди. Меселя, 
Бакъара, суресининъ учюнджи аетинде кечкен, «гьайб» сё- 
зюнинъ тефсирини япаркен Эльмалылы, сёзнинъ манасыны 
луйгъунен ис этмек ве акъылнен бильмек мумкюн олмагьан 
шекильде айдынлаткъан. Айрыджа, бу тюшюнджени гьарп 
фельсефесининъ къуллангьан делиллеринен тефсир этмек- 
тедир. Буйдан сонъра да Имам Гъазалийнинъ бу мевзудаки 
фикирлерини бермектедир. 

Эльмалынынъ тефсиринде, гъарптаки Ислям араш- 
тырыджыларына джеваплар ве тенкъитлер ер алгьандыр. 
Ялынъыз изаатнен сынъырлы къалгъан ерлер де булунмакъ- 
тадыр. 


Окъуйыкъ - огренейик 

Къуртубий озь, тефсирине язгьан кириш сёзюнде 
Къурандаки аслы арапча, олмагьан сёзлер акъкъында 
шуларны сёйлемектедир: «Бу сёзлернинъ аслы арапча де- 
гильдир. Анджакъ бу сёзлерни араплар къулланды ве арап- 
чалаштырдылар. Иште, бу тарафтан о сёзлер аранчадыр. 
Чюнки саф аран тилине, дигер тиллерден базы сёзлер, 
къарышты. Булар тиджарет себебинен ве Къурейшнинъ 
яз ве къыш мевсиминде япкъан ёлджулыкълары нетидже- 
синде олды... Араплар иште, бутюн бу себеплернен ябан- 
джы сёзлерге алякъа косьтердилер. Ябанджы сёзлернинъ 
агьырлыгьыны енгиллештирмеге, ёнельдилер. Бойледже 
бу сёзлерни шиирлеринде ве лаф эткенлеринде къуллан- 
дылар. Ойле ки, бу сёзлер керчек аран сёзлери ерине кеч- 
ти. Инсанлар бу сёзлерге ашна олдылар. Иште, Къуран 
бу шартлар ичинде эндирильди.» (Къуртуби, Джами ли 
Ахкамиль-Къуран, I, 49-50, Бейрз^г 1988.) 

Дерсимизни текрарлайыкъ 

1. Ферра насыл тефсир язды? Бир мисальнен анъла- 
тынъыз. 

2. Таберий, озь тефсиринде неге эмиет берди? 

3. Земахшерийнинъ насыл тефсири бар? О акъкъында 
язынъыз. 

4. «Кешшаф» эсерининъ хусусиетини мисаллернен анъ- 
латынъыз. 

5. Фахреддин Разийнинъ тефсирининъ хусусиетлери 
акъкъында язынъыз. 

6 . Къуртубий тефсиринде къайсы саагъа чокъ эмиет, 
берди? Анълатынъыз. 

7. Эльмалъ 1 лъ 1 Хамди Язырнынъ тефсири акъкъында 
бильги беринъиз. 

XI БОЛЮК 


ШИМДИКИ ДЕВИРДЕ 

ТЕФСИР ЧАЛЫШМАЛАРЫ 


Дерсимизге азырланайыкъ 

Дерсимизни, башламадан эвель, эльде эткен бильгиле- 
римизнен ёлгъа чыкъаракъ, Къурангъа шимдики девирде 
язылгьан тефсирлерни ве бу тефсирлернинъ муэллифлерини, 
бельгилемеге арекет этинъиз. 

Тефсир чалышмалары да эвельки девирде олгьаны киби, 
ичинде япылгьан тюшюндже ве медениет дюньясынынъ бир 
махсулыдыр. Бу чалышмалар шимдики девирде де девам 
этмекте. Кунюмиз дюньясында гъарп ильмининъ ве гъар- 
пта инкишаф эткен тюшюнджелернинъ тесири ис этильгени 
ичюн япылгьан тефсир чалышмаларында, гьарптан кельген 
бу тесирлерге къаршы бир тавыр инкишаф этюв арекети 
козьге чарпмакътадыр. Бу макъсатларнен чешитли мейил- 
лерде тефсир орьнеклери мейдангъа кетирильди. 


Араштырайыкъ - огренейик 

Къурандаки мевзуларны насыл къысымларгъа боль- 
мек мумкюн. Аркъадашларынъызнен бирликте бу суальге 
джевап берьмеге тырышынъыз. 


1. Мевзуларына коре тефсир чалышмалары 

Гъарп тюшюндже тарзына хитап этмек къайгъысы 
Къураннынъ мундериджесининъ мевзуларына коре сыныф- 
ландырмакъ фикрини догьурды. Къураннынъ бу шекильде 
тефсир этильмеси керек олгъаныны джиддий шекильде эльге 
алгъан Әмин эль-Хулий олды. 

Билингени киби, сурелернинъ эр бири белли бир мевзуны 
бир бутюн оларакъ къаврап алмады. Сзфелерде умумен мев- 
зудан мевзугъа кечильген ве айны суреде бирден чокъ мевзу 
анълатыла. Бир мевзу, башкъа сурелерде де текрарланмасы 
мумкюн. Бу, Къураннынъ бир низамы олмагъанынен багъ- 
лы тенкъитлернинъ догъмасына себеп олды. Мевзулъ! тефсир 
чалъ 1 шмалары, эм бунъа бир джевап олды, эм де Къуранны 
шимдики девирдеки инсанларынынъ анълайышына якъын- 
лаштырмагъа чалышты. Бойледже шимдики девир инсан- 
лары Къураннынъ мевзулары, тюшюндже ве дюньясы акъ- 
къында ЗПУЕЗПУЕИЙ бир бильги эльде эттилер. Кунюмизге аит бир 
ёнелюв олгъан бу тарз, умумий оларакъ къабул этилъди. 

Бу усулнен Къураннынъ муим сайылгъан тюшюнджеле- 
ри ве мевзулары эльге алынды. Къуранда икмет тюшюндже- 
си, Къуранда Илях тюшюнджеси, Къуранда Нух къыссасы 
ве иляхре мевзуларнен япылгъан чалышмаларны бу чешитке 

- 

мисаль, оларакъ косьтермек мумкюн. 

Окъуйыкъ - огренейик 

Къуран билингени киби мевзуларгъа ве меселелерге 
коре тертип этильмеди... Бу себепнен онда пек чокъ мев- 
зугьа мураджат этильди; факъат, булардан ич бири биле 
бир ерде топлу оларакъ берильмеди. Бу себепнен, бир 
вакъиа башындан сонъуна къадар берильмегени ичюн, бир 
мевзу, муайен бир ерде там оларакъ булунмаз... Зира, мев- 
зулар дагъыныкъ бир шекильде ве парча-парча оларакъ 
берилъгендир...Бир-бирине бенъзеген мевзуларгъа аит 
аетлер башкъа сурелерде де корюле. Факъат, айны мевзу 
иле алякъалъ! олгъанлар бир арагъа кетирильгени такъ- 
дирде, олар бир бутюнликни мейдангъа кетирир ве мевзу 
акъкъындаки әсас фикир, бу мухтелиф ерлернинъ булу- 
нып араштырылмасы иле тамамланыр (Әмин эль-Хулий, 
Къуран Тефсиринде Янъы Бир Метод , с.71-72. тердж. 
Мевлют Түнгёр, Истанбул 1995). 


2. Ильмий тефсир чалышмалары 

Тефсирде бу тюшюндже Къураннынъ чешит илимлерге, 
ильмий кешфлерге ишарет эткен тюшюнджесинден ортагъа 
чыкъты. Эсасен бу тюшюндже чокъ да янъы сайылмай. 
Шимдиге къадар тефсир тарихы ичинде бунынъ орьнеклери 
берильгендир. Гъазалий «Джевахируль-Къуран» адлы эсерин- 
де, Фахреддин Разий (веф. 606/1209) де язгъан тефсиринде 
ильмий тефсир денильген анълатув ёлунен кетти. 

Анджакъ дюньяда 19 асырдан итибарен гъарп ильми- 
нинъ сыкъ эльге алынмасы себебинен мусульманлар тара- 
фындан, бу илим иле Къураннынъ чатышмагъаныны кось¬ 
термек макъсадынен тефсирлер къалемге алынмагъа баш¬ 
ланды. Булар даа чокъ гъарптаки ильмий инкишафларнынъ 
нетиджелерини темель аларакъ, Къураннынъ буларны затен 
бильдиргенини ве оларнен зыт кельмегенини ортагъа къой- 
магъа чалыштылар. Бу чалышмаларгъа дикъкъатнен бакъ- 
ылса, оларнынъ илимнинъ нетиджелерини темель оларакъ 
алгъанлары ве Къурангъа бу нетиджелерни догърултмагъа 

гьайрет, косьтергенлери корюле. Бу нокъта-и назардан бу 
анълайыш темельде бир янълышлыкъ ичине тюшкендир. 
Къуран-ы Керимнинъ озю, тыш дюньядан делиллер кетиререк 
инсанларны булар узеринде тюшюнмеге ёнельтти. Къуран-ы 
Керим, инсандан чевресине ве яратылышкъа бакъмасыны 
истеди. Анджакъ бунынънен Къуран, энген девриндеки ин- 
санларнынъ табиат ве яратылыш акъкъындаки бильгилерини 
къулланаракъ, Аллахнынъ къудретини ве юджелигини анъ- 
латты. Ильмий тефсирде корюльген гьайрет исе, Къураннынъ 
бугуньки илим иле зыт кельмегенини ортагъа къоймагьа ча- 
лышмакътан ибареттир. 


Окъуйыкъ - огренейик 

«Бугуньки ильмий тефсирлернинъ юкселювинен арап 
ве Ислям дюньясында гьарп тесирининъ башланзшы ара¬ 
сында ачыкъ бир багь бардыр. 19 асырнынъ экинджи яры¬ 
сында бир чокъ мусульман улькелер Авропанынъ акимиети 
алтына кирди... Авропанынъ бу акимиети бельки ялынъыз 
Авропа технологиясынынъ устюнлигинен керчеклешти- 
рильген эди. Бир чокъ самимий мусульмангъа коре, мусуль- 
манлар узерине, Авропанынъ акимиетини сакълагъан бу- 
тюн бу ябанджы силя, техника ве анъылгъан илимлернинъ 
Къурандаки (бир) эсаскъа таянгъаныны я да Къураннынъ 
даа эвель хабер бергенини бир тефсирде окъумакъ олар- 
гъа бир теселли берген олмалыдыр.» (Ж.Ж.Г. Жансен, 
Къурангъа Ильмий-Филологик-Пратик Якълашымлар, 
тердж. Халилрахман Ачар, с. 79-80, Анкъара 1993.) 

Бу тефсирлер арасында, эль-Искендеранийнинъ (веф. 
1306/1888) «Кешфуль-Эсрарин-Нуранийе», Кене Гъази Ахмед 
Мухтар Пашанынъ «Сераирул-Къуран» эсерлерини косьтер- 
мек, мз^икюн. 

Бу мевзуда энъ мешхур олгъан эсер Тантави 
Джевхерийнинъ «Эль-Джевахирул-Къуран» адлы эсеридир. 
Джевхерий эвельки муфессирлерни Къурандаки ильмий та- 
рафкъа эгильмегенлери ве ялынъыз Къурандаки ахкям ает- 
лери узеринде тургъанлары ичюн тенкъид эте. О исе тефси- 
ринде биология, астрономия, медицина ве химия киби илим 

сааларына делиллер кетире ве базан тефсиринде ресимлерге, 
графикаларгьа ве ильмий макъалелерге®® ер бере. 

Бу тефсир ёлуны тзггкъан муфессирлер ве оларнынъ ча¬ 
лышмалары кене оларнынъ замандашлары тарафындан тен- 
къит этильди. Әмин эл-Хулий бу тефсир ёлзшынъ Къзфан-ы 
Керимни бир илимлер энциклопедиясы киби эльге алгъаны- 
на ве Къзфаннынъ асыл хусусиети олгьан диний ве ахлякъий 
бир китап олмасыны дикъкъаттан къачыргьанына ишарет 
этти. 


3. Ичтимаий (социология) тефсир чалышмалары 

XX асырнынъ башында пейда олгьан бу тюшюндже 
эвеля кечмиште ортагъа къоюлгьан тефсир аньанесине шид- 
детли тенкъитлернен озюни косьтерди. Кечмишке къаршы 
кетирильген бу тенкъитлернинъ темелинде мусульман халкъ- 
ларнынъ эвельки мувафакъиетлерининъ косьтерильмемеси 
ве гьарп къаршысында агьыр вазиетке тюшмеси ятмакъта 
эди. Олар мусульманлыкънынъ зайыфламасынынъ себебини 
Ислямгьа сонърадан чешит бидатларнынъ сокъулмасында 
корьдилер. Мухаммед Абдухнен берабер Мухаммед Решит 
Рыза ве Мустафа эль-Мерагъийнинъ чалышмалары бу тю- 
шюнджеге мисаль оларакъ косьтермек мумкюн. 

Араштырайыкъ - огренейик 

Кечмиште япылгьан тефсирлернинъ «эбабиль» сёзю- 
не насыл мана бергенлерини бу тефсирлернинъ тюркче 
терджимелерини ве тюркче тефсирлерни къулланаракъ 
араштырынъыз. 

Бу анълайышта Къураннынъ бир хидает китабы олгъа- 
ны огге чыкъарылмакъта ве кечмиштеки тефсирлернинъ бу 
хусусиетни козьден къачыргъаны сёйленмектедир. Оларгъа 
коре, кечкен девирде язылгъан тефсирлер, уйдурма хадис- 
лернен, исраилинт иле ве керексиз лисаний®’’, анълатувларнен 
толдурылгъандыр. Оларгъа коре бу - Къураннынъ инсанлар- 
ны Дюнья ве ахыретте сеадетке къавуштырмакъ макъсадын- 

96 Макъале - статья. 

97 Лисаний - языковой. 

дан узакълашмасыдыр. Бунъа коре олар, бутюн тарихнынъ 
мирасыны бир тарафкъа атаракъ ве ялынъыз Къурангьа 
таянаракъ Ислямны текрар анълатмагьа гъайрет косьтерди- 
лер. Меселя, Мухаммед Абдух талебеси Решит Риза иле язгьан 
«Менар» адындаки тефсиринде кечмиште язылгьан тефсир 
ве хадис китапларыны къулланмамагьа гъайрет косьтерди. 
Чюнки онъа коре, тефсирлер уйдурма хадислернен толдурыл- 
гъ айдыр. 

Бу анълайышнынъ менсюплери, бир тарафтан Ислям 
аньанесини тенкъит этеркен, дигер тарафтан, да гъарп тю- 
шюндже шеклини менимсемеге чалыштылар. Бу да олар- 
нынъ Къуранны анълатувда акъылны огге чыкъаргъан бир ёл 
излемелеринде тесири олды. Бу тесирнен Къурандаки базы 
анълатмалар модерн акъылгъа зшгьзш бир шекильде айдын- 
латмагьа чалышылды. Меселя, Мухаммед Абдух «Филь» суре- 
синде кечкен «эбабиль»нинъ базы хасталыкъларнынъ микро- 
пларыны ташыгьан бир чибин чешити, олмасы мумкюнлиги- 
ни сёйлемектедир. Бу тюшюнджелернинъ янында, мсусуль- 
ман алимлери, XX асырнынъ башындан итибарен гьарпнынъ 
бутюн дюньягъа менимсетмеге истегенлери дюньябакъыш- 
ларына къаршы джевап бермегеджельп этти ве бу саада да 
тефсирлер язылды. Меселе шунда ки, гъарб алемининъ мей- 
дангьа къойгъан бу дюньябакъышлары инсанларнынъ про- 
блемаларыны чезеджеклерини идда эте эди. Албуки мусуль- 
манлар, бу вазифени Ислям дюньябакъышы даа гузель бед- 
жереджегини инана эдилер. Бу анълайыш тефсирде озь ифа- 
десини тапты ве тефсир бу фикирлернинъ яйылмасы ичюн 
бир васта оларакъ къулланылды. Бу макъсатнен япылгьан 
чалышмалар инсаниетнинъ проблемаларынынъ энъ яхшы 
шекильде Ислямнынъ ильк девринде чезиле биледжегини огге 
сюрди. Бугунь де инсаниетнинъ ве мусульманларнынъ про- 
блемаларыны чезмек ичюн о девирге текрар къайтылмасы 
кереклиги тюшюнджесини ортагъа атты. Бу тавыр ичюн де 
Эбуль-Аля эль-Мевдудийнинъ «Тефхимуль-Къуран» ве Сеййид 
Къутубнынъ «Фи Зилалилъ-Къуран» адлы эсерлерини, орьнек 
оларакъ косьтермек мумкюн. 

Дерсимизни текрарлайыкъ 

1. Къзфан-ы Керимни мевзуларына коре тефсир этюв 
гьайрети не вакъыт ве не себептен пейда олды? 

2. Къуранны мевзуларнына коре тефсир этювни ким 
башлады? 

3. Ильмий тефсир чалышмаларынынъ тарихы акъкъын- 
да бильги беринъиз. 

4. Ильмий тефсир саасындаки мешхур алимлер кимлер- 

дир? 

5. Ичтимаий тефсир чалышмалары не вакъыт пейда 
олды? Анълатынъыз. 

XII БОЛЮК 


ОРЬНЕК ТЕФСИР МЕТИНЛЕРИ 


Дерсимизге азырланайыкъ 

Дерсимизге чалышмагьа башламадан эвель, болюк 
мевзуларымыздан олгъан Филь, Къурейш, Алякъ, Маун, Аср, 
Хумезе ве Худжурат сурелери иле Бакъара, суресининъ 142- 
150 ве Муминун суресининъ 1-10 аетлерининъ маналарыны 
Къуран-ы Керимнинъ изаатлы манасындан тапый окъунъ- 





ыз. 

Ашагъыда базы сурелернинъ ве аетлернинъ тефсирле- 
ринден орьнеклер бериледжек. Мында башта аетлерни аран¬ 
ча асылларындан окъуйджакъмыз. Бу окъув сонъунда ает- 
лерде кечкен базы сёзлерни бильмекнен берабер, базылары- 
ны да бильмегенимизни кореджекмиз. Айрыджа аетлернинъ 
маналарыны анъламакъ ичюн аран тилининъ грамматикасы¬ 
на, да ихтияджымыз бардыр. Аетлерни анъламагъа бильмек 
ичюн огюмизге чыкъкъан бу ильк манианы кечмеге бильмек 
анджакъ, бильмегенимиз аетлернинъ грамматик тизилювини 
талиль этмекнен ве сёзлерни огренмекнен ола билир. Бизим 
ичюн бунынъ ёлларындан бириси де даа эвель япылгъан тер- 
джимелер ярдымынен, бу маниадан бир ольчюде кечмектир. 
Бунынъ ичюн биз мында аетлернинъ изаатларыны да беред- 
жекмиз. 

Анджакъ аетлерни толусынен, анъламакъ ичюн, дже- 
вапланмасы керек олгъан башкъа суаллер бардыр. Меселя, 
окъугъанымыз аетлернинъ къайсы муитте энгени бу суаллер- 
нинъ биринджиси. Бунынънен берабер, аетлерде кечкен базы 
ифаделерден о девир ичюн не анълашылгъаны бу суаллер 
арасындадыр. Иште, бунынъ киби джевап берильмеси керек 
олгъан суаллерге изаатлар дегиль, тефсирлер джевап берди. 
Бу болюкте аетлерни тафсилятлъ! бир шекильде ачыкълагъ- 
ан тефсирлерден базы орьнеклер кореджекмиз. Аетлерни 
ве оларнынъ къырымтатарджа изаатыны окъугъан сонъра, 
оларны даа яхшы анъламакъ ичюн, суаллер береджекмиз ве 
бу суаллернинъ джевапларыны орьнек оларакъ сайлагъан 
тефсирлеримизден алмагъа ве огренмеге чалышаджакъмыз. 

0^^ - 

1. «Филь» ве «Къурейш» сурелерининъ тефсиринден 
орьнеклер 

А - «Филь» суреси 



1. Раббинъ филь саиплерине нелер этти, корьмединъ- 

ми? 

2. Оларнынъ яман къарарларыны бошзша чыкърмады- 

мы? 

3. Оларнынъ устюне сюрю-сюрю къушлар еллады. 

4. О къушлар оларнынъ устьлерине балчыкътан пиши- 
рильген ташлар ата эдилер. 

5. Бойледже, Аллах оларны ашалып, тапталгъан экин 
япракълары алына кетирди. 


«Филь» суресини анъламакъ ичюн, онъа аит, шойле 
суаллер бермек мумкюн: 

1. «Филь» суреси къайсы вакъиагъа ишарет эте? 

2. «Филь» суреси не вакъыт энди? 

3. Суреде кечкен «Филь саиплери» (асхабуль-филь) не 
демектир ве булар кимлер эди? 

4. Филь саиплерининъ низамы насыл эди? 


^ 3 ^ ^ ^ зфр 4-У1 3 ‘_^ ^ ^ _^ \1Х)у 

(Бейдави, V, 530) 


Араштырайыкъ - огренейик 

«Филь» суресини ве онынъ къырымтатарджа изаатыны 
окъзш, сурени анъламакъ ичюн энъ азынен учь суаль даа 
азырланъыз. 

1 . 

2. 

3. 


«... Бу сзфеде де юдже Аллахнынъ дюнья аятында да буюк 
фитнелерни, тузакъларны, ве весвеселерни февкъульаде бир 
шекильде бозып дагьыткъан къудретине бир ибрет орьнеги 
олмакъ узьре, Ресулюллахнынъ догъгьан йылы Кябени йыкъ- 
макъ ичюн уджюм эткен филь ордусынынъ насыл пери- 
шан®® этильгени косьтерильмектедир. Бойледже, Аллахнынъ 
эльчисине япкъан ярдымнынъ даа къуветли ве даа мукем- 
мель®® олгъанына ишарет этильмектедир... Аллах бу суре иле 
инангьанларгъа теселли^®® ве дестек берди. Айны заманда 
Аллахнынъ кзч 1 ь ве къуветине къаршы мал ве мулькнинъ, ич 
бир тузакънынъ даянамайджагъы анълатылды (Эльмалъхлы 
Хамди Языр, Хакъ Дини Къуран Тили, IX, с. 123). 

«...Йеменни истиля^®^ эткен Эбрехе ордусы, «филь орду- 
сы» адынен нам къазангъан эди. Эбрехе Хабеш валиси экен, 
озь къуманданлыгъы астында буюк, ордунен Махмуд дениль- 
ген филлерине ишанаракъ ве къаршыларына чыкъкъанлар- 
ны эзип Кябени йыкъмакъ ичюн кельген эдилер. Анджакъ 
йыкъмакъны беджеремеден перишан олып къайттылар. 
Бунынъ ичюн оларгъа «филь ордусы» денильди ве бу сене 
араплар арасында «филь йылы» денильген бир тарих башла- 

98 Перишан - раскиданный, разбросанный; разметанный. 

99 Мукеммель - безупречный. 

100 Тесөлли этмөк - успокаивать. 

101 Истиля этмек - окружать, осаждать. 

нувы къабул этильди.» (Эльмалылы Хамди Языр, Хакъ Дини 
Къуран Тили, IX, 125) 

«Суренинъ Мекке девринде энгени ве Меккеде экен 
душманларнынъ чокъусынынъ Мухаммед Къуранны озю сёй- 
леп, Аллахкъа ифтира эте дегенлер, меджнун, сиирбаз, шаир 
дие атып туткъанлар, кечкен миллетлернинъ аят икяелери 
акъкъында эскилернинъ масаллары дие мыскъыллагьанлар, 
онынънен, ярышмакъ истеген бир чокъ шаирнинъ агъзына 
кельгенини сёйлегени ве Пейгьамбернинъ буларны сустзфад- 
жакъ^°^ маддий бир кучь ве къоркъузув къуветине саип ол- 
магьаныны, инангьанларнынъ да гьает азынлыкъ ве маддий 
оларакъ магьлюп олгьанлары бир алда, къыскъаджа уджюм 
этмелери ичюн земин^°^ ве заман тамамен уйгьзш олгъаны 
алда булардан ич кимсе бу филь къыссасы акъкъында бир 
уджюмде булзшамады...» (Эльмалылы Хамди Языр, Хакъ Дини 
Къуран Тили, IX, 133) 

1^-Ь ^ ^ 

(Табери, XXX, 297) 

(Къуртуби, XX, 195) 


102 Сустурмакъ - заставить замолчать. 

103 Земин - основание, почва. 








тефсир ильми 


Б - «Къуреиш» суреси 

(♦“‘Ч 

Т' с 4 -«!' '«^А чО ^ ‘-а4ч*^'з ^Ь►^ 1*4®'^! ^ 

4 и5}г^ ^ (*4^1 з ^у;г (*4^' 4^^!' 

1, 2, 3, 4. Къурейшке къолайлаштырылгъаны, эбет, 
къыш ве яз сеяатлары оларгъа къолайлаштырылгъаны ичюн, 
оларны ачлыкътан тоюргъан ве эр чешит къоркъудан эмин 
къылгъан шу эвнинъ Раббине къуллукъ этсинлер. 

Къурейш суресини анъламакъ ичюн, онынъ 
акъкъында шу суаллерни бермек мумкюн: 

1. Бу суре не вакъыт ве насыл шараитте энди? 

2. Къурейш къабилесининъ анълашмасы (иляф) не- 

дир? 

3. Яз ве къыш ёлджулыкълары не ичюн япыла эди? 


Араштырайыкъ - огренейик 

«Къзфейш» суресини ве онынъ къырымтатарджа иза- 
атыны окъуп, сурени анъламакъ ичюн энъ аз учь суаль даа 
азырланъыз. 

1 . 

2. 

3. 


«Бу суреге «Къурейш» я да «Ли-иляфи Къурейш» суреси 
де дениле. Мекке девринде энди... 

Филь вакъиасыны корьген ве эр кестен даа чокъ ондан 
ниметленген ве файдалангъан, бу себепнен Аллахнынъ бир- 
лигине, Онынъ тевхид динине эр кестен эвель сарылмасы бе- 
кленген Къурейш къабилеси олгъаны алда, Ресулюллахнынъ 
рисалети^®'^ ве даветине къаршы пз^гнерестликте исрар этип, 
ильк оларакъ исьянгъа, душманлъхкъкъа ве Ислямгъа кель- 


104 Рисалет - пророчество. 

меге маниа олмагьа чалышкъан олар олдылар... «Филь» су- 
ресинден сонъра, бу суреде Къурейшнинъ эмиетине ишарет 
этмек ичюн адыны ачыкъ айтып, кяфирлер яманланмакъта 
ве тевхидий бир инам иле Аллахкъа къуллукъ этмеге чагъы- 
лырмакътадыр.» (Эльмалылы Хамди Языр, Хакъ Дини Къуран 
Тили, IX, 161) 

«...Къурейш халкы эскиден бери тиджарет эхли олса да 
тиджаретлери ашагъы юкъары Мекке ве дживарынен сынъ- 
ырлы, эди. Башта Хашим б. Абди Менаф, Шам меликинден 
изин весикъасы алгьан эди. Хашим Шамгъа кельмеге къа- 
рар бере. Онынъ шаны ве шерефи, Шамда укюмдар олгьан 
Къайсер тарафындан дуюлгьанджа, оны узурына давет этти. 
Бу весиленен^°^ Хашим онынънен алякъа къурып, Къурейш 
туджджарынынъ бир такъым Йемен ве Хиджаз эшьясы иле 
Шам улькесине, хавфсызлыкъ ичинде барып кельмелери 
ичюн бир анълашма япкъан эди. Буйдан сонъра Къзфейш 
туджджарлары Шам тарафына къолайджа ёлджулыкъ, яп- 
магъа имкян тапкъан эдилер. 

Буны корьген къардашлары да Хабеш, Йемен ве Ираннен 
бойле анълашмалар яптылар. Булар бир чешит хусусий тид¬ 
жарет анълашмалары эди. Бойледже, Къурейш къабилеси яз 
ве къыш ёлджулъ 1 къларъ 1 нда бу анълашмаларгъа коре бу къа- 
билелернинъ ёл косьтерюв ве имаеси алтында хавфсызлыкъ 
ичинде барып келе эдилер.» (Эльмалылы Хамди Языр, Хакъ 
Дини Къуран Тили, IX, 169) 

(Бейдави, 5, 532) 




105 Весиле - средство. 






тефсир ильми 


2. Алякъ, Маун, Аср ве Хумезе сурелерининъ 
тефсиринден орьнеклер 


А - Алякъ суреси 

ЛА!' 

г ’(/Ч\ ^^3 ф ^ сй сУ (3^ ' (3^ ‘Ф 

ф^\ в1^ 01 ч фо:^ ои;9' д\'^ 0 ф^ф ф ^ (*1д]°ь ф 


^ 'а| Я с^[)' Л ,^5*^^' Фз ф, V 

лһ\ һи фч. (У ' ^ т ффз флк 01 ^'з\ \ Г у>\°з^ \\ фф\ ф 

4^аи ^ Ч л11е{^ чЬ\^^ ® Д^й!ь А» ^ ф ^ ^ 

\ ^ А^Ь" ^ Л ЪСф ) V 


I, 2. Яраткъан Раббинънинъ адынен окъу! О, инсанны 
«алакъ»тан яратты. 

3, 4, 5. Окъу! Инсангьа бильмегенлерини бильдирген, 
къалемнен язмакъны огреткен Раббинъ энъ буюк керем саи- 
бидир. 

6, 7, 8. Акъикъат шу ки, инсан озюни озюне етерли ко- 
ререк, адден ашар. Шубесиз, къайтыш Раббинъедир. 

9,10. Намаз къылгьанда бир къулны (Пейгьамберни на¬ 
маздан) четлеткен эрифни корьдинъми? 

II, 12. Не дерсинъ, о (Пейгьамбер) догъру ёлда исе, яхут 
такъваны^°® әмир этмекте исе! 

13. Не дерсинъ, о Пейгьамберни ред этмекте ве догъру 
ёлдан юзь чевирмекте исе! 

14. О, Аллахнынъ эр шейни корьгенини бильмейми! 

15. 16, 17, 18, 19. Ёкъ, ёкъ! Әгер вазгечмесе, дер’ал 
перчеминден^®'^, о яланджы, гунахкяр перчемден якъалар- 
мыз. О, тарафдарларыны чагьырсын. Биз де зебанийлерни 
чагьыраджакъмыз. Ёкъ! Онъа уйма! Аллахкъа седжде эт ве 
Раббинъе якълаш! 

106 Такъва - богобоязненность. 

107 Пөрчем - чуб, хохол. 

0^^ - 







XIIБОЛЮК 


Мында «Алякъ» суресининъ ильк беш аетининъ тефси- 
рини кореджекмиз. Бу беш ает, Къураннынъ энген ильк ает- 
лери оларакъ къабул этильди. 


Араштырайыкъ - огренейик 

«Алякъ» суресининъ энювини Сиер дерсинъизнинъ 
«Хазрети Мухаммеднинъ Давети: Мекке Деври» болюги- 
нинъ «Ильк вахий теджрибеси» къысмындан файдалана- 
ракъ огренинъиз. 


«Алякъ» суресининъ бу аетлерини анълатмагъа 
бильмек ичюн шу суаллерге джеваплар къыдырмамыз 
керек: 

1. «Алякъ» сзфеси не вакъыт ве насыл шараитте энди? 

2. «Алякъ» сёзю арапларда насал манада къулланыла? 

3. «Экрем» сёзю насыл мананы анълата? 


«Окъу, О Раббинънинъ адынен. Яни Онынъ юдже ады- 
нен, Аллах исм-и джелили иле башлаяракъ окъу, окъумагъа 
башла.», (Эльмалылъ! Хамди Языр, Хакъ Дини Къуран Тили, 
VIII, 547) 

«...иште, инсанны бир къаткъан къан корюнишини 
берген эмбриондай, севги ве шевкъатнен яратып ашамадан 
ашамагъа кечирген, мукеммель шекильге къойгъан, эшитме- 
ге, корьмеге ве тюшюнмеге имкян берген, сонъра дюньягъа 
кетирип оны огренмеге ёнельткен, онъа бильмеген шейле- 
рини огренмекни ве къалемнен язы язмакъны ильхам эт- 
кен Аллахкъа бир борч оларакъ инсаннынъ къуллукъ этмеси 
керек экен, нанкёрлик этмеси асла ярашмаз. Бу аетлерден 
сонъра, бар олмасыны Аллахкъа борджлу олгъан инсаннынъ, 
онъа къаршы къопаймасы, озюни зенгин, озюне етерли ко- 
рип кибирленмеси^°® тазирленмектедир^®®.» (Сулейман Атеш, 


108 Кибир - гордость. 

109 Тазир - порицание. 

















тефсир ильми 


Юдже Къураннынъ Чагьдаш Тефсири, XI, 7) 


Араштырайыкъ - огренейик 

«Алякъ» суресини ве къырымтатарджа изаатыны окъуп, 
сзфени анъламакъ ичюн учь суаль даа азырланъыз. 

1 . 

2. 

3. 


^ ^ ^ ^ ^ 4До1р 0^^)^ ^ 

... ЦьДл; ^ 1^1 Е — 1аДж^ ^ ^ 3 ~ 1лДл; ^ ('■^ 

(Къуртуби, XX, 126) 

(Бейдави, V, 509).^5'(^д11 ^1^-1 а1 (^д]1 (^1 ^1?- 

(Бейдави, V, 509) ^ (Дл1Ь -к^-1 (^1 ^^дЗ! 

(Бейдави, V, 510) ... ^ с^Ь 01 в'3 0' 

1д?г1*-' 1 д.л.. 5^ с2у ^ 4^Д)1 


(Бейдави, V, 510) .‘й^^с^^} 
} 4—1.5^ 1 ^\ «ОДУ ^Д01з ^.и; ‘фг 
(Къуртуби, XX, 126) ...А^“>и«1 

Б - Маун суреси 

^а^_ Ү ^ (^йЗ) С-^У 

V О^рЫ' ^ |»л ^^^^' 

1.0 эсап ве джеза кзшюни ред эткенни корьдинъми? 

2. Иште, о, етимни итеп, къакъар; 

3. Ёкъсулны тойдурмагьа тешвикъ этмез; 

4. 5. Языкълар олсун, о намаз къылгьанларгъа ки, олар 
намазларыны джиддийге алмазлар. 

6, 7. Олар косьтериш япыджылардыр; хайыргъа да 
мани олурлар. 



Суренинъ Меккеде энгени услюбинден белли олгъаны 
киби чокъ алимнинъ де фикридир. (Сулейман Атеш, Юдже 
Къураннынъ Чагьдаш Тефсири, XI, 113) 

Зира суренинъ 1-3-джи аетлери, ахыретке инанмагъан, 
етимни итеп къакъкъан, ёкъсулны тоюрмагъан, ярдым этме- 
ген мушриклернинъ ахлякъыны анълатмакътадыр. 

- 




















тефсир ильми 


«...Муфессирлер, илькучь аетнинъ Эбу Джехиль я да Эбу 
Суфьян, яхут Ас ибн Ваиль эс-Сехмий я да Велид б. Мугъире 
акъкъында энгенини сёйледилер: Эбу Джехиль бир етимнинъ 
васийси эди. Етим келип, озь малындан бир шей истеди. Эбу 
Джехиль бермейип, оны къувды. Аетлер бу мунасебетнен 
энди. Вашкъа бир риваетке коре Эбу Суфьян эр афта эки 
къой соя эди. Вир етим келип, сойгьан айвандан бираз эт ис¬ 
теди. Эбу Суфьян оны таягьынен урып къувды. 

Ву риваетлерден анълашылгъанына коре, суре етимге, 
факъыргъа акъарет этильген бир вакъиадан сонъра энди, 
ильк учь ает не себепнен, кимлер акъкъында энген ве ким- 
лернинъ табиатыны анълаткъан исе, сонъ дёрт ает де айны 
себепнен ве айны адамлар акъкъында энди, оларнынъ табиа¬ 
тыны анълата. 

Взшъа коре мушриклернинъ де намаз къылгъанлары, 
факъат намазгъа эмиет бермегенлери, низамлы дегиль, кели- 
ши гузель; узур иле дегиль, гъафлет“° иле, адет ве эглендже 
киби намаз къылгъанлары анълашыла... «Энфаль» суреси- 
нинъ 35-джи аети де оларнынъ ыслыкъ чаларакъ^^^, эль силь- 
керек намаз къылгъанларыны, яни намазны бир эглендже 
алына кетиргенлерини ифаде эте.» (Сулейман Атеш, Юдже 
Къураннынъ Чагъдаш Тефсири, XI, 116) 

(Табери, XXX, 313 ) 

...в'>СлЗ' ^ 3 “43 сН' сН' ^^^з^ 

(Табери, XXX, 313 ) 

^^3 Ддл ^ ^ ^^.и *иЛЗ ДглДв ^ 0_^ри3' 

(Табери, XXX, 313 ) 

110 Гъафлет - нөведение. 

111 Ыслыкъ чалмакъ - свистөть. 

- 







ХПБОЛЮК 


В - Аср Суреси 

оЬгЗЦ^' ^^1в.Р^ 'у^вТ *^1| Т ^и1>■ 0' ^ 

' ' ' ^ ^ ^ ° ^ ^ 

Т (З^ь 


1, 2, 3. Асыргьа емин этерим ки, инсан, акъикъатен за¬ 
рар ичиндедир. Буйдан, анджакъ иман этип, яхшы амеллер 
ишлегенлер, бир-бирилерине хакъны тевсие эткенлер ве са¬ 
бырны тевсие эткенлер истиснадыр. 

«Аср» суресини окъугъанымызда оны даа яхшы 
анъламакъ ичюн башкъа базы, малюматларны огренмемиз 
керек. Оларны шойле сыраламакъ мумкюн: 

1. «Аср» суреси не вакъыт энди? 

2. Суреге адыны берген «аср» сёзюнинъ манасы недир? 

3. «Салих амель» тюшюнджесине суреде насыл, мана 
юкленди? 

4. «Сабыр» суреде не мананы анълата? 


Араштырайыкъ - огренейик 

«Аср» суресини ве онынъ къырымтатрджа изаатыны, 
окъзш, сурени анъламакъ ичюн эки суаль даа азырланъ- 
ыз. 

1 . 

2. 


«Асыргъа емин иле башлагъанындан бу адны алгъан су¬ 
реде къуртулыш ве сеадетнинъ анджакъ инанмакъ; гузель, 
файдалы ишлер япмакъ, хакъны ве сабырны тевсие этмек- 
нен мумкюн оладжагъы анълатылмакътадыр. Услюбинден, 
ильк Мекке сурелеринден олгъаны анълашылмакъта. Чюнки 
«Аейль», «Аля» ве буларгъа бенъзеген сурелер киби умумий да- 
вет эсасларыны ичине алгъан. Меккеде «Инширах» суресин- 
ден сонъ энгендир, 3 аеттир. Ресмий сырада 103-джи, энюв 
сырасына коре 13-джи суредир.» 

- 



















тефсир ильми 


Аср: «Кзшьдюзнинъ бир къысмы, хусусан экиндиден ку- 
нешнинъ батмасына къадар олгъан вакъыт, асыр денильген 
сексен я да юз йыллыкъ заман, экинди вакъты маналары- 
ны анълата... Эксериет алимлерге коре «аср» мытлакъ заман¬ 
дыр. Чюнки заман, инсан омрюнинъ әсасыдыр. Инсаннынъ 
ишлери заман ичинде олур. Кечкен эр ан, инсаннынъ омрю- 
ни эксильте, эджелини якълаштыра. «Асргьа емин этерим 
ки, инсан, зарардадыр» аетинде шойле бир мана бардыр: 
Инсаннынъ ичинде яшагъан замангъа ант олсун ки, инсан 
зарардадыр. Чюнки инсан, кечкен заманны къазанч зан эте. 
Ойле исе эр ан, онынъ омрюни алъ 1 п кетмекте, ахырет эсабы- 
ны якъынлаштырмакътадыр. Ама инсан бунынъ фаркъында 
олмагъаны ичюн заманнынъ кечмеси иле къувана ве кечме- 
сини истей. Бу аетте:, Инсанларнынъ эсаплары якъынлашты. 
Олар исе гъафлет ичинде юзь чевирмектелер“^. (Энбия 21/1) 
аетиндеки киби бир мана бардыр. 

Әгер инсан, омрюни аетлернинъ анълаткъаны шекилъде 
файдалы иш, хакъны ве сабырны тевсие иле кечирсе, япкъан 
файдалъ! ишлер озюне кяр къалыр. Бойле файдалы ишлер 
япмаз, аксине ярамай ишлер япса омрю кетер, битер ама ки- 
шиге о кеткен омюрден, гуняхтан башкъа бир шей къалмаз 
ки, гунях да зарардыр. Меселя, бир кимсе омрюни ильмий 
араштырмалар иле кечирир, эсерлер язар, сонъра омрюне бир 
бакъар: Къыркъ, элли йыл кечкен, ама япкъан гузель ишлер, 
араштырмалар, язгъан эсерлери о кеткен омюрден кендине 
кяр къалды. Әгер чалышмаса, вакътыны файдалы ишлернен 
кечирмесе эди, омюр кене кечеджек, ама кендине ич бир 
шей къалмайджакъ эди. Омрю зая олъ 1 п кетеджек эди. Яхут 
омрюни зикир ве фикир, ибадет ве таат иле кечирген исе 
о ибадет ве тааты де маневий шекиллерге, дженнет нимет- 
лерине денъишерек къаладжакъ ве инсан оларны, ахыретте 
тападжакътыр. Ама бойле гузель шейлер япмагъан, аксине 
гзшяхлар ишлегеннинъ исе омрю кечти кетти. О омюрден 
озюне азапкъа денъишеджек ишлер къалды. О инсан эбедий 
зараргъа огърар. Аллах бу алдан къорчаласын. 

««Салих амель» табири, ибадет ве ахлякънен алякъалъ! 

112 Юзь чевирмек - отворачиваться. 

бутюн гузель ишлерни озь ичине ала. Аллахкъа ибадет са- 
лих амель олгьаны киби, мухтаджларгьа яхшылыкъ, ярдым, 
Аллах ёлзшда джихат, зулумгъа ве залымларгъа къаршы муд- 
жаделе этмек, хакъ, адалет, догьрулыкъ, эманет, яхшылыкъ 
ве такъва узеринде ярдымлашмакъ; хелял къазанмакъ; аиле- 
сине, акърабасына ве джемааты къаршысындаки вазифеле- 
рини ерине кетирмек; инсанларгъа къаршы гузель давран- 
макъ, эписи салих амель даиреси ичиндедир...» (Сулейман 
Атеш, Юдже Къураннынъ Чагъдаш Тефсири, XI, 79-80) 


(Табери, XXX, 289) ои-Ь арЬ 


(Табери, XXX, 291) . Л! Арф 


(Бейдави, V, 526) 

^р ^ллА -цр игл?- 

(Табери, XXX, 290) .а5Л 

Г - Хумезе суреси 



1, 2. Арттан сёз этмекни, юзьге къаршы тиль узатмакъ- 
ны адет эткен эр кеснинъ алына вай! О ки, мал топлагьан ве 
оны сайып тургъандыр. 

3. (О), малы оны эбедийлештиреджек беллей. 

4. Ёкъ! Ант олсзп ки, о Хутамеге атыладжакъ. 

5. Хутаменинъ не олгьаныны билесинъми? 

6. 7. Аллахнынъ, туташтырылгьан, (яндыкъча) тырма¬ 
нып, юреклернинъ там устюне чыкъкъан атешидир. 

8,9. Олар (бу атеш ичинде) узатылгьан диреклерге багь- 
лы вазиетте атеш устьлерине къапатыладжакъ. 


Араштырайыкъ - огренейик 

«Хумезе» суресини ве онынъ къырымтатарджа изаа- 
тыны окъуп, сурени анъламакъ ичюн учь суаль азырланъ- 
ыз. 

1 . 

2. 

3. 


«Бу суренинъ энмесине себеп олгъан вакъиа: Ибн 
Джерирнинъ (Таберий), Мухаммед б. Садёлунен Ибн Аббастан 
алгьан хаберге коре бу тюр арекетлер япкъан, инсанларгьа 
къаш-козь арекетлери иле арекет эткен бир мушрик эди.» 
(Эльмалылы Хамди Языр, Хакъ Дини Къуран Тили, IX, 117) 
«Вейль: Ачувланувны бильдирген, бирине ярамайлыкъ 
ве олюм тилемек ичюн къулланылгьан бир ихтар ве телюке 
сёзюдир. 

Хумезе: «Хемз» тамырындан... Хемз - сындырмакъ, 
санчмакъ, ерге зфмакъ, маналарыны анълата. Инсанларнынъ 

шахсиет ве намусларына^^^ тиль узатмакъ, оларгьа къылына- 
ракъ оларны ынджытмагьа да истиаре ёлунен «хемз» дениль- 
ди. Бирининъ намус, сой ве итибаринен ойнап, инсанларны 
ынджытмакъны, яманламакъны адет эткен кимселерге «ху- 
мезе» дениле., 

.. .Люмезе де инсанларгьа ифтира эткен, къап 1 -козь иша- 
ретлеринен бирини башкъаларына косьтеререк алчакъ корь- 
мек маналарыны анълата... Ибн Аббастан кельген бир рива- 
етке коре Хумезе, лумезе - сёз ташыгьан инсанларны бир- 
бирине къоп 1 къан, инсанларгьа ярамай сыфатлар къойгьан 
кимселердир... (Сулейман Атеш, Юдже Къураннынъ Чагьдаш 
Тефсири, XI, 88) 


в^лА ^ ^ ^ «ииФ 

^ 'Да 1у> ^л' 1у> 

(Табери, XXX, 293) у>\^' сУ. 


(Бейдави, V, 52) . й>ЯА и и Ф'^Д' 

с/" с/" <У- 

Д-,^^' .... Дд1 д ,а ^ 

(Табери, XXX, 295) 

дДш,^ Д.^1^ 5д1^ ^ Д-;л^ ФД^ 

(Табери, XXX, 296) .^и' 4^ О^Дл 

(Куртуби, XX, 184) . - вФЬ=-' 4)и 0' - “ 

3. Бакъара суресининъ 142-150 аетлерининъ тефсири 

\!а^^ Х»\ 15\Фмг ^ 4 Т (^44^ 

514^1 иЛд;Г иу '4-4^ (»-^^ (.5^ 

*^11 в^г?^ С-515* д\^ ‘44^ |*4л4 *^1| 14. и ^ 

лз ^ ^Т' (*^3 (^*’^^^^ <^! (♦^'4.^1 <Ш( 015* и^ Л!) с54а ^^4!' 

4;;ьЛЛ1 4^^^^ иЛту ЛЛ 0414у4з сЛЛ 

И\ ОулАлЛ о1^( 1уу1 (У*^1 0|у в4!яи5| Л4^3 ^'3^' 

о1^' 1у^( уЛ' С-Л' (^^ ^ ^ 4 0у1Ли \л^ Л!' и^ ^у> (Зл)' 

у^^ ^^л^и ЛЛ ^14 ^ .'Д*; Лу ;3 ^14 С01 и^ кЛЛЛ ЛТ 

уЛ( ^ ^ в у1^^^а^1 (5| ОЛ} |»4Л1 ул Л Ддл ул С-*Л( 

в ’ ' \ Г >*/'-\ в >■ =* *. ^ 'в '^ '' вв { ’. В , ,^^'’.Вв ■- ,^! ,> ^.'~ 

у4^ у&«ил1 ОуЗуи и5 кОуЗуи о1»Л ^ЛЛ! 

1^ул ^ “Ц^З ^^^ ^ ^ V у^уЛЛ' ул “Лз 1 ^Л) ул ул)' ^ 4 % ОуЛлл 

уЛЗ 45 *Л^^ 0' Л-ллг ЛУ( ОЬ Л у! 0134^' 1уД.. г ^13 

'У'" Ь ^°' >И ^ ,°'''''вв * , ' ' в , ' '■*„, 0 , ' 

ОЛЗ ул улЦ ^'уо1 ЛгьЛЛ' '^М^З ^3^ Л-лгу^ Л4^ ул^ ^ ^ Л 
4лЛЛ1 ЛаЛ ОЛ^з 4уЗ С-ггу^ Л4^ улч ^ 4 Я ОуЛли и^ ДзЬО Л!' Л^ 

<а^й ^ ,-’й >~° ^ '’ ^^"‘'^■’ " 

уЛ( *^1} Л>ч^ (♦^Лр уиЛ Оу^ вЗ^аО» |4^Дуг5 Л ЛЛ^у 

^ в * Оз^а^ (.5~«^ ^^3 (*Лу5л "^^З |444 л 'улЛг 


142. Инсанлардан бир къысым акъылсызлар: «Ёнельген 
къыблаларындан оларны чевирген недир?» дейджеклер. Де 
ки: «Шаркъ да, гьарп да Аллахнынъдыр. О истегенини догьру 
ёлгьа къояр. 

143. Бойледже сизинъ инсанлыкъкъа шаатлар олувынъ- 
ыз, ресульнинъ де сизге шаат олувы ичюн сизни орта бир 
уммет яптыкъ. Сенинъ (арзылап да, шу анда) ёнельмеген 

къыбланъны (Кя’бени) биз анджакъ Пейгьамберге уйгьаны- 
ны, окчелери узеринде кери дёнгенден айырды этювинъиз 
ичюн къыбла яптыкъ. Бу Аллахнынъ хидает берген кимсе- 
лерден башкъасына эльбетте агъыр келир. Аллах сизинъ има- 
нынъызны асла зая этеджек дегиль. Зира, Аллах инсанларгьа 
нисбетен шефкъатлы ве мерхаметлидир. 

144. (Эй, Мухаммед!) Биз сенинъ юзюнънинъ кокке 
догьру чеврильгенини (вахий беклегенинъни) коремиз. Иште, 
шимди сени мемнюн оладжакъ бир къыблагьа дёндиремиз. 
Артыкъ юзюнъни Месджид-и Харам тарафкъа чевир. (Эй, 
мусульм айлар!) Сизде не ерде олсанъыз олунъ, (намазда) юзь- 
леринъизни о тарафкъа чевиринъ. Шубе ёкъ ки, эхл-и китап, 
онынъ Рабблеринден кельген акъикъат олгъаныны пек яхшы 
билирлер. Аллах оларнынъ япаяткъанларындан хаберсиз де¬ 
гиль. 

145. Емин олсзш ки, сен эхл-и китапкъа эр тюрлю аетни 
(муджизени) кетирсенъ. Кене де олар сенинъ къыбланъа дён- 
мезлер. Сен де оларнынъ къыбласына дёнеджек дегильсинъ. 
Олар да бир-бирилерининъ къыбласына дёнмезлер. Санъа 
кельген илимден сонъра, эгер оларнынъ арзуларына уяджакъ 
олсанъ, иште, о вакъытта сен хакъны таптагъанлардан олур- 
сынъ. 

146. Озьлерине китап бергенлеримиз оны (Пейгъамберни) 
огъулларыны таныгъанлары киби танырлар. Бунъа рагъмен, 
олардан бир къысмы биле-биле акъикъатны гизлерлер. 

147. Акъикъат олгъаны - Раббинъден кельгенидир. О 
алда шубелениджилерден олма! 

148. Эр кеснинъ ёнельген бир къыбласы бар. Сиз хай- 
ырлы ишлерде ярышынъ. Не ерде олсанъыз олунъ, сонъунда 
Аллах эпинъизни бир ерге кетирир. Шубесиз, Аллах эр шейге 
къадирдир. 

149. Не ерден ёлгъа чыкъсанъ чыкъ, (намазда) юзюнъ¬ 
ни Месджид-и Харам тарафкъа чевир. Бу әмир Раббинъден 
санъа кельген акъикъаттыр. Аллах япкъанларынъыздан ха¬ 
берсиз дегиль. 

150. (Эбет, Ресулим!) Не ерден ёлгъа чыкъсанъ чыкъ, 
(намазда) юзюнъни Месджид-и Харамгъа догъру чевир. Не 
ерде олсанъыз олунъ, юзюнъизни о янгъа чевиринъ ки, ара- 

ларындан хакъсызлыкъ эткенлер (къуру инатчылар) истисна, 
инсанларнынъ алейхинъизде (къуллана биледжек) бир дели- 
ли олмасын. Сакъын олардан къоркъманъ! Ялынъыз менден 
къоркъунъ. Бойледже, сизге олгъан ниметимни текмиллейим 
де, догьру ёлны тапарсынъыз. 


Араштырайыкъ - огренейик 

«Бакъара», суресининъ 142-150-джи аетлерини ве 
оларнынъ къырымтатарджа изаатыны окъуп, сурени анъ- 
ламакъ ичюн еди суаль азырланъыз. 

1 . 

2. 

3 . 

4 . 

5 . 

6 . 

7. 


«Аллахнынъ Ресули (с.а.в.) Меккеде экен Кябеге догьру 
ёнелип намаз къыла эди. Мединеге кельгенде еудийлернинъ 
къыбласы олгъан Къудустаки Сахрагьа догьру ёнелерек на¬ 
маз къылмагьа башлады. Он алты - он еди ай къадар бой- 
ле намаз къылды. Бундан макъсады, еудийлерни Ислямгьа 
якълаштырмакъ, оларнынъ Ислямгьа ёнельмелерини темин- 
лемек, аелында Аллахтан кельген бутюн динлернинъ аслы 
бир олгьаныны анълатмакъ эди. Факъат гонълю, Кябенинъ 
къыбла олмасыны истей эди. Чюнки еудийлер Ислямгьа 
якълашмакъ дегиль, тамам аксине: Мухаммед ве адамлары, 
къыбланынъ къаерде олгьаныны бильмей эдилер, биз олар- 
гьа ёл косьтердик, демеге башладылар. Диннинъ рухундан 
айрылып ялынъыз шеклинде къалгьан такълитчилер^^'*, къы¬ 
бланынъ инсанлар арасында бирликни сакъламакънынъ ве 
бирликте Аллахкъа ёнельмекнинъ бир темсили олгьаныны 
унуткъан, Сулейман Мабедине я да белли бир бинагьа, ёнель¬ 
мекнинъ диннинъ руху олгьаныны зан эткен эдилер. Хазрети 

114 Такълит этмек - подражать. 

Мухаммед (с.а.в.)нинъ озь къыблаларына ёнельмесини де 
озьлерине коре бир макътанув весилеси яптылар. Бунынъ 
ичюн затен даа эвель эр учь диннинъ темеллерини къойгь- 
ан Хазрети Ибрахимнинъ япкъан Кябеге ёнелерек ибадет эт- 
кен Аллах эльчиси, кене о тарафкъа дёнмек ичюн Аллахнынъ 
буйругьыны беклей эди. Ниает, Бедир дженкинден эки ай 
эвель бу әмир кельди. Кендиси уйле намазынынъ энди эки 
рекятыны къылдыргьан эди ки, «Юзюни кок юзюне чевирге- 
нини коремиз. Истегенинъ къыблагъа сени чевиреджекмиз. 
Шимди юзюнъни Месджид-и Харамгьа догьру чевир. Не ерде 
олсанъыз олунъ, онъа догьру ёнелинъ. Китап берильгенлер 
бунынъ Рабблеринден бир керчек олгьаныны бильмектедир- 
лер. Аллах япкъанларындан хаберсиз дегильдир», аети энди. 
Аллахнынъ Ресули ве артындаки джемаат, къыблагъа догьру 
дёндилер. Къадынлар эркеклернинъ ерине эркеклер де къа- 
дынларнынъ ерине кечтилер.» 

«Мусульманларнынъ Къудустен Кябеге ёнельмелери еу- 
дийлернинъ джанларыны сыкъты, «оларны къыблаларындан 
чевирген недир?» дедилер. Затен Аллах, бу чеврилюв эмрини 
бергенде, оларнынъ бойле сёйлейджеклери акъкъында хабер 
берди: «Инсанлардан бир къысым акъылсызлар: «Ёнельген 
къыблаларындан оларны чевирген недир?» дейджеклер. Де 
ки: «Шаркъ да, гъарп да Аллахнынъдыр. О истегенини догьру 
ёлгъа къояр.» «Меселе анда мында ёнельмек дегиль, гонъюль- 
ни Аллахкъа чевирмектир. Шаркъ да, гъарп да Аллахкъа аит- 
тир. Даа эвель кельген бир ает, не ерге ёнелинсе Аллахнынъ 
затынынъ анда олгъаныны хабер берди. Къудуске я да Кябеге 
ёнельмек бир тевхид темсили эди. Тевхид динининъ асыл 
темсильджиси Хазрети Ибрахим эди. Кябени о япты. Хазрети 
Ибрахим, учь диннинъ бабасы сайыла эди. Еудийликнинъ, 
христианлыкънынъ ве мусульманлыкънынъ къуруджылары 
олгъан пейгъамберлер, эп онынъ неслинден кельдилер. О алда 
бу учь диннинъ атасынынъ, Аллах адына япкъан эвге ёнель¬ 
мек энъ догьру бир арекет оладжакъ ве Кябе бутюн нутлар¬ 
дан темизленип тевхиднинъ меркези алына келеджек эди...» 
(Сулейман Атеш, Юдже Къураннынъ Чагъдаш Тефсири, I, 
250-251) 

«143... Мусульманларнынъ, ифрат ве тефритке тюш- 

меген, хакъ ве адалет^^® дуйгьусына саип, орта бир уммет 
къылынмасы, орта ёлдан сапкъан, ве я ифрат ве тефрит- 
кеЧб тюшкен дигер умметлерге, Хазрети Пейгьамбернинъ де, 
мусульман умметке шаатлыкъ этювлери ичюндир. Бу шаат- 
лыкънынъ, къияметте Аллахнынъ узурында ола биледжеги 
киби, дюньяда изинден кетиледжек ве такълит этиледжек 
бир мисаль манасында олмасы да мумкюн. Чюнки шаат- 
нынъ васфы, хакътан олмакъ ве адалетли давранмакътыр. 
Бу васыфта олгъан эр инсан, бир тарафтан озь нефсининъ 
ве джисмининъ укъукъына риает этер, оларгъа хакъларыны 
бериркен, дигер тарафтан да якъынларынынъ ве дигер ин- 
санларнынъ укъукъына риает этер.» (Талят Кочйигит, Исмаил 
Джеррахогълу, Къуран-ы Керим Меаль ве Тефсири, I, 251) 

«145. ... Аллах, къыбланынъ денъиштирилъмесини әмир 
эткен ве китап эхлининъ, бу эмирнинъ Раблеринден кель- 
ген бир Хакъ олгъаныны чокъ яхшы бильгенлерине, бунен 
берабер, куфюрлери себебинен озьлерини, билъмемезликке 
ургъанларындан, факъат бу арекетлерининъ бир кунь дже- 
засыны чекеджеклерине ишарет эткен сонъра, оларнынъ 
ве хусусан еудийлернинъ къыбла акъкъындаки тавырлары- 
ны анълатмагъа девам этмекте...» (Талят Кочйигит, Исмаил 
Джеррахогълу, Къуран-ы Керим Меал ве Тефсири, I, 257) 

«148. Эр динде къыбла оларакъ чешит тарафлардан 
бирине ёнельмек, Аллахнынъ бирлигине, яхут ольген сонъра 
тирилювге ве эсап кунюне инанмакъ киби сабит рукюнлер- 
ден бири олмады. Ибрахим ве Исмаил пейгъамберлер Кябеге 
ёнельдилер, еудийлер Бейтуль-Макъдис къаясыны къыбла 
оларакъ къабул эттилер, христианлар да бу къая истикъаме- 
тини терк этип шаркъкъа дёндилер. Ильк пейгъамберлер исе 
башкъа тарафларгъа ёнеле эдилер. Белли бир тараф къыб¬ 
ла олмасы, чешитли динлерде сабит бир рукюн ве диннинъ 
асылларындан бири олмагъанына коре, денъишмеси мумкюн 
олгъан ферьий меселелерден бири сайылмасы керек... Муим 
олгъан ве эр бир инсаннынъ бильмеси керек олгъан хусус, 
вахийнинъ къабулъ 1 нда ве онынънен келъген әмир ве ясакъ- 

115 Хакъ ве адалет - истина и справедливость. 

116 Ифрат-тефрит - крайности. 

ларгьа итаат этильмесинде эр кеснинъ айны дереджеде ме- 
суль алмасыдыр. Къыбла бир вахийнен денъиштирильди ве 
оны денъиштирген де Аллахтыр. О алда, не ичюн Бейтуль- 
Макъдис, яхут башкъа бир Бейт, яхут да шаркъ тарафы ол- 
майып да Кябенинъ къыбла япылгъаны муим дегиль, факъат 
муим олгъан, онынъ Аллах тарафындан къыбла япылмасыдыр 
ве бу хусустаки Аллахнынъ эмрине бойсунмакъ керектир. 

Иште, Аллах: «Эр кеснинъ юзюни озюне чевирген бир 
тарафы бардыр» сёзюнен бу керчекке ишарет эткен сонъ- 
ра, бутюн инсанларны хайыр ишлевде ярышкъа давет этти; 
чюнки хайыр ишинде ярышмакъ, истер къыбла меселесинде 
олсун, истер диннинъ дигер аслий ве ферьий меселелерин- 
де олсун, нефислернинъ арзу ве авеслерине дегиль, факъат 
Аллахнынъ эмирлерине бойсунмакънен олур. Бу итибарнен 
инсанлар, къайсы улькеде ве къайсы тарафта олса олсунлар, 
Аллах оларны, эсап куню топлап бир арагъа кетиреджек ве 
онынъ эмирлерине бойсунгъанлары олъчюде мукяфатлан- 
дыраджакътыр....» (Талят Кочйигит, Исмаил Джеррахогълу, 
Къуран-ы Керим Меаль ве Тефсири, 1, 260) 

«...Бу себепнен сизден эр биринъиз, (...) хайырлар яп- 
макъта ярышынъыз. Зира къыбладан макъсат да бойле мун- 
тазам^^^ бир-биринен хайыр ярышына киришмектир. Сиз 
буны билинъиз де дигер дин саиплеринден даа чокъ хайыр¬ 
лар япынъыз ве оларны кечинъиз ве фаркълы ерлерде, баш¬ 
къа башкъа шеэрлерде булунгъанынъыз ичюн, аранъызда 
ичтимаий бирлик ёкътыр зан этменъиз. Зира ... къайда ол- 
санъыз олунъыз, Аллах эпинъизни бир арагъа кетирир. Бир 
къыблагъа ёнельменъиз саесинде тарафларнынъ фаркълы- 
лыгъына рагъмен эпинъиз, тек бир джемаат олур ве эпинъиз, 
Месджид-и Харам ичинде намаз къылмакъ киби мунтазам 
бир ичтимаий джемаат алыны къазанырсынъыз ве уджре- 
тинъизни о шекильде алъхрсынъыз.» (Эльмалылъ! Хамди Языр, 
Хакъ Дини Къуран Тили, I, 425) 


117 Мунтазам - упорядоченный. 

ЛлЬгив ^ ^г^гь* 4>г' ^ (,5-^ у) ^^3 Зу^ у> Аллл (^Л?" 

(Табери, II, 1) .^«|Лал31 С~< ^у уу 
(Куртуби, II, 148) ■^^^ (_Лг<Ь^1 ^Д^ 4-4-1 в4^I^ ~ 

(Табери, II, 2) .^-йЗЬЛ ^ ^Ы! у> 

015 *^ Яй^ЛлЗ) ^^1 ^%-^-—* 3 4^!^ 41^^ ^^3^3 ^У^ ^13 у\^ ^1 

(Табери, II, 5) С^у1^ ^^44л31 С~< (_)~й4-и 01 Л! ау 1 \ 141»' ^^5’^ 

^I^I Яй^л^1 ^4^ 1^ ^ ^ 40р 4^1 0^ 414'А —01 ^^^,4^ 

(Куртуби, II, 150) .(*4! ОД35 0^^ “^3^ 

^и«> (^1 ^р у. (^р ои~1-1 у «Цл-! и5 ^^з у*^ у 

(Табери, II, 7) .'^^^^ ^^5 ^14-I^ 4»! (*5'Ид;г 4^^5 ^^1 ^Р а^^^^А ^Р 

У1 015*^15 4^*Д--01 ^9^^I ^15 ЗУ^ ^ 

(Табери, II, 12) .4-*^' Цлл—0 ^-)Л4Л С~) 

.яцл и зи^ь ^ 1 _;Л ^^ 14 ^ си5*^13^1 иь^г и ^ 

(Куртуби, II, 156) 


(Куртуби, II, 157) .4 уЛ ^Р ЗЗу у^ ум <и^ с-Л и у^ 

^ ^ ил!( ^ (3^^' 3 (.5^' 

(Табери, II, 18) 

451_^1 *'>\л)1 ЗУ^ 3^' 3 СУ “^' 5з!^)1 

(Куртуби, II, 158) ...Ал?-^]1 

^ 3^ 4Л1 ^1 3 3^'^ 01^5 4^.3 с**л4 4Л1 01^5 

(Табери, II, 20) .^и~^I ^ с5у •'З ^ 

<^^3 ^ 4^1:3 ^л^м Ц/^' ^^3 ( 313 _р' Ц/^' ^^3 

(Табери, II, 21) •(*^^^^ ^^3 (*^^4>^I ^^а^ 

^д)| 4)^3 вл1гЗ ^ •Ц*--' ^лЗ СЯ “ЧМ СЯ ^^• 

С-. ^ ! 01 0^3^*^ |»л*1у 1 0^3^*^ и5* 4^^3^*^ и5* 4^^3^*^ о 14^1 |»лилТ 

(Табери, II, 25) .^^' ^ (»'^лЛ 


4^^з (Лр’ “У' сУ с5^' сн' ^ ^ир ^р 

ДЛз 01 0_^уи ^^«1441 <>Ууч и^ А^е^уи и^*41^3уи 014^1 |«^&^^и4^^I 

(Табери, II, 26) .(«-й*Ь1 1^3_^Р \л^ Ц,; I^^^I ^^1 (*'л^' 

^^^ — 4^143 ^ ^лАл ^^3 ( 31 л ;]1 А«Р 144 ^^3 ^ 1уы^^\ СО^ 

.4^1 ^1 3 ^^Ла^О! с~) ^^3 — ^ *^3 

(Табери, II, 28) 

СЛ5 ^ ^ *»и]1 

.(^^иа^^ 3 ^л^ ^^5 — _^А '^^3 3 ~ 

(Табери, II, 28) 


4)^3 «у' У‘*^ С5^' сН' (31 л~ 4)1 и5 ^^3 и5* 

(Табери, II, 29) .С^\^^^\ ^ \^^■ ^^»^ — ОI^ 5 Л^^ 1^. г ^13 — 





XIIБОЛЮК 


4. «Муминун» суресининъ 1-10-джы аетлерининъ 
тефсиринден орьнеклер 

0 ^ ^ 0у1р13 Т' Оу-^гум 

^^к^^^з ^1^^ Ч сХи и ^! (*4 ^'уЗ' 

с5^ л (*л-^4Р^ (Цгии^ V о^^и^^ 

^ Фи!^I я 


1. Акъикъатен, му’минлер къуртулышкъа иришкендир. 

2. Олар ки, намазларында къоркъу ве терен сайгьы 
ичиндедирлер. 

3. Олар ки, бош ве файдасыз шейлерден юзь чевирир- 

лер. 

4. Олар ки, зекятны берирлер. 

5. Ве олар ки, ырызларыны къорчаларлар. 

6. Анджакъ, къадынлары ве эллери алтында олгьан 
джариелери истисна. Оларнен алякъалары себебинден азар- 
ланм азлар. 

7. О алда, ким бзшдан башкъасына кечмек истесе, иште, 
булар адден ашкъан кимселердир. 

8. Кене олар ки, эманетлерине ве актларына риает этер- 

лер. 

9. Ве олар ки, намазларына девам этерлер. 

10. Иште, асыл булар варис оладжакълар. 


«Мекке деврининъ сонъунда энген сурелердендир... 
Вашында муминлернинъ заферге иришеджеклери, сонъунда 
да ярамайларнынъ джезагьа огърайджакълары анълатыл- 
гъан суре, мушриклерге сонъ ихтар олып Ислямнынъ пар- 
лакъ келеджегининъ мудждесидир... (Сулейман Атеш, Юдже 
Къураннынъ Чагъдаш Тефсири, VI, 81) 

Араштырайыкъ - огренейик 

«Муминун» суресининъ 1-10-джы аетлерини ве онынъ 
къырымтатарджа изаатыны окъуп сурени анъламакъ ичюн 
беш суаль азырланъыз. 

1 . 

2. 

3 . 

4 . 

5 . 


(Табери, XVIII, 5) ^^5 


(Табери, XVIII, 6) ~ 

«Меккеде энген бу сзфеде муминлернинъ зекятларыны 
бергенлери анълатылмакътадыр. Аелында зекятнынъ микъ¬ 
дары там оларакъ Мединеде бельгиленди, ама малнынъ бир 
микъдарыны зекят ады алтында садакъа берюв, даа ильк 
пейгьамберлик заманларында ве атта ондай да чокъ эвель 
бар эди. Тильде арынув манасыны анълаткъан зекятнынъ, 
Къуранда малнынъ фазласыны садакъа бермек манасын¬ 
да къулланылмасы, арапларнынъ бу мананы бильгенлерини 
косьтере. Олар, зекятнынъ Аллах рызасы ичюн факъырлар- 
гъа садакъа бермек олгъаныны биле эдилер ки, бу сёз бойле 
къулланылды. ... Демек ки, Мекке девринде зекятнынъ мал¬ 
нынъ бир микъдарыны факъырларгъа бермек олгъаны били- 
не эди. Яни намаз киби зекят ибадети де арапларгъа малюм 
эди. Бу да оларгъа Ибрахим дининден къалгъан эди. Инамлы 
инсанлар буны татбикъ эте эдилер, ама чокъусы, бойле юк- 
сек ахлякъ ве федакярлыкъ талап эткен фазилетлерден узакъ 
эди.» (Сулейман Атеш, Юдже Къураннынъ Чагъдаш Тефсири, 

© VI, 83-84) 

5. «Худжурат» суресининъ тефсиринден орьнеклер. 

^ ;< (^^4^ (.5^ 

с.ли *^I^ *^I^ <^! 'Зг^^^^ Ь 

^1 0| 1^ <1^1 <г'^} 1А * . ; 

^ ^ (^3 

0| '^з^Ь«! Ь^*«Ь ^^5Ъ^^д;^^ (_5^Ь ц^ ^^! (^<'^^^ ^4^' 

\ Г ^ ^ 0 ' д\ 4^1 (^^^^^ 


11. Эй, му’минлер! Бир джемаат башкъа бир джемаат- 
ны мыскъылламасын. Бельки де олар, булардан даа яхшы- 
дырлар. Къадынлар да къадынларны мыскъылламасынлар. 
Бельки, олар булардан даа яхшыдырлар. Озь-озюнъизни ай- 
ыпламанъ, бир-биринъизни яман лагьапларнен чагъырманъ. 
Имандай, сонъ, фасыкълыкъ не яман бир исимдир! Ким де 
тёвбе этмесе, иште олар залымларнынъ озюдир. 

12. Эй, иман эткенлер! Зан этювнинъ зиядесинден 
къачынынъ. Чюнки, заннынъ бир къысмы гуняхтыр. Бир- 
биринъизнинъ къусурынъызны къыдырманъ. Биринъиз ди- 
геринъизнинъ артындан эмиш-демиш япмасын. Бир ким- 
се, ольген къардашынынъ этини ашамакътан ошланырмы? 
Иште, буйдан джирендинъиз. О алда, Аллахтан къоркъунъ. 
Шубесиз, аллах тёвбени чокъ къабул этиджидир, чокъ мерха- 
метлидир. 

13. Эй, инсанлар! Догърусы, биз сизни бир эркекнен бир 
къадындан яраттыкъ. Бе бир-биринъизнен танышувынъыз 
ичюн, сизни къавимлерге ве къабилелерге айырдыкъ. Аллах 
янында энъ дегерлинъиз. Ондай энъ чокъ къоркъкъанынъыз- 
дыр. Шубесиз, Аллах билиджидир, эр шейден хабердардыр. 

11 -джи ает. 

«...Энюви акъкъында бир къач себеп сёйленмектедир. 
Даххактан ривает олунгьанына коре, Бени Темимден бир 
группа, Билал-и Хабеши, Хаббаб, Аммар, Сухейб, Эбу Зер, 
Салим Мевла Хузейфе киби адамларны мыскъылладылар. 

Хазрети Аише (р.а.), Зейнеб бинти Хуземтель Хилалиени 
бою алчакълыгьы себебинден, мыскъыллады. Бзшынъ киби 
Хазрети Аише иле Хазрети Хафса, Умми Селеме хазретлери- 
нинъ бою алчакълыгьы акъкъында лаф эттилер. 

Ибн Аббастан: Хазрети Сафие бинтиХуей, Ресулюллахкъа 
кельди: къадынлар манъа «Эй, еудий къызы, еудий» дие лаф 
аталар, деди. Ресулюллах да: бабам Харун, эмджем Муса, 
къоджам да Мухаммед дие не ичюн айтмадынъ?- деди. 

Шойле бир ривает де бардыр: Сабит Ибн-и Къайснынъ 
къулагъы бираз агъыр эшите эди. Ресулюллахнынъ меджлиси- 
не кельгени заман эшитсин дие ер ача эдилер. Бир кунь кель¬ 
ди, ачылынъ дие, дие Ресулюллахнынъ янына къадар барды. 
Бирисине «Чекиль»- деди, о итибар бермеди. «Бу ким?» деди. 
О киши де: «Мен феляным» деди. О: «Хайыр, сен фелян къа- 
дыннынъ огълусынъ» дие, джахилие девринде айыплангъан 
бир ананы сёйледи. Адам з^ганды. Бу ает энген сонъ Сабит 
бзшдан сонъра кимсеге къаршы сой иле де макътанмам деди. 
(Эльмалылы Хамди Языр, Хакъ Дини Къзфан Тили, VI, 532) 

Араштырайыкъ - огренейик 

«Худжурат» сзфесининъ 11-13-джи аетлерини ве къы- 
рымтатарджа изаатыны окъзш, сзфени анъламакъ ичюн 
дёрт суаль азырланъыз. 

1 . 

2. 

3 . 

4 . 




(Табери, XXVI, 132) ^ 

(Табери, XXVI, 135) 


Табери,) .‘ЦЭ и ^_^ 01 ОЬ^' ^ “Ц® 

(XXVI, 136 


с/. “Ц*^ 1>^ (^' (З?*'^^1 и) ^^^ 

.Л1л5^' (_р4^' ^ ^^^ ~(_р05 ^ Ь_^лО |»Л^д;г 3 ~ 

(Табери, XXVI, 139) 

(Бейдави, V, 217) -ц-дЬ иал ^ '^ ^ ~ '^^^и^ ')1 ^ — 

(Бейдави, V, 218) .^-лХ-иО' '^ ^ — '^ ^ ~ 

•^^^ 4ЛдР «.^^Ь иал ^2^^ )! ^ — иал *^ ^ ~ 

(Бейдави, V, 218) 

^ < 0^5 Лдр (. 5 ^ -3 4 * ^ * 3 ' ^ л 1!1 — *^1 3 ~ 

^ в^^О*^I^ ^ ОиОУ! ^ ^2>**3( ^ дОЬ (,5_;^а^1 ^^3 ^ О^ЗД«д^^ ^ ОЛ«)Ь ^ 
(Куртуби, XVI, 327) ... ОиОЗЬ 0^„ '^1 

6. «Ал-и Имран» суресининъ тефсиринден орьнеклер. 

^5»' (_511 йД' 

104. Сизден хайыргьа чагьыргьан, эйиликни әмир 
этип, феналыкъны мен эткен бир топлулыкъ булунсын. Иште, 
олар къуртулышкъа иришкенлердир. 

: ^ул^ I «Йл1» 1^1 «(*^^ • *3'^ сМ" ‘-^•1; 

^ЗУ^З», вл1-*1 <0)1 Ц#^-5) ,^1 ,_5!! ум «^-лЛ ,_5!!» ^_,«1иЛ 

ЛдР ‘Ъ (1^ («й-''.? ‘-)^^.^Ь : ^уЙ! 

Ха- ^ и.)^ дОЬ у1^\ ^ ум «^ ,<0)1 

.Дри2]ь ( ^з''з^''з ‘ 

(*-^^ ^^^3» ) ^)лОа)| I ^!‘.3^ ‘ I ц-!)]» у, 1^5^ 

: ^^3 ( «^ 1_9^уи1Ь й)у^Ь^ Яд1 

(Табери, VII, 89) .>\^^\ Й-^Ь^ ‘ 


Дерсимизни текрарлайыкъ 

1. «Филь» суресининъ себеби нузулини анълатынъыз. 

2. «Алякъ» суресининъ ильк беш аетининъ мевзусы не 
акъкъында? 

3. «Маун» суреси къайсы мевзу узеринде токъталмакъ- 
тадыр? Анълатынъыз. 

4. «Аер» суресининъ баш мевзусы недир? Язынъыз. 

5. «Хумезе» суреси насыл мевзуны анълата? 

6. «Бакъара», суресининъ 142-150-джи аетлерининъ на¬ 
сыл мевзу акъкъында олгъаныны анълатынъыз. 

7. «Муминун» суресининъ 1-10-джы аетлери насыл мев¬ 
зуны анълата? 

8. «Худжурат» суресининъ 11-13-джи аетлерининъ баш 
мевзусы недир? Анълатынъыз. 

9. «Ал-и Имран» сзфссининъ 104-джы аетлери насыл 
мевзуны анълата? 

- 

ТЕФСИР АЛЫШТЫРМАЛАРЫ 


Дерсимизге азырланайыкъ 

Дерсимизге чалышмагъа башламадан эвель: 

Бир тефсирде булунмасы керек олгьан энъ темель биль- 
гилерни текрар хатырламагьа арекет этинъиз. Бунынъ ичюн 
китабымызнынъ V болюгини козьден кечирейик. 








тефсир ильми 


Бу болюкте, эвельки болюклерде огренгенлеримизни 
татбикъ эте биледжегимиз бир болюк оладжакътыр. Мында 
Къзфан-ы Керимден сечкен базы аетлеримизнинъ тефсирини 
япмагъа чалышаджакъмыз. Бу тефсир татбикълеримиз там 
бир тефсир олмайджакътыр. Анджакъ тефсир илимининъ, 
бир тефсирде истеген энъ темель хусусиетлерини бильгиле- 
римиз ольчюсинде тенъештирмеге чалышаджакъмыз. 

Тефсирде истенильген эки темель хусусиетни текрар 
хатырлайджакъ олсакъ булар; ильк оларакъ аетлернинъ эн- 
ген мзштни ве шараитлерни бильмек ве экинджи оларакъ да 
оларнынъ тиль хусусиетини талиль этмектир. Болюкте аетлер¬ 
нинъ изаатлары берильгени ичюн буюк ольчюде бу тиль та- 
лили иле азыр оларакъ къаршылашаджакъсынъыз. Анджакъ, 
аетлерни даа яхшы анъламакъ ичюн, аетлерде кечкен базы 
сёзлернинъ о куньде араплар тарафындан не маналарда 
къулланылгъаныны бильмемиз керек. Айрыджа, аетлернинъ 
къайсы муитлерде энгенини, кимлерни козьде туткъаныны, 
кимлерге сёйленгенини бильмемиз керек, олгъаныны сиз де 
орьнеклерде кореджексинъиз. 

Болюгимиздеки аетлерни башта Къуран-ы Керимден 
тапмамыз ве арапчасыны окъумамыз керек. Аетлерни аран¬ 
ча бильгимизге таянаракъ терджиме этмеге чалышмамыз 
ве бу терджимемизни дефтеримизге язмамыз керек. Даа 
сонъра, япкъан терджимемиз иле китабымыздаки терджи- 
мени тенъештирмемиз керек. Китабымызда берильген ает¬ 
лерни анъламагъа чалышкъанда, янымызда бир изаатнынъ 
булунмасында файда бардыр. Чюнки мында окъугъан ает- 
леринъиз, белли бир анълатув багъламы ичинден чыкъарыл- 
гъан Къуран джумлелеридир. Бу аетлерни окъуп, тахминен 
аетлернинъ насыл мевзулар акъкъында олгъаныны бильмек 
мумкюн. Бу, Къуран-ы Керимдеки аетлерге догъру маналар 

- 

бермек ичюн къулланаджакъ усулларымыздан бирисидир ве 
олдукъча файдалыдыр. 


А. Аетлернинъ энген муитини огренмек 

Бу болюкте аетлернинъ изаатларыны окъугъан сонъ- 
ра, оларнынъ энген шартлары акъкъында базы суаллернен 
къаршылашаджакъсынъыз. Бу суаллернинъ джевапларыны 
огренмемиз керек. Аетлернинъ энген муитлернен алякъалы 
бильгилерни, тефсирлерден эльде эте биледжегимиз киби, ис- 
лям тарихы, сиер киби менбалардан да огренмемиз мумкюн. 
Тефсир оларакъ бир эвельки болюкте кендисинден тефсир 
орьнеклери бергенимиз тюркче тефсирлерден файдаланмакъ 
мумкюн. Айрыджа аранча севиемизни инкишаф эттиререк, 
аранча тефсирлерден де файдаланмамыз мумкюн. 


Б. Аетлернинъ тиль хусусиетини талиль этмек 

Аетлерде кечкен ве анълатылувына ихтиядж дуйгъаны- 
мыз сёзлер ичюн де тефсирлерге бакъмамыз керек. Бунынъ 
ичюн, лугъатлар да менбамыз ола билир. Анджакъ, аран тили 
дерсинде къуллангъанымыз ве бугуньки аранча ичюн языл- 
гъан лугъатларны къуллангъанда дикъкъатли олмамыз ке¬ 
рек. Башкъа бир ифаде иле Къуран-ы Керимнинъ бундан он 
дёрт асыр эвельки аранчаны къуллангъаныны акълымыздан 
чыкъармайыкъ. Арапчамыз етерли исе бунынъ ичюн Рагъыб 
эль-Исфеханий тарафындан язылгъан «Эль-Муфредат» адлы 
эсерге бакъмамыз мумкюн. 





тефсир ильми 


1. Али Имран 3/103 

ил31з $.'ЛР1 Чз 

^ ^ ^ у '' у у '' ^ •** ^0 У'' У ■' ^ %''}■ 

1^ ^и!I ^ и.^ |*;;?сЛч^1з 

^ ♦ Т' (З^Д^ 'УЬТ ЛУ( 

Эп бирликте Аллахнынъ йипине (Ислямгьа) сым-сыкъы 
япышынъ; парчаланманъ. Аллахнынъ сизге олгъан нимети- 
ни хатырланъыз. Хатырынъыздамы, сиз бир-биринъизге 
душман кишилер эдинъиз де, О, гонъюллеринъизни бирлеш- 
тирген эди, ве Онынъ нимети саесинде къардаш кимселер 
олгъан эдинъиз. Кене сиз бир атеш чукъурынынъ там кена- 
рында олгъанда, о ерден де сизни О къуртаргъан эди. Иште, 
Аллах сизге аетлерини бойле анълата ки, догъру ёлны тапар- 
сынъыз. 


Араштырайыкъ - огренейик 

1.Аетнинъ себеб-и нузулини араштырынъ. 


2.Аетте кечкен (3^ сёзюнинъ лугъат манасы недир? 


3. сёзю иле бу аетте козьде тутулгъан мана недир? 

















ХПБОЛЮК 


2-Ал-и Имран ЗД04 


^ ^ ^ а 0 ® о-' 1* ^ ^ -^0 

^ ^ о^?ъи^11*^ 


Сизден хайыргьа чагьыргъан, эйиликни әмир этип, фе- 
налыкъны мен эткен бир топлулыкъ булунсын. Иште, олар 
къуртулышкъа иришкенлердир. 


Араштырайыкъ - огренейик 

1. Бу аетни тефсир китабынъыздан араштырынъ ве бу 
тефсирлерден бирисини язынъ. 


2. Аетте кечкен сёзю, насыл мананы анъла- 

та?. 


3-Ал-и Имран ЗД05 

ои^1 и 

^ * 0 


1)‘ ^ '' 'а 

о(ДР ^ 


Озьлерине ап-ачыкъ делиллер кельгенден сонъ, парчаланып, 
давалашкъан киби олманъыз. Иште, булар ичюн буюкбир азап бар¬ 
дыр. 




















тефсир ильми 


Араштырайыкъ - огренейик 

1. Бу аетни тефсир китабынъыздан араштырынъ ве бу 
тефсирлерден бирисини язынъ. 


2. Аетте кечкен сёзю, насыл мананы анъла- 

та?. 


4-Ниса 

^ Сф ^ Арф 

Л ^ ">453 аАЗЬ а1]1 ^ 

Санъа «Баш устюне» дерлер, амма янынъдан айырыл- 
гьанларынен, олардан бир къысмы геджелейин (сенинъ кунь- 
дюз) айткъанларынънынъ аксини къурарлар. Аллах да олар- 
нынъ гизли къургъанларыны язар. Сен оларъа итибар этме ве 
Аллахкъа таян; векиль оларакъ Аллах етер. 

Араштырайыкъ - огренейик 

1. Аетте кечкен Ресулюллахнынъ артындан къургъанлар 
кимлер? . 


2. Аетте кечкен, арФ сёзю насыл мананы анъла- 
та?. 

5-Энфаль 7/72 


^)\ ‘Л' («—ч 

'ЗЗ' ‘*^' (3^^ ^^ЛА^^^ ^^^гг^А^ <^! 

^^^^^^ ^4*4 ^ и ^^ ^ ^ .|'д» ; Ь .^^3 

ҮҮ ^~>дд 0^1«лд и^ ‘ШI^ (3^ 


г^.% ^3 

{з^ ^ ^! г^’ I 


Иман этип де, хиджрет эткенлер, Аллах ёлзшда малла- 
рынен, джанларынен джихад эткенлер ве (мухаджирлерни) 
барындырып, ярдым эткенлер бар я, иште, оларнынъ бир 
къысмы дигер бир къысмынынъ достларыдыр. Иман этип де, 
хиджрет этмегенлерге кельгенде, олар хиджрет эткенге къа- 
дар, сизге оларнынъ мирасындан ич бир пай ёкътыр. Әгер 
олар дин хусусында сизден ярдым истеселер, сизнен арала¬ 
рында сёзлешюв булунгьан бир къавим алейхине, олмадан, (о 
мусульманларгъа) ярдым этмек узеринъизге бордждыр. Аллах 
япаджакъларынъызны хакъкъы иле корюджидир. 


Араштырайыкъ - огренейик 

1. Ает, Пейгьамберимизнинъ аятынынъ къайсы дев- 
ринде энди? 

2. Аетте хиджрет этмегенлер кимлердир? 

3. ^1к]сёзю насыл мананы анълата? (Сёзнинъ аетте- 
ки манасы иле тилимиздеки мана арасындаки фаркъкъа 
дикъкъат этинъиз.) 

4. ^ сёзюнинъ манасы недир? 










тефсир ильми 


6 -Ниса ^83 

^3^ ^13 (^! ‘Ц ^^^^^^ з' ^>«^1 ^ у\ ^^1^ 

‘'А^' (3-^ (*^ <и^кД1^ 1^41» у^\ 

АТ %3^3 "^1 01к1!( 


Оларгьа ишанч я да къоркъугьа даир бир хабер кель- 
генинен, аман оны яярлар; албуки, оны Ресулгъа я да арала¬ 
рында идареджи кимселерге алып барсалар эди, оларнынъ 
арасындан ишнинъ ич юзюни анълагъанлар онынъ не ол- 
гьаныны билир эдилер. Аллахнынъ сизге лютфи ве рахмети 
олмаса эди, пек азынъыз истисна, шейтангьа уйып кетер 
эдинъиз. 


Араштырайыкъ - огренейик 

1. Ает Пейгьамберимизнинъ аятынынъ къайсы дев- 
ринде энди? 

2. Аетнинъ себеб-и нузули недир? 

3. Бу аетни тефсир китабынъыздан араштырынъ ве 

бу тефсирлерден бирисини язынъ. 


4. сёзю аетте насыл мананы анълата? 

^ Л 

5. сёзю аетте насыл мананы анълата? 

7-Ниса ^59 


45И 

^ ^зЪ ^з^Ь ^3^"^ ^ 

""Ь С^'-5 (**^‘'^' 1^1 


Эй, иман эткенлер! Аллахкъа итаат этинъ. Пейгъамберге ве сиз- 
ден олгъан улульэмирге (идареджилерге) де итаат этинъ. Әгер бир ху- 
суста анълашмазлыкъкъа тюшсенъиз -Аллахкъа ве ахиретке акъикъ- 
атен инансанъыз- оны Аллахкъа ве Ресулгъа алып барынъ (оларнынъ 
талиматына коре аль этинъ); бу, эм хайырлы, эм де нетидже нокътаи 
назарындан даа гузель. 


Араштырайыкъ - огренейик 

1. Аетнинъ себеб-и нузули недир? .. 


2. Бу аетни тефсир китабынъыздан араштырынъ ве бу 
тефсирлерден бирисини язынъ. 


2. сёзю аетте насыл мананы анълата? 

3. сёзю аетте насыл мананы анълата? 
























тефсир ильми 



(Ресулым!) Му’мин эркеклерге, козьлерини (арамгьа) 
тикмемелерини, ырызларыны да къорчалавларыны сёй- 
ле. Чюнки бу, озьлери ичюн даа темиз бир давраныштыр. 
Шубесиз, Аллах оларнынъ япаяткъанларындан хабердардыр. 


Араштырайыкъ - огренейик 

1. Бу аетни тефсир китабынъыздан араштырынъ ве бу 
тефсирлерден бирисини язынъ. 


2. сёзю аетте насыл мананы анълата? 


3. сёзю аетте насыл мананы анълата? 



Му’мин къадынларгьа да сёйле: Козьлерини (арамгьа 
бакъмакътан) къорчаласынлар; намус ве иффетлерини къор- 
чаласынлар. Корюнген къысымлары истисна олмакъ узьре, 
зийнетлерини косьтермесинлер. Баш орьтюлерини, якъала- 
рынынъ узерине (къадар) орьтсинлер. 

Араштырайыкъ - огренейик 

1. Бу аетни тефсир китабынъыздан араштырынъ ве бу 
тефсирлерден бирисини язынъ. 


3 

2. сёзю аетте насыл мананы анълата? 

> > 

3. сёзю аетте насыл мананы анълата? 


10-Фетх 48Д 

ЛА!' («—ч 

^ ф] из>х:;з Ы 

Биз санъа, догърусы, ап-ачыкъ бир фетих бердик. 


Араштырайыкъ - огренейик 

1 .Аетте кечкен «зафер» иле къайсы вакъиа козьде ту- 
тулмакъта? 


2. ^ сёзю насыл манада къулланылгъан? 


























тефсир ильми 


10-Муджаделе 58/9 

С4-Дллу 0'у.Лл)'у \^^\^ (а! (у1оТ ь 

Я 4^1 (^^^1 ^01 ^ уй ^^^ 

Эй, иман эткенлер! Аранъызда гизли лаф этеджёк вакъ- 
тынъызда гуняхны, душманлыкъны ве пейгьамберге къаршы 
чыкъмакъны фысылдаманъ. Яхшылыкъ ве такъваны къону- 
шынъ. Узурына топланаджакъ Аллахтан къоркъунъ. 

Араштырайыкъ - огренейик 

1. Бу ает Пейгъамберимизнинъ аятынынъ къайсы 
девринде энди? 

2. Аетнинъ энмесине насыл вакъиа себеп олды? 

3. сёзюнинъ манасыны анълатынъ? 

4. сёзюнинъ манасыны анълатынъ? 


Дерсимизни текрарлайыкъ 

1. «Ал-и Имран» суресининъ 165-джи аетиндеки «муси- 
бе» сёзюнинъ манасыны анълатынъ? 

2. «Ниса» суресининъ 81-джи аетинде «таа» сёзюнинъ 
манасыны анълатынъ? 

3. «Әнам» суресининъ 33-джи аети Пейгъамберимизнинъ 
аятынынъ къайсы девринде энди? 

4. «Әнам» суресининъ 92-джи аетиндеки «Уммулькъура» 
сёзю насыл мананы анълата? 

5. «Энфаль» суресининъ 72-джи аети 
Пейгъамберимизнинъ аятынынъ къайсы девринде энди? 

6. «Исра» суресининъ 76-джы аетиндеки «ельбисзп» сёзю 
насыл мананы анълата? 

7. «Энбия» суресининъ Зб-джы аети къайсы девирде 



энди?, 

8. «Нур» суресининъ 11-джи аетиндеки «ифк» сёзю на¬ 
сыл манада къулланылгъандыр? 

9. «Фетих» суресининъ 1-джи аетинде кечкен «зафер» сё- 
зюнен къайсы вакъиа козьде тутулмакъта? Анълатынъыз. 

СУРЕЛЕРНИНЪ ТЕРДЖУМЕСИ 


ЙАСИН, эль-МУЛЬК, эн-НЕБЕ, эд-ДУХА, эль-ИНШИРАХ, эт-ТИН, 
эль-ААЯКЪ, эль-КЪАДҢ эль-БЕЙЙИНЕ, эз-ЗИАЬЗАА, эль-АДИЙАТ, эль- 
КЪАРИА, эт-ТЕКЯСУР, эль-АСҢ эль-ХУМЕЗЕ, эль-ФИАЬ, КЪУРЕЙШ, эль- 
МАУН, эль-КЕВСЕҢ эль-КЯФИРУН, эн-НАСР, ТЕББЕТ, эль-ИХАЯС, эль- 
ФЕАЯКЪ, эн-НАС 







ОТУЗ АЛТЫНДЖЫ СУРЕ 
ЙАСИН 


тефсир ильми 


Сзфе адыны эки арифтен ибарет ильки аеттен алгьан. 
Меккеде энген, 83 аеттир. 

Сзфеге исим оларакъ берильген «йасин» әсас оларакъ, «Эй, 
инсан!» манасында олгъаны къабулэтильген. Бунынънен козь- 
де тутулгъаны Аз.Пейгъамбердир. Йасин суреси Къзф’аннынъ 
къальби къабул этильген ве мусульманлар арасында айры бир 
эмиет къазангьан. Фазилети акъкъында хадислер бар. 

Бисмиляахиррахмааниррахиим 


1.'Йасин. 2. Икмет толу Къур’ан акькьы йчюн, 3. Сен, шубесиз, 
пейгьамберлерденсинъ. 4. Догъру ёл узериндесинъ. 




5. (Бу Къур’ан) усьтюн ве чокъ мерхаметли Аллах тара- 
фындан эндирильгендир. 6. Аталары тенбиеленмеген, бу се- 
бебтен, озьлери де гъафлет ичинде къалгьан бир топлумны 
тенбиелевинъ ичюн эндирильгендир. 


ү 1 . 5 ^ (3^ 

7. Ант олсун ки, оларнынъ чокъу гъафлетлерининъ джезасыны 
булгъандырлар. Чюнки, олар иман этмейлер. 




8. Биз оларнынъ боюнларына алкьалар кечирдик. 0 алкъалар 
ченгелерине къадар таянмакътадыр. Бунынъ ичюн башлары юкъары 
къалкьыкътыр. 


9. Оглеринден бир сед ве артларындан бир сед чектик де, олар- 
ны кьапаттыкъ, артыкъ коралмазлар. 

10. Оларны тенбиелесенъ де, тембиелемесенъ де, олар ичюн 
бирдир, инанмазлар. 

11. Сён анджакь зикрге (Къур’ангъа) уйгъан ве корьмегени алда, 
Рахмандан кьоркькьан кимсени тенбиелей билирсинъ. Иште, бойле- 
сини бир магъфирет ве гузель бир мукяфат иле мужделе. 

^ л'1_)^1 \^^Л^ 1л Сг^ 

12. Шубесиз, олюлерни анджакъ биз тирильтирмиз. Оларнынъ 
япкьан эр ишлерини, быракькъан эр излерини язармыз. Биз эр шей- 
ни ап-ачыкь бир китапта (левх-и махфузда) сайып язгъандырмыз. 

13. Оларгъа шу шеэр халкъыны мисаль кетир: О вакъыт- 
та оларгъа , эльчилер кельген эди. 


1 (^1 И 


1111 °, 


14. Оларгъа о заман биз эки эльчи ёллагъан эдик; Оларны ялан- 
ладылар. Бунынъ узерине учюнджи бир эльчи ёлладыкъ. Олар: Биз 
сизге ёлланылгъан Аллах эльчилеримиз, дедилер. 

^ о о1 ^ 35^1 из 01^ и 


15. Эльчилерге дедилер ки: Сиз де, анджакъ бизим киби, бирер 
инсансынъыз. Рахман, ич бир шей эндирмеди. Сиз, анджакь ялан 
сёйлемектесинъиз. 


16. (Эльчилер) дедилер ки: Раббимиз биле; биз, акъикьатен сиз¬ 
ге ёлланылгъан эльчилермиз. 

^ V '^1 о^ 

17. «Бизим вазифемиз ачыкъ бир шекильде Аллахнынъ эмирле- 
рини сизге теблигъ этювден башкьа бир шей дегиль» дедилер. 

18. (Бунынъ узерине олар:) Догърусы, сиз бизге огъурсыз кель- 
динъиз. Әгер бу иштен вазгечмесенъиз, ант олсун, сизни ташборан- 
гъа тутаджакьмыз ве бизден сизге мытлакъа фена бир яманлыкь 
токьуныр, дедилер. 

оЛ V л 1 и'- 

19. Эльчилер бойле джевап бердилер: Сизинъ огъурсызлыгъынъ- 
ыз сизнен берабердир. Сизге насиат әтиле исе, бу огъурсызлыкьмы? 
Догърусы, сиз чокъкъа чапкьан бир миллетсинъиз. 

ү • (Зи 1:у-с«Л СУ’ 

20. Деркен, шеэрнинъ о бир уджундан бир адам чапып кельди. 
«Эй, къавмым! деди, бу эльчилерге уйынъыз!». 

Г »' М ' I ^ 

21. «Сизден бир уджрет истемегенлерге уйынъ, чюнки, олар хи- 
даетке иришкен кимселердир». 

''у 

үү ^^>23 (_^1Л д.лр| ^ 1.л^ 

22. «Манъа не олгъан ки, мени яраткъангъа ибадет этмейджек 
экеним! Албуки, эпинъиз Онъа дёндюриледжексинъиз». 

ҮГ 

23. «Ондан башкьа танърылар эдинейимми? 0 бол мерхаметли 
Аллах, эгер манъа бир зарар тилесе, оларнынъ (путларнынъ) шефаа- 
ты манъа ич бир файда бермез, мени къуртаралмазлар». 

ү О С-^1 Ү 1 ^*!>^^’ 1^1 

24. «Иште, о заман мен ачыкъта^н-ачыкъ бир сапыкълыкъ 
ичине комюльген олурым». 25. «Шубесиз, мен Раббинъизге 
инандым, мени динъленъ». 

СУ' и.; Ү1 с-^ ^ 

үү 

26, 27. Дженнетке кир! денильди. «Кешке, деди, 

Раббимнинъ мени багьышлагъаныны ве мени икрамгьа на- 
иль олгъанлардан эткенини къавмым бильсе эди!». 

ү Л аЛл 1.5^ 

28. Биз ондан сонъ, онынъ миллетини эляк этмек ичюн, узерле- 
рине коктен ич бир орду эндирмедик ве эндиреджек де дегиль эдик. 

29. (Оларны эляк эткен) кьоркъунч сестен башкъа бир шей де¬ 
гиль эди. Аман сёнюп кеттилер. 

г. 04.^ и 1 : 

30. Не языкъ шу къулларгъа! Оларгъа бир пейгъамбер кельмей 
корьсин, илле де онынънен алай этмеге къалкьышырлар. 

у» 

31. Мушриклер корьмейлерми ки, олардан эвель нидже кьавм- 
ларны эляк эттик. Олар, текрар дёнюп де, буларгъа кельмезлер. 

32. Эльбетте, оларнынъ эписи (къыямет куню) къаршымызда 
азыр тураджакълар. 

уу 0^1: ^ 

33. (Бу хусуста) олю топракъ олар ичюн муим бир делильдир. Биз 
онъа ягъмурнен аят бердик ве ондан дане чыкъардыкъ. Иште, олар 

бундан ашарлар. 

у 1 11^5^^ ^^\1^\^ 1^'Ь^ ^^л:^^ 

34. Биз ер юзюнде нидже-нидже хурма багъчалары, юзюм багъ- 
лары яраттыкъ ве о ерлерде бир чокь чокьракьлар фышкьырттыкь. 

^ , ,,г 0® ^о' ^ ^^' 

35. Та ки, оларнынъ мейваларындан ве эллеринен етиштирген- 
леринден ашасынлар. Аля шукюр этмейджеклерми? 

N ^ ..^1 (ДГ*^ (3^ 

у 

36. Ернинъ етиштиргенлеринден, инсанларнынъ озьлеринден 
ве даа маиетини бильмеген шейлеринден бутюн чифтлерни ярат- 
кьан Аллах чокъ юджедир. 

■: >пУ > ,мГ .,'51 '1=111 =5 -Т' 

Ү' V У )о ^ 1 аха ^^ 

37. Гедже де, олар ичюн бир ибрет аляметидир. Биз ондан кунь- 
дюзни сыйырып чекермиз де, олар кьаранлыкьларгъа комюлирлер. 


“ “ ✓ 
Т Л ^♦-ДлЛ 






38. Кунеш, озю ичюн бельгиленген ерде акьар (дёнер). Иште, бу, 
азиз ве алим олгъан Аллахнынъ такьдиридир. 

у=\ 

39. Ай ичюн де биртакъым (ёлакълар) тайин эттик. Ниает, о, эгри 
хурма далы киби (хилял) олур да, кери дёнер. 

^ у^^ ^ф\ ЛЬ| у '^У\ 

40. Не кунеш айгъа етише билир, не де гедже куньдюзни кече 
билир. Эр бири бир ёлакьта ялдарлар. 

1 ^ ^ Ыл.?- 1;1 ^ 1 А^I^ 






XIV БОЛЮК 


41. Оларнынъ зурриетлерини топ-толу бир гемиде ташыгъаны- 
мыз да буюк бир ибреттир. 

42. Олар ичюн бунынъ киби миниледжек башкъа шейлер де 
яраттыкъ. 

4 У ^ 

43. Истесек, оларны сувда богъармыз. 0 заман не оларнынъ им- 
дадына чапкьан олур, не де олар кьуртарылырлар. 

^рйл^ 11 л '^1 

44. Анджакь, бизим'тарафымыздан бир рахмет ве белли бир за- 
мангъа кьадар дюньядан файдаландырувымыз истиснадыр. 

1о и 

45. Оларгъа япаяткъан ве япып артта къалдыргъан ишлеринъ- 
изде Аллахтан къоркъынъ; умют этилир ки, сизге мерхамет олуныр, 
денильгенде (эмиет бермезлер). 

11 ^ I'^1 ^ ул а 1\ ул 

46. Оларгъа Рабблерининъ аетлеринден бир ает кельмей 
турсын, илле де ондай юзь чевиргендирлер. 

]] ^ \^\ у_л1] Зи ^у^ \^1^\ Ь 13 

IV ^ 01 'СллЫ л1Л 

47. Аллахнынъ сизге рызкь оларакъ бергенлеринден хайыргъа 
сарф этинъ, денильгенинде кяфирлер му’минлерге дедилер ки: Аллах 
истеген такъдирде тоюраджакь кимселерини биз тоюраджакъмыз- 
мы? Сиз акьикьатен, ачыкьтан-ачыкъ бир сапыкълыкъ ичиндесинъ- 
из. 

1Л И-й 

48. Олар: Әгер акъикъатен, догьру сёзлей исенъиз, бу тех- 

дит не заман керчеклешеджек? дерлер. 

Г > ^ . , >. » и ' ' I' - - 0 ' чһ Г >1 ' \ ' 

49. Олар бир-бирилеринен чекишип тургъанларында, 
оларны апансыздан якъалайджакъ къоркъзшч бир сесни бе- 
клемектелер. 

50. Иште, 0 вакьытта олар не бир васиетте булуна билирлер, не 
де къоранталарына дёне билирлер. 

о ^ ^ ьи ^ 

51. Ниает, Суургъа уфленеджек. Бирде бакьарсынъ ки, олар кьа- 
бирлеринден къалкьып, чапышаракъ, Рабблерине барырлар. 

оү и Щ ь: I^^и 

52. (Иште, 0 вакъытта:) Эй-вах, эй-вах! Бизни къабримизден ким 
тургъызды? Бу, Рахманнынъ вадесидир. Пейгъамберлер акъикъатен 
догъру сёйлегенлер! дерлер. 

53. Олгъаны мутхиш бир сестен ибареттир. Бунынъ узерине 
оларнынъ эписи аман узурымызда азыр булунырлар. 

о ^ д^1.^ ^ 1 ^ ^ ^ ^ ^^ 

54. 0 куню ич бир кимсе энъ уфакь бир акъсызлыкькъа огъра- 
маз. Сиз 0 ерде анджакь япкъанларынъызнынъ кьаршылыгъыны 
алырсынъыз. 

55. 0 куню дженнетлилер, акъикъатен ниметлер ичинде сефа сю- 
рерлер. 

56. Олар ве зевджелери колъгелер алтътда тахтларгъа къурулъ 1 р- 

лар. 

й Л' *-'^\' \ ' ■ «•'I 

о Л _> сУ' Г° О^р-Ь и ^V-^^ 4^ 13 1^ ^ 

57. 0 ерде олар ичюн эр чешит мейва бардыр. Бутюн арзулары 
ерине кетирилир. 58. Оларгъа мерхаметли Раббинъ сёйледиги селям 
бардыр. 

59. «Айырылынъ биртарафкьа бугунь, эй, гунахкярлар!» 

1Й 3[^\ \^^ д\ 11 л:^\ р\ 

60. «Эй, Адем огъуллары! Сизге шейтангъа табынманъыз, чюнки, 
0 сизинъ ап-ачыкъ бир душманынъыздыр» демедимми? 


61. «Ве манъа къуллыкь этинъ, бу догъру ёлдыр» демедимми?». 


1* 0 »' * I 


ЧҮ ''' 1_)^^ Д-1^^ 

62. Шейтан сизден пек чокъ миллетни кьандырып, саптырды. 
Аля акьыл етиштиоалмайсынъызмы? 

63. Иште, бу сизге ваде этильген джеэннемдир. 64. Инкярынъыз 
себебинен, бугунь о ерге киринъ! 

Чо 1^15^ с.5^ 

65. 0 куню оларнынъ агъызларыны муурьлермиз; япкьанлары- 
ны бизге эллери анълатыр, аякьлары да шаатлыкь этер. 

ЧЧ (.5^^ -^\^^^\ ^ '-р' с.5^ 

66. Истесек, оларнынъ козьлерини бус-бутюн корь этер эдик. 0 
вакъытта догъру ёлны тапмагъа чапышырлар, амма насыл кореджек 
эдилер? 


ЧҮ \ у -\ һ ^\ и] % 

67. Әгер истесек, олгъан ерлеринде оларнынъ шекиллерини 
денъиштирир ЭДИК де, не огге юрмеге кучьлери етер эди, не де арт- 
кьа къайтмагъа! 


^ ^ ^ 9. 9 

68. Кимге узун омюр берсек, биз онынъ яратылышымы (кьарт- 
лыкънен шеклини) терсине чевирирмиз. Ич тюшюнмейлерми? 

69. Биз онъа (Пейгъамберге) шиир огретмедик. Затен, онъа 
ярашмаз эди де. Онынъ сёйлегенлери, анджакь Аллахтан кельген 
бир огют ве ачыкьтан-ачыкъ Къур’андыр. 

V • ^^0Л” ^ 

70. Тири олгъанларны тенбиелесин ве кяфирлер джезаны хакь 
этсинлер дие. 

1^и]1 лл! 11. ^ иНл ы 13^: р^\ 

71. Корьмейлерми ки, биз къудретимизнинъ эсери олмакь узь- 
ре, олар ичюн бир чокъ айван яраттыкъ. Бу саеде олар буларгъа саип 
олгъандырлар. 

72. Бу айванларны оларнынъ эмирлерине бердик. Оларнынъ ба- 
зыларыны минмек ичюн къулланырлар, базысыны бесленмек ичюн 
ашарлар. 

73. Буайванларда олар ичюн нидже файдалар ве ичиледжексут- 
лер бар. Аля шукюр этмезлерми? 

9 9^ ^ ^ ✓ Й 

Ү1 

74. Олар, ярдым кореджеклерини умютэтерек, Аллахтан башкъа 
иляхлар эдиндилер. 

V о Лл^ 1»-^ О^ллМх^ ^1 


75. Албуки, иляхларнынъ оларгъа ярдым этмеге кучьлери етмез. 
Аксине, озьлери булар ичюн ярдымгьа азыр аскерлердир. 




76. (Ресулым!) 0 алда, оларнынъ сёзлери сакьын сени кедерлен- 
дирмесин. Шубесиз, биз оларнынъ гизлегенлерини де, ашкяр эткен- 
лерини де бильмектемиз. 


ҮҮ 


1^и л'ьи'< ^ аЬ.й1^ Ы 


77. Инсан корьмезми ки, биз оны нутфеден яраттыкь. Бир де 
бакъасынъ ки, ап-ачыкъ душман кесильген. 


ҮЛ ^ЦглЛ 

78. Озюнинъ яратылышыны унутып, бизге къаршы мисаль ке- 
тирмеге кьалкъыша ве: «Шу чюрюген кемиклерни ким тирильтед- 
жек?» дей. 

Ү'^ (3^ '^3 ‘У‘ 1-^3^ 

79. Де ки: Оларны ильк кере яраткъан тирильтеджек. Чюнки, 0, 
эр тюрлю яратувны гъает яхшы билир. 

Л • ^>=.ДЛ 

80. Яш агъачтан сизге атеш чыкьарыджы Одыр. Иште, атешни 
сиз ондан якъмакьтасынъыз. 




81. Коклерни ве ерни яраткъан, оларгъа бенъзегенлерни ярат- 
магъа къадир дегильми? Эбет! Эльбетте, кьадирдир. 0, эр шейни 
хакькьы иле билиджи, яратыджыдыр. 

Ь1 и!| 

82. Бир шей яратмакъ истеген вакътында, Онынъ япкьаны «Ол» 
деювден ибареттир. Аман олур. 

ДУ' ^(..5^ с)^ ^ 

83. Эр шейнинъ мульки озь элинде олгъан Аллахнынъ шаны не 
къадар юджедир! Сиз де Онъа дёнеджексинъиз. 

АЛТМЫШ ЕДИНДЖИ СУРЕ 
Эль-МУЛЬК 

Меккеде назиль олгьан, 30 аеттир. Адыны биринджи 
аетте кечкен «эль-мульк» келимесинден алгъан. Айрыджа, 
Тебареке, Мунджие, Муджаделе, Мани’а, Вакъие адларынен 
де анъылыр. Бу сзфени эр гедже окъугъаннынъ пек 6340 К са- 
вапкъа наиль оладжагъына ве суренинъ фазилетлерине даир 
хадислер бар. 


Бисмилляахиррахмааниррахиим 

^ ^ ® ^ ^ 

1. Мутлакъ укюмранлыкъ элинде олгьан Аллах юджелер 
юджесидир ве Онынъ эр шейге кучю етер. 

ү ^ 

2. О ки, ангинъизнинъ даа гузель давранаджагъынъызны 
сынамакъ ичюн олюмни ве аятны яраткъандыр. О, мутлакъ 
гъалиптир, чокъ багъышлайыджыдыр. 

^ (3^ у иОз (3^ 

Г ^ сЗу 

3. о ки, бир-биринен аэнкдар еди кокни яраткъан. 
Рахман олгьан Аллахнынъ яратышында ич бир уйгьунсыз- 
лыкъ коралмазсынъ. Козюнъни чевир де, бир бакъ, бир бо- 
зукълыкъ коре билесинъми? 

1 ^]\ р 

4. Сонъра козюнъни текрар-текрар чевирйп бакъ, козь 
(къыдыргъан бозукълыкъны тапмакътан) аджиз ве перишан 
алда санъа дёнеджек. 

5. Ант олсун КИ, биз (дюньягъа) энъ якъын олгъан кок- 
ни къандиллернен донаттыкъ. Буларны шейтанларгъа атеш 
данелери яптыкъ ве оларгъа алевли атеш азабыны азырла- 
дыкъ. 


“I ^^ 

6 . Рабблерини инкяр эткенлер ичюн, джеэннем азабы 
бар. О не фена дёнюштир! 


7. О ерге атылгьанларында, онынъ къайнагъанда чыкъ- 
аргъан увултысыны эшитирлер. 


1;^ ик ^ 


8 . Аман-аман джеэннем опькесинден чатлайджакъ! Эр 
не вакъыт о ерге бир топлулыкъ атылса, онынъ бекчилери 
оларгъа: «Сизге, (бу азап иле) къоркъутыджы бир пейгъамбер 
кельмеген эдими?» дие сорарлар. 




01 




Ф! 3^ и 1111^ и°д5^ М ^ 


9 . Олар бойле джевап берирлер: «Эбет, догърусы бизге (бу 
азап иле) къоркъуткъан бир пейгъамбер кельген эди; факъат 
биз (оны) ялан сайгъан ве Аллахнынъ ёллагъан бир шейи ёкъ, 
сиз олгъан-оладжагъы буюк бир сапыкълыкъ ичиндесинъиз!» 
деген ЭДИК. 




10. Ве эгер къулакъ аскъан я да акълымызны къуллан- 
гъан олса эдик, (шимди) шу алевли джеэннемнинъ махкумле- 
ри арасында олмаз эдик! дие иляве этерлер. 


\ ^ 

11. Бойледже, гунахларыны итираф этерлер. Артыкъ 
(Аллахнынъ рахметинден) узакъ олсун о алевли джеэннем- 
нинъ махкумлери! 

л* ^ "*( °'^и ^ ^ М! '^1 

^ Ү ^^^ _}>Г'^ ®у1лл |_.^л1Ь ^V-^^ 0^-^^:=Ц; 01 

12. Факъат даа корьмеден, Рабблеринден (азабындан) 
къоркъкъанларгьа кельгенде, олар ичюн, керчектен эм багъ- 
ышланма, эм де буюк мукяфат бар. 

^ Т' ^ 

13. Сёзюнъизни истер гизленъ, истер ашкяр этинъ; би- 
линъ ки, О, къальплернинъ ичиндекини бильмекте. 

\ 1 У (3^ СУ' 

14. Яраткъан ич бильмезми? О энъ индже ишлерни ко- 
рюп бильмектедир ве эр шейден хабердардыр. 

^1 ^^ ^^^ 

\ ^ 

15. Ер юзюни сизге боюн эгдирген Одыр. О алда, ернинъ 
омузларында (узеринде) долашынъ ве Аллахнынъ рызкъын- 
дан ашанъ. Дёнюш, анджакъ Онъадыр. 

^ “I ^ Ьи 01 «.12-131 ^у> 

16. Кокте олгъаннынъ сизни ерге батырып йибермейдже- 
гинден эминсинъизми? О заман ер сарсылдыкъча сарсылыр. 

17. Яхут кокте олгъаннынъ узеринъизге таш ягъдыргъан 
(бир фыртына) ёлламайджагъындан эминсинъизми? Иште, 
бу техдидимнинъ не олгъаныны якъында биледжексинъиз! 

\ Л 015^ ‘_ 

18. Ант олсун ки, олардан эвелькилер де (буны) ялан 
сайгъан эдилер; амма беним къаршылыгъына берген азабым 
насыл олгъан эди! 

^514^| “^1 и ^_53| 





тефсир ильми 


19. Усьтлеринде къанатларыны ачып-къапатып зд 1 къан 
къушларны (ич) корьмедилерми? Оларны (авада) Рахман ол- 
гьан Аллахтан башкъасы тутмай. Шубесиз, О, эр шейни корь- 
мектедир. 

20. Рахман олгьан Аллахкъа нисбетен шу сизге ярдым 
этеджек аскерлеринъиз къана, кимдир? Инкярджылар, ан- 
джакъ терен бир гьафлет ичинде булунмакътадырлар. 


21. Аллах сизге берген рызыкъны кессе, сизге рызыкъ 
бере биледжек ким? Ёкъ, олар азгъынлыкъ ве нефретте тире- 
лип турмакътадырлар. 


үү 

22. Шимди (тюшюнинъиз бакъайыкъ) юзюкъоюн къапа- 
наракъ юрген, (барыладжакъ) ерге даа эйи етиширми, ёкъса 
догьру ёлда тюзгюн юргенми? 


ҮГ 

23. (Ресулым!) Де ки: Сизни яраткъан, сизге эшитмек 
луйгъусы, козьлер ве юреклер берген Одыр! Не де аз шукюр 


этесинъиз! 


24. Де ки: Сизни ер юзюнде чокълаштырып даркъаткъан 
Одыр; анджакъ Онынъ уззфына келип 

топланаджакъсынъыз. 


1)1 1 -^^^ ‘^1 Ллр 1-^1 үо лр ^1 1 ла 




1Л » 1Д • ^ 

Ү "I . • о <1*^} 

25. «Догьру сёзлю олсанъыз (сёйленъ), бу техдид не вакъ- 
ыт (керчеклешеджек)» дерлер. 26. Де ки: О бильги анджакъ 
Аллахкъа махсустыр. Мен исе, садедже ап-ачыкъ бир тенби- 
еджийим. 


ТҮ 1.Дз 

27. Амма, оны (азапны) якъындан корьген вакъытларын- 
да инкяр эткенлернинъ юзьлери къарараджакъ ве (оларгьа): 
Иште, сизинъ истеп тургъанынъыз будыр! дениледжек. 

д15ч)1 1_|* 

ҮЛ 


28. Де ки: Аллах мени ве янымдакилерни (сизинъ исте- 
гинъизге коре) ёкъ этсе я да (ойле олмайып) бизни къорчала- 
са (сёйленъ бакъайыкъ), инкярджыларны якъыджы азаптан 
къуртараджакъ ким? 


Ү ^ ^ 1^1 ^ 

2^. Де ки: (Сизни имангъа давет эттигимиз) О (Аллах) 
чокъ мерхаметлидир; биз Онъа иман эткен ве тек Онъа иша- 
нып таянгъандырмыз. Сиз кимнинъ ап-ачыкъ сапыкълыкъ 
ичинде олгъаныны якъында огренеджексинъиз! 

у • ‘^1 

30. Де 1 ш: Сувунъыз чекиле къойса, сёйленъ, бакъайыкъ, 
сизге КИМ бир акъар сув кетире билир? 








ЕТМИШ СЕКИЗИНДЖИ СУРЕ 
Эн-НЕБЕ 


тефсир ильми 


Меаариджден сонъ энген, ильк меккий сурелерден олзш, 
40 аеттир. «Небе>» - хабер демектир. Къыямет хаберлерини 
анълаткъаны ичюн, бу ад берильген. 


Бисмиляахиррахмааниррахиим 


1, 2, 3. Бир-бирилеринден нени сорайлар? (Инанып- 
инанмамакъта) ихтиляфкъа тёшкен буюк хаберними? 

Ү 1^1-^ ° 01 

4. Ёкъ! Анълайджакълар! 5. Кене ёкъ! Олар анълайджакъ- 

лар! 

6, 7. Биз ер юзюни бир тёшек, дагъларны да бирер къа- 
зыкъ япмадыкъмы? 

^ л V 1^1:31 

8. Сизни чифт-чифт яраттыкъ. 9. Юкъунъызны бир ра- 
атланув яптыкъ. 


^ ^ йи; ^ф\ 0^] ь 

10. Геджени бир орьтю яптыкъ. 11. Куньдюзни де чалы¬ 
шып къазанув вакъты эттик. 

^ Г 14-1*3 ' Ү 

12. Усьтюнъизде еди къат сагълам коклер бина эттик. 13. 
(О ерде) алев-алев янгьан бир къандиль яраттыкъ. 




^ о ьфз 1:;:^ 4. и 3^ йз^з 




\ үиил 

14, 15, 16. Сизге урлукълар, осюмликлер (тереклерни), 
бир-бирилерине битишик багълар-багъчалар етиштирмек 

ичюн, усьт-усьтюне топланып сыкъышкъан булзгглардан 
шырыл-шырыл акъкъан сувлар эндирдик. 


и 




17. Шубесиз, укюм куню - вакъыт оларакъ тайин этиль- 
гендир. 18. Суургъа уфленген куню, топ-топ Аллахкъа келир- 
синъиз. 


ү. 1^1;:» ^ 

19. Кок юзю ачылыр ве о ерде къапулар пейда олур; 20. 
Дагълар юрютилир, ылгьым алына келир. 

үү 1% ү^ 0| 

21, 22. Шубесиз, ёлдан азгьанларнынъ барынаджакъ 
(сыгъынаджакъ ери) джеэннем пусуда беклемектедир. 

үо 111^-3 ‘^1 Ү1 ЬЗЗ^ ^3 N ҮГ 

Ү “I 

23, 24, 25, 26. (Ёлдан азгьанлар) о ерде асырлар бою къа- 
лырлар, о ерде бир серинлик я да (сувсызлыкъ кеткизген) бир 
ичимлик татмазлар, анджакъ (дюньяда япкъанларына) уй- 
гьзш къаршылыкъ оларакъ, къайнакъ сув ве ирин татарлар. 

ҮЛ ТҮ 

27. Чюнки, олар джеза кунюнинъ (келеджегини) умют 
этмез эдилер. 28. Бизим аетлеримизни яланлагъандан- 
яланлагъан эдилер. 

Ү" • 111лр ^х>_у ү^ 11Й” 

29. Биз исе, эр шейни бир китапта сайып язгъандырмыз. 

30. Татынъ! Бундан сонъ анджакъ азабынъызны арттырад- 
жакъмыз. 


й\А^ 1^15'3 ГГ ^\у\ С~^13^3 01 

31, 32, 33, 34. Шубесиз, такъва саиплери ичюн умют 
этильгенни тапкъан ерлери - багъчалар, юзюм багълары, 





тефсир ильми 


кокюслери гьондже киби къабаргъан акърандаш къызлар, 
ички толу къаделер бардыр. 

^^ ^ 

уү 4Д.Л N 0 “*^ и.^ ^л^ 

35. Олар о ерде не бош бир лакъырды, не де ялан эшитир- 
лер. 36. Булар Раббинънинъ етерли бир ихсаны, мукяфаты- 
дыр. 37. О, коклернинъ, ернинъ ве экиси арасында олгъан- 
ларнынъ Раббидир. О, рахмандыр. О куню инсанлар Онъа 
къаршы къонушмагъа изинли дегильдирлер. 


^ у" 0^л^^5о N [А^ 


38. Рух (Джебраил) ве мелеклер саф-саф олуп тургьан 
куню, Рахман изин бергенлеринден банзкъалары лакъырды 
эталмазлар; лаф эткен де, догърусыны сёйлер. 


у ^ ЬБ 4^^ Д:>о1 ^,1.^ 

39. Иште, о кесен-кес келеджек куньдир. О алда, истеген 
инсан Раббисине баргъан бир ёл тз^гсын. 




40. Биз, якъын бир азаптан сизни тенбиеледик. О куню 
инсан эвельден япкъанларына бакъджакъ ве инкярджы ким- 
се: «Кешке топракъ олсам эди!» дейджек. 


ДОКЪСАН УЧЮНДЖИ СУРЕ 
эд-ДУХА 



Духа - къушлукъ вакъты демектир. Суре адыны ильк ает- 
те кечкен бу келимеден ала, Феджр суресинден сонъ, Меккеде 
энген, 11 аеттир. 

Суреде ахырзаман Пейгъамберининъ хусусиетлеринден 
бири яни етим олгъаны тильге алына ве онъа теселли бериле. 

Бисмиляахиррахмааниррахиим 

1, 2, 3. Къушлукъ вакътына ве сукюнетке иришкенинъде 
геджеге емин этерим ки, Раббинъ сени быракъмады ве санъа 
дарылмады. 

(Бираз вакъыт вахийнинъ келюви кечикти. Мушриклер: 
«Рабби оны терк этти, онъа дарылды!», дедилер. Бу лакъыр- 
дылар ве саташувлар Эфендимизге агъыр келе эди. Иште, бу, 
хусус аетлернен изаат этильди). 



4. Акъикъатен, сен ичюн ахирет дюньядан даа хайыр- 
лыдыр. 5. Пек якъында Раббинъ санъа береджек де, хошнут 
оладжакъсынъ. 



6.0, сениетимбулъш, барындырмадымы??. Шашмалагъан 
булып да, ёл косьтермедими? 8. Сени факъыр булып, зенгин 
этмедими? 




9. Ойле исе, етимни сакъын эзме! 10. Эль ачып, истеген- 
ни де, сакъын азарлама. 11. Бе Раббинънинъ ниметини мин- 
нетдарлыкъ ве шукран иле анъ. 

ДОКЪСАН ДЁРТЮНДЖИ СУРЕ 
эль-ИНШИРАХ 

«Иншираах» - ачылмакъ, кенишлемек, севинмек манала- 
рындадыр. Духаа сзфесинден сонъ, Меккеде энген, 8 аеттир. 
Бу суреде Пейгъамберимизнинъ балалъхгъында пейгъамбер- 
ликке азырламакъ узьре, юрегининъ ачылып темизленювин- 








тефсир ильми 


ден сёз юрсетиле. Айрыджа, о кетирген диндеки къолайлыкъ- 
ларгьа дикъкъат чекилерек, Аллахкъа шукюр этмеге тешвикъ 
әтиле. 






Г (^лЛ Ү 

1, 2, 3. Биз сенинъ коксюнъни ачып кенишлетмедикми? 
Белинъни буккен юкюнъни сенден алып атмадыкъмы? 


ү 1 ^' ^ о| о ^ ои 1 ^ 

4, 5, 6. Сенинъ шанынъны ве шуретинъни юджельтме- 
дикми? Эльбетте, къыйынлыкънынъ янында бир къолайлыкъ 
бар. Акъикъатен, зорлукънен берабер, бир къолайлыкъ даа 
бардыр. 


7, 8. Бош къалдынъмы, аман (башкъа) ишке сарыл ве 
ялынъыз Раббинъе ёнель! 

(Базы тефсирджилер битирилъген ишни, базылары да, 
башланаджакъ ишни «ибадет» оларакъ ёрумлагъанлар. Бу 
ёрумларнынъ бераберлик нокътасы дюнья ве ахирет арасын- 
даки ольчюге дикъкъат этилюви кереклигине берилювидир). 


ДОКЪСАН БЕШИНДЖИ СУРЕ 
эт-ТИН 

«Тиин» - дагъ ады я да инджир демектир. Буруудж суре- 
синден сонъ Меккеде энген, 8 аеттир. 

^ Г 4121 ү \ 

Бисмиляахиррахмааниррахиим 
1, 2, 3, 4, 5. Инджирге, зейтунгъа, Сина дагъына ве шу 

0 ^^ - 

ӘМИН больгеге емин этерим ки, биз инсанны энъ гузель би- 
чимде яраттыкъ. Сонъ оны ашшагьыларнынъ ашшагъысына 
эндирдик. 

(Аллах Тааля инсанны, рух ве беден къабилиетлери нокъ- 
таи назарындан, джанлыларнынъ энъ мукеммели япкъан. 
Сзфеде «энъ гузель бичимде яраттыкъ» ифадеси бу хусусны 
анълатмакъта. Инсан сербест ирадесинен, я бу къабилиет- 
лерни гузель къулланаракъ, «кямиль инсан» оладжакъ, я да 
акс тарафны тутаракъ, шуурлы барлыкъларнынъ ве джанлы¬ 
ларнынъ энъ ашшагъы мертебесинден ер аладжакъ). 

1 \р\ 

6. Факъат иман этип, салих амель ишегенлер ичюн, экс- 
ильмеген, девамлы бир эджир бар. 

л V лФ; и] 

7. Артыкъ бзшдан сонъ джеза куню мевзусында сени ким 
яланлай билир? 8. Аллах - укюм бериджилернинъ энъ усьтю- 
ни дегильми? 

ДОКЪСАН ААТЫНДЖЫ СУРЕ 
эль-ААЯКЪ 

Алакъ - инсаннынъ яратылыш девирлеринден олгъан 
ашлангъан йымыртаны ифаде этер. Бу суреге «Икъра’ су- 
реси» де денилир. Меккеде энген, 19 аеттир. Ильк беш аети 
Къур’аннынъ биринджи энген аетлеридир. 

Бу сзфеде окъумакънынъ, огренмекнинъ усьтюнлиги, 
инсаннынъ яратылышы, къалемнинъ муимлиги, буларнынъ 
инсангъа Аллах ихсаны олгъаны, инсаннынъ буларны тюшю- 
нюви, Раббине итаат этюви кереклиги, акс алда азапкъа огъ- 
райджагъы анълатъьла. 


ү ^ 

Бисмиляахиррахмааниррахиим 

1, 2. Яраткъан Раббинънинъ адынен окъу! О, инсанны 
бир ашлангьан йымыртадан яратты. 




3, 4, 5. Окъу! Инсангьа бильмегенлерини бильдирген, 
къалемнен (язмакъны) огреткен Раббинъ энъ буюк керем саи- 
бидир. 


6, 7, 8. Акъикъат шу ки, инсан озюни озюне етерли коре- 
рек, адден ашар. Шубесиз, дёнюш Раббинъедир. 


^ 1^1 1а.лр ^ 

9,10. Намаз къылгъанда бир къулны (Пейгьамберни намаз¬ 
дан) мен эткенни корьдинъми? (Бу аетлер Пейгьамберимизге 
намаз къылгъанда саташкъан Эбу Джехил акъкъында энген. 
О ве онъа бенъзегенлер акъкъында бойле буюрылмакъта.) 


\^\)) 31Г 0) 

11, 12. Не дерсинъ, о (Пейгъамбер) догъру ёлда исе, яхут 
такъваны әмир этмекте исе! 


13. Не дерсинъ, о (мен эткен, Пейгъамбрени) яланла- 
макъта ве догъру ёлдан юзь чевирмекте исе! 14. (Бу адам) 
Аллахнынъ, (япкъанларыны) корьгенини билъмезми! 


^ V 


^ ^ ^ а ^ ^ ^ ^ ^ ,3 / ^ ''■X'' 

^ “I ^ о ^ 

^ ^ ^ Ал]^ ^ л а^11^]| 

15, 16, 17, 18, 19. Ёкъ, ёкъ! Әгер вазгечмесе, дер’ал оны 
манълайындан (перчеминден), о яланджы, гунахкяр манъ- 
лайдан (перчемден) якъалармыз (джеэннемге атармыз). О, 
аман барып, меджлисини (озюнинъ тарафдарларыны) чагъ- 
ырсын. Биз де зебанийлерни чагъыраджакъмыз. Ёкъ! Онъа 
уйма! Аллахкъа седжде эт ве (ялъхнъыз Онъа) якълаш! 

ДОКЪСАН ЕДИНДЖИ СУРЕ 
эль-КЪАДР 

Къадир гедджесинден сёз эткени ичюн, бу адны алгъан. 
Абесе суресинден сонъ, Меккеде энген, 5 аеттир. Суреде 
Къадир геджесинден, онынъ фазилетинден, о геджеде меле- 
клернинъ ер юзюне энювинден баас әтиле. 


ү ^л^]| и из ^ дй ^ ы 

У '_сД Дл] 

Бисмиляахиррахмааниррахиим 
1. Биз оны (Къзф’анны) Къадир геджесинде эндирдик. 
2. Къадир геджесининъ не олгъаныны сен билесинъми? 3. 
Къадир геджеси бинъ айдан хайырлыдыр. 

^ 1 ^ 5 " А^'^\ ^}уз 

о 

4. О геджеде, Рабблерининъ изнинен, мелеклер ве Р^х 
(Джебраил), эр иш ичюн энер турарлар. 5. О гедже селямет- 
лик толудыр. Та феджрнинъ догъувына къадар. 


ДОКЪСАН СЕКИЗИНДЖИ СУРЕ 
эль-БЕЙЙИНЕ 

Ачыкъ делиль манасына кельген ве биринджи аетте кеч- 
кен «беййине» келимеси суреге ад олгъан. Талаакъ суресин¬ 
ден сонъ, Мединеде энген, 8 аеттир. Бу суреде кяфирлерден 
ве мушриклерден сёз этильген, оларнынъ базы давранышла- 
ры анълатылгъан, инангъан ве яхшы ишлер япкъанларнынъ 
къуртулышкъа иришеджеги ифаде этильген. 









тефсир ильми 



Бисмиляахиррахмааниррахиим 


1. Ап-ачыкъ делиль оларгьа кельгенге къадар, эхл-и ки¬ 
таптан ве мушриклерден инкярджылар (куфюрден) айры- 
ладжакъ дегиль эдилер. 


■'Л I ' . И! 

У Ү 0^ 




2,3. (Иште, о ап-ачыкъ делиль) Аллах тарафындан ёлла- 
нылгъан ве энъ догьру укюмлерни ичине алгьан, тер-темиз 
саифелерни окъугьан бир эльчидир. 


4 и -и: ^ '^1 фйЗ) из 

4. Озьлерине китап берильгенлер анджакъ о ачыкъ де¬ 
лиль (Пейгьамбер) оларгьа кельгенден сонъ болюндилер. 


51ГЗ)1 










и1и 


^_л1\ ^ \/у\ из 


о диидЛ 3;^^ 

5. Албуки, олар анджакъ динни ялынъыз Онъа хас къы- 
ларакъ ве ханифлер оларакъ, Аллахкъа къуллъхкъ этювлери, 
намаз къылувлары ве зекят берювлери әмир олунгъан эди. 
Дос-догьру дин де - будыр. 

(«Ханиф» не олгъаны акъкъында Рум суресининъ 30-нджи 
аети изаатына бакъ.). 


> Д ' 0 
1 А; ^ 


6. Эхл-и китап ве мушриклерден олгъан инкярджылар 
ичинде эбедий оларакъ къаладжакъ джеэннемлери атешин- 
дедирлер. Иште, халкънынъ энъ шеррлилери олардыр. 


7. Иман этип, салих амеллер ишлегенлерге кельгенде, 
халкънынъ энъ хайырлысы да олардыр. 




^ 0 -^ 

8 . Оларнынъ Рабблери къатындаки мукяфатлары - земи- 
нинден ирмакълар акъкъан, ичинде даимий оларакъ къалад- 
жакъ Адн дженнетлеридир. Аллах олардан хошнут олгъан, 
олар да Аллахтан хошнут олгьанлар. Бу айтылгьанлар эп 
Раббинъден къоркъкъан (Онъа сайгьы косьтергенлер) ичюн- 
дир. 


ДОКЪСАН ДОКУЗЫНДЖЫ СУРЕ 
эз-ЗИАЬЗАА 


Тепренюв демек олгъан «зильзаал» келимеси сзфенинъ 
ильки аетинде кече. Нисаа суресинден сонъ, Мединеде энген, 
8 аеттир. Къыяметнинъ къопувындан, инсанларнынъ гьай- 
рыдан тирилип, эсап берювлеринден, эр кеснинъ -яхшы я да 
яман- япкъаныны буладжагъындан баас әтиле. 




Бисмиляахиррахмааниррахиим 


1, 2, 3, 4, 5. Ер къурреси озюне хас сарсынтысынен сал- 
лангьан, топракъ агьырлыкъларыны тышкъа чыкъаргьан ве 
инсан: «Не олмкъта бунъа!», деген вакъытта, иште, о куню 
(ер) Раббинънинъ онъа бильдирювинен, 634 'юн хаберлерини 
анълатыр. 



6. О куню инсанлар амеллерини корювлери (къаршы- 
лыгъыны алувлары) ичюн дарма-дагъыныкъ керн къайтып 
келирлер. 


7. Ким зерре микъдары хайыр япкъан исе, оны корер. 8. 








тефсир ильми 


Ким де зерре микъдары шерр ишлеген исе, оны корер. 

ЮЗЮНДЖИ СУРЕ 
эль-АДИЙАТ 

Аадийаат - къошу атлары демектир. Аср сзфесинден 
сонъ, Меккеде энген, 11 аеттир. Бу суреде инсан огьлунынъ 
накорьлигинден, къыямет куню ортагьа чыкъаджакъ ашкяр 
вазиеттен сёз әтиле. 




1. 1, 2, 3, 4, 5, 6, 7, 8. Хар-хар къошкъанларгьа, (наллары- 
нен) чакъаракъ, къыгьылчым сачкъанларгьа, (апансыздан) 
саба баскъыны япкъанларгьа, о ерде тозны думангъа къат- 
къанларгьа, деркен о ерде бир топлулыкънынъ та ортасына 
кирьгенлерге емин этерим ки, инсан Раббине нисбетен пек 
нанкорьдир, шубесиз, бунъа озю де шааттыр ве о, мал севги- 
сине де адден ашыр дереджеде хырслыдыр. 



9, 10, 11. Къабирлерде булзшгъанлар тирильтилип, тыш- 
къа чыкъарылгьан ве къальплерде гизленгенлер ортагьа къо- 
юлгъан вакъытта инсан (алынынъ не оладжагъыны) тюшюн- 
мезми? Шубесиз, Рабблери о куню олардан тамамынен хабер- 
дардыр. 

ЮЗ БИРИНДЖИ СУРЕ 
эль-КЪАРИА 

Къаариа - къапуны къакъкъан демектир ве къыямет козь 
огюнде тутулмакъта. Къурейш суресинден сонъ, Меккеде эн- 
ген, 11 аеттир. Бу суреде къыяметнинъ къопувындан мей- 
дангьа келеджек вакъиалардан ве инсаннынъ акъибетинден 
сёз әтиле. 


г и из ү и ^ 

Бисмиляахиррахмааниррахиим 
1, 2, 3. Къапу къакъкъан! Недир о капу къакъкъан? О 
къапу къакъкъаннынъ не олгъаныны билесинъми? 

4,5. Инсанларнынъ, атешнинъ этрафыны саргъан перва- 
нелер киби олгъаны, дагъларнынъ да авагъа атылгъан ренк- 
ли юньге чевирилъген кунюдир (о Къаариа!). 


--- . •*-* I'"' ® I -д ('''1. 

V I^ 1 ^ ^с-иЛд^ и 

6, 7. О куню кимнинъ тартылгъан амели агъыр кельсе, 
иште о, хошнут этиджи бир яшайыш ичинде олур. 

Л ^ " 

^ А^^^А 4.л\з Д с..Б|^ 

8,9. Амели енгиль олгъангъа кельгенде, иште онынъ ана¬ 
сы (ери, юрты) Хавийедир. 

(Амельнинъ агъыр келюви, хайыр ве яхшылыкъларнынъ 
зинде олувы; енгиль келюви исе, хайыр ве савапнынъ кефе- 
сине (теразе козюне) къоюладжакъ амельнинъ азлыгъы я да 
олмагъаны демектир). 


^ ^ ь и из 

10, 11. Недир о (Хаавийе) билесинъми? Къызгъын атеш! 





ЮЗ ЭКИНДЖИ СУРЕ 
эт-ТЕКЯСУР 


тефсир ильми 


Текяасур - чокълукъ ярышы ве чокълукънен макътан- 
макъ демектир. Кевсер суресинден сонъ, Меккеде энген, 8 
аеттир. Дждахилие араплары мал, эвлят ве акърабалары- 
нынъ чокълугьыны бир гьурур ве шереф сая, атта бу хусуста 
яшагьанларнен къанаатленмейип, къабилелерининъ усьтюн- 
лигини кечмишлеринен де исбат этмек ичюн, къабирлерге 
бара, ольген акърабаларынынъ чокълугъзшен макътана эди- 
лер. Суреде оларнынъ бу япкъанлары тенкъит этильмекте ве 
акъикъий усьтюнликнинъ ахиретте ортагьа чыкъаджагьы 
анълатылмакъта. 




Бисмиляахиррахмааниррахиим 
1, 2. Чокълукъ къурунтысы сизни о дередже мешгъуль 
этти ки, ниает къабирлерни зиярет эттинъиз. 



3, 4. Ёкъ! Якъында биледжексинъиз! Эльбетте, якъында 
биледжексинъиз! 



5, 6, 7, 8. Акъикъат ойле дегиль! Кесен-кес бильги иле 
бильген олса эдинъиз, (о ерде) мытлакъа джеэннем атешини 
корер эдинъиз. Сонъра ахиретте оны ачыкъ козьнен коред- 
жексинъиз. Ниает, о куню (дюньяда файдалангъан) ниметле- 
ринъизден, эльбетте ве эльбетте эсапкъа чекиледжексинъиз. 

ЮЗ УЧЮНДЖИ СУРЕ 
эль-АСР 

Аср - ЮЗ йыл, экинди вакъты ве мейванынъ сувыны 
чыкъармакъ киби маналардадыр. «Аср»гьа емин иле сёзге 
башлангъаны ичюн, бу адны алгьан. Иншираах суресинден 
сонъ, Меккеде энген, 3 аеттир. Суреде къзфтулышнынъ иман- 
гьа, яхшы ишлер япмагьа, хакъны ве сабырны тевсие этмеге 
багьлы олгьаны анълатыла. 


Бисмиляахиррахмааниррахиим 


1, 2, 3. Асргъа емин этерим ки, инсан, акъикъатен зарар 
ичиндедир. Бзшдан, анджакъ иман этип, яхшы амеллер иш- 
легенлер, бир-бирилерине хакъны тевсие эткенлер ве сабыр¬ 
ны тевсие эткенлер истиснадыр. 


ЮЗ ДЁРТЮНДЖИ СУРЕ 
эль-ХУМЕЗЕ 

Хумезе - бирисини артындан ошеклемек, онынънен алай 
этмек, гонълюни къырмакъ ве ынджытмакъ манасына келе. 
Къыяме суресинден сонъ, Меккеде энген, 9 аеттир. 


^ л1Л 

Ү о^ДР^ \ 5^^ 5^Дй 

Бисмиляахиррахмааниррахиим 
1,2. Арттан сёз этмекни, юзьге къаршы тиль узатмакъны 
адет эткен эр кеснинъ алына вай! О ки, мал топлагъан ве оны 
сайып тургъандыр. 

г о1 

- 0 ^^ 






тефсир ильми 


3. (О), малы оны эбедий япаджакъ беллей. 

4. Ёкъ! Ант олсзш ки, о Хутамеге атыладжакъ. 

о и 


5. Хутаменинъ не олгьаныны билесинъми? 

V с.5^ с.5^^ 

6,7. Аллахнынъ туташтырылгьан, (яндыкъча) тырманып, 
юреклернинъ там усьтюне чыкъкъан атешидир. 


8,9. Олар (бу атеш ичинде) узатылгьан диреклерге багь- 
лангъанлар ве о вазиетте о (атеш) усьтлерине къапатылган- 
дыр. 


ЮЗ БЕШИНДЖИ СУРЕ 
эль-ФИЛЬ 

Кябени йыкъмакъ истеген Эбрехенинъ филлери уджюми 
акъкъында энгени ичюн, бу адны алгъан. Кяафируун суре- 
синден сонъ, Меккеде энген, 5 аеттир. 

Бисмиляахиррахмааниррахиим 

1. Раббинъ филь саиплерине нелер этти, корьмединъми? 

2. Оларнынъ яман къарарларыны бошуна чыкърмады- 
мы? 

3. Оларнынъ усьтюне эбабиль къушларыны еллады. 

4. О къушлар оларнынъ усьтлерине пишкен толадан 
япылгъан ташлар ата эди. 

5. Бойледже, Аллах оларны ашалып, тапталгъан экинге 
чевирди. 

- 

ЮЗ АЛТЫНДЖЫ СУРЕ 
КЪУРЕЙШ 

Къурейшке джахилие девринде берильген базы Имтияз¬ 
лардан баас эткени ичюн бу адны алгьан. Тиин суресинден 
сонъ, Меккеде энген, 4 аеттир. 




Бисмиляахиррахмааниррйхиим 


1, 2, 3, 4. Къурейшке къолайлаштырылгьаны, эбет, къыш 
ве яз сеяатлары оларгъа къолайлаштырылгьаны ичюн, олар 
озьлерини ачлыкътан тоюргъан ве эр чешит къоркъудан эмин 
къылгъан шу эвнинъ Раббине къуллыкъ этсинлер. 

(Къурейш къабилеси бутюн араплар арасында мукъаддес 
сайылгъан Кябени козетюв ве бакъув вазифесинде олгъан- 
лары ичюн, бутюн къабилелер оларгъа сайгъы косьтере эди; 
бу саеде олар язда Тааифнинъ серин яйляларына, къышта 
да Йеменнинъ сыджакъ больгюлерине сербест бара эдилер. 
Иште, бу, Аллахнынъ оларгъа бир ихсаны эди, чюнки, бу ше- 
кильде сербест долашув, сонъунда буюк ольчюде, тиджарет 
яна ве къазанч эльде эте эдилер). 

ЮЗ ЕДИНДЖИ СУРЕ 
эль-МАУН 

Маауун - зекят бермек я да бир шейни кечиджи оларакъ 








тефсир ильми 


къулланз^ы ичюн, бирисине бермек шеклинде ярдым демек- 
тир. Алимлернинъ чокъуна коре, эписи Меккеде энген, 7 ает- 
тир. Динни яланлагъан, яхшылыкътан узакъ олгъан кимселер 
акъкъында энген. 


Бисмиляахиррахмааниррахиим 


1. Динни яланлагьанны корьдинъми? 

ү дУД 

2. Иште, о, етимни итеп, къакъар; 


3. Ёкъсулны тоюрмагъа'тешвикъ этмез; 

4, 5. Языкълар олсун, о намаз къылгъанларгьа ки, олар 
намазларыны джиддийге алмазлар. 




6,7. Олар косьтериш япыджылардыр; хайыргьа да мани 
олурлар. 

(Базы кимселер намазларына рия къатарлар, базылары 
да, намазнынъ эркяныны толу эда этмезлер. Аетте буларгъа 
ишарет этильген). 


ЮЗ СЕКИЗИНДЖИ СУРЕ 
эль-КЕБСЕР 



Кевсер - бол нимет демектир; айрыджа дженнетте бир 
хавузнынъ да адыдыр. Аадийаат сзфесинден сонъ, Меккеде 
энген бу суре 3 аеттир. Огьлан балалары яшамагъаны ичюн 
Пейгьамберимизге мушриклер несили кесильген манасында 
«эбтер» дедилер. Суреде бзшъа джевап берильген. 

Бисмиляахиррахмааниррахиим 


1, 2, 3. (Ресулым!) Шубесиз, биз санъа Кевсерни бердик. 
Шимди сен Раббинъе къуллыкъ эт ве къурбан чал. Аслы сонъу 
кесильген, шубесиз санъа богъуз кутюджидир. 

(Бу суреде къурбан чалув әмир этильген. Куърбан - якъ- 
ынлъ 1 къ демектир. Къурбан чалувдан асыл макъсат, бу иба- 
детнен Аллахкъа якъынлыкъ къазанмакътыр). 

ЮЗ ДОКЪУЗЫНДЖЫ СУРЕ 
элъ-КЯФИРУН 

Кяфирлерден сёз юрсетильгени ичюн, бу адны алгъан. 
Маауун суресинден сонъ, Меккеде энген, 6 аеттир. 





Бисмиляахиррахмааниррахиим 

1, 2. (Ресулъ 1 м!) Де ки: Эй, кяфирлер! Мен сиз табынаят- 
къанларынъызгъа табынмам. 


3. Сиз де меним табынгъаныма табынмайсынъыз. 


4. Мен де сизинъ табынгъанларынъызгъа асла табынад- 
жакъ дегилим. 



5. Эбет, сиз де меним табынгъанымгъа табынамакъта де- 


гильсинъиз. 





тефсир ильми 



6. Сизинъ дининъиз - сизге, меним диним де - манъа. 

ЮЗ ОНУНДЖЫ СУРЕ 
эн-НАСР 

Наср - ярдым демектир. Суреде Аллахнынъ Аз. 
Пейгьамберге ярдым этерек, фетихлерге къавуштыргьаны 
ифаде этильгени ичюн, бу адны алгьан. Бу суре Меккенинъ 
фетхи сырасында энген олмакънен берабер, Медине деврин- 
де иджреттен сонъ энгени ичюн, мединий (Мединеде энген) 
сурелердендир, 3 аеттир. Ислям заферинден хабер берир. 
Ибн Умерден кельген риваетке коре, бу суре энгенден сонъ, 
Пейгьамберимиз 80 кунь яшагъан. 




1, 2, 3. Аллахнынъ ярдымы ве зафери келип де, инсан- 
ларнынъ топ-топ Аллахнынъ динине кирьгенлерини корьген 
вакътынъда, Раббинъе хамд этерек. Оны тесбих эт ве Ондан 
магъфирет тиле. Чюнки, О, тёвбелерни чокъ къабул этиджи- 
дир. 

ЮЗ ОН БИРИНДЖИ СУРЕ 
ТЕББЕТ 

Теббет - «къурусын» манасындаки беддуадыр. Эбу 
Аехеб акъкъында энген. Зира о, эзиет этмек макъсадынен, 
Ресулуллахнынъ ёлуна гизлиден тикен къойгъан, бу иште 
онъа къадыны да ярдым эткен эди. Суре «Месед суреси» дие 
де анъылъхр. Фаатиха суресинден сонъ, Меккеде энген, 5 ает¬ 
тир. 

(Бир риваетке коре, Шуараа суресининъ 124-нджи аети 
кельгенинен, Эфендимиз якъын акъарабасыны чагъыраракъ. 

оларны Ислямгьа давет эткен эди. Эмджеси Эбу Лехеб гъализ 
сёзлер айтаракъ: «Бизни бунынъ ичюн чагьырдынъмы?», де- 
ген эди. Бунынъ узерине бу суре энди). 




Ү с.5^^ ^ ^ ^ ^--Ь с.^ 

Бисмиляахиррахмааниррахиим 


1, 2, 3, 4, 5. Эбу Лехебнинъ эки эли къзфусын! Къуруды 
да. Малы ве къазангьанлары онъа файда бермеди. О алевли 
бир атеште янаджакъ. Одун ташыйыджы оларакъ ве бойнун- 
да хурма лифинден букюльген бир йип олгьаны алда, къады- 
ны да (атешке киреджек). 


ЮЗ ОН ЭКИНДЖИ СУРЕ 
эль-ИХЛЯС 

Ихляас - самимий олмакъ, динге юректен багъланмакъ, 
эсасларыны тек Аллах ризасы ичюн тедбикъ этмек манасын¬ 
дадыр. Меккеде энген, 4 аеттир. Ислямнынъ тевхид къаиде- 
сининъ энъ әсаслы ве анълайышлы ифадесидир. 


л* ' 

Бисмиляахиррахмааниррахиим 


1, 2, 3, 4. Де ки: О, Аллах бирдир. Аллах самеддир. 

О, догьурмагъан ве догьмагьандыр. Онынъ ич бир тенъе- 
ши (бенъзегени) ёкътыр. 

(Самед - ич бир шейге мухтадж олмагьан, аксине эр шей 
онъа мухтадждыр, демектир). 








ЮЗ он УЧЮНДЖИ СУРЕ 
эль-ФЕЛЯКЪ 


тефсир ильми 


Фелякъ - саба мансында олгьаны киби, ярмакъ манасы¬ 
ны да бере. Бундан сонъ кельген Наас суресинен бирликте, 
экисини «эки къорчалайыджы» манасында «муаввизетейн» 
денилир. Бу сурелернинъ шифа макъсадынен окъулгьанына 
даир хадислер бар. Мединеде энген, 5 аеттир. 



Бисмиляахиррахмааниррахиим 


1, 2, 3, 4, 5. Де ки: Яраттыгьы шейлернинъ шерринден, 
къаранлыгьы чёккен заманы гедженинъ шерринден, дюгюм- 
лерге уфюрип, тылсым япкъан уфлейиджилернинъ шеррин¬ 
ден ве къызгъангъан вакътында къызгъанч инсаннынъ шер¬ 
ринден сабанынъ Раббине сыгьынырым! 

ЮЗ ОН ДЁРТЮНДЖИ СУРЕ 
эн-НАС 

Нас - инсанлар демектир. Мединеде энген, 6 аеттир. 

Бисмиляахиррахмааниррахиим 


1, 2, 3, 4, 5, 6. Де ки: Инсанларнынъ къальплерине весве- 
се сокъкъан, (инсан Аллахны анъгьанында) пусугьа чекиль- 
ген джин ве инсан шейтанынынъ шерринден инсанларнынъ 
Раббине, инсанларнынъ меликине (мутлакъ саип ве акимине) 
инсанларнынъ Иляхине сыгьынырым! 

